
PRELUIND tradiția literaturii realist-critice, 
ale cărei baze au fost puse în Australia de către 
Henry Lawson, și ridicind-o pe o treaptă supe- 
rioară, scriitorii militanți ai Australiei de azi, 
grupați în jurul revistei Realist Writer, își fac 
tot mai simțită prezența în concertul literaturii 
contemporane universale. Cărțile unor scriitor: 
ca Frank Hardy, John Morrisson, Ralph de 
Boissiere, Dorothy Hewett, Dymphna Cusack, 
sau Judah Waten, dezvăluind aspectele cele mai 
pregnante ale realității din patria lor, se inte- 
grează la loc de frunte în literatura progresistă 
a zilelor noastre. 

Judah Waten, președinte al societății scriito- 
rilor din statul australian Victoria și militant 
activ pe tărim social, a debutat în anii imediat 
următori celui de-al doilea război mondial. Ro- 
manele sale Străinul și Neînduplecata sînt niște 
fresce ale vieții imigranților din Australia. 

Cu romanul Părtași la crimă, apărut în 1956, 
Judah Waten abordează un gen oarecum neaș- 
teptat, în raport cu sfera problemelor de care 
s-a preocupat pînă atunci. Noua lucrare este 
un roman polițist, conceput după canoanele cla- 
sice ale genului. Acțiunea este palpitantă, reu- 
șind să țină încordată atenția cititorului, creînd 
suspensiile necesare, făcindu-ne să asistăm la 

indispensabilul joc de-a v-aţi ascunselea între 
detectivi și infractori. 

Din punct de vedere al semnificației însă, al 
sensurilor mai adinci pe care le implică romanul 
său, Waten nu rămîne tributar cerintelor formale 
ale genului abordat. El folosește modalitățile şi 
popularitatea literaturii de această factură pen- 
tru-a investiga în continuare, dintr-un unghi 
nou, societatea în care trăiește, dezvăluindu-i 
contradicţiile și racilele cu o autentică vigoare 
realistă. 

Procedeul intrigii polițiste îi permite autorului 
să pătrundă în culisele vieții politice, în lumea 
de afaceri și în lumea interlopă a unei metropole 
capitaliste. Atiît marii oameni de afaceri, cît şi 
mărunții slujbași „conștiincioși și bine intenţio- 
nați în felul lor“, cum sînt prezentați inspectorii 
de poliție Fields şi Brummel, gazetarii de la ma- 
rile cotidiene, avizi de ştiri senzaţionale, sau 
infractorii de mare sau de mică anvergură, toate 
aceste personaje au un singur crez — atotpu- 
fernicia banului. Deși acționează pe planuri so- 
ciale și economice diverse, interesele lor con- 
verg însă, sub puterea nivelatoare a corupției, 
fuzionează în strădania de a apăra cu orice preț 
ordinea existentă a lucrurilor, de a evita orice 
act care ar sugera conflictele ascunse sub apa- 
rența placidă a bunăstării burgheze. 

Patronul unui mare tripou clandestin, care își 
asigură securitatea afacerilor necurate cumpă.- 
rindu-l pe însuși ministrul justiției, îl întimpină 
pe inspectorul Brummel cu următoarele cuvinte : 
„Nu mă poți păcăli Brummel. Nici unul dintre 
voi nu-i mai breaz. Toți umblați după bani.“ 

În consecință, pînă și cei plătiți să apere drep- 
tatea, inspectorii de poliție, reprezentanții legii, 
se supun comuniunii de interese dintre marea i- 
nanță şi marii gangsteri, se adaptează moravuri- 
lor lumii în care trăiesc și acționează conform 
principiilor ei morale. În felul acesta, membrii 
oastei cîrdășii devin în mod evident „părtași la 
crimă“ : din acest ocult și complicat joc de inte- 
rese, decurge pentru toată lumea o serie de avan- 
taje — avansări, mari sume de bani, ba chiar un 
hotel-bar-restaurant intrat în posesia unuia din- 
tre polițiști. Romanul capătă astjel un conținut 
mai profund decit cel implicat de cerințele genu- 
lui polițist, devenind un vehement rechizitoriu la 
adresa justiției burgheze, a ordinii statului bur- 
ghez în general, o condamnare a unei societăți în 
care nu pot prospera decit indivizii lipsiți de con- 
știință și de cinste, a unei justiții ai cărei repre- 
zentanți se transformă în „delicvenți“, în „păr- 
tași la crimă“. 


E.L.U. 

TELEFONUL sună înainte de ivirea zorilor, 
trezindu-l pe inspectorul Stewart Brummel din- 
tr-un vis plăcut. Brummel întinse mîna, luă re- 
ceptorul și auzi vocea inspectorului-șei Frank 
Fields, care îl chema de urgenţă la prefectura 
poliţiei. 

Brummel nu se putu da jos din pat prea lesne. 
Era foarte obosit; dormise doar trei ore. Se ri- 
dică în așternut, dar începu numaidecit să mo- 
țăie. Scutură din cap ca să-și alunge somnul. 
Clipind mărunt, își trecu mîinile prin păr. Obo- 
seala îi dădea o senzație aproape dureroasă. 
Totuși, nu erai prost dispus. Amintirea viselor 
de peste noapte îl înviora. Visase un splendid 
cal alb de curse; apoi se visase pe el însuși, 
purtînd un joben gri. Era tare chipeș și impo- 
zant, întocmai ca un membru de vază al selec- 
tului club hipic. 

In timp ce se îmbrăca, o auzi pe mamă-sa 
umblînd prin bucătărie să-i pregătească micul 
dejun. Fusese trezită de zbîrniîitul telefonului și 
știa ce înseamnă asta: fiul ei era chemat la 
preiectură. 

După puţin timp veni și Brummel la bucă- 
tărie. 

— Nu vreau să mănînc, spuse el. 

— Serios, Stewart ? 


EI dădu din cap a încuviinţare. 

Femeia îl privi alarmată. 

— Sper că n-o să fie vreo primejdie... începu 
ea. Era întotdeauna îngrijorată din pricina lui, 
deși ajunsese un detectiv cu experienţă și avea 
un stagiu de aproape douăzeci de ani în poliţie. 

Băiatul o liniști, fără să scape însă nicio 
vorbă din ceea ce îi comunicase Fields. Asta îl 
privea numai pe el; nici chiar maică-sa nu îre- 
buia să știe nimic, în stadiul în care se aflau 
cercetările. 

li povesti cîte ceva despre oamenii pe care îi 
interogase recent. Era atît de amuzant, atît de 
plin de vervă, atît de voios, încît mama își uită 
pe dată temerile. 

TOCMAI răsărea soarele cînd doi bărbați, un 
polițist și un civil, ieșeau din casa albastră cu 
alb din Darlington Avenue. Veneau în lungul 
aleii principale, fără să schimbe o vorbă între 
ei. Erau amîndoi cam de aceeași vîrstă, în jur 
de treizeci de ani. Agentul de poliţie Leo Broth 
avea o expresie abătută și călca militărește. 
Athol  Beeby, lăptarul cartierului, mergea: cu 
capul în pămînt, alături de el. Lucru neobișnuit, 
căci de obicei era vioi, așa cum sînt îndeobște 
lăptarii. Avea și o fire veselă. Numai că acum 
se arăta din cale afară de posomorit. 

Aproape de poartă, agentul de poliţie spuse: 

— Cred că ar fi bine să așteptăm aici. 

Inspectorul-șei Fields, șeiul brigăzii „crime“, 
îi poruncise prin telefon să stea de pază la poartă 
și să nu permită intrarea persoanelor neautori- 
zate. Agentul Leo Broth își luase îndatoririle în 
serios. Se postase în dosul porții și privea la 
dreapta și la stinga, în lungul străzii. 

— Oamenii de la „crime“ trebuie să pice din 
clipă în clipă, spuse el. | 

Cei doi bărbaţi începură să vorbească despre 
femeia care zăcea moartă în casă. | 

— E prima dată cînd vezi un cadavru, zău ? 
făcu, neîncrezător, polițistul Broth. 

Aruncă din nou o privire în stradă. De pe 
acum, din pragul dimineţii, se simţea că va îi o 
zi zăpușitoare. 

— Frumoasă femeie ! mai mormăi el. 

Pentru Broth nu era nimic deosebit — un 
timp iusese în post la morgă. Așa că adăugă: 

— Te obișnuiești și cu asta. 

Beeby însă nu putea să uite fața moartei. 

— Nici n-ai crede că a fost o frumuseţe, 
spuse lăptarul. Numai că n-am văzut multe ca 
ea. 

— la spune: O știai bine, așa-i? 

— Eh, nu, nu prea. Am văzut-o doar de cîteva 
ori. O dată spre dimineaţă, cînd se întorcea de 
la o petrecere — un bal, sau cam așa ceva. 

— Aha, bun... Brigada „crime“ o să ajle to- 
tul... Ai auzit de inspectorul-șei Fields și de in- 
spectorul Brummel, nu ? 

— Da, încuwviință Beeby, văd numele astea 
destul de des prin ziare. 

— Au dezlegat peste o sută cincizeci de crime. 
Și au pus mîna aproape pe toți criminalii. E un 
record, nu-i așa ? Inspectorul Brummel e deștept 
foc... Am luat parte cu el ia o anchetă. E şi un 
adevărat gentleman | 

— Mă mir că n-a pus mîna pe individul care 
săvirșește toate spargerile pe-aici, prin împreju- 
rimi, spuse Beeby. 

— O să-l prindă acum. 

Athol Beeby nu era prea grăbit să dea ochi cu 
„deşteptul Brummel“, chiar dacă acesta era „un 
adevărat gentleman“. Şi mai puţin grăbit era 
să-i întilnească pe ceilalți copoi de la „crime“. 
Citise destule despre ei în ziare. Și cu cît Broth 
îi îndruga mai multe despre ei, cu atit se simţea 
mai stingherit. 

Se făcea tot mai cald. Polițistul își scoase chi- 
piul și șterse încet fîșia de piele dinăuntru. Fără 
chipiu nu mai arăta a poliţist. In schimb, cînd 
și-l puse din nou pe cap, expresia lui deveni 
parcă mai aspră, mai oficială. Ridică din umerii 
puternici și privi din nou strada. Nu se vedea 
nici o mașină. Totul părea pustiu. Casele mari 
din jur, cu înfățișarea lor cenușie, severă, cu 
plantele agăţătoare de un verde închis de pe la- 
turi, erau așezate departe în dosul împrejmuirilor 
de zid, ori a gardurilor vii, și arătau cumplit de 
liniștite, de părăsite. Pe această stradă cu clădiri 
impunătoare, singura așezare micuță era casa 
albastră cu alb. Era casa unei păpuși între uriași. 
In contrast cu vecinii cei posomoriţi, apărea ti- 
nerească, veselă, curajoasă. 

HURUITUL mașinilor îl făcu pe Beeby să 
amuţească. Veneau în goană. Beeby aruncă o pri- 
vire spre polițist, care dădu din cap fără să-și ia 
ochii de la mașinile ce tocmai opreau pe partea 
cealaltă a străzii. Ciţiva bărbaţi coborîră și por- 
niră să treacă drumul. 

— Presa, mormii polițistul. In locul dumitale, 
eu nu le-aș spune prea multe, Beeby. Iţi vor răs- 
tălmăci cuvintele așa cum le convine lor. Poţi să 
te alegi doar cu neplăceri. 

l-ar fi plăcut lui Broth să le vorbească gaze- 
tarilor și să-și vadă numele în ziare, dar nu în- 
drăznea. Ziarele erau în stare să-i siirtece de vii 
pe cei de la poliție, mai ales pe cei de la brigada 
„crime“. Reporterii ăștia sînt grozavi, gîndea 
Broth. Din nou sosesc înaintea polițiștilor la lo- 
cul crimei. Pesemne că redacţiile au interceptat 
mesajele noastre și și-au trimis încoace echipele 
lor mobile, cu cele două mașini cu tot, înzestrate 
cu aparate de radio portative. Lasă, brigada 
„crime“ o să se simtă și de astă dată în formă, 
chiar întreit dacă va îi nevoie. 

Reporterii și fotografii se înghesuiră cît se 
poate de zîmbitori și încercară să-l convingă să-i 
lase să intre. 

— Nu, se împotrivi Broth, fără aprobarea 
scrisă a inspectorului-șei nu se poate. 

Discuţia continuă, ba despre una, ba despre 
alta, în timp ce fotoreporterii fotografiau casa și 
grădina. Pe urmă le cerură lui Broth și lui Beeby 
să le pozeze de cîteva ori. 


(3 


Godirey Bettery, reporter special în probleme 
de criminalistică la „Daily News“, îl ispiti pe 
Beeby să vorbească, îfăgăduindu-i o hîrtie de 
cinci. De fapt, lăptarul, în ciuda faptului că îu- 
sese prevenit de agent, nici nu dorea altceva 
decît să-și dea drumul la gură în prezenţa repor- 
terilor. 

— Laptele stătea neridicat de patru zile, în- 
cepu Beeby. E și acum; acolo. Uite colo — și 
arătă spre sticlele cu lapte aflate într-o cutie, din- 
colo de gard, lingă ușa casei. In prima dimineaţă 
mi-am zis că nu-i în obiceiul doamnei Tyson. 
Intotdeauna cînd pleca de acasă îmi lăsa un bile- 
țel. Ei, dar azi dimineaţă mi-am zis că nu-i lucru 
curat la mijloc, s-o îi întîmplat ceva. Să stea 
laptele în cutie de patru zile! La început nici 
n-am știut ce să fac. Dacă te uitai, ţi se părea 
că a fost cineva tot timpul acasă. Geamul de la 
baie e deschis — și arătă un. geam, pe aripa 
stîngă a casei. Vezi cum se mișcă perdelele. 

Reporterii dădeau din cap a încuviințare, 
scriind de zor în carnetele lor. 

— Așa că vedeţi dumneavoastră de ce m-am 
dus la postul de poliție cînd mi-am isprăvit 
treaba de dimineață. Agentul Broth a venit cu 
mine înapoi. 

Polițistul duse degetul la buze. 

— Nu-l poţi opri să vorbească, spuse aspru 
Bettery. 

— Ştiu eu ce fac, se îmbuină Broth. 

— Eşti sigur ? i-o întoarse Bettery, aruncîn- 
du-i o privire batjocoritoare. 

— Ascultă, să nu te-ntreci cu gluma, știil 
mormăi polițistul, agresiv. 

Godirey Bettery era mult mai prevăzător de- 
cît ai fi crezut, judecînd după expresia-i obraz- 
nică. 

— De, nu-i vina dumitale, îl linguși el pe 
Broth. Superiorii poartă toată vina. 

Lăptarul izbucni sfidător : 

— Eu, unul, dacă nu vreau, nu sînt obligat 
să tac. Trăim doar într-o ţară liberă. Şi n-am 
făcut nimic rău. 

Broth îl privi surprins. Îl crezuse pe Beeby 
un ins foarte - docil. În acest timp, lăptarul 
prinse iar să turuie: 

— Polițistul și cu mine am găsit-o culcată, 
zăcea moartă în patul ei. Beeby descrise faţa 
desfigurată de lovituri a victimei. Era pentru 
prima oară cînd vedea un cadavru. Nici în cel 
mai cumplit coșmar mu și-ar îi putut închipui 
ce ravagii poate iace moartea. Femeia a fost o 
adevărată îrumusețe. Dinsul nu crede să îi vă- 
zut multe ca ea. Artistele de cinematograi nu-s 
nimic în comparaţie cu ea. 

Reporterii scriau, fără să piardă un cuvînt. 
Cînd Beeby tăcu, Bettery îi spuse că îi va tri- 
mite bancnota făgăduită, iar colegii acestuia se 
grăbiră să-i mulțumească. Povestirea, dimpre- 
ună cu fotografia lui, vor apărea pe prima pa- 
gină a tuturor ziarelor. Va avea și el prilejul, 
o dată în viață, să fie în centrul atenţiei tuturor. 
Beeby zîmbi fericit. In schimb, agentul Broth 
se încruntă, mai ales la Godirey Bettery, care, 
ce-i drept, îi călcase toată vremea pe nervi. 

MAŞINILE poliției se opriră una în spatele ce- 
leilalte. Erau lungi și negre, aveau antene de 
radio și cuvîntul Poliția era scris cu litere lu- 
minoase deasupra parbrizului. În spatele lor se 
opri un car funebru, iar în spatele acestuia o 
altă mașină de la secția medico-legală. Din 
toate coborîră de-a valma niște bărbaţi cu un 
aer important și grăbit, călcînd apăsat. Repor- 
terii și fotografii îi cunoșteau pe cei mai mulţi 
dintre ei. Detectivii mai tineri purtau pălării de 
panama și cravate ţipătoare, în timp ce colegii 
lor mai vîrstnici erau îmbrăcaţi sobru, în haine 
bleumarin ori cenușii, cu vestă. Apariţia inspec- 
torului-șei Fields și a inspectorului Brummel 
accentua. importanța cazului — o crimă enig- 
matică în acest cartier luxos, unde de lao 
vreme aveau loc într-una furturi de bijuterii, 
dar nu se descoperise încă făptașul. 

Reporterii și fotografii se postară înaintea ce- 
lor „doi mari“, primii scoțîindu-și carnetele de 
însemnări, ceilalți pregătindu-și aparatele. Fields 
și Brummel își aranjară cravatele și priviră 
drept spre îieţele familiare ale fotogratilor din 
dosul vizoarelor. Declanșatoarele țăcăniră. 

— Ei, gata ? întrebă Fields. 

Cu toată nerăbdarea lui, Fields nu se mișcă 
din loc pînă ce fotografii nu-i făcură semn din 
sprîincene și nu ridicară arătătorul a încuviin- 
țare. O îndelungată colaborare statornicise în- 
tre ei o înțelegere tacită. Totuși, nu era în ter- 
meni buni cu reporterii. Ba, de la o vreme în- 
coace, îi deveniseră de-a dreptul nesuferiți, mai 

ales cei de la „Daily News“, care publicaseră 
cele mai înverșunate atacuri la adresa brigăzii 
„crime“, 

Inspectorul Frank Rosser Fields, șetul brigăzii 
„crime“, era un bărbat înalt și voinic, cam la 
vreo cincizeci de ani, cu niște umeri de campion 
la lupte greco-romane, cu fața mare, oacheș-roș- 
cată și nasul scurt, turtit. Ochii lui cenușii 
aveau luciri tăioase, scrutătoare. 

Era o iigură cunoscută cititorilor de ziare, 
iar viața lui particulară ajunsese să iște curiozi- 
tate, întocmai ca aceea a actorilor și a jochei- 
lor. Numai că el ducea o viaţă obișnuită. Fields 
trecea drept un om așezat, din categoria de mij- 
loc, fiind proprietarul unei case situate într-un 
cartier central, casă în care locuia împreună cu 
soția și cei doi copii ai săi, unul încă în univer- 
sitate, celălalt proaspăt absolvent. Vecinii lui 
erau funcţionari superiori în întreprinderi par- 
ticulare, directori de bancă, armatori, negustori 
de articole metalice și de textile, contabili; dar 
nu prea întreținea relaţii cu ei, deși aveau cam 
aceleași vederi. Nu socotea înțelept să lege prie- 
tenii în afara poliției. Frank Rosser Fields era 
și rămînea un veșnic detectiv ; nici din greșeală 
nu l-ai îi putut lua drept altceva. Avea acea pri- 
vire tipică de neincredere, îirească celor care vî- 
nează pe alţii. În afară de asta, deprinderea de 
a porunci îi împrumuta un aer de superioritate, 
cu toate că dovedea în ținută o neglijenţă de ne- 
descris: purta un costum cenușiu-închis, prea 
strimt, cu pantalonii boţiţi de prea multă șe- 
dere în mașină. Rareori putea fi văzut fără pă- 
lărie, și chiar și în zilele cele mai călduroase 

purta vesta aceea mototolită, murdară de scrum 
de țigară. 

Dînd ochi cu reporterii curioși, le evită între- 
bările cu aerul grav al unui om care deține o 
poziție superioară. 

— Nu pot să fac nici o declarație. 

Reporterii se uitară spre Brummel, dar acesta 
dădu şi el negativ din cap. Politeţea cerea să nu 
răspundă la întrebări în timp ce se afla cu 
șeful. 

Horace East, decanul în materie de vîrstă al 
reporterilor și în același timp cel mai vîrstnio 
dintre scriitorii de romane polițiste, se afla și 
e] de față. Deţinea adesea o pagină întreagă în 
„Morning Mail“, așa că adoptă un ton împăciui- 
tor, de încercat politician. 

— Domnule inspector-șei, sper că nu e de- 
parte ziua cînd vom relua vechile noastre relaţii 
prietenești din trecut, cînd colaborarea dintre 
poliție și presă... 

Fields îl întrerupse aspru: 

— Nu pot decît să condamn presa, domnule 
East. Nu vă preocupă nimic altceva decît să ne 
discreditați pe noi. 

— Vedeţi, domnule inspector-șei, desigur... 
dreptul legitim al presei de a critica... 

— Minciuni tipărite! i-o reteză Fields din 
nou. Bunăoară, articolul de azi dimineaţă al 
domnului Bettery... 

Bettery tuși de cîteva ori — o tuse elegantă, 
discretă, dar nervoasă. 

— Sînt multe furturi nerezolvate, îndrăzni 
Bettery să intervină. Hoţul de bijuterii n-a fost 
încă prins. 

Fields se împurpură cînd i se aminti de mis- 
teriosul hoț de bijuterii, poreclit de către ziare 
„fantoma cenușie“ și „lupul singuratic“. 

In dimineața aceea, Godirey Bettery dezlăn- 
țuise cel mai aprig atac de pînă atunci la adresa 
brigăzii „crime“, pe motiv că nu izbutește să 
punăecapăt epidemiei furturilor de bijuterii. Era 
ultimul dintr-un șir de articole care dezvăluiau 
numeroasele abuzuri săvirșite de poliție, ca lua- 
rea de mită, stoarcerea de cadouri prin șantaj, 
afacerile scandaloase de la brigada „auto“, mal- 
tratarea neomenoasă a arestaților. Corupţia din 
sînul poliției împiedica soluționarea rapidă a 
delictelor, pretindea Bettery. In general, artico- 
lele lui păreau scrise cu ură la adresa poliţiei. 

Godfrey Bettery era de vîrstă mijlocie, scund, 
cu un trup durduliu ca de femeie, cu gitul sub- 
țire, nasul lung, urechile mari, cu un măr al 
lui Adam proeminent, care i se tot mișca în sus 
și în jos din pricină că înghițea mereu, și cu 
o față mică, scofilcită, avînd o expresie plîngă- 
reață. Parcă pentru a-și potrivi expresia asta cu 
faima lui, își schimonosea veșnic fața într-un 
suris afectat, arborînd un aer disprețuitor și pri- 
vind cu aroganță în jur. Dar acum, cînd Fields 
îl privea încruntat, reveni la expresia-i firească, 
melancolică. 

— Domnule inspector-șef, începu el spășit, în- 
jurîndu-se în gînd că limba lui cea ascuţită îi 
joacă festa ori de cîte ori se află îață în faţă cu 
adversarul, de ce nu publică poliţia în ziare ca- 
zurile pe care le anchetează ? „Daily News“ ar 
publica tot ce i-ați da. M-aș îngriji eu de asta. 

Fields îl măsură cu dispreț. 

— Vorbim noi altă dată, domnule Bettery. 
Deocamdată, am altă treabă de rezolvat. Imi 
pare rău, urmă el, întorcîndu-se către ceilalți 
reporteri, dar trebuie să renunţ la plăcerea de a 
mai zăbovi în societatea dumneavoastră. 

Cînd plecă, schimbă iute o privire plină de 
înțeles cu Brummel, care nu se mișcă dig loc, 
arătînd că dorește să mai rămînă cu reporterii. 

Fields înainta prevăzător, cu pași mici, ușori. 
Ochii lui cenușii și ageri se mișcau pe o rază 
cuprinzătoare, fără să scape vreun detaliu al 
grădinii sau al casei. Asta era ceva obișnuit la 
el. Dar de gîndit se gîndea la campania. pornită 
de presă, care amenința să devină și mai aprigă. 
Era evident că sir Frederick Jamieson, directo- 
rul lui „Daily News“, îi dădea toată libertatea 
josnicului Bettery. Dacă brigada „crime“ ar pu- 
tea pune mîna pe hoțul de bijuterii, care prăda 
cu nerușinare casele din acest distins cartier al 
orașului, campania și-ar pierde aproape complet 
sensul. 

Nu-și putu lua gîndul de la presă nici chiar 
atunci cînd se opri să asculte cum agentul Broth 
și cu Athol Beeby explicau detectivului Bruce 
Filbert felul în care au descoperit cadavrul fe- 
meii. O dată sau de două ori întoarse capul și 
se uită la Brummel, care stătea de vorbă cu're- 
porterii în stradă. 


5 
INSPECTORUL de poliție Stewart Brummel 
era un bărbat înalt și zvelt, trecut bine de trei- 
zeci de ani, cu părul ondulat, -castaniu-aprins, 

despărţit de o cărare la mijloc; avea o faţă cu 
trăsături regulate, buze subţiri și niște ochi al- 
baștri, mici; dar pătrunzători și plini de inteli- 
genţă, care nu se mai vedeau de loc atunci cînd 
rîdea. Era ceea ce lumea numește îndeobște un 
bărbat bine croit și, nici vorbă, semăna leit cu 
un detectiv arătos de la Scotland Yard, așa cum 
este înfățișat în filme și în romane. Celibatar, 
om de lume, pasionat al curselor de cai și obiș- 
nuitul celor mai alese restaurante din oraș, se 
arăta foarte meticulos în ce privește îmbrăcă- 
mintea și avea oarecare eleganță englezească în 
ținută, poate puţin exagerată: purta un costum 
în dungi, de culoare închisă, pălărie gri cu bo- 
rul în sus, guler alb, scrobit, și o cravată de 
culoare închisă. 

Reporterii îl agreau. Inspectorul răspundea la 
întrebările lor cu o vădită sinceritate. 

— Deocamdată nu pot să vă spun prea multe, 
le mărturisi Brummel. Nici nu știu încă dacă 
e vorba de o crimă. Poate nu-i decît o sinu- 
cidere... 

Ziariștii îl întrebară despre victimă. 

— A fost măritată cu John Tyson, proprieta- 
rul unei agenții de schimb, spuse el. 

— Atita lucru știm și noi, Beau, izbucni fa- 
miliar reporterul de la „Evening Star“. 

— Mi-am închipuit eu că știți, conveni Brum- 
mel. Biroul nostru de informaţii nu știe nicio- 
dată mai multe decît presa. 


1 Frumosule (în limba franceză în original). Porecla ea 
care i se adresau cei intimi inspectorului Brummel. 

Toţi se arătară încîntați de o asemenea mă- 
gulire, dar faptul că inspectorul le spunea tot 
lucruri cunoscute despre defuncta doamnă Ty- 
son nu-i mulțumea de fel. 

— Ce știi despre prietenii ei, despre bărbaţii 
cu care întreținea legături ? stărui reporterul de 
la „Star“. Cei din pricina cărora s-a pronunțat 
divorțul și care nici n-au fost pomeniţi la pro- 
ces... Cine sînt ? 

— Habar n-am, zise Brummel. 

— Probabil că știe Tyson, sugeră un altul. 

— E plecat în străinătate de luni de zile, 
aminti Brummel. 

— Asta îl scoate din cauză, hotări reporterul 
de la „Mail“. 

Discuţia trecu la firma aparținînd lui Tyson 
și Hobson, agenţi de schimb la bursă. Brummel 
se interesă despre firmă și despre iirea celor doi 
asociaţi. 

— Tommy Hobson e cu totul alt om decît Ty- 
son, spuse Neil Munro, reporterul de la „Mail“. 
Un afemeiat fără pereche. 

— Pentru un bărbat de cincizeci de ani ca 
el, se spune, are mari succese, mormăi reporte- 
rul de la „Star“. S-ar culca cu orice femeie, nu- 
mai cu nevastă-sa nu. 

— Cu siguranţă că nu s-ar îi dat în lături să 
se încurce chiar cu nevasta asociatului său, 
adăugă un altul. 

— Desigur, dar Tyson precis că n-a știut ni- 
mic, observă Horace East. Sînt și azi buni 
prieteni. 

Gazetarii vorbeau cu o evidentă competenţă 
despre întimplările din înalta societate, arătîn- 

du-se toți la fel de bine informaţi ca și Neil 
Munro. : 

— Toate femeile bogate din înalta societate 
își plasau banii prin Hobson, adăugă East. 

Brummel aruncă o privire către Bettery, care 
tăcuse tot timpul. 

— Hobson are acţiuni la „Daily News“, nu-i 
așa, Godirey ? Știu că e bun prieten cu șeful 
dumitale. 

— Da, și ce-i cu asta, Beau ? făcu Bettery. 

Inspectorul îi apărea acum într-o lumină ne- 
plăcută. | se părea că Brummel nu le destăi- 
nuiește nimic și că anume poartă această con- 
versație, vrînd să scoată cît mai multe de la ei. 
Cunoștea slăbiciunea lui Brummel de a colec- 
ționa tot felul de iniormații mărunte, aparent 
fără nici o importanță. Nici nu era de mirare 
că trecea drept regele spionilor ș nici un alt de- 
tectiv nu dispunea de atiîția informatori ca el. 
Și Bettery avea acum impresia că Brummel îi 
stoarce pe reporteri de parcă ar fi fost niște in- 
iormatori ai poliţiei. 

Pînă azi avusese în general o părere foarte 
bună despre Brummel, care colabora cu presa, 
era decent și se purta ca un gentleman chiar şi 
cu criminalii. Bettery își amintea de ziua cînd 
un judecător de la curtea supremă îl elogiase pe 
Brummel, care ceruse un ajutor material pentru 
un tată cu cinci copii, vinovat de niște spargeri. 
Asta îl mișcase adînc. Ca majoritatea ziariştilor, 
era predispus la sentimentalisme, lăsîndu-se 
lesne impresionat de asemenea simple gesturi 
umane, 

Brummel continuă să vorbească despre Hob- 
son și despre prietenul său, sir Frederick Jamie- 
son, magnatul presei. 

— Ce cîștigi din toată discuţia asta? inter- 
veni Bettery. Se pare că dumneata, Beau, crezi... 

— Află că eu nu cred niciodâtă nimic pînă nu 
cunosc bine toate faptele, rosti Brummel cu .se- 
riozitate. 

— La naiba, discuţia asta n-are nici un rost, 
ripostă Bettery supărat, transformîndu-se instinc- 
tiv într-un cîine de pază al lui Jamieson. 

— Nu-s de aceeași părere, Godirey, i-o în- 
toarse Brummel. 

— Ba da. Fereastra aia deschisă pledează 
pentru prezența unui spărgător, își urmă gîndul 
Bettery. Ghinionul vostru dacă e isprava „lupu- 
lui singuratic“, adăugă el ironic. 

— N-aș prea zice, murmură Brummel. Dacă 
a făcut-o el, atunci e un om pierdut. Cînd oa- 
meni de soiul lui devin criminali, tăinuitorii lor 
devin vorbăreți. 

— Va trebui să vă păsiți un alt șef ca să-l 
prindeţi pe individul ăsta, bombăni Bettery. 

Felul jalnic în care se prezentase în faţa lui 
Fields îl mai chinuia încă. 

— Fields e cam depășit, și dumneata, Beau, 
știi acest lucru, urmă el. 

— Judeci cu totul greșit, Godirey. 

Aroganţa calmă a lui Brummel îl întărită şi 
mai mult. Bettery nu-l mai avea la stomac pe 
Fields și un motiv puternic îl făcea să dorească 
destituirea acestuia. Incheierea cu succes a cam- 
paniei pornite de presă, i-ar fi sporit șansele să 
obțină o avansare la gazetă. Bettery tînjea după 

o viaţă liniștită, ca să poată face literatură. De 
ani de zile visa la ziua în care va îi numit re- 
dactor la secția „Viaţa şi literatura“, zi în care 
va putea să-și întigă ascuţișul peniţei în acei ro- 
mancieri și scriitori care își închipuiau că ştiu 
să scrie. Apoi, la secția „Viaţa și literatura“ 
erau cîţiva colaboratori distinși: un fost episcop 
și trei profesori. Doamna Godirey Bettery avea 
ambiții sociale și, în acest caz, nu s-ar mai îi 
rușinat de ocupaţia soțului ei. 

La despărțire, ca o ultimă lovitură, rînji rău- 
tăcios : 

— Probabil că vei fi transierat și dumneata, 
cînd Fields va îi pus pe liber. 

Brummel ridică din umeri: 

— Nu m-aș supăra, Godirey, zău, dar:sper să 
nză transfere la brigada „înregistrări auto“. Dacă 
e adevărat ce spui, înseamnă că aș face avere 
acolo, nu glumă. Sînt complet lefter, crede-mă. 
Toate ponturile despre cai pe care le-am primit 
ieri la curse nu valorau nici două parale. 

Toţi cei de față puiniră în rîs. Preţuiau ci- 
nismul inspectorului. Asta vădea că este un om 
inteligent, nu un mototol înfumurat ca Fields. 

DETECTIVUL Filbert părea înalt, aproape un 
uriaș pe lîngă Broth și Athol Beeby. Filbert 
era supărat pe lăptar, acesta n-ar îi trebuit să-și 
dea drumul la gură față de ziariști. Nu-i plă- 
ceau „indivizii semi-isteți“, cum le zicea el celor 
care se credeau în stare să ducă poliţia de nas. 

— Ţi-ai golit scăfirlia. Ai trăncănit cu ăia 
verzi și uscate, și-acum, cu mine, stai ca mu- 
tul | îl luă Filbert la rost cu vocea lui pițigăiată, 
care contrasta surprinzător cu îniăţișarea-i de 
uriaș. 

— Păi de... se bilbii Beeby. Eu cred... 

— Nu-mi pasă ce crezi tu, i-o reteză Filbert. 

Becby înghiți în sec și se trase niţel îndărăt. 

— Să-mi răspunzi lămurit la întrebări, conti- 
nuă detectivul. De cînd aduci lapte aici, în car- 
tierul ăsta ? 

— Stai să văd. Așa... Da, de doi ani. 

— Ce înţelegi prin doi ani? îl luă din scurt 
detectivul, care era pedant din îire și nu se 
mulțumea cu răspunsuri superiiciale, lipsite de 
precizie. 

Beeby rămase tăcut cîtva timp. 

— Păi să tot fie doi ani și trei luni. 

— De ce n-ai spus așa din capul locului? 
mormăi Filbert. Ai face bine dacă te-ai dezme- 
tici, Beeby, ascultă-mă pe mine. 

Beeby se înroși la faţă. Simţi că-l urăște pe 
detectiv. 

— În ăști doi ani și trei luni ai cunoscut-o 
bine pe doamna Tyson? 

— Nu, de fel, rosti Beeby șovăitor. 

— Le-ai îndrugat reporterilor o mulțime de 
lucruri despre ea. Că era frumoasă. Ți se aprin- 
seseră călciiele după ea, nu-i așa, Beeby ?- 

— Da' de unde |! îngăimă lăptarul lăsînd ochii 
în pămînt, rușinat să recunoască faptul că o 
admira de departe pe doamna Tyson. 

— Ba erai amorezat lulea, se vede după cum 
îți pierzi capul cînd vorbești despre frumuseţea 

ei, spuse Filbert batjocoritor. Cine știe, poate că 
nu i-ai văzut numai faţa... De cîte ori ai îost 
în casă ? 

— N-am intrat niciodată în casă. 

— Vreau s-aud adevărul Beeby. De cîte ori 
ai iost în casă ? 

— Niciodată, repetă Beeby, clătinînd cu ho- 
tărîre din cap. 

— Bine, îăcu Filbert amenințător. Mai vor- 
bim noi despre asta. Acum să ne uităm la cutia 
de lapte. 

Beeby privi nehotărît spre sergentul Broth, 
care stătea tăcut. 

— Ei, hai, mișcă, îl zori Filbert. la-o din loc. 
Dă-i drumul! 

Dar Beeby nici gînd să se urnească. „Sîntem 
într-o țară de oameni liberi“, își spuse el. Aș- 
teptă s-o apuce Broth înainte și abia atunci îl 
urmă. Filbert venea după ei, mînios și plin de 
importanță. Abia trecut de treizeci de ani, boxer 
pînă de curînd și campion la categoria grea a 
iorțelor polițienești, se dovedea un tip extraor- 
dinar, fiind adesea trimis în misiuni primej- 
dioase, cînd era vorba de arestarea unor ban- 
diți sau criminali. Nutrea un proiund dispreţ 
față de oamenii violenţi și mai ales faţă de cei 
care brutalizau femeile. Aceștia din urmă s-ar 
fi aşteptat zadarnic la vreo cruţțare din partea 
lui ; nu degeaba îusese poreclit „regele pumnu- 
lui“. În lumea borfașilor, numele lui era rostit 
cu teamă. Cind intra în vreun bar, nu se mira 
nimeni dacă trei sau patru beţivani zburau afară 
pe ușă. Și totuși, după înfățișare n-ai îi zis că 
e un luptător. Era palid la faţă, cu obrajii că- 

Zuţi, avea ochii mici, lacomi și plini de vioiciune, 
nasul mare, osos, iar dinții îi ieșeau ușor îna- 
inte, încît părea că stă cu gura pe jumătate 
deschisă. Toate astea contribuiau să-i dea o ex- 
presie posomorită, de om care nu-i în apele lui. 
Spre deosebire de cei doi superiori direcţi ai șăi, 
Fields și Brummel, nu se preocupa de îmbră- 
căminte. Purta o cămașă în culori vii, o haină 
sport, cafenie, niște pantaloni gri, tot sport, gata 
parcă să-i cadă în vine și o pălărie verde cu 
borul îngust și cu o pană înfiptă la panglică, pe 
care erai îndemnat să crezi că nu o scoate ni- 
ciodată de pe cap. Imbrăcămintea nu i se potri- 
vea cîtuși de puţin cu starea lui de spirit obiș- 
nuită și, atunci cînd îi văzu pe reporteri și pe 
fotografi năvălind pe poartă, detectivul se în- 
tunecă și mai mult. 

— Sergent Broth, mormăi el, cînd ai părăsit 
poarta, de ce n-ai avut grijă să lași pe cineva 
în loc? 

— Am crezut că inspectorul-șet va da instruc- 
țiuni, domnule, răspunse sergentul. 

— Asta nu-i o explicaţie, spuse sec Filbert şi 
se întoarse către reporterii care stăteau la o dis- 
tanţă respectuoasă. 

— Dumneavoastră știți că nu aveți ce căuta 
aici, îi luă Filbert la rost. 

— Păi nu-i nimeni la poartă, făcu Neil Munro, 
uitîindu-se înapoi cu un aer de inocenţă jignită. 

'— Nu mă interesează. Dumneavoastră n-aveţi 
ce căuta în parc. Sergent Broth, condu-i, te rog, 
afară. 

Inainte să pornească cu Beeby spre cutia în 
care depunea sticlele de lapte și care se afla 

lîngă ușa. garajului, îl urmări pe Broth cum îi 
scoate pe reporteri pe poartă. Numai că ei se 
plasară în spatele gardului viu, trăgînd cu ure- 
chea la întrebările pe care i le punea lui Beeby. 
Filbert se întoarse brusc spre gazetari. 

— Nu vreau să vă văd învîrtindu-vă pe-aici, 
mormăi el. 

— Mă voi plinge superiorilor dumitale, pro- 
testă Horace East în felul lui plin de demni- 
tate. Asta înseamnă încălcarea drepturilor 
noastre. 

— Libertatea presei... începu Bettery. 

— Libertatea de a minți vrei să spui, replică 
Filbert. | 

Privi în jur, îi văzu pe Fields și pe Brummel 
care se uitau la el din ușa casei și nu le mai 
spuse nimic reporterilor. Se întoarse zorit către 
Beeby : 

— Hai să aruncăm o privire în baie. 

Se opriră amîndoi în fața ferestrei. Filbert cer- 
cetă pervazul, apoi se ridică pe viriul picioare- 
lor, dădu perdeaua la o parte și își aruncă ochii 
înăuntru. Ușa băii era deschisă. Pe podea se 
zărea conturul nedeslușit al unei urme lăsată 
de o încălțăminte de bărbat. Reluă iar interoga- 
toriul lui Beeby cu ceva mai multă orientare. 

— La ce oră începi să-mparți laptele în 
cartier ? 

Era o întrebare directă, totuși Beeby nu se 
putu stăpîni și privi pe furiș, în jur, înainte de 
a răspunde. 

— Dumneata duceai va să zică laptele în di- 
verse case, tocmai pe la ora cînd hoțul de bi- 
juterii își făcea și el drum pe-acolo, conchise 

Filbert. Ei bine, vreau să-ți amintești dacă ai 
văzut vreodată pe cineva ieșind din aceste case. 
Detectivul consulta o îițuică pe care o scosese 
din buzunar. 

Beeby nu-și aducea aminte de nimeni și de 
NIMIC. 

— De ce nu-ți aduci aminte? se burzului 
Filbert. 

Beeby îl lămuri că rareori vedea pe cineva pe 
stradă, la ceasul acela, în zori. 

— Totuși, ți-aduci aminte că ai văzut-o în- 
torcîndu-se de la bal, îl încolţi detectivul. 

— Ca să fiu sincer, nu-mi aduc aminte, dădu 
inapoi Becby. 

— Nu-ţi aduci aminte, pe naibal bombăni 
Filbert. Drept cine mă iei, Beeby? 

Omul rămase tăcut. 

— Aveai o serie de lucruri de relatat, cu amă- 
nunte chiar, continuă Filbert. Și ai așteptat pa- 
tru zile ca să vorbești... Patru zile... De ce ai 
vorbit abia azi dimineață ? Știai că tovarășul 
tău a sters-o și e în siguranță, Beeby ? 

Lăptarul păli. 

— Am spus adevărul, zise el. 

Filbert dădu nerăbdător din mînă. 

— Mergi cu noi la prefectură, Beeby. E ca- 
zul să-ți împrospătăm memoria. Și îl apucă 
de braţ. 


7 
FIELDS și Brummel, care ieșiseră în pragul 
casei, în faţa ușii. de la intrare, surprinseseră 


sfîrșitul discuţiei dintre Filbert și reporteri. Cu 

iuțeala și calmul său obișnuit, Brummel îi iscodi 
pe reporteri, după ce Filbert se îndreptase cu 
Beeby spre fereastra băii. 

— Bettery dictează ceva la radioton, Frank. 
Pariez că se plînge de felul nostru de a ne purta 
cu presa. 

— De dumneata nu se pot plinge, răspunse 
Fields cu oarecare răutate. 

— Şi-o fi dat Bruce drumul la gură. 

Fața mare și negricioasă a lui Fields se în- 
cruntă pentru o clipă. 

— Nu poți să-l condamni dacă și-a pierdut 
cumpătul, Stewart. 

— E drept, trebuie să recunosc că azi și-a 
păstrat calmul într-un mod remarcabil, admise 
Brummel repede. 

Spre deosebire de Fields, nu-l agrea și nu-i 
plăcea să lucreze cu Filbert, deși știa că nu 
există poliție fără indivizi de teapa lui; era o 
tagmă de oameni la fel de indispensabilă în ac- 
țiunile de aplicare a legii, ca și mașinile de pa- 
trulare, ori comunicările prin radio. 

— Nu-l condamn pe Bruce, continuă Brum- 
mel cu ingenuitate, dar se lasă uneori provocat 
să spună anumite lucruri, pe care ar îi mult mai 
bine să nu le spună. Ăștia ard de nerăbdare să 
dovedească că are mai mult mușchi decît minte. 

Inspectorul Fields tresări. 

— Asta-i o frază pe care am auzit-o de multe 
ori pe vremuri. Asta se spunea despre mine, 
Stewart. 

Brummel ridică din umeri. 

— Intr-un caz sau într-altul, presupun că aşa 
se spune despre majoritatea polițiștilor. 

— Dumneata faci excepţie, sînt sigur, mor- 
măi Fields. 

Nu se putea abține să nu-l compare pe Brum- 
mel cu Filbert și, luat în întregime, îl prefera pe 
Filbert. Ştia exact cum stă cînd era vorba de 
Filbert, în schimb avea oarecari temeri faţă de 
Brummel, care era cinic, vanitos și avea veșnio 
convingerea că el are dreptate. Totuși, Brum- 
mel nu-i dăduse pînă în prezent nici un motiv 
să-l privească cu neîncredere; nu-l știa să fi 
umblat vreodată cu intrigi împotriva superiori- 
lor sau inferiorilor, nici să se fi amestecat în 
disputele care izbucneau adesea între brigăzile 
prefecturii de poliţie. Parcă pentru a-și ascunde 
gîndurile, Fields spuse cu un aer de prefăcută 
cordialitate : 

— Să știi, Stewart, că ăștia ar apărea ca 
niște nebuni, dacă s-ar apuca să te considere 
și pe tine ca pe unul făcut numai din mușchi. 

— S-ar putea chiar să am și ceva minte, zise 
Brummel sec. 

— S-ar putea, conveni Fields. 

Brummel avea în general îndoieli cu privire 
la orice și la oricine, dar n-ar fi bănuit o sin- 
gură clipă că Fields nutrește suspiciuni față de 
el. Continuă, deci, să vorbească în îelul său 
ușor, familiar. 

— Nu-i cazul să luăm prea în serios campa- 
nia îndreptată împotriva noastră, Frank. Firește, 
trebuie să ne punem bine cu presa. Atunci o să 
ne copleșească cu elogii. Bettery o să scrie cu 
simpatie despre dumneata. O să fie un articol 
de împăcare. 

— Nu văd o asemenea posibilitate. Lucrurile 
au mers prea departe. 

Brummel îl privi lung, constatînd cu mirare 
că e chiar atît de naiv precum părea. Li acordă 
în consecință lui Fields circumstanţe atenuante. 
Intr-un fel îl iubea, tocmai pentru această sin- 
ceră naivitate. Il iubea adică exact în măsura 
în care era el în stare să iubească pe cineva. 

— Patronii ziarelor sînt la îel ca politicienii, 
Frank, urmă Brummel. Intră într-o afacere pen- 
tru ce pot scoate din ea — și un zîmbet subtil 
îi înflori pe buze. Exact ca noi, toţi ceilalți. 

Fields nu zimbi. Acest cinism stătea la baza 
îndoielilor lui despre Brummel. 

Își continuară cercetările și se înapoiară în 
holui de la intrare. Aici îl întîlniră pe detectivul 
Hagerty, care tocmai ieșea din dormitorul vic- 
timei. Hagerty era un bărbat cu faţa aspră, niţel 
adus de spate, care pășea fără grabă, ca un 
motan. Vorbi cu precizie : 

— Masa de toaletă a fost golită și sînt multe 
indicii că a avut loc o luptă în dormitor. Peste 
tot se văd pete de sînge închegat și o băltoacă 
destul de mare se află la capul canapelei. Ai 
zice că a fost omorită de un bandit. 

Fields, cu capul ușor aplecat, sorbea lacom 
fiece cuvînt, cuprins de un soi de exaltare. 

— Să mergem să aruncăm și noi o privire, 
Stewart, spuse inspectorul-șef, întorcîndu-se că- 
tre Brummel. 

— lată ce am găsit în cameră, încheie Ha- 
gerty, înmiînîndu-i lui Fields un teanc de scri- 
sori, legat cu grijă. 

inspectorul-șei se scotoci în buzunarul de sus, 
de la haină, după ochelari. Cînd, în sfîrșit, scoase 
tocul unde-și ţinea ochelarii și și-i puse pe 
nas, aruncă o privire plină de nerăbdare asupra 
scrisorilor, după care le îndesă grăbit în buzu- 
narul de la piept, umilat și așa de acte și hirtii. 

— Nu cred să prezinte prea mare interes pen- 
tru noi, îi spuse el lui Brummel. 

Lui Fields îi scăpă expresia de curiozitate în- 
tipărită pe fața lui Brummel. Pornise către ușa 
dormitorului, aflată în capătul holului. Brum- 
mel îl urmă îndată. Era surprins de ușurința 
cu care șeful său privea acele scrisori, cu totul 
neobișnuit ca acesta să arate atita nepăsare faţă 
de ceea ce putea lesne să devină cheia întregii 
afaceri. 

FEMEIA zăcea îmbrăcată pe o canapea lată, 
încărcată de perini puloase, roz și liliachii ; la 
piciorul canapelei se vedea o cuvertură neagră, 
azvirlită în lături. Doi agenţi iotografiau ca- 
davrul, în timp ce alţii făceau același lucru. cu 
masa de toaletă răvășită și cu scaunele în stil 
Chippendale, răsturnate la pămînt. Alături, stînd 
în genunchi, agenţii serviciului medico-legal 
luau probe din sîngele de pe covorul în două 
nuanțe de gri. In spatele canapelei, într-un bu- 
doar, cu dulapuri în perete de jur împrejur, de- 
tectivii examinau rochiile și lenjeria de corp a 
doamnei Tyson. Lîngă fereastra largă, de unde 
se vedeau grădina și strada, un detectiv cerceta 
draperia de catifea viorie, ca să vadă dacă are 

sau nu pete de sînge. În ușă, detectivul Joe 
McGarry, un bărbat tînăr, înalt și păros, ţinea 
între degete colţul unei batiste mari, albe. 

Fields și Brummel se iviră în prag. 

— Am găsit-o afară, lîngă ușă, explică Mc- 
Garry, dîndu-i batista lui Fields. 

Cei doi inspectori străbătură dormitorul și bit 
doarul, pășind cu grijă printre scaunele răstur- 
nate, fără să se atingă de nimic. Aruncară în 
treacăt o privire spre cadavrul femeii. Ai fi zis 
că victima nu avea aproape nici o legătură cu 
prezenţa lor acolo. 

Brummel, impresionat de mobilier, se opri cu 
un aer de cunoscător să se uite la draperia de 
catifea. 

In celălalt capăt al încăperii, Fields stătea 
de vorbă cu detectivul Dean, un poliţist cu ex- 
perienţă, de vîrstă mijlocie. 

— N-am găsit nici urmă din bijuteriile vic- 
timei, domnule inspector-șei, raportă Dean. 

— Totuși, trebuia să aibă ceva bijuterii aici, 
stărui Fields. 

— Am căutat, dar n-am găsit nimic, răs- 
punse Dean. 

— O nouă ispravă a hoţului de bijuterii, pro- 
babil, spuse Fields. Firește, s-ar putea ca biju- 
teriile să apară în orice clipă, adăugă el, dar 
din vocea lui străbătea îndoiala. Victima tre- 
buie să fi ținut negreșit ceva bijuterii, chiar aici, 
în dormitor... Pe cele mai valoroase presupun că 
le ținea la bancă. Aflăm noi asta foarte curînd. 
Ochii lui pătrunzători se aţintiră autoritar asu- 
pra detectivului : Percheziționează din nou dor- 
mitorul, Dean. Fiecare palmă de loc. 

Se întoarse către Brummel și îi strigă: 

— Mă duc să dau o raită prin casă, Stewart. 

— Eu parcă aș mai arunca o privire pe-aici, 
zise Brummel. Cînd termin, cobor în bucătărie. 

Fields ieși pe ușă fără să mai spună ceva. Se 
duse în camera de zi, unde detectivii culegeau 
hîrtiile și scrisorile împrăștiate pe jos, în jurul 
mesei de scris și în faţa raiturilor de cărți din 
perete. 

Oamenii se ridicară îndată ca să-i dea. rapor- 
tul. Sertarele mesei de scris fuseseră golite și 
hîrtiile azvîrlite pe jos, dar făcea impresia că 
nu s-a luat nimic, afară doar de o scrisoare, 
două. Se părea că individul a căutat un anume 
lucru. 

— Probabil o anumită scrisoare, sugeră unul 
dintre detectivi. 

Fields se uita în jur cu îndoială. 

— Eu unul încep să cred că a căutat bijuterii, 
spuse el. 

Cercetă încăperea cu privirea. In capătul opus 
o ușă dădea în micul oficiu ce ducea în camera 
de baie. 

— Presupun că a intrat întîi aici, n-a găsit 
ce căuta și atunci a trecut în dormitor... Vom 
ști curînd dacă a fost hoțul de bijuterii. In orice 
caz, el aruncă întotdeauna casetele în care gă- 
sește bijuteriile... Trebuie să cercetăm terenul. 
La nevoie, chiar și prin vecini. 

Intre timp, detectivii continuară să caute sei- 
furile secrete și casetele de bijuterii. 

Dînd să plece, Fields se gîndi cu mirare ce-or 
îi găsind oamenii în genul acela de 'tablouri 
atîrnate pe perete — niște pătrate trandafirii- 

deschis și niște triunghiuri albastre, sau niște 
figuri grotești, alungite, în atitudini de teamă, 
victime ale unor coșmaruri sau ale isteriei. 

Reconstitui drumul  răufăcătorului. Se în- 
dreptă direct spre baie și se opri înmărmurit în 
prag, holbîndu-se la strălucitoarea cadă neagră, 
îngropată. Lumina care se aila chiar deasupra 
căzii, în tavan, avea un reflex alb mort. 

— Mda... Într-adevăr! zise el către Filbert 
și către sergentul Wright, specialist în luarea 
amprentelor, care lucra lîngă pervazul ferestrai 
cu diferite praiuri, cu perii și cu o lupă. Oare 
ce-au să mai născocească de-acum încolo? E 
dezgustător. 

Incepuse să-și facă o impresie proastă despre 
această casă modernă și luxoasă ; duhnea a imo- 
ralitate. Era stăpînit de convingerea că acolo 
unde există imoralitate, există cu siguranţă și 
crimă, noțiuni foarte înrudite, nici vorbă. 

— O baie neagră, asta întrece orice, Bruce! 
adăugă Fields din ce în ce mai scandalizat. 

Filbert nu se interesa nici de culoarea băii, nici 
de decor, de nimic ce nu era în strînsă legătură 
cu ceea ce avea de făcut. Stăpînit de un singur 
gînd, era nerăbdător să progreseze cu cercetările. 

— Wright n-a găsit nici o amprentă de degete, 
aminti el. Asta sugerează că individul e un profe- 
sionist. Purta mănuși. În schimb a găsit două 
urme identice de picior... Cu siguranță că indi- 
vidul a intrat și a ieșit pe aici. 

— Dacă o să fie posibil, încerc să descopăr 
ceva urme pe-afară, domnule inspector-șei, spuse 
Wright. 

Sergentul Wright era un om de vîrstă mijlocie 
și părea încălzit în hainele lui bleumarin-închis. 
În timp ce vorbea, se juca cu brelocurile atîrnate 
pe lanțul de la ceas, trecut de-a curmezișul vestei. 

— Individul n-a avut nevoie să forțeze fe- 
reastra, continuă el. Era deschisă. 

Dădea diferite deslușiri, iar Fields asculta, cer- 
cetînd pervazurile ferestrei. 

Era clar că Wright avea dreptate. Totuși, din 
anumite motive, Fields se simţi un pic dezamă- 
git. Ar fi preferati să audă că fereastra a fost 
iorțată. | 

Sergentul se apucă din nou de treabă. Filbert 
cu Fields ieșiră în coridor. 

— L-am trimis pe Beeby la prefectură, spuse 
Filbert. Prea le scălda pe toate. 

Şi se uită la inspectorul-șei cu ochii lui mici 
și plini de neastîmpăr. 

— Eu cred că hoţul de bijuterii și-a vîrît coada 
pe-aici, adăugă el. 

Fields era încîntat că detectivul a ajuns de 
unul singur la această concluzie. 

— Ai făcut bine că l-ai trimis pe Beeby la pre- 
fectură, Bruce, încuviință inspectorul-șef. 

Părerea lui despre Filbert se confirma : era un 
detectiv conștiincios și perseverent, care nu lăsa 
nimic pe seama norocului, după cum nu lăsa să-i 
scape în ruptul capului un suspect. Fields nu 
avusese niciodată o părere proastă despre Fil- 
bert. Lucraseră împreună la dezlegarea multor 
cazuri și el îl ajutase în mare măsură pe tînărul 
detectiv, înlesnindu-i o ascensiune rapidă în poli- 
ție. Impotriva tuturor învinuirilor că Filbert uza 
de violență față de arestaţi, Fields își apăra cu 

indîrjire protejatul în fața chestorului și a tribu- 
nalului polițienesc. Avea convingerea că Filbert 
este o altă victimă a campaniei politice pornite 
împotriva poliției, campanie ticluită de fapt ca să 
se aiungă la guvern pe această cale ocolită. 
fiindcă guvernul era obligat să apere poliția. Nu 
putea să uite că „Daily News“ se agăța de orice 
acuzație adusă oamenilor săi. Își aminti de re- 
marca sarcastică a unui consilier regal care îl 
caracterizase pe Filbert ca fiind cam încet la 
vorbă, dar uimitor de iute de mînă. Să defăimezi 
un ofițer de poliţie conștiincios și curajos, era vu 
faptă la fel de vinovată ca orice alt delict urmă- 
rit de lege. În schimb, campania pornită de presă 
influențase opinia publică, creînd un curent împo- 
triva poliției — asta nu se putea nega. Fields 
era înclinat să creadă că însăși viitorul poliţiei 
era în cumpănă. Dacă poliția dădea greș şi de 
astă dată, neîndoios că guvernul avea să ia mă. 
suri. Inspectorul-șei era apoi mult prea circum- 
spect ca să aibă vreo încredere în politicieni, 
chiar dacă nu admitea că lucrurile stau așa. Avea 
convingerea că ei l-ar sacrifica dacă ar socoti 
că e necesar pentru interesele lor. Şi atunci, 
visul lui de a deveni chestor, sau cel puţin ches. 
tor adjunct, s-ar spulbera, iar el și-ar încheia 
zilele ca un ratat, ca un incapabil. Dar asta nu 
trebuia să se întîmple. Și nici nu avea să se în- 
timple. Pe lîngă înfățișarea-i robustă, Fields era 
dăruit cu o voinţă de îier. În plus, știa că se va 
bucura de sprijinul oricărui om din poliţie. In- 
teresele acestora erau nedespărțite de interesele 
lui. Și era convins că aliatul său cel mai de nă- 
dejde va fi detectivul Bruce Filbert. 

IN TIMP ce o parte din detectivi ieșiră să 
cerceteze terenul din jurul casei, Fields se în- 
toarse în dormitor. Tocmai se pregăteau să 
transporte cadavrul.  Inspectorul-șei se opri 
lîngă ușă. Oamenii de la morgă așezau cada- 
vrul într-un sicriu simplu și el se apropie impa- 
sibil și aruncă o ultimă privire asupra feţei 
aceleia desfigurate de lovituri. Apoi, sicriul îu 
închis și oamenii îl purtară spre ușă. În mod 
mecanic, dar pătruns de respect, Fields își scoase 
pălăria. Pe chipul lui mai stăruia o expresie 
gravă atunci cînd grupul dispăru și Dean se 
apropie de el. Detectivul îi raportă că, după pă- 
rerea lui, doamna Tyson a fost atacată în faţa 
mesei de toaletă şi că de acolo s-a tîrît împleti- 
cindu-se pînă la canapea, unde a murit. Desco- 
perise o diră de sînge de la masa de toaletă 
pînă la canapea. Socotea, fără să îie prea cate- 
goric, că victima a murit din cauza loviturilor 
de pumn primite în fată şi în cap. 

— S-ar părea că a încercat să oprească făp- 
tașul să ia un anumit lucru de pe masa de 
toaletă, spuse Fields. 

Dean încuviință din cap. 

Fields mai înconjură o dată încăperea, notîn- 
du-și din cînd în cînd cîte ceva în carnet. Toc- 
mai isprăvise, cînd îi văzu pe Hagerty și un alt 
detectiv de la brigada de investigaţii, îndrep- 
tîndu-se grăbiţi spre el. 

— Am găsit asta într-un rond de îlori din 
vecini, spuse Hagerty, întinzîndu-i o casetă 
goală, ovală, pentru păstrat perle. 

Fields ţinu caseta în mînă aproape tandru, 
uitîndu-se la ea de parcă ar îi fost cea mai rară 
comoară. 

— Se  debarasează de ele de fiecare dată, 
murmură el. 

— Ca și criminalul care aruncă arma de în- 
dată ce a folosit-o, remarcă Hagerty. 

— Presupun că atît unul cît și celălalt simt 
că riscul de a fi prinși e mai mare dacă poartă 
asupra lor asemenea îleacuri, spuse Fields. 

— E prima dată cînd uzează de violenţă, zise 
Hagerty. 

— Pînă azi n-a fost încolțit niciodată, aminti 
Fields. 

Filbert și alţi doi detectivi intrară pe ușă. 

— E omul nostru! exclamă Fields entuzias- 
mat și un zîmbet îi lumină fața mare, oacheșă. 
Tot timpul am bănuit asta. lată cum cred că 
s-au petrecut lucrurile — și se apucă să recon- 
stituie întimplările din noaptea crimei, de parcă 
ar fi fost martor la toate. Sînt convins că îe- 
meia l-a surprins. Mai mult ca sigur, a intrat 
în casă în timp ce individul scotocea prin ser- 
tarele mesei de toaletă, la lumina lanternei. A 
aprins lumina în hol, apoi în dormitor. Atunci l-a 
văzut scotocind la masa de toaletă. Femeia a scos 
un țipăt. El și-a pierdut capul și a încercat să o 
tulească pe lingă ea. Ea l-a oprit, încercînd pro- 
babil să-și ia înapoi bijuteriile. S-au luptat 
amîndoi în dormitor, pînă cînd el a lovit-o cu 
brutalitate, doborînd-o la pămînt. Atunci și-a 
văzut de drum. În tulburarea lui a aruncat ba- 
tista pe jos. Presupun că a scos-o din buzunar 

ca să se șteargă pe miini. O dată ajuns afară, 
s-a liniștit. A aruncat casetele bijuteriilor, așa 
cum face de fiece dată. Sînt sigur că trebuie să 
mai îie și altele prin jur. Trebuie să continuăm 
cercetările. 

Cu un aer de mare satisfacţie pe faţă, își 
purtă oamenii în jurul încăperii, reconstituind 
pașii banditului și lupta cu doamna Tyson. 

— N-o să ne mai scape multă vreme, prooroci 
inspectorul-șei. 

Pe urmă nu avu încotro și se lăsă atras de 
către ceilalți în mici discuţii privitoare la mo- 
bilierul și la interiorul casei, oribile după pă- 
rerea lui. 

— Obiceiul ăsta nou de a zugrăvi fiecare 
cameră, ba uneori chiar fiecare perete al unei 
camere într-o altă culoare e stupid și extrava- 
gant, spuse Fields. 

Detectivului Filbert, care urma să se căsăto- 
rească în curînd și se zbătea să strîngă bani ca 
să-și poată cumpăra o casă, această lume extra.- 
vagantă îi era aproape tot atit de antipatică ca 
și cea a criminalilor. Era fiul unui fermier sărac 
și nu avea cum să spere în vreun ajutor de 
acasă. În consecinţă își făcuse o părere proastă 
despre doamna Tyson, fiind convins că era o 
jemeie extravagantă și provocatoare. 

— Cred că nu făcea altceva decît să coche- 
teze, mormăi el. 

Fields era de acord cu Filbert, dar nu-i îm- 
părtășea pornirea împotriva doamnei Tyson, 
iiindcă se putea foarte bine ca datorită ei să 
izbutească în fine să-l aresteze pe spărgătorul 

care le provocase atîta venin și le dăduse atîta 
bătaie de cap. 

„Mai bine să-mi văd eu de treabă“, cugetă 
inspectorul-șei, și plecă să-l găsească pe Brum- 
mel în celălalt capăt al casei. Acum rămînea în 
seama lui să găsească un fir care să ducă la 
vinovat, cu ajutorul unuia dintre „ciripitori“. 
Asta era specialitatea lui Brummel. El transfor- 
mase o mulțime de delicvenţi în spioni ai poli- 
ției — nu-i ailai pereche în privința asta. Ni- 
meni în poliție nu dispunea de atîţia „ciripitori“ 
ca Brummel. Cu toate astea nu izbutise încă 
să-l dibuie pe „lupul singuratic“. Acum se 
schimbau însă lucrurile cu desăvîrșire. Crima 
îi va determina pe tăinuitori să vorbească. Mij- 
locitorii și tăinuitorii de lucruri îurate nu-i 
apără niciodată pe criminali. Fields resimțea o 
puternică aversiune față de informatori și, pe 
cît putea, evita să aibă direct de-a face cu ei. 
Frau însă un rău necesar. De aceea se simțea 
fericit că Brummel, și nu el, era regele „ciripi- 
torilor“. 

FIELDS zimbea plin de satisfacţie atunci 
cînd intră în bucătărie, unde Brummel, stînd 
lîngă dulăpiorul din nișa în care se lua micul 
dejun, cerceta un teanc de note de plată. Brum- 
mel își întoarse privirea spre inspectorul-șei. 

— Băieții mi-au spus că ai reușit să recon- 
stitui totul, Frank. 

— Aproape tot, Stewart. Ce-i... ai cumva altă 
părere ? 

— Nu, nu vreau să spun asta. 

— Atunci ce-i ? 

— Nimic deosebit, murmură Brummel. Mai 
rămîn doar cîteva lucruri care ar trebui elari- 
licate... 

Fields se uită în jur, prin bucătărie. Nișa 
avea pereţii de culoarea penelor de canar. Ghi- 
vece cu ilori împodobeau pervazul ferestrei, 
deasupra chiuvetei, iar ușile dulapului de ali- 
mente erau vopsite în roșu, ca să se asorteze cu 
perdeaua. Pe bancheta de sub dulapul de ali- 
mente se aila o tavă de argint cu o carafă plină 
pe jumătate cu vin, două pahare, niște farfurii 
cu gustări învechite și măsline uscate. 

— N-aș vrea să mi se dea în dar un aseme- 
nea colțișor ! spuse Fields. Dă-mi o bucătărie în 
stil vechi și o primesc oricînd. 

Brummel zîmbi. 

— Aici a fost un cuib de dragoste, zise el. 
Un colțișor al dragostei... Un bărbat își petre- 
cea o bună parte din timp aici. 

— Crezi ? făcu Fields surprins. 

— Uită-te niţel, continuă Brummel, arătîn- 
du-i un teanc de note de plată. Femeia tîrguia 
pentru două persoane. Toate delicatesele posi- 
bile. 

Tăcură amîndoi, pînă ce Fields examină pe 
rînd notele de plată. 

— S-ar putea să ai dreptate, Stewart, rosti 
el în cele din urmă. Cred că ar fi putut să hră- 
nească chiar mai mulți... 

— Dacă ești mai atent, Frank, ai să vezi că 
tîrguia mereu alimente pentru un dejun de două 

persoane. Mi-am dat seama de asta din notele 
de plată de la băcănie. 

Fields cercetă din nou hîrtiile. 

— Da, admise el cu jumătate de gură, lăsîn- 
du-le din mînă. 

In clipa următoare se uitară unul la altul cu 
neîncredere, scrutător, așa cum obișnuiește să 
se uite un detectiv la un profan în această în- 
deletnicire. 

— In momentul cînd am intrat aici, am în- 
jeles numaidecît că femeia avea pe cineva, un 
amant în tovărășia căruia își petrecea o bună 
parte de timp, spuse Brummel. Se îngrijea mult 
de casă și o făcea cu plăcere, ca atunci cînd ai 
pe cineva lîngă tine. 

— Sper că nu vrei să susţii serios că și-ar fi 
împodobit și și-ar fi mobilat casa altfel, dacă 
ar fi fost numai pentru plăcerea ei? 

— Ai dreptate. Cu o mică diferență doar. Să 
luăm, de exemplu, dormitorul... 

— Asta nu ne duce la nici o concluzie, îl 
întrerupse Fields cu o expresie aspră. Nu-i plă- 
cea să vorbească despre o cameră de dormit, 
decît dacă era în strictă legătură cu problema 
în discuţie, și de astă dată era convins că nu 
avea nimic comun cu ceea ce îi interesa pe ei. 
Mai bine să trecem la fapte, Stewart. Ce-ai gă- 
sit ? | 

Brummel se întoarse și arătă spre tava de 
argint de pe banchetă. 

— Uită-te, Frank. 

— Am văzut-o adineauri, bombăni Fields. 
Ce-i cu ea? 

Se apropiară de banchetă și examinară carafa 
și fariuriile cu gustări învechite și măsline 
uscate. 

— Asta ne spune că femeia a primit pe ci- 
neva în noaptea respectivă, își continuă Brum- 
mel gîndul. Un bărbat... 

— De. ce tocmai un bărbat? îl întrerupse 
Fields pe loc. 

— O femeie ar fi fost așteptată cu prăjituri. 

Inspectorul-șei zimbi ironic. 

— Continui raționamentul, Frank. Pregătirile 
astea spun că ea își aștepta amantul. Nimic deo- 
sebit, nimic neobișnuit. Lucruri cumpărate pen- 
tru cineva pe care îl cunoștea foarte bine. O 
gustare intimă. 

— Poate că musafirul nu și-a mai făcut apa- 
riția pînă la urmă, rosti Fields. Asta reiese cu 
evidenţă. Dar zău că nu cred să aibă vreo im- 
portanță nici una dintre ipoteze. 

— Nu sînt de acord, Frank. De ce sînt toate 
pregătite la îndemînă ? Nu sînt gustări care ne- 
cesitau o pregătire prealabilă. Oare nu apare 
mai degrabă că a pregătit gustările în timp ce 
musafirul se afla în casă ? 

Fields ridică din umeri. 

— Zău, Frank, continuă Brummel, ar trebui 
să cercetăm casa cît mai amănunţit. 

— Dă-i înainte, Stewart, zimbi Fields. Nu 
există nici un indiciu că ar mai îi fost altcineva 
în casă în afară de hoţ. 

— Ba puteau să fie și douăsprezece per- 
soane... 

— E absurd, Stewart. 

Fields recapitulă faptele stabilite. Hoţul a 
străbătut toată casa și a subtilizat bijuteriile 
doamnei Tyson. Ce anume încă nu știau, dar 
asta nu are nici o importanţă în îaza actuală a 
cercetărilor. Hoţul s-a comportat ca niciodată: 
a uzat de violenţă. Dar asta se poate lesne ex- 
plica, întrucît niciodată pînă acum n-a fost sur- 
prins asupra faptului. Doamna Tyson, desigur, 
a intrat în casă tocmai cînd el scotocea la masa 
de toaletă. 

— Bună ipoteză, încuviință Brummel, numai 
că nu sprijinită de fapte, Frank. Fereastra des- 
chisă de la camera de baie dovedește că femeia 
a îost tot timpul acasă, continuă el să argumen- 
teze. 

— Se putea să îi ieșit pentru cîteva minute, 
zise Fields. Presupunînd totuși că dumneata ai 
dreptate, Stewart, nu iniirmi afirmația mea că 
ea l-a surprins pe hoț în dormitor. 

— Atunci cum rămîne cu ipoteza că hoțul a 
scotocit mai întii în camera de zi? Victima 
l-ar fi auzit, fără doar și poate, și s-ar fi dus 
să vadă ce se petrece acolo. 

— Nu, nu-i neapărat necesar, susținu Fields 
îndărătnic. Il irita raționamentul colegului său. 
Era și așa conștient de lipsurile ipotezei sale. 
În general socotea însă că e o ipoteză bună. 
Era convins că hoţul de bijuterii a omorit-o pe 
doamna Tyson ca să poată îugi. 

— Toate indiciile arată că el e făptașul, Ste- 
wart, repetă inspectorul-șei. EI, și nimeni altul. 

— Într-un fel așa e, conveni Brummel. Dar 
nu ți se pare ciudat că a aruncat caseta de bi- 
juterii, învinuindu-se astiel singur de crimă ? 

— O fi crezut că n-a omorit-o, replică Fields. 
Femeia trăia încă atunci cînd a plecat el. Ne- 
greșit că trăia. Doar a fost în stare să se ti- 
rască pînă la canapea. 

— Mda, destul de bine judecat, admise Brum- 
mel. Totuși, eu nu sînt convins că n-a mai fost 
în casă un alt bărbat... 

— Ai construit o ipoteză acceptabilă, spuse 
Fields. Sînt gata să mi-o însușesc... Dar în 
afară de gustări și vin, ce-ai mai găsit ? Nimic... 

— După părerea mea, vorbi calm Brummel, 
e foarte posibil ca doamna Tyson și amantul ei 
să se fi certat înainte să mănînce... 

— În dormitor ? 

— Exact. Urmau să mănînce după ce ieșeau 
la plimbare... 

— Doar era îmbrăcată de oraș... Fields zimbi 
cu superioritate. Admite că nu-i decît o presu- 
punere, Stewart, nimic mai mult. 

— Da, sînt puncte slabe, recunoscu Brummel. 
Totuși, nu cred să avem dovezi reale că „lupul 
singuratic“ a omoriît-o. Avem dovezi doar că a 
jeiuit casa. Ne trebuie însă o îndoită certitudine, 
tocmai din pricina asta. 

— Ar îi o coincidență extraordinară, dacă 
ucigașul și hoțul ar îi două persoane diferite. 

— Excluzi cu desăvirșire această posibilitate, 
Frank ? 

Zimbetui pieri de pe îața lui Fields. Aproape 
involuntar se puse în gardă. 

— Eu nu exclud nimic, Stewart. Şi cu atît 
mai puţin faptele. 

Nu se putu împiedica să cugete că vanitatea 
lui Brummel îl oprea să admită că de astă dată 
greșește. 

La rîndul său, inspectorul Brummel cugeta că 
era un lucru cu totul neobișnuit ca inspectorul- 
șei Fields să se apuce să înlăture faptele care-i 
contraziceau teoriile. Oare Fields se convinsese 
pe sine de vinovăția hoțului de bijuterii, numai 
pentru că asta soluţiona, în sfîrșit, o mulţime 
din problemele ce-i stăteau pe cap? Acum, ho- 
țul de bijuterii va fi prins mult mai ușor, iar 
arestarea lui va submina campania pornită de 
presă, atît de primejdioasă pentru Fields și pen- 
tru poliție. În schimb, calea aleasă de Brumme! 
era foarte periculoasă : cine putea spune cîtă 
lume influentă va îi implicată în cercetările îă- 
cute pe scară largă printre cei ce irecventau do- 
miciliul doamnei Tyson ? Şi apoi, era oare Fields 
mai șiret decît detectivii de rînd, care învăţa- 
seră atitea din îndelungata lor experienţă ? 

Cu o expresie gravă pe faţă, Brummel puse 
bonurile și notele de plată într-un plic, îl închise, 
și i-l înmînă lui Fields. 

— Cred că am acum toate hirtiile ei asupra 
mea, spuse inspectorul-șei, bătîndu-se ușor cu 
palma peste buzunarul umilat al hainei. A, 
mi-am adus aminte: nu ţi-am arătat carnetul 
de depuneri al victimei, nu-i așa? L-a găsit 
Dean în dormitor. 

Scoase din buzunar un carnet de depuneri și 
alte cîteva acte, pe care i le întinse lui Brum- 
mel. Acesta scrută cu atenție carnetul de de- 
puneri. 

— Nu ducea lipsă de bani, Frank. Intere- 
santă poveste — și Brummel arătă cu degetul 
cîteva depuneri consemnate pe fila la care era 
deschis carnetul. Scotea regulat sume destul de 
mari și depunea sume considerabile la fel de 
des. Rămase pe gînduri. Apoi adăugă: Trebuie 
că învîrtea ea ceva. Era cineva care se îngrijea 
de ea. Am auzit că bărbatu-său nu i-a lăsat un 
gologan cînd a divorțat. 

Cînd primi înapoi carnetul de depuneri, Fields 
îi arătă o fotografie a doamnei Tyson. Fusese 
surprinsă de un reporter fotograf în timp ce se 
plimba pe stradă, în oraș, într-o îrumoasă zi de 
primăvară. Avea casa plină cu fotografii de-ale 
ei, dar aceasta era cea mai bună și mai clară. 
Respira din întreapa-i înfățișare un aer remar- 
cabil de îndrăzneală. Era înaltă, brunetă, cu 
șolduri ispititoare, avea picioare frumoase, pu- 
ternice ; era îmbrăcată într-o rochie de mătase 
plisată, cu două bretele late pe umeri și un, de- 
colteu foarte adînc. Purta cercei și o brățară su- 
perbă. 

— Avea grijă de sufletul ei, reflectă Brum- 
mel cu glas tare. Toaletele și bijuteriile ei cos- 
tau o sumă frumușică. 

— Brățara asta n-a fost găsită, spuse Fields. 
A avut aceeași soartă ca și celelalte bijuterii, 
nici vorbă. g 

— Mă întreb dacă era atît de îndatoritoare 
cum pare în fotografie, zise Brummel aruncîn- 
du-i o privire șireată lui Fields. 

Inspectorul-șei păru să nu-l audă. Iși făcu de 
lucru rînduind în teanc niște hirtii și așezindu-le 
pe dulăpiorul din nișă. In pofida unei experienţe 

îndelungate, care îi dăduse prilejul să cunoască 
partea sordidă a vieţii, nu putea suporta discu- 
țiile obscene, fie ele cît de nevinovate. Socotea 
că imoralitatea nu trebuie tratată în glumă, nici 
cu ușurință, avind convingerea că păcatul se 
plătește cu prețul vieţii. Întreaga-i experienţă îi 
întărise această convingere. 

Fields și Brummel părăsiră ultimii casa. Era 
aproape de ora prînzului. Străbătură cu un aer 
preocupat aleea principală. Afară, în faţa porţii, 
mai rămăseseră la pîndă vreo cîţiva gazetari și 
fotoreporteri. 

— Nu am nimic de spus, mormăi Fields, în- 
lăturîndu-le întrebările, și se îndreptă spre ma- 
șina poliției, care aștepta la marginea trotua- 
rului. 

Mașina porni îndată și cei doi detectivi se tii- 
tară înapoi, vrînd parcă să-și întipărească în 
minte aspectul acestei case de păpuși, cu aco- 
perișul albastru și zidurile de cărămidă albă, 
cu garajul cu pete albe pe fondul negru al îa- 
țadei — leit o piatră de domino cu patru puncte. 
Se giîndeau la casa abia cercetată și la multe 
altele ; dar poate că fiecare dintre ei se gîndea 
la celălalt mai mult decît la orice altceva. 

FIELDS nu-și pierdea timpul. In timp ce ma- 
șina străbătea străzile cartierelor mărginașe, se 
rezemă de speteaza canapelei și se apucă să ci- 
tească scrisorile doamnei Tyson. Abia ridica 
ochii spre  Brummel, care ședea pe locul de 

lîngă șoier — un tînăr ofițer de poliție în haine 
civile. 

Brumme| și șoferul discutau despre cai și 
despre curse. Ca toţi cei care joacă la curse 
erau transportaţi amîndoi pe alte tărîmuri. 

Brummel povestea : 

— Prost mai ești, Stewart, îmi spune Hoyle, 
iapa asta merge la sigur. Am pariat pe ea și, 
firește, a venit în coadă. Atunci, m-am plîns lui 
Hoyle. El m:a consolat, cum că și antrenorii pot 
să greșească. Are dreptate, nici vorbă ! „În orice 
caz, zice, am dat-o naibii de iapă. N-are perspec- 
tive. O gloabă, ce mai încoace și-ncolo. Nu mai 
joc un ban pe ea.“ Toată discuţia asta nu l-a îm- 
piedicat să o pună din nou să alerge. Eu n-am 
mai jucat-o, dar a cîștigat, s-a plătit 50 la 1. Cât 
despre Hoyle, a ieșit teafăr din încuircătură, 
fiindcă nimeni n-a putut dovedi că a jucat pe 
iapa asta. „Habar n-aveam că o să cîştige“, spu- 
nea el. Eu cred că președintele clubului și inten- 
denții știau ei ceva, și s-au repezit care mai de 
care s-o joace. Oricum, eu m-am poticnit de data 
asta ! Nici nu-ți vine a crede, nu-i așa? Nici 
unuia dintre jucătorii de curse nu-i vine mintea 
la capl 

Amintirea acestei întîmplări îl făcu să se 
simtă stînjenit și supărat în același timp. Avea 
s-o nimerească el o dată, nu se îndoia în privința 
asta. 

Mașina se opri la lumina roșie a unui stop 
și el privi cu o expresie pe jumătate arogantă, 
pe jumătate cercetătoare, la lumea de pe tro- 
tuarul încins. Își închipuia cum ar putea să le 
pună bețe-n roate celor mai mulți dintre oa- 

menii aceia și asta îi făcea plăcere. Asta în- 
semna să ai putere, da; era cineva, avea v 
poziție datorită căreia putea să dispună de oa- 
menii de rînd. Deși puterea nu însemna totul 
pentru el. Brummel nu era un om care să se 
lase legănat de iluzii. Puterea e un lucru minu- 
nat, el însă prefera să aibă bani. Atunci ar pu- 
tea abia să ducă viața pe care și-o dorea. Nu- 
mai că exista în el prudența necesară, care îl 
oprea să alerge în mod nesocotit după bani. El 
mu făcea parte dintre detectivii care luau mită 
sau dintre polițiștii de la circulaţie care învîr- 
teau afaceri necurate cu mașini de furat. Brum- 
mel nu avea decît o singură șansă să lacă avere 
— jocul la curse. In asta se asemăna cu alte 
două sau trei milioane de cetăţeni, care încercau 
într-una să se pricopsească cu ajutorul cailor 
pursînge. Așa că făcea pariuri aproape în fie- 
care zi, la toate cursele care aveau loc. 

Treceau prin fața primăriei dintr-o suburbie. 
Ceasul primăriei arăta ora douăsprezece și ju- 
mătate. „Prima cursă la start, spuse Brummel. 
Crezi că poţi s-o prinzi ?“ 

Tînărul ofițer ezită să umble la aparatul de 
radio polițienesc destinat mesajelor fulger, ca 
să caute emisiunea curselor regionale de cai. 

— Dă-i drumul, nu-i nimic, îl liniști Brummel. 

Crainicul tocmai anunța numele cailor pe mă- 
sură ce înaintau pe potou. Era o cursă rapidă. 
Imaginaţia lui Brummel alerga nebunește. 

— Intotdeauna cînd nătîngul ăsta de jocheu 
îmi dă vreun sfat, mă curăţ, oftă el scîrbit. Era 
tare strîmtorat bănește. 

Șoierul restabili legătura cu prefectura de 
poliție, uitindu-se neliniștit la Fields prin 
oglinda retrovizoare. Nu prea avea încredere în 
șefi : tratau cu foarte multă severitate pe oii- 
țerii tineri. Dacă urma să fie mustrat cineva 
pentru culpa destul de gravă de a îi ascultat la 
radio transmisiunea de la cursele regionale, apoi 
acela avea să fie el și nu Brummel. 

Fields, absorbit de scrisori, se prefăcea însă 
că habar nu are de ce se petrece pe canapeaua 
din îaţă. 

— Nu-mi doresc nimic altceva în clipa asta 
decît să mă aflu acolo, pe hipodrom, și să văd 
cu ochii mei praful stirnit de cai! exclamă Brum- 
mel, apoi se uită în spate. Ce-ar fi dacă ne-am 
duce și noi, Frank ? zise el aproape serios. 

— Ca să mai pierdem ceva bani? bombăni 
Fields. 

— Poate că mi se-ntoarce norocul. 

— Norocul se poate ivi în orice clipă, rpsti 
Fields prietenos. 

— Nu pot să mă stăpinesc, zise Brummel. 
Probabil că așa e firea omului, continui să joci, 
deși știi bine că se trișează. 

Intrară în oraș. Străzile erau animate — ma- 
șini, tramvaie, oameni care se duceau la masă. 
Prefectura de poliție, renovată recent, domina 
clădirile din jur. După aspectul exterior făcea 
mai degrabă impresia unui spital modern. Nu 
avea nimic înspăimîntător, nu arăta ca pe vre- 
muri, cînd era toată numai ziduri cenușii, cu un 
briu de piatră albastră. 

Inaintau încet spre intrarea principală, unde 
se aflau parcate, una lîngă alta, o mulţime de 
mașini, de amîndouă părțile străzii. 

Prin poarta cea mare ieșeau mașini de patru- 
lare cu oameni în uniformă sau în haine civile, 
care dispăreau în goană. În mijlocul drumului 
staționau cîteva camioane cu înfățișare ino- 
centă ; pe locul șoferului, polițiști în civil își 
notau descrierea și numărul mașinilor furate, co- 
municate de postul de radio al poliţiei. O cisternă 
a municipiului spăla strada, stîrnind valuri de 
aburi din caldarîmul încins de soare. 

Fields și Brummel coboriră din mașină, tăiară 
trotuarul și trecură pragul intrării largi și im- 
punătoare a clădirii. In hol domnea obișnuita 
agitație și activitate de zi cu zi. Femei și băr- 
baţi așteptau la ghișeul ofițerului de serviciu să 
le vină rindul pentru a anunța furturi de auto- 
mobile, certuri cu vecinii. spargeri. Pe o ușă 
laterală apăru un grup de sergenţi de stradă, 
care mergeau să-și ocupe posturile. Alături, pe 
o altă ușă, se ivi un detectiv care escorta un 
delicvent spre arest. Doi detectivi din brigada 
specială politică schimbară un salut politicos cu 
Fields si Brummcel. 

— Nu cred că mi-ar plăcea meseria ăstora, 
mărturisi Brummel. Cu greu poți să-i numești 
detectivi. | 

Fields nu spuse nimic. Chiar dacă ar fi îm- 
părtășit părerea lui Brummel, nu socotea potri- 
vit pentru el, șeijul brigăzii „crime“, în viitor 
poate chestor al poliției sau adjunct, să deni- 
greze oamenii dintr-o altă brigadă. De fapt, nu-i 
dădea dreptate lui Brummel: brigada specială 

politică făcea o treabă extrem de importantă și 
oamenii ei trebuiau să fie într-adevăr detectivi 
foarte buni. Pe deasupra era necesar să fie și 
inteligenţi. Acum însă nu era momentul pentru 
o asemenea discuţie; îl preocupau prea mult 
propriile-i treburi. 

In liitul care îi duse la etajul trei, unde își 
aveau birourile, Fields spuse: 

— Dacă nu dibuimi nimic pînă mîine după- 
amiază, apucăm în altă direcție. 

— Ai găsit o pistă serioasă, Frank ? 

— Poate, răspunse Fields. 

In tonul inspectorului-șei era ceva care îl făcu 
pe Brummel să bănuiască că acesta și-a și pre- 
gătit un plan de acţiune pentru a face faţă unui 
eșec. 

— Aştept un raport extrem de important, 
adăugă Fields peste umăr, îndreptindu-se spre 
biroul său, aflat la cîteva uși mai încolo. 

DE ÎNDATĂ ce se așeză la biroul său, Fields 
se și apucă de lucru. Mai întîi își transcrise în- 
semnările din agendă — o agendă aproape de 
dimensiunile unei cărți de telefon. Apoi, după 
ce vorbi la telefon cu detectivii brigăzii „crime“ 
și cu șefii diviziilor de detectivi, întocmi o listă 
a hoţilor și a tăinuitorilor de bijuterii cunoscuţi, 
precum și a celor suspectați că se ocupă clan- 
destin cu negoţul de bijuterii. Era o listă lungă 
și Fields avea să o mai îmbogăţească după con- 
sultarea fișierului de la serviciul de evidenţă. 

Inainte de a părăsi biroul, Fields raportă te- 
lefonic chestorului, expunîndu-i totodată planul 
viitoarelor investigaţii. Chiar din acea seară, 
toți hoţii și tăinuitorii de bijuterii aveau să fie 
cercetaţi și suciți pe toate părţile. Va fi cea mai 
mare acțiune întreprinsă vreodată. Brigada 
„crime“ își va continua eforturile fără odihnă, 
oricît va îi necesar. Erau obișnuiți cu asta; unii 
detectivi lucraseră de multe ori cîte șapte zile 
în șir, fără măcar să se schimbe, aţipind doar 
din cînd în cînd pentru cîteva clipe într-o ma- 
șină a poliției. 

Chestorul aprobă întru totul planul lui Fields. 
Hoţul de bijuterii trebuia prins cu orice preţ. 
Șeiul poliţiei era pe punctul să se retragă la 
pensie și dorea să rezolve problema iurturilor 
de bijuterii înainte de a-și părăsi postul. Il îm- 
puternici pe Fields să uzeze la nevoie de orice 
altă brigadă din poliție, precum și de agenţii 
sectoarelor din exterior. 

Fields cobori grăbit la etajul întii, la servi- 
ciul de evidență — cîteva încăperi cu rafturi și 
sertare, șiruri întregi de sertare de-a lungul pe- 
reților, unde se păstrau documentele conținînd 
cazierele tuturor infractorilor din țară. 

Ofițerii serviciului lucrau cu iuțeala obișnuită, 
scoțind din cartotecile aranjate în ordine alfabe- 
tică fişe cu fotografiile și semnalmentele suspec- 
ților, precum și bogate informații despre acti- 
vitatea și relaţiile lor din lumea interlopă. 

De la serviciul de amprente, cunoscut și ca 
serviciul „modus operandi“, Fields primi fișe cu 
amprentele digitale ale suspecţilor, cît și nu- 
mele altor delicvenţi, așa cum ceruse. Lucrul 

era posibil, întreaga evidenţă fiind organizată 
pe categorii de delicte. 

Inspectorul-șei se duse personal la cartotecile 
de evidenţă și verifică amănunţit condamnările 
celor pe care îi suspecta. Âr îi putut să lase 
toată treaba pe seama unui subaltern, dar soco- 
tea că într-o împrejurare atît de gravă nu tre- 
buia să se bizuie decît pe sine. 

Se înapoie în biroul său, nerăbdător să de- 
clanșeze ofensiva cea mare. Grupă mai întîi sus- 
pecţii pe categorii: hoţi de ocazie, hoţi de pro- 
fesie, infractori prin efracțiune, bandiți înarmaţi 
și criminali, tăinuitori și „ciripitori“. Apoi de- 
falcă treaba pe oameni. Hagerty trebuia să stea 
cu dubele pregătite în orice clipă ca să aducă 
plevușca. Alţi detectivi fură desemnaţi să se 
ocupe de celelalte categorii. Filbert avea misiu- 
nea să aresteze pe bandiți și criminali. Brummel 
urma să ia interogatoriul anumitor tăinuitori... 

Tom O'Carroll, asul șoferilor, se aîla la.vo- 
lanul mașinii lui Filbert. Dacă vreo mașină era 
în Stare să înfrunte orice primejdii, tocmai asta 
era. Porniră în viteză către un depozit de lemne 
dintr-o suburbie a orașului. In afară de Filbert, 
care ședea lingă șofer, alţi trei detectivi stăteau 
pe locurile din spate: Joe McGarry, Tiny 
O'Brien — campion de categorie grea la luptele 
greco-romane — cu o ureche cît o conopidă, și 
Butcher Hughes, fost instructor. Dintre toți 
cinci, numai Hughes era încordat, în timp ce 
mașina abia se strecura prin mulțimea de vehi- 
cule, aici ieșind, aici intrînd iarăși în înghesu- 
ială. Hughes slujise cîndva la circulaţie și știa 
bine ce te așteaptă în eventualitatea unei ciocniri 

atunci cînd gonești nebunește. Ajungînd în 
curtea depozitului, Hughes coborî cel dintii din 
mașină. In curte nu prea se vedeau lemne sau 
cărbuni. Depozitul nu era decît un paravan pen- 
tru treburile lui Edward Carkin. In mijlocul 
curții se ridica o baracă despre care puteai pre- 
supune că e biroul. Un individ, care pîndea la 
fereastră, deschise ușa larg și o zbughi spre 
iundul curții. Hughes țișni după el și-l prinse 
tocmai în clipa cînd era gata să sară gardul. 

Filbert și ceilalţi detectivi dădură în același 
timp buzna în baracă. 

— Salut, Slimy. la dă-mi arma încoace, spuse 
Filbert. 

Carkin se încruntă. 

— Ce căutaţi aici, Filbert? întrebă el. 

— Hai, dă-mi arma, stărui Filbert. 

— N-ai decît să ţi-o iei singur. 

Cît ai clipi, Tiny O'Brien înșfăcă o armă, iar- 
McGarry o alta; băgînd mîna sub reverul hai- 
nei lui Carkin, în buzunarul de la piept, Filbert 
scoase la iveală un revolver. 

— N-a fost acolo pînă nu l-ai pus dumneata, 
mormăi Carkin. 

— Îţi vin eu de hac numaidecit, se înfurie 
Filbert. 

Cei doi detectivi îl imobilizară pe Carkin, în 
timp ce Filbert percheziționă baraca de la un 
capăt la celălalt. Dădu astfel peste o ladă căp- 
tușită cu tablă care conţinea adevărate comori. 
O pușcă cu ţeava scurtată, o geantă cu unelte 
de spărgător vîrită într-o traistă de dulgher și 
un teanc frumușel de lire sterline. 

— Ce-i cu bănetul ăsta, Slimy, de unde-l ai? 
întrebă Filbert. L-ai șterpelit din casa doamnei 
Tyson, de pe Darlington Avenue? 

— Am cîștigat banii ăștia muncind aici, la 
depozit, izbucni Carkin indignat. N-ai dreptul 
să dai buzna peste mine, Filbert. Unde ţi-e 
mandatul ? 

Pînă și Filbert zîmbi. 

— Nu îace pe deșteptul, Slimy, zise el. Man- 
datele se fac acolo de unde viu cu. 

Carkin tăcu milc. 

— Ai să vii cu noi, îl înștiință Filbert. Tre- 
buie să ne dai niște lămuriri. Ştii că n-ai voie 
să porți asupra ta asemenea jucărele. Ai mai su- 
ferit o condamnare pentru asta... Ghinionul tău, 
o să te duci înapoi pentru vreo cinci ani, poate 
chiar pentru mai mult. 

Carkin începu să se zbată. 

— Cîinilor ! serîșni el. 

Numai că nu putu să scape din mîinile detec- 
tivilor.. Il îmbrînciră pe canapeaua din spate a 
mașinii, lîngă tovarășul său, pe care îl păzea 
Butcher Hughes. Cînd Filbert se urcă alături de 
șofer și se uită la omul lui Hughes, rosti batjo- 
coritor, cu vocea lui pițigăiată : 

— Nici tu n-o să te mai plimbi multă vreme 
liber, Shorty. Puteţi să vă luaţi adio de la liber- 
tate. O să vă punem în cîrcă cel puţin zece ca- 
pete de acuzare. 

— O să ne pui pe naiba, Filbert, bombăni 
arestatul. 

Se înapoiară cu mașina la prefectură, unde pre- 
dară amindoi arestaţii lui Fields, în sarcina 
căruia cădea interogatoriul. 

Filbert și ajutoarele sale umblară după sus- 
pecți pînă noaptea tîrziu, aducîndu-i rînd pe 
rind la prefectură. Numai doi criminali, cu un 
lung pomelnic de isprăvi sîngeroase la activul 
lor, izbutiră să le scape. Dar Filbert era hotțărit 
să-i prindă ; nu avea să aibă liniște pînă nu pu- 
nea mîna pe ei. 

Scotociră case și localuri fără nici un rezultat. 
Pe la miezul nopții se opriră pe malul rîului. De- 
tectiviii, îrînți de oboseală, se tolăniră pe per- 
nele mașinii. Era primul moment de destindere 
din acea seară. Fumau fără să scoată o vorbă. 
Filbert asculta atent instrucţiunile fulger trans- 
mise prin radio patrulelor de pe şosea. 

Deodată, postul poliției începu să transmită 
pentru ei. Cei doi criminali pe care îi căutau, 
Watson și Kelly, îuseseră văzuţi ieșind dintr-un 
local de noapte în tovărășia a două bine cunos- 
cute prostituate, Joyce Gabbage și Nellie Recher. 
Se urcaseră într-un automobil și porniseră cu 
mare viteză spre nord. 

— Ai noștri sînt, băieţi, le spuse Filbert ce- 
lorlalţi, trezindu-se din amorțeală. 

La scurt timp urmă un alt comunicat. Ma- 
șina respectivă iusese văzută pe șoseaua. prin- 
cipală, îndreptîndu-se spre nord. 

— Bun. Dă-i drumul, Tom, porunci Filbert. 
l-ajungem noi. 

Şoferul porni și apăsă îndată pe accelerator. 
Deși motorul era perfect pus la punct, mașina 
porni cu o icnitură și detectivii căzură pe spe- 
teaza canapelei. Curînd, zburau cu viteza ma- 
ximă. Luminile goneau ca niște licăriri pe lîngă 

ei și ceilalți șoferi, înspăimîntaţi, se grăbeau să 
tragă pe marginea șoselei, lăsîndu-i să treacă. 

Mașina lor trebuia să întreacă cît mai repede 
toate mașinile care se întorceau acasă, în stu- 
burbii, dinspre oraș, ca să scape de acest trafic 
intens. Tom O'Carroll nu slăbea viteza ciîtuși de 
puţin și le lăsa în urmă rînd pe rînd, strecurîn- 
du-se chiar și pe partea nepermisă, dacă vedea 
vreun locșor liber. Nu scăpa nici cel mai mic 
prilej. În unele clipe ai fi jurat că sînt cît pe ce 
să se ciocnească de altă mașină. Butcher Hughes, 
care de obicei nu știa ce-i frica, ședea ţeapăn 
abia ținîndu-și răsuflarea. 

Mai se aflau încă prin suburbiile orașului, 
cînd Filbert zări la mare distanță mașina ban- 
diților. Era o mașină mare, puternică, marcă 
americană. Şoferul, dumirindu-se probabil că îi 
urmărește poliția, apăsă pe accelerator și ţîșni 
înainte. Curînd, apucă brusc pe o stradă lătural- 
nică. Pentru un moment, mașina păru că a scă- 
pat de sub control, dar se redresă îndată. Po- 
lițiștii se avîntară după ea, derapînd la. viraj. 
Incepură să cîștige teren. Filbert scoase revol- 
verul și ţinti atent cu mîna stingă în cauciucul 
unei roți din spate. Un schimb viu de focuri ră- 
sună pe strada aceea liniștită și mărginașă. Ban- 
diții nu încetiniră goana, dar poliţia era acum 
aproape de tot. 

— Intră-n ea, strigă Filbert, bagă-i în trotuar. 

Mașina cea neagră a poliției se abătu deodată 
spre stinga, aproape atingînd-o pe cealaltă și 
silind-o să dea buzna pe trotuar, spre a evita 
ciocnirea. Mașina bandiților se smuci cu putere 

în lături, cît pe ce să dăriîme un stilp de felinar, 
apoi se opri în loc. 

Kelly și Watson, dimpreună cu cele donă fe- 
mei, săriră iute din mașină, proferînd amenin- 
țări cumplite. Butcher Hughes, care și de astă 
dată avu cel dintii pămîntul sub picioare, se 
repezi și-l pocni pe Kelly în falcă. Nu se putuse 
stăpîni să nu-i plătească faptul că îl ținuse tot 
drumul ca pe jeratic. Kelly însă era un bătăuș 
vestit și, cum își pierdea sărita numai cît vedea 
un sticlete, nu se sinchisi de pumnul lui But- 
cher, sărind și el la bătaie. Nu se arătă cîtuși de 
puţin ageamiu. Se năpusti asupra lui Hughes, 
să-l schilodească și mai multe nu. 

O'Brien, furișîndu-se în spatele lui Kelly, îl 
înșfăcă pe după gît, gata-gata să-l sugrume. În 
acest timp, Joe McGarry îl dobori la pămînt pe 
Watson, care se repezise la portbagaj să scoată 
arma, lovindu-l peste îață cu o pereche de că- 
tușe. Femeile, care niciodată nu stăteau cu mii- 
nile-n sîn cînd partenerii lor se luau la bătaie, 
săriră asupra lui Filbert. Joyce Gabbage, căreia 
îi mersese buhul că se bate mai abitir decit 
mulţi bărbaţi, socotind fără îndoială că pumnii 
sînt prea slabi pentru împrejurarea de faţă, își 
scoase la iuțeală pantoiul cu toc înalt și, mînu- 
indu-l ca pe un ciocan, se tot repezea să-i scoată 
ochii polițistului. Cît despre Nellie Recher, ea 
înjura cît o ţinea gura. 

Filberi se aprinse de mînie auzind măscările 
pe care Nellie le profera la adresa mamei şi bu- 
nicii lui. Pînă atunci căutase doar să se ferească 
de rîvna celeilalte podoabe, de a-i scoate ochii, 
dar acum, pierzîndu-și cumpătul, le apucă pe 

amîndouă de păr și le izbi cap în cap, o dată, 
de două ori, de trei ori, pînă cînd Joyce scăpă 
pantoiul din mînă, iar Nellie se prăbuși cu un 
geamăt pe trotuar. Nu-i plăcea să brutalizeze 
femeile ; cu bărbaţii era altceva. Văzind cum se 
zviîrcolea Nellie Recher pe jos, se simţi aproape 
rușinat. Şi, parcă pentru a-și ascunde simţă- 
mintele, izbucni îurios : 

— Numai voi sînteţi de vină. Uite ce păţiţi 
dacă vă înhăitați cu asemenea brute. 

O ridică pe Nellie în picioare și, după ce îi 
cercetă poșeta, o întrebă răstit: 

— De unde ai banii ăștia ? | 

Nu-i mai așteptă răspunsul și le împinse pe 
amîndouă în mașină. 

— Sînt pline de bani, zise el către ceilalți de- 
tectivi. Au operat pe cineva, nici vorbă. Au să 
ne spună ele pe cine, că de nu, mă recunosc eu 
singur ageamiu în meserie. 

Pe la patru dimineaţa, Filbert și oamenii lui 
încă mai cutreierau orașul și suburbiile. Era ora 
nimerită pentru vizitarea suspecţilor învinuiți de 
crime, dar achitaţi. Trecură pe la-Snowy Hick- 
son, acuzat în două rînduri de crimă și achitat 
de fiece dată. Hickson trecea drept mare specia- 
list în exterminarea „ciripitorilor“. 

— Prea o faceţi lată, mă căutați întotdeauna 
cînd e prădat cineva, se plînse el. 

— Probabil știi multe despre ultimul caz, îl 
iscodi Filbert. 

— Care ? 

— Doamna Tyson... 

— Nici n-am auzit de ea... 

— Unde-ai fost în noaptea de... 

— Am fost la cinema cu nevasta. 

— Așa te duci tu la cinema ori de cîte ori 
se-ntimplă vreo crimă... Ai alibiul gata pregătit. 

— Să mergi la cinema e un lucru cinstit și 
corect. 

— În viața ta n-ai fost cinstit și corect, i-o 
reteză Filbert. 

Detectivii scotociră toată casa, căutînd lucruri 
de furat. Doamna Hickson se sculă din pat, pîn- 
dindu-le fiecare mișcare, convinsă că vor strecura 
ceva pe undeva, ca apoi să-i acuze bărbatul 
de furt, 

— N-o să găsiți nimic, mormăi Hickson. Eu 
muncesc cinstit. Nu-i așa, mami? făcu el, în- 
torcîndu-se spre nevastă-sa. 

— Așa-i, e adevărat, întări ea. 

— Totuși, o să mergi cu noi, Snowy, hotări 
Filbert. Vedem noi la prefectură dacă alibiul tău 
stă în picioare. De, poți să știi... Şi-n cazul ăsta 
capul tău n-o să preţuiască prea mult. 

Doamna Hickson se uită ţintă la Filbert... 

Cam în același timp, o altă mașină a poliţiei 
se opri în apropierea unei căsuțe de lemn, cu- 
iundată în întuneric, undeva într-un cartier măr- 
ginaș. O alee pietruită trecea pe lingă casă, 
către o intrare dosnică. Brummel și detectivul 
Colenso coborîră din mașină și porniră în lun- 
gul aleii. Inspectorul pășea ușor, cu picioarele 
lui lungi, deși alergase mai toată noaptea. Era 
și el la fel de nerăbdător să prindă hoțul de bi- 
juterii ca și colegii săi, chiar dacă nu credea că 
hoțul este în același timp și ucigașul doamnei 
Tyson. 

La cîțiva pași de gardul din spatele casei, un 
individ dormea pe pămînt. Brummel se apiecă 
să-l vadă. 

— Ăsta stătea la pîndă să dea alarma, zise 
e]. S-a îmbătat cu molanul jupînului. 

Trecură prin portița rămasă fără pază și stră- 
bătură curtea. Fereastra bucătăriei era luminată. 
Brummel apăsă pe clanţa ușii și intră, urmat 
de Colenso. La o masă lungă de lemn, un băr- 
bat bea vin; un copil de vreo treisprezece ani 
dormea adînc pe o canapea; un alt individ toc- 
mai golea o sticlă de vin într-un ulcior. Acesta, 
puse sticla pe poliţa din jurul căminului și apucă 
în mînă un drug de fier. Era un om scund și 
solid, cu înfățișare de brută. 

— Cine sînteţi voi ? întrebă el răstit. 

— Sînt inspectorul Brummel... lar diînsul de- 
tectivul Colenso... Tu ești Billy lkins? 

— Şi de unde știu eu că sînteți sticleţi ? 

Brummel își scoase legitimațţia. 

— Ce poitești ? mormăi lkins, rămînind la 
distanţă, gata să lovească cu drugul. Beţivul de 
la masă începu să tălălăiască un cîntec trist 
polonez. 

— Te îngrijeşti de emigranţi, nu-i așa, Ikins ? 
întrebă Brummel. 

— Nu scoţi nimic de la mine. 

— Ar trebui să vorbești, îl sfătui inspectorul. 

lkins tăcea. Ochii lui ageri fugeau de la Brum- 
mel la Colenso. Nu-i mai văzuse niciodată pe 
cei doi detectivi. 

— În seara asta era mai bine să nu patronezi 
nici o beţie, spuse Brummel. 

— Păi nu m-ai prins cu nimic, șeiule, i-o în- 
toarse. Ikins. 

_ Brummel avea informaţii că Ikins este tăinui- 
tor de lucruri furate, pe care le cumpăra mai 
ales de la străini. În același timp era și „ciri- 
pitor“, lucra cu sergentul Brothers de la „con- 
irolul străinilor“ ; acesta îl proteja, în schimbul 
informaţiilor despre străinii care ţineau loca- 
luri clandestine. 

— O să percheziționăm casa, hotărî Brum- 
mei, și scoase un mandat pe care Ikins îl citi cu 
mare atenţie. Avem informaţii că aici sînt do- 
site lucruri furate | 

— La ora asta o percheziţie se potrivește ca 
nuca-n perete, se bosumilă Ikins. 

— Văd că n-ai închis încă, zise Brummel, ui- 
tindu-se la omul de la masă, care cînta și acum 
cîntecul acela trist polonez. E îeciorul tău ? în- 
trebă inspectorul, arătînd spre băiatul adormit 
de pe canapea. 

— De ce vrei să știi? 

— Îl dai pe brazdă de mic, nu? Să ajungă 
aidoma otrepelor din jurul tău, nu? 

Zicînd acestea, Brummel se îndreptă spre ușa 
care dădea în casă. 

— Nu intra! îl opri Ikins, ridicînd amenin- 
țător drugul de fier. Familia mea doarme. 

Colenso scoase revolverul și-l îndreptă asupra 
tăinuitorului. 

— la dă tu încoace drugul ăla. 

Ilkins se supuse mîrîind. 

Brummel deschise ușa și trecu printr-un co- 
ridor întunecat în prima încăpere. Aprinse lu- 
mina. Era camera de provizii — cîndva cameră 

de dormit. Lăzi cu sticle de vin stăteau stivuite 
lîngă perete ; în rest — butoaie și damigene cu 
băutură. Chiar lîngă ușă se vedea o targă — 
de bună seamă, culcușul individului care păzea 
depozitul. Brummel își aruncă ochii sub ea și 
scoase la iveală o casetă încuiată de fier co- 
sitorit. | 

— Deschide-o, porunci inspectorul. 

Patronul cîrciumii clandestine nu avu încotro 
și îi făcu pe voie. 

Caseta era plină cu ceasuri de mînă, inele, 
butoni de aur și bijuterii de tot felul. 

— De unde ai toate astea? îl luă Brummel 
din scurt. 

— Mi le-au dat clienţii drept plată pentru 
ce-au băut. 

— Nu te cred. 

Inspectorul luă un ceas de aur în mînă, pre- 
tăcîndu-se că îl examinează cu atenţie. 

— Ceasul ăsta cine ţi l-a dat? 

— Nu-mi aduc aminte. 

Brummel schimbă o privire plină de înțeles 
cu Colenso, care stătea în spatele lui Ikins. 

— Ceasul e furat de la doamna Tyson, nu-i 
așa ? rosti deslușit Brummel. Doamna Tyson a 
fost asasinată. Ești într-o încurcătură serioasă, 
lkins. | 

— Ce tot spui, șefule ? făcu Ikins cu dispreț. 

— Ia vino tu mai bine cu noi, zise Brummel, 
iar Colenso puse mîna îndată pe caseta de fier 
cositorit. O să dai toate explicaţiile la poliţie. 

Aprigul patron al cîrciumii clandestine stră- 
bătu curtea între cei doi detectivi. Tăceau amîn- 
doi. Ikins se minuna de aerul serios al lui Brum- 

mel, înțelegînd că și-a găsit nașul cu sticletele 
ăsta. Drept care prinse grai înainte să ajungă 
la portiță. 

— Ce vrei să știi ? 

Tustrei se opriră în loc. 

— De unde ai toate flecuștețele astea? în- 
trebă Brummel. 

— Le-am cumpărat de la... — și lkins pomeni 
numele a trei străini care furau prin hoteluri. 
— Dar cu hoțul de bijuterii cine lucrează ? 

— Habar n-am. 

— S-ar putea să afli, stărui inspectorul. 

— Da, da, s-ar putea, conveni lkins. 

— Vreau să-ți propun ceva, continuă detec- 
tivul. Dacă îmi aili numele lui, renunţ la toate 
capetele de acuzare pe care le am împotriva. ta. 
Cred că e destul. 

— S-a făcut, se învoi Ikins și, după o clipă 
de tăcere, adăugă: Acum îmi dai înapoi lucru- 
rile mele ? 

— Oh, nu, nu acum, îl dezamăgi Brummel. 

„Pînă nu am informaţia pe care o vrea sti- 
eletele ăsta, pot să-mi iau rămas bun de la ele“, 
cugetă Ikins cu amărăciune, dar trăgea nădejde 
că Brothers o să se intereseze de soarta lui. 

Brummel era mulţumit de rezultatul acestei 
vizite. Caseta de fier, cu tot ce conţinea, îl lega 
pe lkins de el, în ciuda lui Brothers. Patronul 
cîrciumii clandestine era în stare să o vîndă și 
pe maică-sa ca să-și capete caseta înapoi. 

Ajuns la mașină, inspectorul vorbi prin ra- 
dio cu prefectura de poliție. Cei trei străini tre- 
buiau arestaţi fără întîrziere. „Ikins și ăștia trei 
pungași ar putea intra foarte ușor la apă, dacă 

sinea sa. Ar putea foarte bine să fie arestaţi 
pentru uciderea doamnei Tyson.“ 

Inainte să se întoarcă la prefectura de poliţie, 
se abătu pe la cîţiva dintre propriii săi agenți 
informatori. Nu aveau nimic pentru el. li mă- 
guli, îi ameninţă, le făcu promisiuni, ba unuia 
chiar îi plăti un „pahar“ în plus, din fondul de 
„ungere“ a informatorilor, însă fără nici un îo- 
los. Nici unul nu știa nimic despre cazul Tyson. 
Brummel trebuia să recunoască faţă de Fields 
că nu a găsit nici cel mai neînsemnat indiciu 
pentru descoperirea tăinuitorului sau a hoțului. 

La consfătuirea din zorii zilei, detectivii bri- 
găzii „crime“ căzură de acord că sînt încă foarte 
departe de a pune mîna pe criminal. 

Apoi plecară cu toţii să se odihnească citeva 
ceasuri. 

La opt dimineața erau din nou la datorie: 
Fields era gata să reia interogatoriul suspecţi- 
lor, Filbert să dea o raită pe la firmele cu care 
doamna Tyson avusese legături: de afaceri și 
Brummel, care dispunea de o cheie de la vila 
aceea ca o casă de păpuși, să facă o nouă cer- 
cetare la locul crimei. 

TIRZIU după-amiază, cînd Brummel intră în 
biroul inspectorului-șei, Fields ședea la masa de 
lucru cu un vraf de hirtii în față. De astă dată 
era fără pălărie. Nu avea cîtuși de puţin aerul 
sever și inchizitorial de șei al brigăzii „crime“, 

ci părea mai degrabă un inofensiv boxer profe- 
sionist de modă veche, cu nasul lui turtit și cu 
chelia-i rotundă, strălucitoare, abia acoperită de 
cîteva șuvițe de păr pieptănate curmeziș. 

— Trage-ţi un scaun, Stewart, spuse el. Chiar 
acum am terminat să mă uit prin hîrtiile astea. 
Brummel se așeză și își aprinse o ţigară. 

— Ei, Frank, ce zici? 

Fields îi întinse două teancuri de scrisori le- 
gate cu grijă cu o panglică albă. 

— Sînt scrisorile a doi bărbaţi diferiţi, îl in- 
formă el. Celelalte le-a primit de la fostul soț 
și de la niște rude. Nu prezintă nici un interes. 
Nu m-am mai ostenit să le leg la loc. 

— Cine sînt cei doi bărbaţi, Frank? 

— Ciudat e că nici unul nu-și dă numele. Unul 
își zicea „Lover Boy“, celălalt „Daddy“. 

— Interesant, făcu Brummel. 

— Nu știu, zău, continuă Fields, dar parcă nu 
există nimic cu adevărat semnificativ în scriso- 
rile astea. Mai mult vorbărie. 

— Cei doi bărbaţi erau amanţii ei? 

— Mda... se prea poate, încwviință Fields. 
Trebuie să fi fost și asta o poamă, o stricată 
pină-n măduva oaselor. Nici nu-i de mirare că 
a lăsat-o bărbatul... Stewart, ia mai bine și tu 
scrisorile și uită-te prin ele. Mie s-ar putea să-mi 
îi scăpat cîte ceva. 

Pe cînd Brummel punea scrisorile în buzunar, 
Fields îi împingea în faţă raportul medicului 
legist. Inspectorul îl citi pe nerăsuilate. Rapor- 
tul arăta că femeia a murit în urma loviturilor 
violente primite în obraz și în cap, precizînd că 
decesul a survenit curînd după miezul nopții. 

Victima nu murise imediat, ci la cîtva timp după 
primirea loviturilor, aproximativ una pînă la 
două ore. 

Erau acolo diverse alte rapoarte pentru Brum- 
mel. Unul, de la biroul central de informații, re- 
lata că doamna Tyson era originară dintr-un alt 
stat, unde mai avea încă niște rude — mătuși 
și unchi. Părinţii ei decedaşeră în urmă cu cî- 
țiva ani. 

— Pare-se că n-a avut nici îrați, nici surori, 
explică Fields. A moștenit toată averea familiei. 
Nu prea mult, totuși. 

— Tyson trebuie să se fi însurat cu ea din 
dragoste, zise Brummel. Dar eu unul am crezut 
întotdeauna că, în mediul lui, banul se însoară 
cu banul. 

Raportul administratorului băncii nu aducea 
nici o lumină în ce privește sursa considerabi- 
lelor depuneri pe care victima le făcea în mod 
regulat, nici în ce privește destinația sumelor re- 
trase, care depășea cu mult nevoile gospodărești 
ale doamnei Tyson. 

— Şi-a ascuns cu grijă o bună parte din via- 
ță, spuse Brummel, și convingerea i se întări în 
acest sens atunci cînd citi raportul detecttvului 
Mann. Mann făcuse cercetări prin vecini, dar 
găsise numai o singură persoană în stare să 
dea cît de cît niște informaţii — domnișoara 
Grace Tippet, menajera din casa vecină, o clă- 
dire frumoasă, cu două etaje, așezată pe un 
dimb, care domina parcul și casa doamnei Ty- 
son. Domnișoara Tippet povestise că de vreo 
doi ani de zile, doamna Tyson era vizitată o 
dată sau de două ori pe săptămînă de același 

bărbat, care își ducea mașina direct la garaj și 
apoi intra repede în casă. Nu putuse niciodată 
să-l vadă ca lumea. Musalirul venea către sea- 
ră și ea, fiind destul de înaintată în vîrstă, avea 
vederea slabă. In orice caz, putea să. spună că 
era un bărbat înalt, cu o ţinută elegantă și un 
aer aproape distins $; parcă purta o mustață tun- 
să scurt, militărește. Nu era tinăr — putea să 
aibă cincizeci de ani. | 

— Nu pare să fie „Lover Boy“, opină Brum- 
mel. Aș crede mai degrabă că e „Daddy“. 

— Ipoteza e la fel de valabilă și invers, zise 
Fields. 

— Ai dreptate, continuă Brummel, acel dis- 
tins gentleman putea foarte bine să semneze 
scrisorile „Lover Boy“. E extraordinar cum băr- 
baţii respectabili, în jur de cincizeci de ani, de- 
vin ridicoli de bunăvoie. Adu-ţi aminte de ne- 
gustorul acela de textile, care avea copii mari 
și semna scrisorile către dulcineea lui „Floare 
de piersic“. Sau de acel M. P., care își alintă 
prietena, putred de bogată, „bombonică dulce“, 
deși numără aproape șaizeci de primăveri. Ştii 
despre cine vorbesc. Bea de stinge. Se spune că 
ajunge ministru dacă partidul lui iese în alegeri. 

Fields arborase o expresie serioasă. Nu cre- 
dea nimerit pentru el să ia parte la asemenea 
discuţii. 

— Dacă informaţiile domnișoarei Tippet co- 
respund adevărului, raționă inspectorul-șei, dacă 
nu se datoresc adică imaginaţiei ei, atunci e 
prea puţin probabil ca acest musafir să-i îi scris 
vreo scrisoare. De ce i-ar îi scris ? Doar o ve- 

dea destul de des. Era aproape ca un soţ pen- 
tru ea. 

— Citeodată și soţii scriu scrisori, zise Brum- 
mel. Mai cu seamă atunci cînd nu sînt decît 
musafiri, ca tipul în cauză. Deocamdată, ridică 
el din umeri, n-are importanță dacă individul e 
„Lover Boy“, „Daddy“, sau altcineva. Semnifi- 
cativă mi se pare doar tăcerea lui. Fără dis- 
cuție, dacă a îost în casa ei în noaptea crimei, 
atunci caută să se ţină în umbră. 

— Domnișoara, Tippet are convingerea că nui 
l-a văzut, îi aminti Fields. E aproape sigură 
că n-a vizitat-o în noaptea crimei. 

— Asta nu înseamnă că individul n-a fost în 
casă, stărui Brummel în părerea sa. 

— Ai dreptate, conveni Fields. Oricum, e la 
iel de verosimil că încearcă să scape de an- 
chetă, de teamă să nu intre în gura gazetelor, 
ceea ce i-ar îi probabil neplăcut. Altminteri, ar 
fi fost cazul să apară, desigur... 

— Presupun că ancheta continuă, nu? în- 
trebă Brummel. 

— Da, firește, zise Fields, însemnînd ceva în 
agendă. Ei, hai să ne apucăm de treabă, Ste- 
wart, continuă el pe un ton care părea să spună 
că pînă atunci nu făcuseră altceva decit să île- 
cărească. Uite, asta-i pentru deseară... Și, miș- 
cîndu-și mîinile cu vioiciune pe deasupra mesei 
de lucru, găsi o hîrtie pe care i-o întinse îndată. 
E raportul pe care l-am cerut. Despre Rooney 
și spelunca lui... 

— Cazinoul ? 

Fields încwviință din cap. 

Brummel își aduse aminte că inspectorul-șei 
ceruse acest raport la scurt timp după începe- 
rea cercetărilor. Nu-și putu ascunde mirarea. 

— Deseară facem o descindere, îl încunoștință 
Fields. Am vorbit cu chestorul... Dacă citești 
raportul, ai să vezi că majoritatea căpeteniilor 
din lumea interlopă îrecventează spelunca lui 
Rooney. Își cheltuiesc banii acolo. Mai ales de 
cînd Rooney și-a lichidat concurenţa... La el o 
să-i luăm ca din oală, pe toți aceia care ne-au 
scăpat astă. noapte. 

Inspectorul-șei scria ceva în carnetul lui. Brum- 
mel citea raportul. Deodată ridică ochii: 

— Rooney a cîștigat multă influenţă în ul- 
tima vreme. 

Se aplecă înainte, ca și cînd ar fi vrut să-i 
împărtășească un mare secret și adăugă: 

— Avocatul lui intră la ministru ca la el 
acasă, și zimbi cu cinism. Desigur, n-are hîrtie 
la mînă cum că e la el acasă, dar dispune de 
ministru, ceea ce înseamnă la fel de mult, 

Fields ridică din umeri. 

— Noi trebuie să ne facem datoria, vorbi el 
pe tonul cu care se adresa de obicei tinerilor. 

Tăcu puţin, apoi rosti rar și cu grijă, ca un 
actor : 

— Ştiu dintr-o sursă extrem de serioasă că 
Rooney e asociat în cel mai mare depozit de 
mașini furate din otaș. Cunoști firma „Motoa- 
rele Duke“ ? Rooney ridică săptămînal de la 
Tony Duke jumătate din cîştig. Se folosesc de 
cei mai ageri bandiți în afacerea asta... Rooney 
mai e amestecat într-o mulțime de alte potlo- 
gării. Am informații că e hrăpăreţ la culme. 

— Atunci e omul nostru. 

— Da, dar pînă la un anumit punct, preciză 
Fields. 

— Crezi că primește în păstrare lucruri 
furate ? 

— Nu, nu cred, zise Fields. În schimb, sînt 
convins că știe cine-i tăinuitorul. Și cunoaște 
probabil și hoțul de bijuterii. Se prea poate ca 
amîndoi să-i plătească tăcerea. 

— N-am stat de vorbă niciodată cu Rooney, 
spuse Brummel. De văzut, l-am văzut destul de 
des. La curse. Inspectorul bătea darabana cu 
degetele în sticla de pe birou. Obișnuiţii jocuri- 
lor de noroc se vor alarma groaznic. La fel și 
indivizii care au concesiunea afacerii în cauză. 
Să le încalce cineva domeniul! Nu știu cum. se 
va putea, domnule! 

— N-a mișcat nimeni un deget în privinţa lui 
Rooney, se indignă Fields. Patronează cea mai 
abjectă speluncă din oraș. Intervenția poliţiei a 
devenit necesară de multă vreme. 

Continuă să înfățișeze amănunțit pregătirile 
făcute în vederea descinderii. Nu degeaba era 
cunoscut ca organizatorul cel mai abil și mai 
conștiincios din întreaga poliție ; mai erau doar 
cîteva lucruri de pus la punct. Scoase o schiţă 
a cazinoului — o clădire cu un etaj, special ame- 
najată ca local de noapte la parter și cu tot 
etajul rezervat tripoului. 

— Vom ataca parterul și etajul deodată, ex- 
plică Fields. Trebuie să dăm buzna în bar, deși 
n-o să găsim pe nimeni acolo... Dar jucătorii 
trec toți prin local ca să ajungă la lift. Jos, în 
local, sînt și veriiicaţi. Biroul lui Rooney se ailă 

la etaj. De obicei, el se duce sus în jurul orei 
zece sau unsprezece. Eu cu cei de sus am treabă. 
Punem mîna pe toţi tăinuitorii. Pe toţi suspecții. 
Nici vorbă că o să ne pice în plasă și cîţiva 
bandiți. Îi înșfăcăm și pe ei. 

„Hm, mare îndrăzneală și descinderea asta“, 
cugetă Brummel. Nu l-ar îi întrebat niciodată 
pe Fields despre motivele: unei asemenea hotă- 
rîri, dar de astă dată socotea că trebuie să fie 
vorba de niscaiva calcule personale. Nu era greu 
do ghicit că dacă îl avea în mînă pe Rooney, 
Fields și-ar fi asigurat sprijinul ministrului, care 
se afla în cîrdășie cu avocatul lui Rooney. Era 
un mijloc îndrăzneț de a-și menţine poziția faţă 
de guvern, după eșecul din noaptea trecută, cînd 
nu izbutise să-l aresteze pe asasin. „Oricum ai 
suci lucrurile, Fields nu are nimic de pierdut, 
numai de cîștigat“, își zise inspectorul. 

— Şi-acum, despre Rooney... începu Brummel. 

Fields se lăsă pe speteaza scaunului și își ne- 
tezi părul lipit în șuvițe subțiri pe craniu-i col- 
țuros. Făcea impresia că meditează. 

— Cred că ar fi mai bine dacă te-ai ocupa tu 
de el, Stewart. 

Brummel zîmbi. 

— De îapt, ești singurul om capabil să trateze 
cu el, continuă Fields, prefăcîndu-se că se uită 
în altă parte. Rooney va accepta probabil să 
staţi de vorbă. 

— E un încăpăţținat. 

— Intocmai, încuviință Fields. Dar nu știu 
exact cît de încăpăţinat. Bătrinul Burton e în 
măsură să-ți spună cite ceva despre el. L-a vă- 
zut de multe ori pe cînd ancheta isprăvile unei 

bande de criminali. Tocmai în ajunul retragerii 
lui din poliţie, îți amintești ? 

— Fie, am să discut cu Rooney. 

— Burton spunea o dată că Rooney și-ar 
vinde și sufletul pentru un șiling. 

— Crezi că ne-ar da orice informaţie, ca să-și 
salveze banii sau pielea ? întrebă Brummel. 

— N-am vrut să spun asta, preciză Fields. 
Eu nu știu mai nimic despre el. Dar nimeni nu 
știe mai bine decît tine că aproape orice infrac- 
tor tot vorbește o dată și-o dată. Sau ca să-și 
scape pielea, sau ca să-și lichideze concurenţa. 

— Unde ar ajunge oare criminalistica fără 
„ciripitori“ și fără bastonul de cauciuc ? mor- 
măi Brummel cu falsă seriozitate. 

Fields lăsă privirea în jos. Nu-i plăceau nici 
cinismul, nici vanitatea lui Brummel. Ba cîteo- 
dată chiar nu se putea opri să mu se gîndească 
dacă Brummel are vreun principiu moral în 
viață. 

Ii întinse colegului său o coală bătută la 
mașină. 

— i aici toate amănuntele despre Rooney, 
zise el. Cei mai mulţi dintre dușmanii lui sînt 
închiși. Şi au condamnări mari. 

— Asta ar putea să fie important, observă 
Brummel. 

— Eu, continuă inspectorul-șef, propun să intri 
în biroul lui Rooney la aproximativ un minut 
după ce începem descinderea la ambele caturi. 
Adică, în jurul orei nouă. 

— Foarte bine, conveni Brummel. 

Ii plăcea sarcina ce îi revenea în cadrul aces- 
tei acţiuni. Să lupte cu agerimea minţii sale îm- 
potriva unui om puternic ca Rooney, căruia to- 
tul îi mergea în plin, aproape îl încînta. L-ar 
aresta numaidecit pe acest rege al bacaralei, 
dacă i-ar sta în putință. Brummel era sincer cat 
sine însuși. Era un vînător de răufăcători, gata 
oricînd să pornească la o asemenea vînătoare, 
și asta îi umplea viaţa. Dar acum exista și un 
alt motiv, mult mai puternic și mai convingător 
pentru el: ținea morțiș să dovedească eroarea 
lui Fields în privința hoțului de bijuterii. Şi pu- 
tea să o dea în vileag, numai făcînd tot posibi- 
lul ca să dovedească că el are dreptate. 

Fields se afla în posesia cîtorva informaţii 
despre Rooney. 

— Axham de la „evidenţă“ mi-a telefonat adi- 
neauri referitor la cei doi bandiți notorii care 
se găsesc în oraș, vorbi inspectorul-șei. Axham 
presupune că i-a trimis încoace Tonk, fostul rege 
al bacaralei, ca să pună mîna pe Rooney. Ăștia 
n-au să facă nici o ispravă, cu siguranţă. Băieţii 
lui Rooney n-au să-i scape o clipă din ochi. 

— Poate ar îi nimerit să-i promit lui Rooney 
că o să-i supraveghem noi în locul lui, zise 
Brummel pe jumătate în glumă. Îl scutim de o 
cheltuială. 

— Nu cred că trebuie să-i promitem ceva, se 
împotrivi Fields. 

— S-ar putea totuși să n-avem încotro. 

— Atunci o să fim obligaţi să ne ţinem de 
cuvînt, rosti inspectorul-șei, cu seriozitate. 

MAI ÎNAINTE ca Fields să se ridice de pe 
scaun, discutară în amănunt toate probabilitățile. 
; — Ce-ar fi să mîncăm ceva, Stewart ? 

— Nu-i o idee rea, Frank. 

— Haidem la expres. 

— Nu găsești o mîncare ca lumea acolo, se 
strîimbă Brummel, căruia îi plăcea numai un 
restaurant bun. Avem timp destul ca să mîncăm 
în oraș. Te duc eu la un local italienesc. 

Inspectorul-șef îl privi cu neîncredere. Rareori 
se întîmpla să nu mănînce acasă și, în general, 
îi plăceau mîncărurile simple. Știa că Brummel 
se răsfăța ca un prinţ în privința asta, dar, la 
drept vorbind, nu era treaba lui cum se descurca 
cu asemenea risipă. Nu auzise niciodată vreo 
insimuiare că Brummel ia mită și ar fi auzit, cu 
siguranță, dacă ar fi fost ceva. Preiectura po- 
liţiei era un stup de „ciripitori“ ; nu exista: de- 
tectiv care să nu fie urmărit de un altul, și orice 
notă informativă ajungea la iuțeală pe biroul 
inspectorului-șei. 

— Bine, Stewart, cedă el. Accept. 

Era foarte mulțumit de hotărîrea lui. Faţa-i 
lată și negricioasă avea un aer băieţos, aproape 
vesel, atunci cînd își potrivi corect pălăria cu 
borul îngust pe cap. 

— Înainte să plecăm, mai bine ne-am abate 
să vedem ce face Bruce, spuse inspectorul-șei, 
în timp ce mergeau pe coridorul cu pardoseala 
lustruită, către liftul ce trebuia să-i ducă la sub- 
sol, unde se aflau camerele de interogatorii. 

Pășea prevăzător ca de obicei, iar Brummel, 
cu pălăria în mînă, îl urma călcînd suplu și ele- 
gant, de parcă ar fi fost aghiotantul guvernato- 
rului. Chipul lui cu trăsături regulate, părul 
castaniu-roșcat pieptănat cu grijă, hainele-i bine 
croite contrastau puternic cu înfățișarea greoaie 
a lui Fields, parcă și mai trupeș în costumul lui 
strîimt, cenușiu-închis. 

In dreptul sălii de consiliu, prin ușa deschisă, 
auziră glasul unui detectiv tînăr: 

— Trebuie să ne aprobe cererea. 

Fields buini cu dispreţ: 

— Unii din băiețandrii ăștia tineri aduc mai 
curînd a conţopiști decit a detectivi. Nu-i inte- 
resează decît leafa. 

În liit îl încunoștință pe Brummel că Filbert 
a interogat majoritatea furnizorilor doamnei Ty- 
son, pe unii chiar de cîteva ori, și că tocmai îl 
luase din nou la întrebări pe Beeby, lăptarul. 

— Ce naiba speră să scoată de la el? se 
miră Brummel. 

Asta îi aminti lui Fields de convingerea co- 
legului său, cum că hoțul de bijuterii nu este și 
ucigașul doamnei Tyson. In schimb, Bruce Fil- 
bert credea acest lucru. 

— Beeby se preface, o scaldă, bombăni Fields 
aspru. Bruce bănuiește că se poartă așa, fiindcă 
nu vrea să dea informaţii despre hoţ. 

— Bruce n-are s-o izbească de data asta, zise 
Brummel. 

— Îl subevaluezi, replică Fields. Ţine minte 
vorba mea, Bruce va ajunge departe. 

leșiră din lift și se îndreptară către o ușă 
unde era postat un polițist în uniformă, mai 

vîrstnic, de aproape douăzeci și cinci de ani în 
slujbă. Omul luă poziţie de drepţi și salută cu 
mîna la chipiu, deschizîndu-le ușa. Pătrunseră 
într-un coridor îngust, cu încăperi ca niște ce- 
lule de amîndouă părţile. Toate ușile erau în- 
chise. Un miros specific, de dezinfectant și să- 
pun, îmbicsea aerul. Placheurile lui Fields bo- 
căneau pe pardoseala de ciment, curmînd ca- 
dențat liniștea. 

Inspectorul-șef ciocăni la ultima ușă și intră 
împreună cu Brummel. Înăuntru era mai întu- 
neric decît pe coridor. Nu ardea lumina. Prin 
singura ferestruică a încăperii, prevăzută cu 
gratii și aflată aproape de îmbucătura peretelui 
cu tavanul, înserarea de vară își trimitea um- 
brele albăstrii și triste peste creștetul lui Athol 
Beeby, care ședea pe un scaun lipit de perete. 
Filbert ședea în faţa lui, pe colțul unei mese 
care, împreună cu trei scaune, reprezenta tot 
mobilierul. 

Noii veniţi dădură mai întîi cu ochii de spi- 
narea masivă a detectivului. Acesta întoarse 
încet capul spre ei. 

— Beeby a admis pînă la urmă că a văzui 
pe cineva suspect, raportă el. 

Lăptarul se ridică pe jumătate de pe scaun, 
cătînd_ îngrozit în jur. 

— Stai jos, Beeby, rosti Filbert, fără să-și în- 
toarcă ochii de la superiorii săi. 

— Mi-au trebuit ceasuri întregi ca să-i smulg 
mărturisirea asta, adăugă Filbert. 

Fields și Brummel îl cîntăriră pe Becby din 
cap pînă în picioare, cut o privire pătrunzătoare 
și încercată. 

Brummel vorbi cel dintii. 

— Beeby, persoana asta despre care i-ai spus 
detectivului Filbert că ai văzut-o... 

— Eu n-am văzut pe nimeni, izbucni tînărul, 
încurajat de prezenţa celor doi superiori, pre- 
zenţă care părea să-i făgăduiască protecţie în 
fața anchetatorului său. Domnul șef Filbert m-a 
făcut să spun că am văzut. 

Brummel aruncă o privire spre Fields, care 
interveni imediat și începu să-l interogheze per- 
sonal pe Beeby. 

— Susții că detectivul Filbert te-a făcut să 
spui ceva ce n-ai fi vrut să spui. Cum a făcut 
asta ? 

— Păi uite... îngăimă Beeby, șovăind. Mi-a 
pus vorbele în gură, dacă mă pricepeți dumnea- 
voastră. 

— Nu, nu pricep. 

— M-a întrebat dacă am văzut pe cineva ie- 
șind din casa cu numărul 12 de pe Darlington 
Aventte, în jur de ora trei. Ei bine, poate c-am 
văzut, dar nu-mi mai aduc aminte. Dinsul mi-a 
spus că nu se poate, că trebuie să îi văzut pe 
cineva ieșind. S-a ținut vreo jumate de ceas de 
capul meu. Mă tot omoară cum că femeia de 
serviciu m-a auzit lăsînd laptele doar la cîteva 
clipe după ce ea l-a auzit pe hoţ ieșind pe ușa 
din dos... 

— Tu nu l-ai văzut pe hoț? 

— Nici pomeneală. 

— Atunci, de ce i-ai spus detectivului Filbert 
că l-ai văzut ? 

— Pentru că dinsul zice că trebuie să-l îi 
văzut. 

— Şi-ți închipui cumva că eu te cred? 

— Păi, ăsta-i adevărul. 

— Tu nu spui totdeauna adevărul... N-ai de- 
clarat de bunăvoie că te-ai dus în jurul casei și 
te-ai uitat în camera de baie ? 

Beeby o cam băgă pe miînecă. Lăsă ochii în 
pămînt și amuţi. 

— De ce te-ai dus în jurul casei? 

— M-am gîndit că poate aud ceva, așa cred. 

— Nu era posibil să auzi nimic, doar era di- 
mineață devreme, în zori. 

— M-am gîndit să intru pe geam, mărturisi 
Beeby. Dar mi s-a făcut frică. Mi-am zis c-o 
să mă vadă cineva și dau de bucluc. 

— Da, ai fi fost arestat pentru crimă, spuse 
Fields sec, aruncîndu-i o privire lui Filbert. 
Beeby, continuă inspeciorul-șef, de ce nu i-ai 
spus detectivului Filbert tot ce mi-ai spus mie? 

— Eram prea speriat. 

— Păi nu aveai de ce să te temi. 

— Zău ? exclamă Beeby și, arătînd spre Fil- 
bert, adăugă : Mi-a spus că sînt pungaș. 

Lui Fields nu-i ardea să-l audă trăncănind. 

— Detectivul Filbert avea motive serioase să 
presupună că minţi, i-o reteză el autoritar. 

— Nu m-a lăsat nici o clipă să vorbesc... 

— Mai ţine-ţi gura | se supără Fields. Nu ești 
cinstit, o scalzi tot mereu cu răspunsurile. Asta-i 
situația, Filbert, nu-i așa ? 

Voinicul detectiv se aprinse la îaţă. 

— Beeby ăsta e cel mai mare și mai aiurisit 
mincinos pe care l-am pomenit. 

Lăptarul se pierdu de tot. Stătea cu capul în 
piept, de parcă ar fi așteptat o sentință de 

moarte. După cîteva clipe deschise gura și în- 
găimă abia deslușit: 

— Eu nu sînt... Jur... Pe Dumnezeu din cer... 
Ridică încet ochii rugători spre Fields: 

— Vreți să-i telefonați mamei ? 

Inspectorul-șei se uită în jur, văzu fața îm- 
buinată a lui Filbert, văzu zîmbetul sardonic al 
lui Brummel și îl măsură dispreţuitor pe Beeby 
de sus pînă jos. 

— Am hotărît să te las liber deocamdată, 
Beeby, spuse el. Să nu-ţi închipui că situaţia ta 
e limpezită. Cred că ești un palavragiu. Am 
să te țin sub observaţie, să știi. 

Apoi se întoarse către Filbert. 

— Cheamă-l jos pe McGarry, să-l escorteze 
pe Beeby. 

— Adică... Pot să plec? îngăimă Beeby tul- 
burat, parcă nevenindu-i să-și creadă urechilor. 

— Da, zise Fields. Și poţi să te socotești 
foarte norocos, adăugă el cu ipocrizie. 

Neașteptata apropiere a punerii sale în liber- 
tate îi dădu curaj lui Beeby să protesteze. 

— M-a ţinut aici aproape toată ziua, începu 
e], cu ochii la Filbert, care încă mai vorbea la 
telefon. N-am pus nimic în gură. Nu m-a lăsat 
măcar să trag un fum de țigară. Nu mi-a dat 
un ceai. Şi el a băut vreo cîteva. Zicea că are 
nevoie să-și păstreze forțele, ca să se poată 
ocupa de indivizi ca mine. 

— Vrei cumva să faci o plingere? întrebă 
Fields tăios și, înainte ca Beeby să deschidă 
gura, preciză răspicat: Detectivul-șei Filbert a 
procedat corect. Aici se anchetează o crimă... 
Vorbea aidoma unui ghid care conduce niște 

persoane ioarte importante prin prefectura poli- 
ției. 

Se auzi o bătaie în ușă și McGarry se arătă 
în prag. 

— Condu-l pe Beeby afară și dă-i drumul, 
zise Fields. 

— Am înțeles, răspunse McGearry, și se 
apropie de Beeby. 

De îndată ce ieșiră, Fields aprinse lumina. 

— N-are rost să stăm pe întuneric, Bruce, 
iăcu el voios. Voi pune un om mai tînăr pe 
urma lui Beeby, să nu-l scape din ochi, căută 
inspectorul-șei să-și îmbuneze favoritul. 

Filbert rămase posac. 

— Domnule, glăsui el cu vocea-i nesigură și 
pițigăiată, îmi îngădui să vă spun că, după pă- 
rerea mea, n-ar fi trebuit să-i dăm drumul lui 
Beeby. E o secătură, un mincinos. 

— Eu cred că Beeby a spus adevărul, inter- 
veni Brummel liniștit. 

Filbert oftă zgomotos. Vorba calmă a lui 
Brummel, „lingușitorul“, îi displăcea mai mult 
ca oricînd. 

— Susţii deci că am încercat să-l îac să măr- 
turisească lucruri pe care nu le-a făcut? în- 
trebă Filbert, urnindu-se cîțiva pași înainte cu 
trupul lui voinic, ușor aplecat din umeri. 

— Ciîtuși de puţin, Bruce, răspunse Brummel, 
privindu-l calm. Cred doar că ai apucat pe o cale 
greșită cu Beeby. 

— Dumneata nu poţi să greșești, nu ? îl zefle- 
misi Filbert. 

— Nu în legătură cu Beeby, preciză Brummel. 
Omul e nevinovat, te asigur: cel care se înde- 

letnicește cu căutarea adevărului, se arată bănui- 
tor faţă de adevăr, atunci cînd acesta e prea 
evident. 

— Nu mă lovi atît de josnic, Brummel, izbucni 
Filbert cu dispreţ. Trebuie să mă crezi un ne- 
ghiob, dacă te aștepți să iau în seamă ce-ai spus. 

— Eu nu mă aștept să faci nimic din ceea ce 
cere inteligenţă, i-o întoarse Brummel, ieșindu-și 
brusc din fire. 

Fields găsi cu cale să intervină între cei doi 
bărbaţi. 

— Ajunge, domnilor, vorbi el sever, discuţia a 
mers prea departe. În cazul de față nici unul 
dintre dumneavoastră nu are deplină dreptate și 
nu este complet greșit. Hai, potoliţi-vă și daţi-vă 
mîna, încheie inspectorul-șei, conștient de auto- 
ritatea lui faţă de cei doi detectivi. 

— Imi pare rău, Bruce, spuse Brummel, și îi 
părea rău, într-adevăr. li întinse mîna, mirîn- 
du-se că și-a putut pierde cumpătul. Nu-l preo- 
cupase niciodată ceea ce credea Filbert sau un 
altul despre el. 

— Să uităm asta, zise Filbert, luînd mîna lui 
Brummel în mîna-i osoasă și surprinzător de 
mică. Numai că el nu uita nimic și nu ierta pe 
nimeni. 

Gura pe jumătate deschisă a lui Bruce Filbert, 
din pricina dinţilor săi ieșiţi în afară, care îi 
dădea un aer veșnic posac, îi făcea dificilă tăi- 
nuirea sentimentelor, chiar atunci cînd ar îi vrut 
să și le ascundă. Dar acum nici măcar atît nu 
dorea. 

Fields se comportă ca și cînd cei doi s-ar fi 
împăcat cu adevărat. 

— Hai să măniînci cu noi, Bruce, îl invită prie- 
tenos inspectorul-șef. Plătește Stewart. 

— Vă mulțumesc foarte mult, domnule, spuse 
Filbert, dar nu pot primi. Am o întîlnire. 

— Cu logodnica, sper, nu-i așa ? făcu Fields 
aproape prostește. 

— N-am eu norocul ăsta, mormăi Filbert. Tre- 
buie să mă duc jos, să interoghez niște arestaţi, 
adăugă el cu nemulțumire, vrînd parcă să spună : 
„Eu trebuie să muncesc și, uite, voi doi huzu- 
riți |“ 

In faţa liîtului, cînd se despărţiră, Fields nu-și 
putu stăpîni părerea de rău pentru protejatul 
său. 

— Ştii, Stewart, mărturisi el, acum parcă mă 
îndoiesc că am făcut bine dîndu-i drumul lui 
Beeby. 

Brummel nu spuse nimic. Se minuna cit de 
repede a hotărît Filbert că hoţul de bijuterii este 
una și aceeași persoană cu ucigașul doamnei 
Tyson. Asta oare pentru că era și el încredinţat 
că arestarea hoţului de bijuterii ar rezolva o 
mulțime dintre dificultăţile brigăzii „crime“ ? 
Nu însemna asta mai degrabă că Filbert anti- 
cipa punctul de vedere al șefului său? Ipoteza 
din urmă semăna mai bine cu el. Dispreţuindu-l 
din plin pe Filbert, Brummel înclina să-l soco- 
tească mai curînd un lingău greu de cap, decit 
un meșter în trasul sforilor. 

Era vremea prînzului și în holul de la intrare 
se vedea puțină lume. Trecînd prin îaţa ghi- 
șeului de informaţii, auziră pe un polițist tînăr 
spuniîndu-i altuia: „Trebuie să citești neapărat 
cartea asta“. 

Se uitau amindoi la o carte ailată pe masă. 

— E vorba în toată cartea numai despre 
schimbarea sexelor... Arată, bunăoară, că bă- 
trîna regină Bess a fost în realitate un bărbat... 

Din încăperea rezervată presei apărură Bet- 
tery, East și alți colegi de-ai lor, dornici să 
stea de vorbă cu Fields și cu Brummel. Inspec- 
torul-șei se purtă mai prietenos. 

— Dacă avem noroc, îi întîmpină el, prin- 
dem vinovatul în mai puțin de cincizeci și șase 
de ore. 

— Am mai auzit asta, spuse Bettery cu scep- 
ticismul lui dintotdeauna. 

De astă dată, Fields nu se supără. 

— Cred c-o să-mi daţi dreptate, domnule 
Bettery, stărui el. 

Godfrey Bettery, nerăbdător într-adevăr să 
atle cam stau lucrurile, își dădu pe față teme- 
rile : 

— Cum să fiu sigur că nu ne păcăliţi ? 

Brummel găsi cu cale să intervină în discuţie. 

— Ascultă, Godfrey, începu el, ar fi timpul 
să știi că, fără motive serioase, inspectorul-șef 
nici n-ar pomeni că speră să aresteze vinovatul 
în următoarele 56 de ore. 

Bettery nu-l crezu, pentru că nici nu voia 
să-l creadă. 

— Dumneata ne-ai făcut o mulţime de pro- 
misiuni azi dimineaţă, Beau, dar nu ne-ai dat 
în schimb nimic, se bosumilă gazetarul. 

— Mi-am călcat eu vreodată cuvîntul ? făcu 
Brummel, uitîndu-se la ceilalți reporteri cu o 
expresie de om jignit. 

— Ce știi acum? întrebă Neil Munro de la 
„Mail“. 

— Destule lucruri, răspunse Brummel. Dar 
deocamdată mu pot să vorbesc. Uite ce-i, băieți, 
urmă el după cîteva clipe de gindire. Veniţi să 
mă vedeţi diseară, în jurul orei unsprezece. 
Atunci o să-mi descarc tolba pentru voi. 

Cei doi detectivi se urcară în mașina poliţiei. 
După ce porniră, Fields îi spuse lui Brummel: 

— N-am încredere în ăștia nici cît negru sub 
unghie. Nu știu să-și țină gura nici dacă vor. 

Se aplecă înainte, spre șofer: 

— Vezi să nu ne urmărească vreun gazetar 
din ăia. Nu ne trebuie codiță în seara asta. 

— Ştii, Frank, vorbi Brummel, cu cît îi văd 
mai des pe reporterii ăștia, cu atît mă conving 
mai mult că nu-s prea deștepţi, zău. Atîta timp 
cît li se pare că stăpînesc o problemă și o cu- 
nosc pe toate fețele, sînt fericiţi. Şi dacă le dai 
impresia că le împărtășești un secret, ți-ar 
mînca din palmă, nu alta. 

Brummel zîmbi și adăugă: 

— Sint tare sărăcuţi cu duhul, ajung să creadă 
singuri propriile lor povești, atunci cînd le văd 
tipărite în ziar. 

Apoi îi povesti lui Fields o întîmplare cu șeiul 
biroului de presă al unuia dintre marile partide 
politice, .un fost redactor la „Daily News“, care, 
în timpul alegerilor, furniza presei pronosticuri 
confidenţiale, pentru ca după aceea să le citeze 
prietenilor săi politici, ca și cînd ar fi fost opinia 
independentă a ziarelor, iar mai tirziu, cînd re- 
zultatul alegerilor infirma pronosticurile respec- 
tive, să critice tot el ziarele. 

— Credea singur ce citea în gazete, încheie 
rizind Brummel. | 

Fields se lăsă pe pernele mașinii și rîse cu 
poită și el. 


15 


TRIPOUL lui Charlie Rooney era cel mai mare 
din Australia. Era singurul cazinou clandestin 
care rămăsese instalat într-o clădire frumoasă. 
Celelalte tripouri erau mici afaceri murdare, 
ascunse în încăperi insalubre, prin suburbiile 
orașului. 

Charlie Rooney cumpărase o casă în cel mai 
frumos cartier și o transformase în local de 
noapte și tripou. Consiliul municipal, care inter- 
zisese localurile de noapte pe străzile princi- 
pale, renunţase la această opreliște pentru 
Charlie Rooney, iar acesta își arăta recunoștința 
făcînd într-una cadouri consilierilor iniluenți. 

Localului de noapte i se făcuse reclamă în 
Ziare și la radio, iar deasupra intrării princi- 
pale, într-o lumină aurie de neon, se lăfăia 
mîndru numele lui Rooney. Firește, casei de joc 
nu i se făcuse nici un fel de reclamă, nici în 
ziare, nici la radio; amatorii nimereau acolo și 
singuri. Jocul era cinstit și sigur. Dar, deși lo- 
calul era rareori vizitat de membrii brigăzii pen- 
tru jocurile de noroc sau de cei de la moravuri, 
Charlie Rooney, nefiind din tagma celor prea 
încrezători, își păzea catul de sus ca pe o bombă 
atomică secretă. Nimeni nu putea să ajungă sus 
pînă nu era verificat și acceptat de Sonny An- 

derson — mina dreaptă a lui Rooney și admi- 
nistratorul localului de noapte. Jucătorii erau 
obligaţi să treacă prin local ca să fie verificaţi. 
O dată acceptaţi, erau conduși la o ușă dea- 
supra căreia stătea scris „Exit“, și care se afla 
aproape de estrada orchestrei, apoi pătrundeau 
într-un coridor care ducea într-un hol unde se 
afla ascensorul menit să-i transporte la etaj. 
Exista și o scară, dar era închisă cu o ușă de 
fier. Printr-un vizor tainic, omul de pază dina- 
poia ușii scruta jucătorii atunci cînd intrau în 
hol și așteptau ascensorul. Peste tot forfoteau 
oamenii de pază. Aceștia aveau în seamă bi- 
roul personal al lui Rooney, localul de la par- 
ter și tripoul de la etaj. Majoritatea dintre ei 
știau tot ce trebuiau să știe pentru cazul că ar 
îi izbucnit vreun scandal. Unii erau țintași de- 
săvîrșiți. Nu toţi făceau parte din tagma ban- 
diților de rînd — bătăuși sau criminali. Lui 
Charlie Rooney îi plăcea calitatea în toate. Ar- 
mata lui număra mulţi tineri cu școală, foști 
campioni de atletism, care purtau haine de cea 
mai fină calitate și vorbeau politicos cu clienţii, 
într-o. englezească fără de cusur. Rooney se îngri- 
jea ca locotenentul său, Sonny Anderson, să re- 
cruteze mereu elemente din școli înalte — oa- 
meni care dintr-un motiv sau altul ajungeau la 
ananghie și erau dornici să cîştige ușor un ban. 

Anderson însuși învățase la una din cele mai 
alese școli. Tatăl său îusese ofițer în armata 
engleză, în timpul primului război mondial, și 
colindase întreaga lume ; adunase destui bani 
ca să asigure fiului său o bună educaţie și re- 
lațiile sociale necesare. În ultimul război, Sonny 

slujise ca pilot în forțele aeriene și acolo înce- 
puse să-și căptușească buzunarele. Transportind 
personalități oficiale și ofițeri superiori, trans- 
porta totodată și lăzi cu whisky, pe care le vin- 
dea apoi ofițerilor din insule. Clienţii lui favo- 
riți erau americanii, deoarece de la ei putea 
stoarce un cîștig de cel puţin o mie la sută. 
Nu-i de mirare deci că Anderson a părăsit 
aviația militară cu o sumă destul de îrumușică, 
pe care continua să o sporească. Intenţia lui 
era să se stabilească într-o zi în afaceri pe cont 
propriu, de preferință ca proprietar de hotel. 
Cum nu juca jocuri de noroc și nici nu bea, 
avea convingerea că o astfel de întreprindere 
riscantă i-ar merge în plin. Rooney îl stima gro- 
zav ; spre deosebire de majoritatea oamenilor 
săi, care trăiau numai pentru ziua de azi și se 
lăsau ușor tiriîți la masa de joc ori la beție, 
Sonny se dovedea un bărbat serios. În plus, 
nimeni nu știa mai multe ca el despre îiecare 
— de la milionar pînă la banditul de rînd. 
Afară de asta, era dăruit cu o perspicacitate 
stranie față de oscilaţiile bancare ale clienţilor. 
Nu e de mirare, deci, că era ochii și urechile lo- 
calului lui Rooney și că avea în păstrare cheile 
de la sala de joc. Nici un escroc și nici un tri- 
șor, oricît de spilcuit ar fi fost, nu putea să-l 
tragă pe sfoară. Oamenii de afaceri și ceilalți 
clienţi serioși îi apreciau îlerul, precum și atitu- 
dinea cuviincioasă, prietenoasă, pe care o mani- 
iesta faţă de ei. Se mindreau că îl cunosc, la îel 
cum se mîndreau de cunoștința oberchelnerilor 
de la marile hoteluri și restaurante. De altfel, 
Sonny era capabil să le procure aproape tot 


93 


ce-și doreau. Spunea că e de datoria lui să se 
ocupe de vanitate, lăcomie și desiriu. Le aranja 
întîlniri cu cele mai scumpe prostituate din 
oraș. 

In seara aceea, cînd intră în localul ticsit de 
lume și trecu printre rîndurile de mese, Sonny 
fu salutat din toate părţile. Infăţișarea-i prezen- 
tabilă, ochii ageri și zîmbitori, părul lui lins și 
lipit ca o adevărată căiță de țeastă, aveau ceva 
ce stîrnea respect și admirație. 

Se îndreptă spre estradă și se așeză în faţa 
microfonului. Orchestra cînta. Era obiceiul lui 
să supravegheze în fiecare noapte programul 
și să se mai distreze puţin. Spunea ici și colo 
cîte o glumă, se adresa cu mult humor, dar de- 
cent, celor mai distinși clienţi permanenţi ai lo- 
calului și cînta unul dintre cele mai noi cîntece 
la modă. Avea o voce plăcută de tenor și cînta 
mai ales cîntece sentimentale de mare populari- 
tato. Femeile îl aplaudau cu îrenezie și asta îi 
iăcea mare plăcere lui Sonny. Totuși, nu tiita 
nici o clipă de afaceri. Stînd la microfon avea 
posibilitatea să cerceteze din nou pe cei de la 
mese, astiel încît nu scăpa pe nimeni din ve- 
dere. 

Era mulțumit că nu remarcase clienţi dubioși 
în local. Bandiţii despre care se zvonise că l-ar 
urmări pe Charlie, nu se aflau de față, cu sigu- 
ranță, și nici detectivi nu erau. Nici acolo, jos, 
la mese, nici la catul de sus. Sonny cunoștea 
îiecare om din brigada pentru jocurile de noroc 
şi din brigada de moravuri. Și avea un nas de 
copoi, ghicea orice sticlete, sub orice fel de de- 
ghizare. 

In local era publicul obișnuit — un amesteca 
de blazaţi și de novici. Acţionari bogaţi, fabri- 
canţi de lenjerie, proprietari de cai de curse și 
bookmakeri clandestini se frecau de medici, co- 
mercianți din suburbii și funcţionari de bancă 
puși pe petrecere. Vedeai de asemenea grupurile 
obișnuite de tineret — feciori de sguatteri ! care 
însoțeau fete abia ieșite de pe băncile școlii. Vrea 
cîteva mese erau ocupate de niște bărbaţi tineri 
și zgomotoși, eleganți, în ținută de seară. Sonny 
îi socoti oameni de ajaceri, aflaţi la chef, fără 
doar și poate niște delegaţi ai unei companii pe- 
trolifere. Comandau într-una bere, pahare după 
pahare, și măsurau cu priviri nerușinate fetele 
care apăreau pe scenă doar în costume de baie. 

Sonny era voios cînd ieși din local, ca să-i 
facă vizita de noapte șefului. Deschise ușa dea- 
supra căreia scria „Exit“ și pe care jucătorii 
se strecuraseră nestingheriți de multă vreme, 
unul cîte unul. Se uită la ceas. Abia trecuse de 
opt și jumătate. Grăbi pasul. Jocurile mari tre- 
buiau să înceapă. Charlie Rooney se ducea sus 
de îndată ce asculta raportul lui Sonny despre 
lumea din local și încasările serii. 

Biroul lui Rooney se afla în partea din spate 
a clădirii și iusese pe vremuri birlogul stăpînu- 
lui. Exista o singură cale de acces, păzită de 
cei mai voinici dintre oamenii săi. Aceștia pă- 
reau mulțumiți să stea ceasuri în șir în fața 
biroului, ori să-l însoțească fie în expedițiile sale 
în jurul localului, fie la curse, de unde nu se 


1 Denumire dată persoanelor care se stabilesc pe tere- 
nuri neocupate. 


pomenea să lipsească. Sonny presupunea că, în- 
tr-un fel, își datorau viaţa lui Rooney. Cu sigul- 
ranță că nu primeau prea mulţi bani de le el. 
Sonny era unul dintre puţinii care o duceau 
bine în slujba lui Rooney. Patronului i se scurta 
viața ori de cîte ori băga mînă în buzunar, dar 
dădea atunci cînd era cazul să dea și nu se 
Zgîrcea cînd era vorba de plăcerile lui. Priete- 
nele patronului, ce-i drept, scoteau destul de la 
el, și Rooney nu ducea niciodată lipsa unei 
prietene. Sonny gîndea că pentru un bărbat rece 
ca laba unui urs polar, după cum era socotit, 
Rooney avea destul foc în vine. Acum se oprise 
la Eunice Graham, fostă manechin și artistă de 
revistă. 

— Eunice e înăuntru cu patronul? întrebă 
Anderson pe unul dintre paznici. 

— Te cred, făcu omul lingîndu-se pe buze. 

— Nu știu ce-o fi găsind la ea, rînji un alt 
paznic. E ca un băț de chibrit. Mie să-mi dai 
numai grase, cîte una pe zi. 

— Dincolo, nimic deosebit ? se interesă cel 
dintii. 

— Tot fețe curate, zise Sonny cu aerul lui 
confidențial și degajat. 

— Ar îi timpul să ne viziteze copoii, nu? se 
interesă cel de-al doilea paznic. 

— Ştie el, patronul, cînd vin, îl liniști An- 
derson. , 

— Eu n-am încredere în copoi, stărui paznicul. 

— Păi cine se-ncrede în ei? i-o întoarse 
Sonny. Lăsaţi toate astea în seama patronului. 

Ciocăni încet la ușa biroului. 

— Intră, strigă o voce iritată. 

. Anderson trecu pragul și merse în lungul în- 
căperii, către Rooney, care ședea la masa de 
lucru, cu fața la ușă. In prezenţa patronului era 
totdeauna un „yes-man“ !, așa cum se văd în 
filme. Amîndoi se comportau de altfel ca eroii 
dintr-o serie de filme bine cunoscute. Rooney 
purta un costum elegant, tăiat după moda ame- 
ricană. Nu-l salută pe Anderson, care părea că 
se strecoară pieziș, cu capul aplecat într-o parte. 
Era un bărbat spilcuit, pieptănat cu grijă, cu 
bărbia alungită, cu gura neprietenoasă și cu un 
aer bănuitor și morocănos. Umerii obrajilor ie- 
șiți în afară îi dădeau o expresie vulgară. 

In contrast cu el, Eunice Graham, care ședea 
într-un fotoliu de modă veche — relicvă din vre- 
murile tihnite ale casei — îi zîimbi lui Sonny de 
parcă s-ar fi bucurat sincer că-l vede. Zîmbetul 
acesta dădea chipului ei prospeţime și strălu- 
cire, pe care altminteri nu le avea. Dar și atunci 
cînd nu zîmbea era foarte atrăgătoare, ba chiar 
frumoasă. Avea capul mic, cu bucle aurii, bărbia 
fin modelată, ochii negri și blînzi, plini de mult 
farmec și de sensibilitate. 

— E lume multă astă-seară, Sonny? întrebă 
Eunice cu vocea ei ciudat de răgușită. 

— Oh, da, desigur, mi se pare că nu-i rău 
de loc. 

— De ce așa, fără entuziasm, Sonny? 

Anderson își întoarse privirea spre Rooney. 

— Sint oameni care cheltuiesc cu socoteală, 
patroane, spuse el. Tot capete pătrate, feţe curate. 


1 Un om supus, care în prezența stăpînului spune la 
toate „da“. 

Eunice avea motive să dorească sincer ca to- 
tul să meargă bine. 

— Dacă i-ai admis dumneata, trebuie să fie 
lume bună, spuse ea. 

— Nimic nu-i atît de bun precum pare, zise 
Rooney acru. 

Anderson nu voia să spună nimic lămurit pînă 
nu pleca femeia. Se uita impasibil la Rooney, 
care tocmai își aprinsese o ţigară și putăia ner- 
vos din ea. - 

— Ar îi mai bine să te duci, Eunice, zise el. 
Sonny și cu mine avem de lucru. 

Femeia se ridică leneş din fotoliu. 

— Mi-ai promis ceva astăzi, îi aminti ea. 
N-ai uitat, nu-i așa? 

Rooney se lăsă încetișor pe speteaza scaunu- 
lui și o măsură de sus pînă jos. Linia perfectă 
a siluetei, sînii ca de fată, gîtul alb stropit cu 
pistrui îl robeau fără greș întotdeauna. 

— Eu nu uit nimic. Am să mă ţin de cuvînt. 
N-ai grijă. Și continua să o privească printre 
genele-i lungi şi negre. 

Eunicei nu îi prea plăcea această privire cer- 
cetătoare. 

— Bine, Charlie, murmură ea, dar poţi să te 
ţii de cuvint acum, înainte să plec. 

„Rooney se smulse deodată din toropeală. 

— Draga mea, nu mă pune în situații dificile. 
Ca să fiu sincer, pînă săptămîna viitoare n-o să 
am bani. Atunci o să-ţi dau, să n-ai nici o grijă. 

— Bine, dar mi-ai promis... 

— Ascultă, Eunice, vorbi bărbatul cu răbdare, 
toată săptămîna asta a trebuit să azviri bani, 
nu glumă — și se uită mohorit la Anderson. A 

trebuit să-i dau iar ministrului. Și a fost nevoie 
să scuip bani grei, pe cinstea mea. Asta-i ca 
oftica galopantă. De îiece dată e tot mai dificil. 
Pe urmă, n-am avut încotro și le-am dat un ca- 
dou sticleților care stau cu ochii pe jocurile de 
noroc. Mi-a mai picat pe cap și un politician: cu 
o colectă de binefacere. Bineiacere pentru el în- 
suși, după cîte am auzit. Aștia toți își închipuie 
că ei sînt milostivi. Și pe mine mă iau de îraier. 

— Dar tu mi-ai spus... 

— Zău, draga. mea, mai ai și tu răbdare cîteo- 
dată... Ce, e de mirare că stau rău cu banii? 
adăugă el privind din nou spre Anderson. 

— Patronul are dreptate, Eunice, îl susținu 
Sonny. 

— Totuși, ai cîștigat destul, Charlie, stărui 
femeia, hotărită să nu-l lase pînă nu se ţine de 
cuvînt. Își zicea că ar fi o proastă dacă n-ar 
face așa. Că va rămîne fără nimic, atunci cînd 
el] se va plictisi de ea și o va azvirli cît colo. 
Nu voia să trăiască mereu așa cum trăia acum. 
Spera să se mărite într-o zi și să ducă o viaţă 
respectabilă. Cu bani ar putea să-și cumpere 
asta, gîndea ea. De ce să aștept, Charlie? 

— Tu nu înţelegi, draga mea... începu el să 
se indispună. Nici o femeie nu înțelege nicio- 
dată. -Nu știți decît să risipiţi banii. 

Eunice începu și ea să se indispună. 

— De ce-i îi stringiînd tu bani, Charlie? Ca 
să-i iei cu tine în mormînt ? 

Bărbatul o îulgeră cu privirea. Era tot atit de 
superstițios pe cît era de bănuitor. Se ridică 
brusc în „picioare și se apropie de ea cu eleganța 

unui balerin. Era înalt și suplu, cu capul fru- 
mos așezat pe gitul puternic. 

— Nu mai discut cu tine, spuse Rooney. 

— Şi dacă nu plec ? îl luă femeia în zeilemea, 
deși se speriase de-a binelea de el. 

— Vrei să mă sicîi? mormăi Rooney, pri- 
vind-o într-un fel straniu. Te-o fi îndemnat ci- 
neva, mai știi ? izbucni el ca un scos din minţi. 

— Vrei să spui că sînt vreo spioană? se 
aprinse ea la faţă. 

Bărbatul se uită descumpănit în jur, mînios 
parcă pe sine că a fost în stare de o asemenea 
insinuare. 

— Am glumit, Eunice, o îmbună el, dar teama 
care adesea îl obseda nu îl părăsise. Tu însă nu 
trebuie să vorbești așa, adăugă el superstiţios, 
ferindu-se să pomenească cuvîntul fatal; apoi 
se întoarse către Anderson: Ce faci tu cu una 
care vorbește așa ca ea, Sonny? întrebă el po- 
somorit. 

— Ca să fiu sincer, Charlie, eu n-am înţeles 
niciodată femeile, făcu Anderson cu diplomaţie. 
Jumătate din timp, nici măcar nu știu ce vor- 
besc. Au limba mai slobodă decit bărbaţii. 

— Nu mai slobodă decît a unora pe care îi 
știu eu, bombăni Rooney. 

— În cazul cînd te gîndești la anumiţi oameni, 
ai dreptate, Charlie, încuviinţă Sonny. 

— Dacă aţi terminat discuția despre mine, 
plec, hotărî Eunice cu răceală în glas. 

Și se îndreptă spre ușă. Rooney o urmă iute, 
călcînd sprinten și plin de eleganţă. 

— Nu lua în seamă cele întîmplate, zise el, 
pe jumătate rugător, pe jumătate supărat. 

Ea rămase tăcută, distantă. 

Telefonul zbîrnîi. Rooney se înapoie la birou, 
ridică receptorul și se întunecă tot la faţă. Re- 
petă mașinal: „Copoii mișună peste tot“. 

Soneria de alarmă de pe marginea biroului în- 
cepu să biziie. 

— Au invadat localul, șuieră Rooney printre 
dinți, și se uită țintă la Anderson. Ce zici, nu- 
mai capete pătrate și fețe curate? N-ai prea 
avut ochi buni în seara asta. 

Deodată se auziră niște glasuri. Ascultară cu 
încordare. Deveneau tot mai răsunătoare. Cineva 
strigă : „Ăștia-s de la brigada «crime» !“ 

Unul dintre oamenii de pază deschise ușa. 

— Eu spăl putina, patroane! zise el pe ne- 
răsuflate. Au pus laba pe toată lumea. Au venit 
pe sus, pe acoperiș și prin dos... Au fost tot 
timpul în local. 

Trînti ușa și o rupse la fugă pe coridor. Pașii 
lui tropăiau apăsat, îndepărtîndu-se. 

— Unde crede ăsta că poate s-o șteargă ? se 
miră Rooney. Ce găgăuță! 

Se apropie de Anderson. 

— Şi n-ai văzut nici urmă de copoi, nu-i așa, 
Sonny ? Trebuie că s-au înființat aici de pe la ora 
ceaiului. Şi-au tot mîncat și au băut. Au tot 
mincat și-au băut! repetă el îniuriat. Ba pun 
prinsoare că n-au scos o lăscaie din pungă. Ne- 
rodule ! îi șuieră patronul în față. 

Dar Rooney nu-și pierduse capul de tot, mai 
putea să judece la rece. Ce caută brigada „crime“ 
aici ? Ce spera inspectorul-șei Fields ? Descin- 
derea asta avea să ducă cel mult la vreo cîteva 
arestări. Atunci, pentru ce acest tur de forță? 

Foarte ciudat, cugeta Rooney. Și în el creștea 
convingerea că nu trebuie să ia lucrurile ușor; 
că probabil îl așteaptă un hop serios. Gîndul că 
adăpostea dușmani în propria-i tabără începu 
din nou să-l frămînte. Nu putea să aibă încre- 
dere în nimeni. 

— Vrei să susții cumva că n-ai știut că in- 
divizii din local erau copoi ? își pironi el ochii 
în ochii lui Anderson. 

— Nu i-am văzut niciodată, crede-mă, Char- 
lie, zise Anderson. Nu arătau cîtuși de puţin a 
copoi. Am crezut că sînt niște tipi de la vreo 
companie petroliferă. Lungani din ăia care se 
tot pricopsesc cu slujbe pe-acolo. 

— Frumușică poveste de adormit copiii, mi- 
rii Rooney. Pe tine nu te-a uns nimeni cu ceva 
sunători ca să nu-i vezi, zău, Sonny ? 

Anderson, sincer jignit, se uită lung la pa- 
tron, dar socoti mai cuminte să tacă. 

Rooney aruncă o privire spre Eunice. Femeia, 
puțin speriată, se apropie timidă și îl luă de 
mînă. Era deosebit de simțitoare și pătrunsă de 
sentimentul lealității față de oricine se afla în- 
tr-o situaţie dificilă. Rooney simți ușoara apă- 
sare a degetelor ei, care părea să-i spună: poți 
să te bizui oricînd pe mine. 

După o clipă se porni pe înjurături. Acum i 
se cășunase pe ministru: 

— Bastard aiurisit | L-am îndopat cu bani, şi 
uite rezultatul ! Măcar să mă îi anunţat... Lasă, 
lichidez eu cu el! 

Tăcu deodată, ascultînd la zgomotele de afară. 
Liniștea de pe coridor îl ţinea în tensiune, îl neli- 
niștea. Garda lui personală sau dăduse bir cu îu- 

giții, sau fusese înhățată de poliţie, ceea ce în- 
semna că accesul la, birou era lipsit de orice pază? 
Nu o să treacă el cu vederea poliţiei că i-a lăsat 
pe bandiții ăia să intre în local. Își simţea pal- 
mele umede, începu să transpire. Se întoarse 
grăbit la masa de lucru și se așeză pe scaun, 
fiindcă aşa avea ușa sub ochi. Viri mîna într-un 
sertar și scoase un revolver cu țeava scurtă, pe 
care îl piti în dosul călimării. 

Undeva, departe, se auziră niște pași ușori. 
Se apropiau. Venea cineva. 

— Voi doi, mai bine daţi-vă lingă perete, 
spuse Rooney, jără să-și ia ochii de la ușă. 

Eunice îl privi plină de admiraţie; Anderson 
însă se uita în altă parte, vrînd parcă să nu-i 
amintească patronului de prezenţa sa. Ardea să 
știe ce-o să fie cu el; Rooney nu era unul care 
să stea prea mult pe gînduri, putea lesne să în- 
drepte revolverul asupra lui. 

Se auzi o bătaie în ușă. Rooney puse mîna 
pe revolver. Eunice și Anderson se titau la ușă 
ca hipnotizaţi. 

— Sînt inspectorul Brummel. Pot să intru ? 

O expresie de ușurare trecu peste îața lui 
Rooney și lăsă revolverul din mînă. 

— Intră, spuse el cu o voce răgnișită. 

Brummel zimbea prietenos cînd trecu pragul 
încăperii. Înfățișarea-i îngrijită, aerul lui sim- 
patic, te îndemnau să-l crezi mai degrabă un 
important funcționar al unui mare magazin, de- 
cît un iscusit detectiv. 

— Dumneata ești domnul Rooney ? întrebă el 

— Chiar eu. 

Brummel se întoarse spre ceilalţi. 

— Dumneata trebuie să îii domnul Sonny An- 
derson. Fără să aștepte vreun răspuns, se adresă 
femeii : Nu cred să îi avut plăcerea să vă cu- 
nosc. O privi de sus pînă jos fără fușine. Era 
ioarte aproape de ea și putea să-i adulmece 
trupul suplu și respirația ușoară. 

— Ce nevoie ai să-mi afli numele ? vorbi Eu- 
nice pe jumătate răutăcios. 

Brummel explică că poliţia ia numele tuturor 
acelora găsiți în clădire. 

— Doar o formalitate, o asigură el. 

— Atunci nu-i nevoie să știi numele meu. 

— Cred că e nevoie, stărui detectivul. 

Femeia clătină a împotrivire din cap. 

Brummel era tare curios să știe cum o cheamă. 

— Am să-l aflu eu, domnișoară, zimbi el. 

Rooney îl observa îndeaproape pe inspector. 
Auzise despre el; era un copoi cu limba dulce. 
„Trebuie să aibă o crăpătură în armura lui, gîndi 
el. În orice om există un punct slab“. Era oare 
vanitos, lacom, amator de desiriu ? Se putea ca 
inspectorul să se dea în vînt după femei, și pen- 
tru Rooney era important să știe asta. 

— Am ceva de discutat cu dumneata, dom- 
nule Rooney, spuse Brummel politicos. Aș pre- 
iera să discutăm între patru ochi. Dacă mai ai 
cumva ceva treburi cu prietenii dumitale, n-am 
nimic împotrivă să aștept afară. 

— Ești cît se poate de prevenitor, domnule 
inspector Brummel, vorbi Rooney ironic, pe un 
închipuit ton aristocratic. 

Brummel cercetă dintr-o ochire masa de lucru. 
In dosul călimării zări revolverul. 

— Ar îi mai bine dacă mi l-ai încredința mie, 
zise el, întinzînd mîna, iar Rooney se supuse în 
silă. Detectivul cîntări revolverul “cu o privire 
plictisită. Dacă mă gîndesc bine, poți să ţi-l iei 
înapoi, domnule Rooney, continuă inspectorul, 
prefăcîndu-se la fel de plictisit. Apoi adăugă în- 
dată : Presupun că ai permis pentru el, nu? 

Rooney luă revolverul și-l puse la loc în ser- 
tar. Era furios pe poliţist. Făcu un semn către 
Eunice și Anderson. 

— Vă rog să ne lăsați singuri, le ceru el 
enervat. 

— Eu presupun că e mai bine să părăsesc 
clădirea, nu-i așa, domnule inspector ? făcu An- 
derson cu inocenţă. 

— N-aș crede, zise Brummel. Trebuie să dai 
ochi cu inspectorul-șef. Poate că dorește să 
schimbe o vorbă cu dumneata. Tot așa și detec- 
tivul-șef, Filbert. 

— Oh, da, prea bine, conveni Anderson. 

— Lasă, ai să ieși bine, îl asigură Brummel. 

— După ce voi părăsi spitalul? 

— Nu te înțeleg, Sonny. 

— Ştiu destule despre Filbert. 

— Mda... Niciodată nu poţi să-ţi cunoşti di- 
nainte norocul, murmură Brummel. 

— În seara asta s-a zis cu norocul meu. 

— Asta-i jocul, Sonny. 

Ochii inspectorului o urmăreau pe Eunice, 
care tocmai se îndrepta spre ușă. 

— Ai uitat să-mi dai numele, domnișoară.. 

— Dumitale nu-i bine să ţi se dea ceva, îi 
vorbi ea peste umăr. 

— N-am încotro, trebuie să ţi-l cer. 

Femeia se opri în loc. 

— Vrei să mă arestezi ? 

— Incă nu, o liniști inspectorul. Îţi ofer o 
altă posibilitate. Am să-ţi îac o vizită. 

Eunice îl măsură calmă o clipă. Apoi îi aruncă 
un zimbet viclean, de o ciudată intimitate, enig- 
matic și tulburător. Asta îl stîrni pe Brummel. 
Părul auriu al femeii, ochii negri, catifelaţi, iața 
ei mică și băieţoasă, firea capricioasă, ba pînă 
și vocea-i răgușită — tot ce era în legătură cu 
ea, îl ațiîța din cale afară. Şi o urmări atent 
cum părăsește încăperea. 


DE  INDATĂ ce inspectorul închise ușa, 
Rooney îi spuse: 

— Ce rost are tot teatrul ăsta? Ce vrei? 
Mită ? 

Brummel îl privi cu o uimire prefăcută. 

— Crezi cumva că inspectorul-șei Fields ar 
conduce personal o descindere dacă ar vrea să 
scoată bani de la dumneata ? Asta-i treabă de 
tilhar, de șantajist ! fluieră detectivul ușor. Nu-l 
cunoști pe inspectorul-șei, domnule Rooney. 

Patronul tripoului se lăsă pe speteaza scau- 
nului și rise. 

— Nu mă poţi păcăli, Brummel. Nici unul 
dintre voi nu-i mai breaz. Toţi umblați după 

ani. 

— Constat că n-ai avut prilejul să dai ochi 
cu inspectorul-șei, spuse Brummel, instalîndu-se 
confortabil în fotoliu. Te-aș sfătui să nu-i pome- 

nești de bani. E îoarte sensibil cînd e vorba de 
onoarea lui, sper că înţelegi. | 

— Nicidecum. Dacă nu vrea bani, âtunci ce 
vrea ? 

Brummel tăcu un timp, apoi rosti grav: 

— Te aili într-o situaţie neplăcută, domnule 
Rooney. Avem motive să credem că localul du- 
mitale e frecventat de criminali recidiviști, de 
bandiți și de bătăuși... De fapt, aici, la dum- 
neata, se găsește cartierul general al lumii in- 
terlope. 

— Nu bate cîmpii, domnule inspector, spuse 
Rooney, devenind tot mai sigur pe sine. Avea 
acum convingerea că ministrul va putea să 
oprească acţiunea pornită împotriva lui. Toată 
protipendada orașului îmi frecventează localul. 
Vrei să știi ceva? adăugă el cu mîndrie. Nu 
există persoană din lumea bună care să nu-mi 
îi călcat pragul. 

— Poate că ai dreptate, conveni Brummel. 
Lumea bună și crima fac adesea casă bună. Ve- 
nirea mea aici o dovedește în mod evident. Avem 
informații că mulți dintre tăinuitorii de lucruri 
furate își risipesc banii aici, sus, la dumneata. 
De asemenea, presupunem că binecunoscutul hoţ 
de bijuterii și tăinuitorul lui frecventează și ei 
tripoul dumitale. 

Rooney îl privi cu șiretenie. 

— Te-am priceput, Brummel. Dă-i înainte, ter- 
mină-ţi discursul. 

— Avem motive să credem că hoțul de biju- 
terii este ucigașul doamnei Tyson... 

— Nu-i nevoie să-mi percheziţionaţi localut 
ca să-l găsiţi. 

— Ca să fiu sincer, nu dispunem încă de toate 
dovezile necesare. 

— Mai bine spus, încă n-aţi aflat nimic des- 
pre el, nu-i așa, Brummel? 

— Tot ce se poate, zise Brummel blajin. 

-— Aţi vrea să vă dau o mînă de ajutor, așa-i ? 

— Asta ne-ar fi de folos, recunoscu Brum- 
mel]. Noi credm că ne-ai putea iurniza informații 
prețioase. 

— Prin urmare, ori vă ajut, ori... și Rooney 
nu-și isprăvi vorba. Aţi dat buzna aici ca să mă 
faceți prai. Și mai spui că asta nu-i silnicie și 
șantaj. Drept cine mă iei, Brummel? 

— Trebuie să te încunoștințez că inspectorul. 
sei intenționează să închidă localul astă-seară 
și să-l țină așa. 

— Eu nu mă sperii, Brummel, zise Rooney. 
Și nu fac afaceri cu polițiștii. Aţi greșit adresa. 

— Cred că nu-ţi dai seama de situaţia dumi- 
tale. 

— Așa crezi dumneata, i-o reteză Rooney 
scurt și se ridică de pe scaun, dîndu-i să înţe- 
leagă că au terminat discuţia. 

Brummel însă rămase mai departe înfundat 
în fotoliul acela de modă veche. 

— Domnule Rooney, reluă el, cîntărind din 
ochi pe bărbatul spilcuit și agitat din fața sa, 
inspectorul-șef Fields e hotărît să stiîrpească 
crima și fărădelegea din societatea noastră. 

— Eu n-am nici o legătură cu asta, izbucni 
tăios Rooney. 

— Mă silești să spun lucruri pe care îmi în- 
chipuiam că pot să le evit. Bunăoară, îți voi 

sugera că ești în mare măsură un tăinuitor de 
lucruri furate. Ce zici de asta ? 

— Ce-ai vrea să zic? făcu Rooney batjoco- 
ritor. 

— Spune ce poftești, mormăi Brummel. Nu 
recunoști că ești tăinuitor de lucruri furate ? 

-— Minciună sfruntată |! strigă Rooney. Dum- 
neata ai scornit asta. Am auzit eu că ești cel 
mai mare mincinos din poliţie. 

— Vorbind așa cum vorbești, n-ajungi la nici 
un rezultat, reflectă prevenitor Brummel, cerce- 
tind cu un nou interes chipul mînios al lui 
Rooney. Nu strică să știi un lucru: avem infor- 
mații că ești asocidt în afacerea cu motoare a 
lui Duke. 

Rooney îi aruncă detectivului o privire plină 
de răutate și șuieră răsunător: 

— Vrei să pui mîna pe mine cu orice chip, 
nu-i așa? 

Brummel se ridică brusc din fotoliu. 

— N-ajungem nicăieri continuînd discuția 
asta, domnule Rooney. Dacă ţii cu tot dinadinsul 
să negi lucrurile evidente, te privește. Dar să 
nu te plîngi vreodată că nu ţi-am dat posibili- 
tatea să vorbești. 

Făcu vreo cîțiva pași spre ușă. 

— Mai bine vino cu mine sus, să stai de 
vorbă cu inspectorul-șef, îl pofti el. 

Rooney strînse din buze supărat. 

— Asta îmi convine de minune, Brummel. 
Am să-i servesc o mulțime de noutăţi. Inspec- 
torul-șei nu poate să.facă uz de represalii îm- 
potriva mea. N-are nici o dovadă și dumneata 
știi la fel de bine lucrul ăsta. 

Patronul speluncii era convins că ministrul 
va scoate castanele din foc pentru el. 

Brummel făcuse ce făcuse și îl scosese din să- 
rite. În timp ce treceau prin holul pustiu, unde 
cu puțin înainte oamenii de pază fuseseră adu- 
nați grămadă și duși apoi la dubele ce așteptau 
afară, Brummel zise : 

— N-ai mai avut parte de o asemenea întîm.- 
plare. Totul închis. Pînă și localul de noapte. Şi, 
coborînd glasul, continuă : Intre noi fie vorba, 
roiau tot soiul de indivizi prin local, nu-l aşa ? 

Rooney se zbirli de furie. 

— Altă minciună, strigă el. Acuma ai scornit 
altă poveste, Brummel. La mine-n local nu intră 
orice” neisprăvit, știi bine. 

— Așa, vrei să spui că n-ai habar ce se pe- 
trece sub acoperișul dumitale, zise Brummel. Ai 
să dai socoteală ! Mai cu seamă dacă intri la apă. 

— Află că eu ţiu cel mai bun local de noapte 
din Australia, la îel de bun ca orice local din 
Statele Unite, și cea mai cinstită casă de joc 
de pe lume, se aprinse Rooney. 

Brummel ar fi fost curios să știe dacă Rooney 
se amăgea singur, sau era numai un ipocrit. 
După părerea lui, nu era decît un ipocrit. L-ar 
fi respectat mai mult, dacă ar îi recunoscut sin- 
cer că e virît într-o afacere murdară, căci asta 
ar fi însemnat că poate să iasă din ea, și dacă 
n-ar fi încercat să acopere totul cu o falsă stră- 
lucire. 

Rooney însă credea cu adevărat că ţine cea 
mai cinstită casă de joc şi cel mai bun local de 
noapte din lume. Și mai avea și convingerea că 
aduce un real serviciu societății. De multe ori 

afirmase că în orașul lor se simte nevoie de în- 
viorare ; și ce putea să aducă mai multă învio- 
rare decit niște distracții de prima calitate? 
Doar asta așezase Statele Unite deasupra ori- 
cărei alte ţări: tripouri, localuri de noapte, ex- 
poziţii de picioare goale și femei de moravuri 
ușoare... El, Rooney, făcuse rost de toate astea. 
Inspectorul Brummel, care se străduia din răs- 
puteri să nu se amăgească niciodată, nu era în 
stare să aprecieze pînă la ce grad de autoamă- 
gire poate să ajungă un om. Rooney se vedea 
pe sine ca un om de afaceri — vindea măriîuri, 
vindea și distracţii. 

Cînd ajunseră în capul scării, unul dintre de- 
tectivii care supravegheau intrarea în sala de 
joc, clipi cu înţeles spre Brummel. 

— Aţi picat la ţanc, să vedeţi ceva amuzant, 
domnule inspector, spuse el. 

Rooney împinse cu sălbăticie ușa capitonată 
în piele. Găsi garderoba plină de polițiști în ci- 
vil, postați acolo ca să prevină orice evadare din 
sala de joc alăturată. Își croi drum printre co- 
poi, urmat de Brummel. Un detectiv îl opri la 
intrarea în sala de joc — în trecutul ei glorios 
o frumoasă sală de bal, care văzuse guverna- 
tori și sguatteri, speculanţi de pămiînturi și ban- 
cheri dansînd cadril și vals cu soțiile lor. 

— Vreau să intru, stărui Rooney. 

— Nu-i voie, i-o reteză omul cu hotărire. 

Murmurînd fel și fel de înjurături și insulte, 
patronul localului holbă ochii furios. Prin îumul 
de țigară ce învăluia sala, văzu scaunele trîn- 
tite la pămînt, mesele de bacara răsturnate, gre- 
blele crupierilor aruncate cît colo, cutiile pentru 

cărți cu scobitura lor specială și cărțile de joc 
împrăștiate pe covor. Pe jos, peste tot erau bani 
— bancnote de zece, de cinci și de o liră. Pe 
lîngă pereţi, în picioare, stăteau clienţii lui; 
polițiștii îi interogau și notau de zor în carne- 
tele lor. Țigările ținute cu nervozitate în mînă 
slobozeau spirale subțiri și albe de îium, care 
pluteau leneș, ca o ceaţă ușoară, spre tavanul 
parcă acoperit de nori. 

Rooney se întoarse către Brummel, care stă- 
tea în spatele lui. 

— Am cheltuit o groază de bani ca să ame- 
najez localul ăsta, inspectore, strigă el cu du- 
rere. Și acum, uită-te, e o jale — și-i arătă un 
scaun rupt. Fields va răspunde pentru tot. 

Un grup de suspecți tocmai se urni sub pază 
spre dubele ce așteptau afară. 

Oglinzile înalte din jurul camerei-garderobă 
reflectau chipurile deopotrivă de încordate și po- 
somorite ale polițiștilor și arestaților. Detecti- 
vul-șei Bruce Filbert pășea în coada convoiului 
cu un aer important. 

— Bogată pradă, Bruce, ai? zimbi Brummel 
din virful buzelor lui subțiri. 

— Grosul abia urmează, răspunse Filbert. 

Brummel era mulțumit de sine. Trăgea cu plă- 
cere în piept aerul acela îmbicsit — fum de tu- 
tun, miros de sudoare și pariumul femeilor. Spec- 
tacolul jucătorilor indignaţi, care se tot certau 
cu detectivii îl distra pesemne din cale afară. 
Observă că Fields se ocupa numai de indivizii 
despre care credea că ar putea să-l ajute în pri- 
vința hoțului de bijuterii. Pe ceilalţi îi ignora cu 

desăvirșire, chiar și pe bandiții notorii din lu- 
mea interlopă... 

Poliţiștii mai ridicară patru sau cinci suspecți, 
după care restul jucătorilor îu încunoștințat că 
poate părăsi clădirea. 

Proptit în mijlocul holului. Fields privea cer- 
cetător la forfota din jurul lui ; cu toţii se îndrep- 
tau spre garderobă. Toată așa-zisa lume spor- 
tivă părea să se fi adunat acolo în acea seară; 
bookmakeri bine cunoscuţi, bogaţi proprietari de 
cai de curse, fabricanți de materiale sportive, 
patroni de cluburi de fotbal, restauratori, medici 
sportivi și avocaţi care pledau în mod îrecvent 
pentru cele mai dubioase elemente dintre cei pre- 
zenți — oameni care trăiau în umbra curselor 
și a galelor de box. Și printre toți acești băr- 
baţi se vedeau femei tinere în toalete scumpe, 
femei coapte sau de-a dreptul bătrîne — îoste 
prostituate și proprietare de bordeluri, ofilite vîn- 
zătoare de amor îardate din belșug, cu părul 
vopsit albăstrui, cu unghiile lăcuite și degete 
pline de inele. Purtau poșete îndesate cu banc- 
note. 

Fields își pironea ochii oțelii și scrutători pe 
fiecare față care trecea. Părea că și-o întipărește 
pe fiecare în minte. Toţi îi simțeau privirea stră- 
pungătoare și fiecare reacţiona în felul lui la 
asta. Un respectabil cap de familie îngăimă cu 
voce umilă: „Noapte bună, domnule inspector- 
șef“. Un fabricant se opri să-i spună că șiel a 
fost cîndva ofițer de poliţie și că mai are şi azi 
prieteni în poliție. Un mare proprietar de cai de 
curse vociiera, cum că are mulți amici în gut- 

vern Și că le va cere să ancheteze această ofensă 
adusă unor cetăţeni onorabili. 

În capătul celălalt al mulțimii în mişcare, 
vreo cîțiva tineri se certau între ei. Unul părea 
supărat din cale afară. Era palid la față și ges- 
ticula cu aprindere. Deodată se îndreptă glonţ 
către Fields. 

Brummel, care îl urmărea din ușă, îl văzu cum 
se apleacă să apuce o sticlă de jos. 

'— Atenţie, Frank! strigă el. In spatele tău! 

Fields se întoarse într-o clipită și îl surprinse 
pe tînărul palid, holbînd ochii la el și pregătin- 
du-se să-i dea cu sticla în cap. Inspectorul-şef 
nu știa ce e îrica, nu degeaba cîștigase cea mai 
înaltă distincţie pentru bravură. Cu o agilitate 
uimitoare la un bărbat de vîrsta și trupeșenia 
lui, înșfăcă agresorul de încheietura miinii și-l 
sili să lase braţul în jos și să dea drumul sticlei. 
Oamenii săi se apropiară într-un suflet din toate 
părţile. Un detectiv mai tinerel îl prinse pe agre- 
sor cu brațul de după git și îl tîrî de acolo. Faţa 
acestuia începu să se învinețească, căci detec- 
iivul îi strîngea beregata ca într-o menghine. 
Fields urmărea scena cu 'un aer absent. 

— Ăsta: era îndopat cu stupefiante, le spuse el 
polițiștilor din jur. De bună seamă că aici le-a 
obținut, 

lar agresorul urla acum din ușă, ca scos din 
minți : 

— Lasă, Fields, îţi viu eu ţie de hac! 

Doi detectivi îl luară pe sus, scoțindu-l afară. 
Urletele lui se auzeau în toată clădirea. 

— Am pierdut toţi banii... Am să-l distrug! 

Fields avea o expresie severă — de om jignit, 
înainte de orice altceva. Se îndreptă cu vreo 
cîțiva polițiști spre camera-garderobă. Nu era de 
glumii cu el. 

— Trebuie să aflăm cine face aici aprovizio- 
narea cu stupefiante, spuse inspectorul-șef. Ori- 
cine ar fi, cred că Rooney se ascunde în spatele 
acestor treburi. 

Intoarse capul ostentativ atunci cînd îl văzu 
pe Rooney apropiindu-se. Îl detesta. Se adresă 
lui Brummel, de parcă patronul localului nici 
n-ar îi existat. 

— Iţi mulţumesc, Stewart, zise Fields. Ăla 
m-ar îi aranjat, dacă nu mă preveneai tu. Era 
drogat. Fără îndoială că de aici a luat stupe- 
fiantele. 

Rooney îl privi indignat. 

— N-ai nici o dovadă că în local la mine s-au 
vîndut vreodată stupeiiante, protestă el. 

Fields continuă să vorbească cu Brummel, ca 
și cînd Rooney nici n-ar fi fost de faţă. 

— Localul ăsta e cel mai abject din oraș, o 
hazna, Stewart. Am să-l anunţ pe chestor că in- 
tenționez să-l închid definitiv, afară de cazul 
cînd tribunalul ar da o hotărîre contrară. 

Se uită iute la Rooney. 

— Poţi să te adresezi tribunalului, dacă vrei. 

Patronul speluncii nu spuse nimic. Parcă, îi 
pierise graiul. Inspectorul-șei îl înspăimiînta, deși 
nu-i prea convenea să recunoască. Îşi găsea sin- 
gur scuze pentru această lipsă de prezenţă de 
spirit, zicîndu-și că dacă ar vorbi și-ar pierde 
vremea degeaba. Se îmbuină, așteptînd îngri jo- 
rat ca Fields și copoii lui să plece. Se gîndea 

ca îndată după aceea să intre în legătură cu 
avocatul său. Să-l scoată pe ministru din pat 
la nevoie... 

Cînd ceilalți polițiști ieșiră din camera-gar- 
derobă, Brummel se ținu de Rooney. Coboriră 
scara împreună. 

— E groasă rău, domnule hooney, murmură 
el. E mult mai grav decît credeam. 

— N-o face cu mine pe lupul în blană de 
oaie, știi ?: 

Și Brummel îi devenise nesuferit. Fără să mai 
scoată o vorbă, iugi în jos pe scări și se repezi 
în biroul lui. Se așeză la masa de lucru, deschise 
sertarul, scoase revolverul și și-l puse în buzu- 
narul hainei. Se gîndea la Sonny Anderson, dacă 
se mai află în clădire. În ciuda teribilei greșeli 
pe care o săvirșise, Rooney nu intenționa să se 
despartă de el. Sonny era exact omul căruia pu- 
tea să-i încredințeze mesajul pentru avocatul 
său. In ceilalți nu avea prea. multă încredere. Ba 
îi socotea chiar cam prostănaci și se temea că 
polițiștii ar putea piine mina pe mesaj. 

Se ridică de pe scaun și începu să măsoare 
încăperea de la un capăt la altul, ca o fiară în 
cușcă. După vreun sfert de ceas se uită afară 
pe fereastră. Nu era nimeni în stradă. Domnea 
o liniște adîncă, încît aproape auzeai tăcerea. 
Asta îl deprima. Era convins că toţi oamenii lui 
au fost încărcați în dubele poliţiei. Pînă și Sonny 
trebuie că a avut aceeași soartă. Au să-l stringă 
cu ușa, nu glumă. Lasă, așa merită, aiurisitul, 
că numai el e de vină. Pentru un tip ca Sonny, 
şiret nevoie mare, întocmai ca un jocheu căruia 
toate îi merg din plin, asta a fost o greșeală ciu- 

dată, Oare a iost într-adevăr o greșeală? Se 
apucă să cîntărească lucrurile, stirnindu-și sin- 
gur neîncrederea. 

Porni în lungul coridorului. Se va duce el în- 
suși la avocat. Din cînd în cind întorcea capul, 
să vadă dacă nu cumva era urmărit. Brummel 
putea să stea și acum la pîndă. Totul în jur pă- 
rea însă pustiu. In timp ce trecea prin hol, i se 
păru că aude un zgomot, care venea de undeva 
din local. Se duse la ușă și ascultă cu încordare. 
După cîteva clipe intră în localul spațios — o 
sală lungă cît un cinematograf. Toate luminile 
ardeau. Totul rămăseșe întocmai ca la venirea 
poliției. Mesele erau așternute ca pentru un ban- 
chet. În separeurile din colţ, cafeaua din servi- 
ciile de argint aproape se evaporase pe tăvile 
fierbinţi. Era o risipă îngrozitoare de cafea, de 
lumină, de bani. Rooney porni în jurul sălii ră- 
sucind comutatoarele electrice. Apoi auzi din nou 
un zvon de glasuri dinspre bucătărie. Ciudat lu- 
cru! Pipăi revolverul cu mina în buzunar, stră- 
bătind grăbit localul pustiu. Ici-colo văzu sticle 
de șampanie răsturnate la pămînt din care mai 
picura încă băutura îină. Asta îndureră sufletul 
zpircit al lui Rooney. „Copoii ăștia sînt o ci- 
readă de bivoli, de o nesimţire groaznică“, își 
zise el. 

Se opri în faţa ușii batante de la bucătărie. 
Dinăuntru venea o zumzăială puternică. Un 
acordeon începu un cîntec popular. Era o petre- 
cere. Furia patronului crescu năprasnic. Trînti 
ușa de perete și intră ca o vijelie. Bucătarii, 
chelnerii și paznicii, cîți nu îuseseră înhățaţi de 
poliție, beau și mîncau pe săturate de parcă ei 

ar îi fost stăpînii localului. Băuseră zdravăn. Pe 
jos zăceau sticle goale de șampanie, de vin și 
de bere. Patronul văzu un bucătar cum rupe un 
pui în două și cum întinde o jumătate unui aju- 
tor de la bucătărie, care prinse să înfulece ca 
un cîine flămînd. Fiecare îmbucătură îl chinuia 
pe Rooney, de parcă ar îi rupt cineva bucăţi 
din el. 

Acordeonistul umbla de colo-colo cîntînd și în- 
tilni cel dintii uitătura feroce a patronului. De- 
getele îi încremeniră pe clape și rînji nătîng, cu 
gura pină la urechi. 

— la te uită, domnul Rooney! biigui el, dez- 
meticindu-se într-o clipită. 

Toţi se opriră din mîncat și băut, holbîndu-se 
înfricoșaţi la Rooney. 

— Ticăloșilor !... urlă patronul. Lepădături 
mîrșave |... 

Li se adresa mai cu seamă paznicilor. 

Bannon, un fost boxer, care ședea rezemat de 
perete cu un pahar de bere în mînă, i-o reteză 
cu obrăznicie : 

— la mai lasă gura, patroane. Vrei s-o iei pe 
coaţă ? 

Rooney nu-l învrednici nici măcar cu o privire. 

— Afară, ticăloșilor | răcni el. Vă dau zece 
secunde... 

Bannon nici nu se clinti din loc. Își umplu 
din nou paharul cu bere, golind o sticlă aflată 
la îndemînă, pe un scaun, apoi sorbi băutura cu 
o sfidare studiată. 

— Ești aranjat, Rooney, aranjat pe cinste, 
spuse el, lăsînd jos paharul și ștergîndu-și gura 
cu dosul palmei. Ai feștelit-o, grangure! 

Rooney se îndreptă spre el. Bannon făcu un 
pas înainte, cu un aer războinic. Toată. lumea 
era numai ochi. Acordeonistul rînjea prostește 
și acum arătîndu-și colții. Cînd Rooney se apro- 
pie, Bannon repezi pumnul înainte, dar patronul 
se feri la vreme, iar după aceea îl pocni năpras- 
nic în bărbie. Bannon se clătină către un scaun 
și căzu grămadă la pămînt, cu faţa în jos. 
Rooney se aruncă asupra lui, lovindu-l cu pumnii 
și cu picioarele, unde se nimerea. Omul gemea, 
dar el nu se potoli pînă nu îl văzu nemișcat pe 
podea. 

— Sînt aranjat, hai? făcu patronul aruncîn- 
du-și ochii în jur, spre chipurile palide și spe- 
riate ale personalului; apoi se aplecă, îl ridică 
pe Bannon de jos ca pe un sac gol și-l trinti 
lîngă perete. 

— Ar trebui să-l împușc, mormăi el ca pen- 
tru sine, scoţînd revolverul din buzunar şi în- 
dreptîndu-l asupra bărbatului ce zăcea fără cu- 
noștinţă. 

— Nici tu nu meriți altceva, îl întrerupse 
Brummel trecînd pragul bucătăriei. 

Rooney se răsuci pe călcîie: era vădit că ins- 
pectorul se ţinuse de el ca o umbră. | 

— De ce nu-ţi vezi de treburile dumitale, 
Brummel ? zise el sec, fără să lase revolverul 
din mînă. 

— Le-ai arătat ăstora cine-i stăpîn aicil ex- 
clamă inspectorul. L-ai aranjat strașnic, zău că 
da, adăugă detectivul cu o admiraţie strict pro- 
iesională. 

Parcă pentru a-și arăta atașamentul față de 
patron, unul din garda sa personală, se năpusti 
iioros spre Brummel. 

— Copoi blestemat... 

— Lasă-l în seama mea, sări un altul cu gura, 
alăturîndu-se celui dintii. 

Brummel nu se clinti din loc. 

— Ascultă, Rooney, zise el, îă bine și poto- 
lește-ți oamenii. Toată brigada „crime“ mă aș- 
teaptă în stradă... 

Patronul se răsti indată la brutele de paznici: 

— Afară de-aici, s-aude! 

Oamenii trecură încet pe lingă Briuimmel, de 
parcă ar îi mers după un mort. 

— Așteptaţi-mă în îaţa biroului! le strigă 
Rooney, înainte să iasă prin ușa batantă. 

Se întoarse spre Brummel. 

— Lasă revolverul, Rooney... 

— Acum ce mai vrei ? izbucni patronul, după 
ce se supuse în silă. 

— Uite, Rooney, am venit aici ca să-ți dau 
cîteva sfaturi folositoare. Dacă nu ţii seama de 
ele poţi să-ți iei rămas bun de la local. 

— Vrei cumva să faci vreo afacere cu mine? 

— Spune-i cum poitești. 

— N-am de ce să te-ascult, bombăni Rooney 
și se îndreptă spre ușă. 

O apucă înaintea lui Brummel, ca pentru a-i 
arăta pe unde să plece. Numai că atunci cînd se 
văzu afară, detectivul nu se arătă cîtuși de puţin 
grăbit. Se uită în sus, la stelele de pe cer. 

— Frumoasă noapte, murmură el. 

Rooney ardea să-l vadă plecînd. 

— Voi, copoii, dormiţi vreodată ? zise acru 
patronul localului. 

— Ar îi mai bine dacă n-ai mai tărăgăna lu- 
crurile, îl povățui Brummel. Eu trebuie să-mi 
fac datoria. Inspectorului-șef nu-i place trîndă- 
veala. Să știi că dacă lași timpul să treacă, si- 
tuația dumitale devine deznădăjduită. 

Patronul ar fi avut poită să-l găurească cu un 
glonţ, sau cel puţin să-i zdrobească mutra calmă 
și chipeșă. 

— Niciodată n-ai să faci din mine un spion, 
copoiule, se aprinse Rooney. Știu eu totul de- 
spre voi... 

— Ce-ţi folosește să fii anchetat ? Doar să-ţi 
faci inimă rea. O anchetă nu priește nici unui 
atlet ca dumneata, Rooney. 

— Dacă există vreo specie de copoi care-mi 
provoacă silă, Brummel, apoi e cea de îelul du- 
mitale. 

Inspectorul zimbi. 

— Uite, Rooney, eu sînt ceva mai bun. Mie 
nu-mi provoacă silă nimeni, nici chiar dumneata, 
zise el, dar asta nu era adevărat. 

Păși în stradă. 

— Mă întorc mîine să te văd, Rooney. 

CEVA MAI TIRZIU, în biroul lui Fields, 
Brummel declară mulțumit că Rooney îl cu- 
noaște pe tăinuitorul hoțului de bijuterii și pro- 
babil și pe hoț. TI ielicită pe inspectorul-șei pen- 

tru perspicacitatea sa, dar își mărturisi teama 
că Rooney nu le va da informaţiile prea ușor. 

— Se tirguiește, continuă Brummel. O să vor- 
bească numai în clipa cînd va crede că e ultimul 
lucru ce-i rămîne de făcut. 

Pentru Brummel devenise un lucru de cea mai 
mare importanță să-l poată face pe Rooney să 
vorbească. În acest scop îi propuse lui Fields un 
plan. Era vorba de Milly, care ţinea un bordel 
și se număra printre puţinii informatori pe sprîn- 
ceană ai lui Brummel, cunoscută după nume ins- 
pectorului-șei. Brummel urma să pice în vizită 
la ea cam pe la miezul nopţii. Poliţiştii ce-l vor 
însoți vor pretexta o razie prin camerele fetelor 
și le vor interoga pe fiecare, punînd-o astfel la 
adăpost pe patroană, adică pe Milly, de indis- 
creția și bănuielile pensionarelor ei. 

— Milly, adică de fapt soțul ei, Eddie Conger, 
e de neprețuit pentru noi, încheie Brummel. 

Fields ţinu să facă cîteva mici sugestii. În 
mare, era mulțumit de planul inspectorului. 

— S-ar putea să izbutim, Stewart, zise el cu 
demnitate. 

Brummel rămase tăcut cîteva clipe. 

— Va trebui să-i oferim o compensație lui 
Rooney, ca să-l facem să vorbească, spuse el. 
Să-i promitem, poate, că n-o să-i închidem 
localul. 

— Imposibil, protestă Fields. 

— Miza noastră e mult mai mare decît tri- 
poul, îi aminti Brummel. | 

— Se poate, șovăi Fields. Totuși, nu putem 
îngădui în inima orașului un asemenea local, 

care e o școală a crimei. Ar fi o greșeală din 
partea noastră. 

— Rooney nu ne va da nimic, dacă nu-l lă- 
săm să-și facă treburile. 

Fields i-o reteză numaidecit. 

— Să nu ne pripim, Stewart. 

Se apucă din nou să scrie, iar Brummel să ci- 
tească rapoartele sosite în timpul cît fuseseră ple- 
cați cu descinderea. Inspectorul-șei așternea lu- 
crurile pe hirtie fără grabă și cu migală. Deși 
era noapte tirzie, nu arăta nici un semn de obo- 
seală, în ciuda faptului că se afla la datorie din 
zorii zilei. 

Brummel se duse în camera de gardă ca să-și 
aleagă oamenii pentru vizita la Milly. După 
vreun minut, Fields apăru în ușă și îi făcu semn. 

— Mi-a telefonat Bruce de îndată ce-ai ple- 
cat. A luat la interogatoriu pe toţi cei cu crime 
la activ. Unul a făcut mărturisiri. Mă duc jos 
să-l văd. 

Brummel păru descumpănit. 

— Să te însoțesc, Frank? 

— Nu, nu, Stewart, zise Fields repede. Am 
vrut doar să te anunț, adăugă el grav, și se 
congestionă puţin la îaţă. Vezi, alege-ţi oamenii 
cu grijă. 

Un zîmbet vag lumină obrazul lui Brummel. 
Tare i-ar mai îi plăcut să-i spună inspectorului- 
șei : „Mătușică“. Era ceva de femeie bătrînă în 
bărbatul acesta trupeș și voinic, cu umerii atle- 
tici, care se mișca cu o afectată sprinteneală pe 
picioarele-i lungi, iar pantofii lui scîlciaţi îl fă- 
ceau pe Brummel să se gîndească la papucii unei 
băbuţe. | 

— Am să iau cu mine numai băieți cu expe- 
riență, îl asigură el. 

„Repulsia lui Fields față de bordeluri e sin- 
ceră“, se gîndi Brummel, Într-adevăr, inspecto- 
rul-șei detesta casele rău famate, ura pînă și mi- 
rosul lor, și ar fi spînzurat bucuros pe oricine 
avea ceva comun cu ele. Exista oare un motiv 
ascuns și profund pentru această aversiune? 
Brummel nu-și bătu capul cu asta... Îl urmări 
doar pe Fields cum iese pe ușă. ]l respecta pen- 
tru severele-i principii morale, deși el, Brum- 
mel, le lua adesea în rîs. Era leit păcătosul cinic 
și înrăit, care se simte totuși mișcat de cuvintele 
păstorului sufletesc ce diriguiește Armata Sal- 
vării. 

După un sfert de ceas, Brummel și trei detec- 
tivi ieșeau cu mașina din curtea prefecturii de 
poliţie. Se opriră la un restaurant ca să mănînce. 
Brummel, care în felul său se dovedea la fel de 
neobosit ca și Fields, deși întotdeauna făcea im- 
presia mai mult că se joacă decît că muncește, 
le explică cum trebuiau să se poarte. Lucrurile 
nu erau chiar așa cum i le înfățișase el lui Fields. 

— O să spunem că am fost la un chef. Și că 
vrem să continuăm... Cînd prind momentul, o scot 
pe Milly din cameră. Voi, să aveţi grijă ca fetele 
să nu iasă pe afară, mai ales să nu dea tîrcoale 
pe la ușa lui Milly... Vorbiţi despre orice, tot ce 
vă trece prin minte. Puneţi-le întrebări. Despre 
orice ; de pildă numele tipilor care le-au vizitat 
mai de curînd... Și turnaţi-le mereu în pahare. 

— Păi de unde băutură? întrebă detectivul 
Dick O'Regan. 

— lasă că are Milly grijă, doar cîștigă destul 
de pe urma bordelului, îl liniști Brummel. 

— Nu-i prea place să împartă ce cîștigă, bom- 
băni detectivul Lumkin. 

— O să fie darnică în noaptea asta, credeţi-mă 
pe mine, îi asigură inspectorul. 

Abia trecuse de miezul nopții cînd. mașina po- 
liției se opri în fața unei vile impunătoare, în 
stil vechi, aflată într-un cartier respectabil, la 
numai cinci sau șase sute de pași de primărie. 
Din stradă nu se vedea decit acoperișul verandei. 
De-a lungul gardului din faţă străjuiau niște tute 
înalte de chiparoși. In timp ce înaintau pe aleea 
împodobită cu trandafiri de amîndouă părţile, nu 
văzură nici o lumină la ferestrele dinspre stradă. 
Casa părea tot atît de liniștită ca și suratele ei 
respectabile din vecinătate. 

— Pesemne c-au isprăvit cu flecăreala și s-au 
dus mai devreme la culcare, presupuse O'Regan. 

— Afacerile înainte de orice plăcere, rîse co- 
legul său Lumkin. 

Pătrunseră gălăgioși pe verandă. Brummel 
bătu cu puture în ușă cu un vizor pătrat și întă- 
rită cu un drug de fier pe dinăuntru. 

— Poliţia ! strigă el. În numele legii, adăugă 
inspectorul pe jumătate în glumă. 

Trecură cîteva clipe. Apoi, se auzi un zgomot 
de pași, vizorul se deschise și un ochi de îe- 
meie aruncă o privire sfredelitoare asupra mu- 
safirilor. Și din nou vizorul se închise. 

— Deschide ! se răsti Brummel. Am mandat... 

Cineva aprinse lampa din hol, trase drugul de 
fier de o parte și deschise ușa. În prag stătea 
impunătoare Milly, într-o somptuoasă rochie de 

casă din lînă sinilie. Femeia se uită de sus la 
polițiști, dar îl lăsă să intre. 

— Ce înseamnă asta, Beau ? sări ea cu gura, 
indignată. 

Brummel făcu obraznic cu ochiul. 

Milly era o cucoană scundă, voinică, trecută 
de cincizeci de ani, cu părul vopsit roşu, cu fața 
albă ca hirtia, cu ochii negri și mititei, umbriţi 
de niște gene îngroșate cu rimel și cu buzele 
groase, rujate din belșug. 

— N-auzi ce te-ntreb, Beau? bătu ea din 
picior. 

— Te-ai speriat ? căută Brummel să o îmbu- 
neze. Nu ţi-ai închipuit că sînt eu, Milly dragă ? 
Credeai că-s scîrbele alea de la moravuri ? 

— Ce să aibă ăia cu mine? se arătă femeia 
nedumerită. 

— Chiar așa, ce să aibă cu tine? se miră 
Brummel ironic. Ar trebui să știe, firește, că ţii 
o pensiune selectă pentru cîteva iemei tinere. Da, 
recunosc, n-ar fi trebuit să pomenesc despre ei. 

— Mă uluiești, Beau, reluă ea cu vorba-i afec- 
tată. Dai buzna într-o casă respectabilă, la ora 
asta | 

Brummel păru cuprins de remușcări. 

— Zău, Milly, n-aș fi făcut-o. Dar vezi, am 
chefuit cu băieţii toată ziua. Este, băieţi ? și se 
întoarse către oamenii săi, tustrei bine îmbrăcaţi. 

— Este,  domn'inspector, întări detectivul 
Kenwall. 

— N-am băut atita în viața mea! adeveri și 
O'Regan. 

— Sint plin ca o cizmă, adăugă și Lumkin. 

Ea îi privi pe toţi cu neîncredere. 

— N-aș vrea să-ţi subapreciez inteligenţa, 
turnîndu-ţi pe loc niște minciuni, zău, Milly, stă- 
rui Brummel ca să o convingă. 

— Ce spui că n-ai vrea ? suspină femeia cu 
zgomot. 

— Eu știu cu cine am de-a îace, rosti Brum- 
mel cu o prefăcută seriozitate. N-au mulţi o 
minte ca a ta, Milly. 

Patroana stabilimentului zîmbi — un zîmbet 
pe jumătate cinic, pe jumătate serios. li plăcea 
să i se arațe stimă, fie chiar și o stimă falsă. 
Tot era mai mult decît nimic. Deși ar fi încîn- 
tat-o o consideraţie reală, cum i se cuvine unei 
respectabile femei de afaceri. 

— De fapt, Beau, ce vînt te aduce? întrebă 
ea ceva mai prietenos. 

— Treceam pe aici și ne-am gîndit că ar îi 
strașnic să tragem o petrecere la tine. Asta-i 
tot, Milly. 

— Nu mă duce pe mine, Beau, îl mustră fe- 
meia renunțind la atitudinea-i arogantă și la 
vorba-i afectată. Cine știe ce motive perfide v-au 
purtat încoace. Viperă ce ești! 

— Milly, protestă el jignit. 

— la spune, Beau, ce poitești ? 

— i-am spus doar... Şi în tonul inspectorului 
interveni o schimbare subtilă, dar zimbetul îi 
rămase același. Hai, du-ne în salon și dă-ne 
un grog!. 

Părea foarte sincer. Patroana suspină ca o 
moșiereasă jignită și le arătă drumul. In salon 
se afla o canapea ponosită, vreo șase scaune de 


1 Băutură preparată din rom cu apă fierbinte şi lămiie. 

trestie înșirate pe lîngă pereți și o măsuţă în 
mijloc. Într-un colț trona un aparat de radio 
cu pic-up, cut capacul deschis. Peste tot se ve- 
deau scrumiere încărcate cu mucuri de ţigară, 
sticle goale de bere pe jos, pe sub masă și pe 
lîngă scaune. În aer stăruia un miros stătut de 
lichior și de tutun, de trupuri omenești, de pudră, 
partum. și săpun antiseptic, care sugera tîrgul 
de dragoste care avusese loc aici. 

— Aţi sărbătorit ceva în seara asta ? întrebă 
Brummel. Vreo logodnă, Milly ? 

Patroana nu spuse nimic, se uită doar în silă 
la detectivi. 

— Ei hai, Milly, fii ospitalieră, o rugă Brum- 
mel. 

Ea parcă tot mai șovăia. 

— Şi pînă aduci băutura, trimite fetele înă- 
untru. 

Tanti Milly se întoarse iurioasă către Brummel. 

— Treaba asta e tot atît de afurisită ca și vi- 
zita voastră, izbucni ea. Să le scoli acum din 
somn ! Aţi uitat că sînt fete care muncesc, zău 
așa | 

— Poate că n-au adormit încă, răspunse grav 
inspectorul. Poate că mai lucrează. 

Detectivii izbucniră în hohote de ris. 

Milly făcu o mutră acră. 

— Nu-mi place îelul ăsta de a vorbi, Beau, 
zise ea. 

— Îmi pare rău, se scuză inspectorul. Ştiu cît 
ești de sensibilă. 

Patroana ieși cătrănită foc să aducă băutură 
și să trimită fetele în salon. Era convinsă că 

Brummel a umilit-o intenţionat, înainte să o 
șanta jeze. 

Detectivii auziră niște șoapte înăbușite și își 
dădură seama că niște bărbați în ciorapi coboară 
în fugă pe scara din dos. Se uitară amuzaţi unii 
la alţii, dar nu ieșiră din salon. 

Milly se înapoie cu fetele numaidecît. Toate 
erau în rochii de casă și le aruncau ochiade ne- 
rușinate detectivilor. Două dintre ele erau pros- 
pături. Una băuse în odaie și acum abia se mai 
tinea pe picioare ; vorbea așa tare, că se auzea 
numai gura ei; cealaltă, o iată înaltă, slăbuţă, 
cu niște picioare subțiri ca bețele de chibrit, nu 
părea să aibă nici optsprezece ani. Era posomo- 
rîtă și se uita siidător la polițiști. 

— Mai bine prezintă-ne, Milly, o rugă Brum- 
mel. 

— Rita, o strigă patroana pe fata cea beată 
și tu, Annie, urmă ea, adresîndu-se celei subți- 
rele și posomorîte, iaceți cunoștință. Beau Brum»= 
mel, George Lumkin, Harry Kenwall și Dick 
O'Regan. 

— Încîntată, zău! îngăimă Rita, cu o reve- 
vență batjocoritoare, de era cît pe ce să cadă 
în nas. 

Annie nu spuse nimic. 

— Nu vrei să îim prieteni ? întrebă Brummel. 

— Nu, mormăi ea. 

— Bine. 

Și se întoarse către o fată pe care o cunoștea: 

— Noi doi o să petrecem împreună. 

-- Daţi cîte un grog ? se interesă o altă iată. 

-- Are grijă Milly de asta. 

— Copoii vor pe de-a moaca, așa ca. de obicei, 
puini o alta. 

Patroana se preiăcu supărată. 

— Flo, o certă ea, o domnișoară nu vorbește 
așa. Trebuie să tratezi musafirii ca pe niște 
gentlemeni, înţelegi ? 

Brummel rîse ca de cea mai bună glumă au- 
zită în ultima vreme. În schimb, Kenwall, care 
nu dezmințea faima bărbaţilor cu chica roșcată, 
se încruntă numaideciît la Milly. 

— la nu mai fii atît de glumeaţă, se răţoi el. 
Vezi că mă apuc și eu să glumesc pe socoteala 
dumitale. Şi sînt convins că nu ţi-ar conveni... 

Patroana cătă stîinjenită la Brummel. Inspec- 
torul zîmbi. | 

— Ai uitat ceva ? întrebă el voios, ca și cum 
nimic nu s-ar îi întimplat. 

— Eu nu uit nimic, bombăni femeia. 

— Ba ai uitat băuturile răcoritoare. 

— Ştii că nu-mi place ca fetele să bea aici. 

— Văd că abia ai avut o petrecere... 

— Fetele n-au îost. 

— Asta-i un prilej cu totul deosebit. 

Milly ieși bosumilată pe ușă și se întoarse cu 
patru sticle de bere, pe care aproape că le trînți 
pe masă. Brummel turnă în pahare. Sticlele se 
goliră repede. 

— Mai bine ai aduce mai multă, Milly, o îm- 
boldi inspectorul. 

— Voi credeți pesemne că eu sînt plină de 
aur, se burzului patroana. 

— Lasă astea, cîștigi doar destul, i-o reteză 
Kenwall. 

Femeia ridică rugător ochii spre Brummel. E! 
clătină din cap și întinse braţele în lături în 
semn de neputinţă. 

— Viperă! șuieră ea printre dinţi, îndreptîn- 
du-se spre bufet ca să mai aducă băutură. Și o 
făcură să tot alerge așa încoace și încolo. Milly 
avea un bufet bine asortat. 

— Acum te ocupi și cu vînzarea clandestină 
de băuturi alcoolice ? întrebă Brummel. 

— Unde vrei s-ajungi ? ripostă patroana. 

— Nicăieri, Milly, zău. Și ce-i dacă vinzi bău- 
turi clandestin ? Nouă nici nu ne pasă. Doar nu 
noi, altă brigadă se ocupă cu eliberarea autori- 
zațiilor. 

Una dintre fete începu să cînte: „Azi-noapte 
te-am văzut... Şi-n suflet mi-ai trezit vechea iu- 
bire...“ Cînta cu o voce plină de compasiune și 
cîntecul le făcu pe celelalte sentimentale și ro- 
mantice. Rita declară însă că ei nu-i place cîn- 
tecul nici de frică. 

— Să-l ascultăm pe Frankie, propuse dînsa 

Se duse la pic-up și puse discul ei favorit. 

Prank Sinatra cînta : 

„Fii fericit... Uită-ţi necazurile... Fii fericit... 
Soarele strălucește...“ 

O altă fată își făcu auzit glasul: „Cu buzele 
unite într-un sărut fierbinte, te simt al meu, al 
meu“. 

Un timp îl concură pe Frank Sinatra, apoi se 
lăsă păgubașă. 

Petrecerea deveni mai gălăgioasă. Două fete 
dansau. Doar Annie cea posomorită ședea re- 
trasă într-un colț, parcă și mai întunecată, arun- 

cînd priviri pline de ură detectivilor, care rîideau 
și flecăreau la băutură. 

Era o noapte zăpușitoare. Kenwall își șterse 
iruntea de sudoare și își scoase haina. Colegii 
săi mai tineri îi urmară pilda. 

— Ce naiba v-aţi moleșit așa? îi zeflemisi 
una dintre fete. 

Alta îi provocă la o întrecere de băut. bere. 

-— Eu beau mai repede ca oricare dintre voi. 
ti stirni ea, ducînd o sticlă la gură. 

Brummel îi făcu semn lui O'Regan. 

— Gata, Dick, șopti el. Acum ţineţi-le aici, să 
nu plece nici una. Ştii ce ai de făcut. 

Apoi se apropie de patroană, care își sup.a- 
veghea furioasă pensionarele. 

— Du-te la dumneata în birou, murimură î.1s- 
pectorul. Viu și eu numaidecit. 

Faţa albă a femeii era crispată atunci cînd 
Brummel intră în camera ei de dormit, cameră 
căreia el îi zicea birou. Trecuse de multe ori pînă 
azi pragul acestei camere. Aducea a prăvălie de 
mărunţișuri, cu dulapurile ei cafenii, demodate 
și bombate, cu scaunele ei de piele cu spătare 
înalte de trestie, cu gravurile cenușii de pe pe- 
reții ce înfățișau cai alergînd prin furtună și fe- 
mei în costume orientale purtînd ulcioare cu apă. 

Detectivul se așeză pe un taburet, lîngă masa 
de toaletă încărcată de bijuterii, perne de ace, fi- 
gurine chinezești, sticluțe cu loțiuni pentru față 
și cu parium. Se uită în jur la patul dublu, aco- 
perit cu o cuvertură de dantelă. 

— Aha, ceva noul făcu el despre pat, uitîn- 
du-se la Milly, care ședea în faţa mesei de toa- 

jetă și-l urmărea în oglindă. Sper că nu l-ai 
cumpărat pentru Eddie, nu-i așa ? 

— Ştii că Eddie nu stă niciodată aici, mormăi 
Milly. 

— Ar îi neplăcut pentru el dacă băieții de !a 
moravuri l-ar găsi aici, este? 

— Ba nicidecum, și dumneata știi asta, Beau. 

— Sigur că știu, conveni inspectorul. Tu și 
Eddie vă aveţi cuibul de dragoste undeva de- 
parte. N-aș îi uitat, dar am băut. 

Femeia îi aruncă o privire piezișă, stăruitoare. 
Ochii ei mici, afundați în grăsime, îl cercetau 
cu repeziciune. Se aila aici pentru treburi se- 
rioase, de bună seamă. Altminteri n-ar îi pus-o 
să aducă fetele în salon. Era ca și cum i-ar fi 
spus : „Faci ce-ţi cer, dacă nu îetele de dincolo, 
din salon, au să afle totul despre tine“. Oare ce 
vrea acum de la ea? Era ceva în legătură cu 
Fddie Conger, soțul ei? Giîndul ăsta o alarma 
mai mult decît dacă ar îi tost vorba numai de ea. 

Din senin, Brummel începu să rîdă. 

— Gentlemen-ii au plătit pentru o noapte de 
plăceri și au rămas mofluzi, murmură el. Ce 
iaci acum, le dai banii înapoi, sau pui îetele la 
treabă într-altă noapte ? 

— Ştii să fii crud, Beau, zise ea, luînd un aer 
de lady. Mi se pare că ai o idee fixă. Mi-e și silă. 

— Aici ai dreptate. Mă tot gîndesc la rele de 
cînd eram atitica — și arătă cu mîna la cîteva 
palme de podea. 

Patroana își întoarse profilul cu nasul cîrn 
spre inspector, cercetîndu-l din nou, în liniște, 
prin oglindă. 

— A, să nu uit, spuse el. Unde-i Eddie astă- 
seară ? 

Tanti Milly îl privi lung. 

— Acasă. 

— Îşi face socotelile ? 

— Astă-seară a invitat cîţiva prieteni. 

— Pe cine? 

— Ciţiva dintre partenerii lui de goli. 

— Persoane onorabile ? 

— Nici nu are alţi prieteni. 

— Ascultă, Milly, zise el, să nu uit, ce-ai auzit 
despre cazul Tyson ? 

— Nimic. 

— N-a pomenit nimeni de crimă la petrecerea 
de astă-seară ? 

— Nu, de ce să pomenească ? 

— Și despre ce-aţi vorbii ? 

Ea șovăi puţin cu răspunsul. 

— Numai lucruri obișnuite. 

— Şi cine au fost musafirii ? 

— Niște oameni de afaceri bine cunoscuți. 

— Ce fel de oameni de afaceri ? 

— Capete pătrate. Din cei care nu sînt în- 
țeleși de neveste. 

— Pungașii, bandiții, șantajiștii sînt şi ei oa- 
meni de afaceri, și adesea nu-s înţeleși de ne- 
vestele lor. 

Milly se zbiîrli. 

— Ştii bine că la mine în casă nu calcă hai- 
manale, Beau. 

— Şi nimeni n-a pomenit despre crimă ? 

— i-am spus doar. 

Brummel părea că chibzuiește. 

— Eu nu umblu cu ocolișuri, Milly; am con- 
vingerea că Eddie și tovarășii lui de afaceri ştiu 
mai multe despre această crimă decît vrei tu să 
cred. 

— Oh, nu, Beau, nu! negă femeia cutremu- 
rîndu-se. 

— N-ai vrea să-mi spui că Eddie nu ţi-a su- 
ilat o vorbă despre crimă, seara, în timpul me- 
sei. Orice bărbat cumsecade discută evenimen- 
tele importante ale zilei cu prea iubita-i soție. 

Vocea ei deveni stridentă, agitată. 

— Eddie nu mi-a spus nimic. De ce să-mi îi 
spus ? De ce, Beau? De ce trebuie să-l intere- 
seze asasinarea unei cucoane din lumea bună ? 
Pesemne că a omorit-o amantul. Avea unul, nu? 
A divorțat pentru că și-a înșelat bărbatul, este ? 
Nu-i de mirare să-și fi înșelat la fel și amantul. 

Brummel nu-i luă în seamă turuiala ; își ur- 
mărea ținta metodic. 

— In noaptea crimei hoţul de bijuterii a. tre- 
cut prin casa ei. Doi ori doi fac patru, nu? 

Tanti Milly tăcea. 

— Eddie îl cunoaște bine pe hoţul de bijuterii, 
nu-i așa că-l cunoaște ? 

Fa sări în picioare. 

— Nu-l cunoaște, ţi-am spus asta de mult. 

— Eddie era părtaş la tăinuirea lucrurilor îu- 
rate, știi asta, nu-i așa, Milly? 

Femeia se apropie de el, scrîșnind. 

— Nu-i adevărat. 

Avea să-și apere bărbatul pînă la ultima. su- 
ilare a trupului ei voluminos. li dăduse totul; 
ceea ce era el astăzi i se datora ei pe de-a-n- 
tregul. 

Brummel știa toată povestea. 

Cînd Milly l-a întîlnit pentru prima dată pe 
Eddie, în timpul războiului, el lucra pe o rablă 
de camion, transportînd bere la cîrciumile clan- 
destine și la localurile de noapte. Era omul fa- 
bricilor de bere, distribuia băutura de la depozi- 
iele secrete la toate aceste cîrciumi, unde berea 
se vindea la un preţ mai ridicat. Numele lui 
Eddie Conger nu îigura nici pe facturile cîrciu- 
milor, nici în registrele lor de personal. Indelet- 
Micirea lui era ţinută secret, ca orice afacere 
clandestină în timpul războiului. Eddie trata cut 
una și aceeași persoană — șeful depozitului. Și 
a cîștigat destui bani din treaba asta. In plus, 
avînd în mină patronii cîrciumilor clandestine, 
încasa un procent și din ce cîștigau ei. Dar asta 
l-a virit în niște certuri fără de sfîrșit, pe care 
le lămurea fie cu un drug de fier, fie cu un ca- 
păt de lanț rupt de la toaletă. O dată sau de 
două ori au și tras asupra lui, dar el s-a do- 
vedit mai iute de mînă și mai bun ţintaș, așa 
că a ieșit întotdeauna victorios. Milly l-a văzut 
pe cînd căra o ladă cu bere la bordelul pe care 
îl ţinea ea pentru soldaţii americani cantonaţi 
în apropierea orașului. Şi a fost adînc impresio- 
nată ; i s-a părut că e uimitor de puternic și, în- 
tr-un anumit fel frumos. Eddie era cu cel puțin 
zece ani mai tînăr ca ea. Și-a dat seama că 
această ocupaţie îl va face să decadă, că va 
ajunge un bătăuș de meserie, un bandit. Indelet- 
nicirea lui nu era de viitor. Ea avea mare nevoie 
de un șef de personal energic și îi făcu o ofertă 
avantajoasă. Eddie primi. În felul acesta deveni 
stăpîn peste cele mai multe bordeluri și cârciumi 

clandestine, împreună cu armata lui de tineri 
— majoritatea dezertori din armată. Eddie și 
Milly prosperară atît de mult, încît după război 
simţiră nevoia să se extindă și în alte direcţii; 
și intrară într-o viață de afaceri oarecum mai 
normală. Deveniră acţionari la un hotel, la un 
grajd de cai de curse și la o agenţie de pariuri 
hipice. Milly ţinea -mai departe unul dintre ma- 
rile ei bordeluri, care reprezenta sursa principală 
de venituri — pîinea și untul, cum se zice — 
iar Eddie căuta alte posibilități de investiţie. 
Acum se învirtea în cercuri noi și întilnea și alţi 
oameni de afaceri în căutare de cîștiguri grase. 
Locul lor de întilnire era clubul de golf, unde 
Eddie strălucea, fiindcă el fusese totdeauna bun 
la jocuri. 

— De curînd, Eddie a intrat în afacerea Duke, 
nu-i așa ? întrebă Brummel. 

— Și dacă a intrat? 

— Firma asta tăinuiește bunuri furate, zimbi 
detectivul. Vind mașini furate. Sper că știi cu 
ce se ocupă. 

— Eddie nu se bagă în asemenea aiaceri. 

— Mă faci să rîd, Milly. Charlie Rooney e 
omul de încredere al lui Duke; Eddie este din- 
tre asociaţii mai noi. Se înţeleg de minune. 

-— Eddie nici nu-l cunoaște, spuse. femeia, 
parcă puţin cam prea repede. 

Brummel o privi cu neîncredere. 

— Ţi-ai pierdut minţile în astă seară, Milly ? 
Băieţii ăștia doi se cunosc încă din timpul răz- 
boiului. Doar Eddie aducea de obicei berea și 
cocaina la cîrciuma lui Rooney. 

Milly rămase gînditoare. Ştia că Eddie s-a 
lăsat prins în capcană. Se așeză la masa de toa- 
letă și aținti ochii în pămînt. 1 se făcuse leha- 
mite de Brummel. Ura de moarte așa-zisele lui 
maniere cavalerești, felul lui batjocoritor de a îi, 
mentalitatea lui de șantajist. Oare ea și Eddie 
nu vor scăpa niciodată de el? Cam de multă 
vreme erau amîndoi în mîinile copoiului ăstuia. 
Din ziua cînd el l-a constrîns pentru prima dată 
pe Eddie să dea niște informaţii despre doi prie- 
teni de-ai lui, care tocmai dăduseră o mare lo- 
vitură ; ea, Milly, a fost silită să-i dea într-una 
informaţii, numai ca să-l apere pe Eddie: îl ţi- 
nea la curent cu bîrfa lumii interlope, îi dezvă- 
luia planurile făcute la ea în casă de către ban- 
diți care aveau încredere în ea. Nici ea, nici Ed- 
die nu mai puteau ieși din situaţia asta. Brum- 
mel îi ameninţa cu închisoarea, ba chiar și mai 
rău. Inspectorul lăsa adesea să-i scape cîte un 
nume sau altul de criminali puși în libertate, care 
ardeau să-i dibuie pe'„ciripitorii“ din pricina că- 
rora ajunseseră la zdup. Și el nu trebuia decit să 
șoptească numele lui Eddie sau Milly, pentru 
ca amindoi să-și ia adio de la viață. Furnizînd 
informaţii despre alţii, ca să se salveze pe ei, 
făcuseră un pas hotărîtor, iar acum nu mai pu- 
teau să dea îndărăt. Milly regreta adesea că a 
„ciripit“ față de Brummel; ar îi trebuit să-l ia 
pe „nu“ în brațe, și ar îi scăpat de orice durere 
de cap. Pe de altă parte, prea puţin îi păsa de 
cei care trăseseră ponosul din pricina ei, deși de 
multe ori oamenii stătuseră priponiți ani de-a 
rîndul. Numai teama o făcea să-și regrete fapta 
— teamă mai mult pentru Eddie, decît pentru 

ea. Trăia cu teama unei morţi năprasnice. Parcă 
pentru a-și spori amărăciunea, înțelegea în chipul 
cel mai lămurit că poate să prevină această 
soartă îngrozitoare numai arătîndu-se din nou 
binevoitoare faţă de Brummel. 

— Ascultă, Beau, spuse ea grav. Eddie nu știe 
nimic despre crimă, nici despre hoțul de biju- 
terii. Nu-i amestecat în nici o pungășie. Habar 
n-are ce se petrece la „Motoare“. Majoritatea 
timpului o folosește pentru el. Acuma-i înnebu- 
nit după golf. Vorbea cu admiraţia unei soţii ti- 
nere și cumsecade. Firește, la o adică, poate 
să-ncerce să aile cîte ceva pentru dumneata... 

— Ştiu că-i va îi greu să aile ceva ce merită 
osteneala, zise Brummel cu ironie. Dar e musai 
să încerce, Milly. Altiel, o să trebuiască să-l in- 
vit pînă la noi, la prefectură, și să-l deranjez de 
la goli. 

Tăcu un timp. El avea nevoie de la Eddie de 
ceva mai mult decît de niște simple informaţii. 

—- Ascultă, Milly. Vreau ca Eddie să facă ceva 
pentru mine. E foarte urgent, crede-mă, adăugă 
inspectorul, convins că Eddie va înclina mai 
lesne să facă ce i se spune, dacă Milly îl va im- 
presiona cu gravitatea situației. Căci marele ei 
devotament pentru Eddie făcea din Milly cel mai 
bun aliat al lui Brummel. Şi continuă fără nici un 
inconjur : Vreau ca Eddie să-l vadă pe Rooney 
acum, de dimineaţă, înainte de orice. Să-i spună 
că i-a șoptit unul din brigada de moravuri, un om 
plătit de el, cum că doi dintre cei arestaţi în 
tripou aw cîntat tot ce știu despre el, despre co- 
caină, despre automobile și despre multe altele. 

Și că i-a dat să înțeleagă că Fields e gata să-l 
umile și să-l trimită într-o vacanţă mai lungă. 
Să-i mai spună că Fields va veni să-l ridiee 
mîine seară. În plus, Milly, tu să-l previi pe Ed- 
die, că dacă se prostește și încearcă vreun șiretlic, 
o să-l însoțească și el pe Charlie. Şi n-o să se 
mai întoarcă acasă, Milly. Ştii, acolo, la B/eak 
House! sînt o mulțime de indivizi cărora le-ar 
place grozav să le pice în labă tipul care i-a tri- 
mis la zdup. Inţelegi, nu ? 

— Şi dacă Rooney miroase cumva că a fost 
pus să facă asta ? întrebă ea cu disperare. 

— Nici prin gînd n-o să-i treacă. 

— Eddie e un om mort dacă Rooney miroase 
cum stă treaba, stărui femeia. 

— N-ai grijă, n-o să miroasă nimic, spiuse 
Brummel, devenind nerăbdător. Charlie o să-l 
și sărute pentru vestea asta. 

— Sărutul de moarte, suspină ea cu vocea su- 
grumată. Eddie nu merită să fie aruncat la cîini. 
N-a făcut nimănui nici un rău. 

Brummel o privi batjocoritor, dar Milly, înfio- 
rată de gîndul morții, îl ridica mai departe în 
slavă pe Eddie. 

— Eddie face mai degrabă o faptă bună, decit 
una rea. Întotdeauna scapă cîte o liră unui to- 
varăș ajuns la ananghie. 

Brummel nu mai avea chef să o asculte. Se 
ridică de pe scaun. 

— Mă duc, Milly, zise el. Se îndreptă spre ușă, 
lără să resimtă pic de milă pentru femeia înspăi- 
mîntată. 


1 Închisoare în Australia. 


140 


— Beau! izbucni ea, zdrobită. 

Prefăcîndu-se tare plictisit, inspectorul se în- 
toarse încet și o privi drept în faţă. 

— Găsesc pe altcineva să se ducă la Charlie, 
propuse femeia. 

— Foarte drăguţ din partea ta, Milly. Ești 
foarte serviabilă, nimic de zis, dar numai Eddie 
poate să facă treaba asta. E singurul om în care 
Charlie are încredere. 

Deși știa bine că e adevărat, ea mai făcu o în- 
cercare : 

— ÎI caut chiar eu pe Rooney, îi telefonez. 

— Nu-i nimic altceva de făcut, mormăi in- 
spectorul, și ieși pe ușă. 

Milly își dădu seama că e înirîntă și se repezi 
după el. 

— Îi telefonez lui Eddie. 

-— Telefonează-i acum. 

Femeia se înapoie în camera ei, în timp: ce 
Brummel reveni în salon. Hohote răsunătoare de 
rîs, ţipete și cîntecul lui Frank Sinatra îl întîm- 
pinară din prag. Se uită în jur cu repeziciunea-i 
obișnuită. O'Regan dansa cu una dintre fete, 
Kenwall golea ultima sticlă, iar George Lum- 
kin, fost ofițer în poliția militară — un bărbat 
cu favoriți lungi și mustața subțire, o ţinea în 
braţe pe Rita ; ea trecea pe negindite de la na- 
zurile profesionale la un entuziasm de fetiș- 
cană novice, vorbindu-i în chipul cel mai fami- 
liar cu putință și ciuiulindu-i părul, în timp ce 
mîinile detectivului cam dădeau tîrcoale sînilor 
ei bogaţi. Singură, fata cea negricioasă și poso- 
morîtă, cu picioarele ca niște bețe de chibrituri, 
se încăpăţinase să nu deschidă gura, și nici să 

danseze sau să bea. Brummel își trase un scaun 
lîngă ea. Fata îi aruncă o privire supărată și 
bănuitoare. 

— Ce vrei, copoiule ? 

Inspectorul îi zimbi prietenos. 

— Tu nu ești de mult aici, Annie, nu-i așa? 

— Ți-ar conveni să știi, nu-i așa? 

-— Nu te prea arăţi o fire comunicativă. 

— Urăsc detectivii. 

— Nu te condamn. 

Fata îl privi cu vădită curiozitate. Brummel 
avea un aer prietenos și plăcut. O clipă, se gîndi 
dacă e într-adevăr sincer. Va fi mai sigur dacă 
îl va privi însă ca pe o viperă. Și totuși, parcă 
îl deosebea ceva de ceilalți copoi. Era mai la lo- 
cul lui, altfel decît ceilalți: ceilalți se purtau 
aici ca niște stăpîni. În ciuda acestui fapt, ex- 
perienţa ei din trecut o punea. în gardă. 

— Copoii cei mai aiurisiți se prefac blinzi, 
murmiură fata. 

Inspectorul ridică din sprîncene: 

— Ai avut mult de îurcă cu ei, Annie ? 

— Nu. 

— Atunci de unde știi? 

Annie nu răspunse. 

— Mai bine bea ceva, propuse Brummel și, 
ridicîndu-se, se apropie de masă și umplu două 
pahare. 

Fa se împotrivi. 

— O îi vîrit Milly îrica-n tine, mai știi? Mă 
tot pisa că nu-i place ca fetele ei să bea aici. 

—— Păi bea ea singură, ciuma naibii. 

— Nu prea ţi-e dragă. 

— Ba o iubesc. 

— De ce lucrezi pentru ea ? 

— Toate-s la fel. 

—- Te are cu ceva la mînă ? 

— Ia nu-ți mai băga nasul în toate ; lămurit ? 

— Tu ești prea tînără ca să stai aici. Aș putea 
să te ajut. 

— Mai degrabă mor. 

— Minţi. 

Tocmai atunci apăru Milly. Ochii ei plini de 
mînie aruncară fulgere spre Lumkin și Rita, care 
se sărutau fără pic de rușine. 

— Rita! se răsti aprig patroana. 

— Gura, i-o reteză Lumkin. 

Rita, buimacă de băutură, cătă peste umărul 
detectivului. 

Brummel se apropie îndată de stăpîna casei. 

— De, tinereţea-i tinereţe, Milly! Ai vorbit cu 
e] ? întrebă în şoaptă inspectorul. 

— Am vorbit. 

— Bine. Hai, acum bea și tu ceva. 

— Să beau cu dumneata ? șuieră ea. Nu-mi 
doresc altceva decît să te văd întins rece. 

Brumme| rîse încetișor. Își umplu din nou pa- 
harul și îl sorbi tacticos. Apoi le făcu semn celor 
veniți cu el. 

— Ar cam trebui să isprăvim, băieți. 

Milly și fetele îi însoţiră pînă la ușă. 

— Multe mulțumiri pentru distracție, spuse 
Brummel, înclinîndu-se curtenitor. 

Fetele puiniră în rîs. Patroana rămase tare 
acră, cu o adîncă îngrijorare întipărită pe fața 
ei dolofană. 

FIELDS se deșteptă din somn cu mult înainte 
de micul dejun. Vorbi la telefon cu detectivul-șei 
Filbert, care condusese o razie în zori, precum 
și cu alți oameni ai săi, însărcinaţi să patruleze 
prin oraș. După aceea vorbi cu prefectura de po- 
liție și răstoi ziarele de dimineaţă. Godirey Bei- 
tery continua să cînte pe același ton: „Guvernul 
trebuie să numească o comisie regală, care să 
cerceteze activitatea poliției, în special a bri- 
găzii «crime», care a înregistrat atîtea lamen- 
tabile eșecuri“. Asta îl irită pe Fields, dar nu-l 
indispuse. În dimineaţa asta era neobișnuit de 
încrezător în viitor. 

Ai lui îl așteptau cu toții cînd intră în sufra- 
gerie. Nu începeau niciodată micul dejun pînă 
ce el nu se așeza în capul mesei. Soţia sa, Amy, 
ocupată cu prăjitorul electric de pîine, era o fe- 
meie înaltă, rigidă, cu nărul blond și niţel încă- 
runțit, strîns într-un fileu, cu fața severă, ne- 
atinsă de fard. De o moralitate ireproșabilă ca 
și el, persoană de vază în comunitatea paro- 
hială a bisericii din cartierul lor, nu era însă o 
jire blîndă și umilă; avea ambiţii sociale, se 
socotea superioară multora, mai cu seamă ve- 
cinilor de pe stradă și din cartier. 

Servi aproape în tăcere slănina și ouăle 
— Fields mînca slănină cu ouă în fiecare dimi- 
meață. Fără să trebuiască să i se ceară ceva, 
servi apoi untul și gemul, precum și celelalte 
lucruri pe care obișnuiau să le mănînce la micul 
dejun, exact la momentul potrivit. Se dovedea 
foarle atentă cu tabieturile lui. Fields nu prea 

avea multe să-i spună. Micul dejun era singu- 
rul prilej cînd găsea un răgaz să stea de vorbă 
cu cei doi copii ai săi — Margaret, care urma 
un curs de fizioterapie, și John, proaspăt absol- 
vent al Facultății de drept, aflat pe punctul să-și 
înceapă ucenicia în avocatură. Băiatul reflec- 
tase asupra celui mai potrivit birou de avoca.- 
tură pentru aptitudinile lui. 

— Şi te-ai hotărît unde să te duci, John? se 
interesă Fields. 

— Da, tată, răspunse Fields-junior, și rosti 
numele unui bine cunoscut birou de avocatură 
specializat în criminalistică. 

— Crezi că au să te primească ? 

— Firește, am vorbit cu asociatul principal. 

— Ești sigur că eu nu voi îi un obstacol în 
activitatea ta ? 

— Cituși de puţin, tată. Mai degrabă cred că 
voi atrage clienţii în felul ăsta. O să presupună 
că am influență. 

— Înţeleg, zise Fields. O să-și închipuie că 
poţi să tragi sforile în favoarea lor. 

— Exact, adeveri Fields-junior, ridicând, cinic 
din umeri. | 

Lui Fields nu-i plăcea faptul că băiatul său 
era de pe acum un tip atît de perspicace și de 
calculat. Dar asta nu-i afecta orgoliul puternic 
de părinte. Dacă ar mai avea o viaţă de trăit, 
se gindea inspectorul-șef, el însuși s-ar face 
avocat. In felul său era și el avocat și, de fapt, 
era mai capabil decît mulți slujitori ai acestei 
profesii. Nici un avocat nu izbutise vreodată 
să-i creeze dificultăți, să-i infirme probele de 
la dosar. Era un rival de temut nu numai pentru 

martorii dintr-un proces, dar și ca acuzator la tri- 
bunalele de circumscripție, unde dobindise mult 
mai multe victorii decît înfringeri asupra 
avocaților. Nimic nu-i făcea mai multă plăcere 
ca discuțiile în contradictoriu cu fiul său, că- 
ruia îi dejuca raţionamentele și cunoștințele de 
drept. 

Cu fiică-sa, Margaret, nu vorbea de loc despre 
practica ei în timpul vacanței la „Spitalul Ge- 
neral“. Era preocupat doar de relaţiile sociale 
ale fetei, în special de prietenii ei. În spatele 
acestei preocupări se ascundea teama bolnăvi- 
cioasă ca Margaret să nu apuce pe căi greșite. 
Cu greu suporta gîndul că ar putea îi sedusă 
de vreun escroc. Pînă avea s-o vadă măritată 
cu un om Care să o merite, era ros de o veșnică 
neîncredere. 

O întrebă despre serata organizată de perso- 
nalul auxiliar al spitalului, la care Margaret fu- 
sese în aiun. Fata începu să-i povestească totul 
amănunţit. Vorbea pe un ton sincer și plăcut. 
Fields era tare curios să știe dacă spune ade- 
vărul ; nu-și putea stăpîni firea neîncrezătoare 
nici faţă de fiică-sa. O asculta, privind-o cu a- 
tenție. Era drăguță, bine făcută, cu obrazul pre- 
lung și oacheș. Avea ochii lui și privea lumea 
cu îndrăzneală și lăcomie. Fata îmi seamănă 
mie, cugeta Fields, dar asta nu-i spulbera îndo- 
iala. | 

Cînd se sfirșise dansul, ea și prietena ei, Beth, 
fuseseră invitate de cavalerii lor, doi tineri me- 
dici de la spital, la un restaurant de noapte, ca 
să mai mănînce ceva, spunea Margaret. Fields 

cunoștea bine restaurantul cu pricina. Şi nu-i 
plăcea. | 

— Mă mir că v-au dus acolo, zise el. 

Fata nu spuse nimic. Ştia din propria-i expe- 
riență că nu-i cuminte să discute în contradic- 
toriu cu taică-său asemenea lucruri. 

— Ei, și după aceea, ce-aţi făcut ? se interesă 
el pe un ton mai oficial. 

— Am venit acasă, tată. 

Fields își continua interogatoriul, fără să ob- 
serve zîmbetul șiret al fiului său. 

— Pe cine au condus întîi acasă ? 

— Pe Beth. 

— Cavalerul ei s-a dus cu ea ? 

— Bineînţeles că dal! 

— Lu ai rămas singură cu doctorul Thomson ? 

— Da. 

Fields avu o clipă de șovăială. Tare i-ar mai fi 
plăcut să o întrebe dacă doctorul a încercat să-și 
îngăduie anumite libertăţi față de ea. Dar îi era 
oarecum greu să o facă. 

Folosindu-se de acest răgaz de tăcere, soția sa 
interveni şi ea în discuţie. Arătă că a stat de 
vorbă cu doctorul Thomson în două rînduri, cînd 
acesta a condus-o pe Margaret acasă, de la spi- 
tal. După părerea ei era prototipul bărbatului 
bine. Nu pomeni însă nimic de faptul că deza- 
proba în sinea ei obiceiul lui de a-i oferi ţigări 
fetei. Păstra asta pentru sine — era ceva fără 
importanţă în ziua de astăzi. Nu-și dorea nimic 
mai mult decît să-l aibă pe doctorul Thomson de 
ginere, și-ar fi făcut orice ca să-și vadă visul cu 
ochii. 

— E dintr-o familie excelentă, dragul meu, 
spuse doamna Fields. Tatăl lui e antreprenor. A 
reușit de minune în viaţă... Mama doamnei Thom- 
son, bunica doctorului, a fost. domnișoară de 
onoare la nunta mătușii Bertha. O remarcabilă 
coincidenţă... 

Continuă să înfățișeze genealogia Thomsonilor, 
care se încrucișase oarecum cu familia ei, ceea 
ce îi plasa pe Thomsoni în categoria ei, de om 
superior. Fields era mulțumit într-un fel. 

— Margaret, spuse el, invită-l sîmbăta vii- 
toare la cină. | 

Doamna Fields tăcea, dar nu găsea ideea prea 
fericită. Se temea că soţul ei va strica totul. 

— Dragul meu, tu nici nu știi dacă vei fi acasă 
sîmbăta viitoare, la cină, obiectă ea. N-ar îi mai 
bine să-l invităm cînd o să-ți iei concediul ? 

— Sînt convins că o să fiu acasă, stărui Fields 
îndărătnic. 

— Nu cred ca doctorul Thomson să poată veni, 
spuse Margaret. De obicei face de gardă la sitr- 
șit de săptămînă. Fata nu voia în ruptul capului 
să-l aducă la cină. O singură dată invitase acasă 
un prieten, student, și taică-său îl supusese unui 
sever interogatoriu, ca pe un adevărat criminal. 

Fields se uită cu neîncredere la cele două îe- 
mei. 

— Hm, presupun că voi știți mai bine, mormăi 
el în cele din urmă. Atunci, să lăsăm asta pen- 
tru cînd o să fiu în concediu. 

Numai că în sinea sa. rămase la îel de bănui- 
tor faţă de doctorul Thomson. l-ar îi plăcut să-l 
întrebe ce intenţii are. De altiel, era hotărît să 
ia informaţii despre doctor. Nu avea păreri prea 

bune despre doctorii tineri. Din cîte știa Fields, 
sau erau foarte inocenți, buni doar ca infirmie- 
rele să alerge după ei și să-i seducă, sau niște 
mizerabili, rafinați din cale afară, care soco- 
teau că puteau să-și bată joc de toate femeile. 
Dacă doctorul Thomson se număra cumva prin- 
tre acești mizerabili, el, Fields, nu va sta cu 
brațele încrucișate. Știa el cum să-și apere fata 
de asemenea desirînați. 

Micul-dejun era pe sfîrșite cînd zbirniîi tele- 
fonul. Fields se ridică în grabă de la masă. La 
celălalt capăt al firului, Brummel îi relată dis- 
cuția cu Milly. 

— Voi fi la Rooney azi după-amiază, în- 
cheie el. 

— Speri să aili ceva? întrebă Fields nerăb- 
dător. 

Celălalt tăcu puţin, apoi spuse: 

— Cred că ne va da informaţii numai dacă 
îi oferim ceva în schimb. Mă autorizezi să ajung 
la o înţelegere cu el ? 

Din nou tăcere. 

— Nu cred să accepte chestorul, rosti inspec- 
torul-șei în cele din urmă. 

— Ascultă, Frank, zise Brummel, nu-i treaba 
noastră să cerem închiderea localului lui Rooney. 
N-o să ne apucăm acum să cerem închiderea cu- 
tărui sau cutărui local ori cabaret, pentru că se 
întîmplă să facem arestări. acolo. De fapt, asta 
ține de brigada care se ocupă de tripouri și de 
brigada de moravuri. Cazul Rooney nu-i de com- 
petența noastră. Socot că noi am făcut tot ce 
trebuia să facem. 

Din nou se făcu tăcere. 

— Mda... Stewart, mormăi Fields, parcă e 
ceva în ceea ce spui tu. 

— Şi-n afară de asta, Frank, dacă noi ne 
pornim pe asemenea recomandaţii, să te ţii ur- 
lete în celelalte brigăzi. Nimeni n-o să rabde 
amestecul nostru... Încălcăm dispoziţiile... 

— Ai dreptate, Stewart, conveni Fields pe 
neașteptate. Ei bine... Ascultă... Am să vorbesc 
cu chestorul de îndată ce ajung la prefectură... 
Poate va îi de acord cu sugestia ta. Dar fii atent, 
orice înțelegere trebuie să se mențină în limi- 
tele legii. Chestorul n-o să înghită nici o extra- 
vaganţă ; sper că înţelegi, Stewart. 

— Înţeleg, Frank, murmură Brummel inocent, 
dar el înțelegea mai mult decît atît: Fields do- 
rise întotdeauna să ajungă la un tîrg cu Rooney, 
numai că n-ar fi recunoscut asta în ruptul capu- 
lui. Pe de altă parte, Brummel se întrebă dacă 
mu cumva Fields a și făcut propunerea respec- 
tivă chestorului ? 

Se pomeni rizînd în receptor. 

— Partea nostimă, Frank, zise el, e că brigada 
de jocuri sau de moravuri va trebui să închidă 
musai localul. In orice caz, înțelegerea mea cu 
Rooney n-o să valoreze nici cît un degetar cu 
gin. 

Fields nu găsi în asta nimic de rîs. Nu-i plă- 
ceau asemenea tratative cinice. Şi el, unul, nici 
n-ar fi pomenit despre asta. 

— Să nu uit, Stewart. După-amiază, cînd te 
duci la Rooney, cred că ar fi bine să postăm 
cîțiva oameni în jurul casei. 

— Nu strică să fim și noi prevăzători, încu- 
viință Brummel. 

Fields se întoarse în suiragerie, cu o adîncă 
preocupare întipărită pe îaţă. Nu se gîndea decît 
la prinderea hoțului de bijuterii. Se așeză pe 
scaun să-și isprăvească ceaiul. Nu mai pomeni 
nimic de doctorul Thomson și, curînd, plecă la 
prefectura de poliţie. 

DUPĂ CONVORBIREA cu Fields, Brummel 
se așeză la masă să-și ia micul dejun. Mama lui, 
văduvă, ca și sora lui, rămasă fată bătrînă, îl iu- 
beau cu o dragoste fără de margini și-i purtau 
amîndouă de grijă. El le povesti cu discreţia nece- 
sară despre acţiunile sale — lucru pe care îl obiș- 
nuia în fiece dimineaţă. Le povesti despre descin- 
derea făcută la Rooney, dar nu pomeni un cuvînt 
despre vizita la Milly. Se pricepea să înfățișeze 
în așa fel lucrurile, încît el să apară întotdeauna 
cît se poate de nobil, curajos și inteligent ca ni- 
meni altul. Amindouă îl ascultau cu emoție. 
Trăind veșnic închise în casă, toată viaţa lor 
depindea de el. Brummel era bun cu ele, se în- 
grijea de tot ce aveau nevoie, contribuind în 
mare măsură la cheltuielile casei. Aducea fami- 
liei pîinea cea de toate zilele, așa cum îăcuse 
mai înainte taică-său — un om ager la minte, 
misit de terenuri, care se ruinase în timpul ma- 
rei crize financiare și murise curind după intra- 
rea fiului său în poliție. Bătrînul nu fusese în 
Stare să-i asigure băiatului nici o situaţie, dar 
îi lăsase drept moștenire cinismul şi o remarca- 
bilă perspicacitate, care, în mod paradoxal, îl 

ajutaseră să se remarce în slujba sa la poliţie. 
Mai mult poate ca oricare alt detectiv din bri- 
gada „crime“, Stewart Brummel știa cum „lupta 
pentru un șiling“ izbutește să corupă caractere, 
să ruineze case, familii. Adesea simţise o tainică 
milă față de infractori. Inţelegea de ce au apu- 
cat-o pe drumul greșit. Cinismul era însă o îrînă 
a sentimentelor lui. 

In timp ce-și sorbea cafeaua, flecărind cu ma- 
mă-sa și cu soră-sa, gîndul i se întoarse la scri- 
sorile doamnei Tyson, pe care le citise în zori, 
înainte să se culce, după vizita la Milly. Scriso- 
rile demonstrau că el are dreptate și îl convin- 
seseră definitiv. Cheia enigmei se afla în acele 
scrisori. Le va mai citi o dată, va căuta noi 
indicii. 

Siiîrșind cu micul dejun, se întoarse în odaia 
sa și se așeză la birou. Avea cele trei teancuri 
de scrisori în față. În scrisorile de familie nu era 
nimic interesant — aici Fields avea dreptate. În 
schimb, scrisorile de la „Lover Boy“ și „Daddy“ 
erau de cea mai mare importanţă. Cum de le-a 
dat Fields deoparte, zicînd că-s doar vorbărie ? 
Nemaipomenit ! Oare intenționat se arăta orb 
față de importanța lor? Nu căută să-și răs- 
pundă la această întrebare, ci se cufundă din nou 
în lectura scrisorilor, însemnîndu-și într-un carnet 
tot ce îl iîrapa. „Lover Boy“ scrisese scrisorile 
cele mai lungi și, neîndoios, o ducea greu din 
cînd în cînd: mulțumea adeseori doamnei Tyson 
pentru unele împrumuturi și cadouri. Dar cu 
toată generozitatea femeii, „Lover Boy“ îi îfă- 
cea veșnic reproșuri, cîteodată de-a dreptul vio- 
lente. Motivul părea să fie refuzul ei de a-l 

primi în casă. Brummel trase concluzia că „Lo- 
ver Boy“ n-a călcat niciodată în casa doamnei 
Tyson ; își dădeau întîlnire în diferite locuri pu- 
blice, pe stradă, în parcuri, și apoi își petreceau 
majoritatea timpului în mașina lui. Doamna Ty- 
son nu l-ar fi vizitat în apartamentul lui, nici 
n-ar fi apărut cu el într-un restaurant. „Lover 
Boy“ o acuza că se comportă ca. și cînd ar îi încă 
măritată. In ultima scrisoare îi scria: „Nu mai 
pot suporta această situație. De cînd te-am văzut 
ultima dată n-am închis ochii. Ai fost rece, re- 
zervată. Îţi cer un răspuns deschis. Este la mijloc 
un alt bărbat ?“ 

„Într-adevăr, era la miiloc un alt bărbat“, cu- 
getă Brummel cu glas tare. Acesta nu era altul 
decît „Daddy“, indiscutabil domnul acela distins 
pe care domnișoara Tippet, menajera, îl văzuse 
intrînd adesea în casa doamnei Tyson. Neîndo- 
ios, el era stăpînul. Scrisorile lui pline de sigu- 
ranță, laconice, aveau tonul sec al omului de 
afaceri. Majoritatea fuseseră expediate din diver- 
sele capitale unde era purtat de interese. De 
multe ori o informa despre data întoarcerii sale. 
Dar numai cînd și cînd își dădea îrîu liber și-și 
exprima dragostea. Intr-una din aceste scrisori 
făcuse chiar poezie ; îi scrisese că niciodată pînă 
să o întîlnească pe ea n-a cunoscut o atît de ar- 
monioasă îmbinare între inteligență și irumu- 
sețe. Numai că „Daddy“, în mod cert, avea ochi 
și pentru alte frumuseți, nu doar pentru una sin- 
gură. În cîteva scrisori, nega că ar îi călcat pe 
de lături și că ar fi greșit faţă de ea. Drept răs- 
puns la aluziile ei că ar întreţine și alte legături, 

nu numai că îi ridica în slăvi marea frumusețe, 
dar o copleșea cu daruri — bani și bijuterii. 

O concluzie se desprindea în mod cert. 
Doamna Tyson avusese doi amanți. Și, indiscu- 
tabil, unul era cel care dădea, celălalt — cel care 
primea. Faptul nu-l surprindea pe Brummel. Din 
capul locului simţise ceva suspect în legătură cu 
carnetul ei de cecuri: doamna Tyson retrăgea și 
depunea sume neobișnuite, și asta il făcuse să 
intre la bănuieli. „Daddy“, care era probabil un 
om bogat, era cu siguranță și cel care dădea. 
Dacă domnișoara Tippet nu greșea în privința 
lui „Daddy“, Brummel presupunea că trebuie să 
fie cu douăzeci de ani mai în vîrstă decît „Lover 
Boy“, sau chiar și mai mult; după stilul scriso- 
rilor sale, acesta părea să aibă cel mult treizeci 
de ani. 

După cum se înfățișează lucrurile, amîndoi 
aveau motive să ucidă, gîndi Brummel. 

Dar cum naiba să-i dibuie? Nici unul dintre 
ei nu-și făcuse apariţia și nici măcar nu trimisese 
flori la capela unde se aila depus corpul neînsu- 
flețit al doamnei Tyson, în așteptarea înmormîn- 
tării, 

Pe cînd lega la loc și cu grijă scrisorile, Brum- 
mel se hotărî să se ducă imediat la casa doamnei 
Tyson și să cerceteze din nou fiecare încăpere. 
Ridică receptorul și ceru o mașină de la poliţie. 
Se uită în oglindă, își potrivi cravata, își luă pă- 
lăria și se înapoie în bucătărie ca să-și ia rămas 
bun de la mama și sora sa. 

— Sper să pui mîna cît mai curînd pe diavo- 
Iul ăsta, îi zise mamă-sa. 

— Nici o femeie n-o să se simtă în siguranţă 
cînd e singură în casă, pînă n-o să prindeţi cri- 
minalul, mărturisi neliniștită sora detectivului. 

— Voi n-aveţi motive să vă temeţi, zise el.Ar 
îi dorit să le poată spune că criminalul nu a ucis 
ca să îure și nici nu se pregătește să dea o nouă 
lovitură. 

— Să fii prudent, Stewart, îl rugă mamă-sa. 

Maşina poliției ajunse repede în Darlington 
Avenue. Brummel intră în casă, trecu prin dor- 
mitor şi se opri în buduar. Mirosul de cadavru 
stăruia încă, deși se făcuse curăţenie. Ici-colo se 
așternuse praiul, începea să se simtă lipsa stă- 
pînei. Cit de iute își aruncă linţoliul absenţa unor 
miini grijulii, cît de repede se înscăunează pus- 
tietatea în cele mai strălucitoare case, cugetă 
Brummel. Asta îl întristă, dar numai pe moment. 
Era obișnuit cu moartea ; de cînd își începuse 
activitatea în poliție, o întîlnise sub toate chi- 
purile. Iși aminti de ziua cînd, la scurt timp după 
intrarea sa în poliţie, fusese trimis să cerceteze 
un incendiu : focul distrusese o căsuţă de lemn 
în care pierise un bătrîn, ars de viu în pat. 

Ridică din umeri și își văzu de treabă. Luă ro- 
chiile, costumele taior și mantourile de pe ume- 
rașele lor, cercetind etichetele caselor de mode. 
Toaletele trădau frumuseţea și eleganța celei ce 
le purtase. Intre altele, găsi o rochie de muslină 
aurie, cu o eșarfă roz prinsă în trandafiri, și o 
rochie de stofă roșie, cu o mantie asortată, căptu- 
șită cu antilopă albă. Iși notă firmele celebrelor 
case de modă. Una dintre aceste case furnizase 
cele mai multe toalete. 

Trecu în dormitor și telefonă serviciului de evi- 
dență. Așteptă pînă i se dădu numele proprieta- 
rului acestei case de modă — o oarecare doamnă 
Edwina Summers — și își însemnă numele în 
carnet. 

Pe urmă reluă percheziția. De astă dată căută 
scrisori, felicitări de crăciun, orice hiîrtiuță scrisă. 
Degetele-i îndemînatice scotociră dulapurile, bi- 
roul, sertarele. Goli vazele, răsfoi cărţile din rai- 
turi, în speranţa că va. găsi scrisori ascunse prin- 
tre file. Citi fiecare scrisoare, dedicațiile de pe 
cîte o carte, și deodată dădu peste o carte de vi- 
zită care, în mod evident, însoţise un dar. Pe 
cartea de vizită scria : „De-aș putea îi întotdea- 
una. la fel de aproape de tine. Veșnic al tău...' 
Urma o semnătură indesciirabilă. Nu putu să o 
deslușească, deși nu se îndoia că avea în faţa 
ochilor scrisul lui „Daddy“. Numai băieţii de la 
graiologie ar putea să izbutească... Dacă fostul 
soț al doamnei Tyson s-ar fi aflat în oraș, i-ar 
fi arătat cîte o mostră din scrisul lui „Lover 
Boy“ și al lui „Daddy“. Inutil! Domnul Tyson 
era plecat peste ocean. Dar de ce n-ar încerca 
să dezlege problema, vizitindu-l pe tatăl dom- 
nului Tyson. Cale cam ocolită, poate, însă me- 
rita, osteneala. 

Brummel era destul de mulţumit de rezultatul 
cercetărilor lui. Cînd părăsi casa, se opri o clipă 
pe trotuar. Hotărî să o caute pe domnișoara 
Grace Tippet, care locuia alături. Pătrunse în 
curte pe portița rezervată furnizorilor și trecu 
în lungul casei, spre o intrare laterală, de ser- 
viciu, peste un mic dîmb, de unde se vedea ca 
în palmă curtea și casa doamnei Tyson, aflate 


156 


ceva mai jos. Nici o mirare, deci, că menajera 
putuse să observe orice mișcare a doamnei Ty- 
son și a prietenului ei cu înfățișare de gentle- 
man distins. 

Ciocăni ușor la ușă. Aproape numaidecit îi 
deschise o femeie între două vîrste, subțire și 
vioaie, care îl măsură cercetător de sus pînă jos. 
Bărbatul din faţa ei, deși bine îmbrăcat și cut 
înfățișare de gentleman, parcă nu făcea parte 
din cercul de oameni pe care îi primea de obicei 
stăpînul ei, președintele consiliului de adminis- 
trație al unei bănci și al multor alte concerne. 
Se cuvenea să știe tot, doar era în slujba asta 
de patruzeci de ani, și slujise atît în Australia, 
cît și în Anglia de unde era originară. Domnul 
i se părea suspect. Poate că era iarăși vreun 
reporter. Altul... 

— Sînteţi sigur că n-aţi greșit adresa? în- 
trebă ea prevăzătoare. 

— Domnișoara Tippet e aici? 

— Eu sînt domnișoara Tippet... Sînteţi 
cttmva de la ziar ? 

— Nu, 

Menajera se arătă dezamăgită. 

— Sînt de la poliţie. Inspectorul Brummel. 

— l-am spus unui tînăr de la dumneavoastră, 
de la poliţie, tot ce știam. 

— Informaţiile dumitale au fost foarte pre- 
țioase, te asigur, zise Brummel. Coniidenţial, 
urmă el cu voce scăzută, pot să adaug că inior- 
maţiile dumitale ne-au pus pe calea cea bună. 
Vei primi mulțumiri oficiale atunci cînd vom 
lămuri cazul. 

Domnișoara Tippet era radioasă, deși tot mai 
bombănea. Niciodată nu se bucurase de atita 
atenţie, ca acum, de cînd cu crima asta. Gaze- 
tarii și detectivii se năpusteau asupra ei, cu 
carnetele lor de însemnări în mină. buimăcind-o 
cu întrebările. Căpătase importanţă peste noap- 
te, atrăgea atenţia pînă și în magazinele unde 
făcea cumpărături pentru casă. Nu putu să re- 
ziste și să nu-i repete povestea ei și lui Brum- 
mel, care o ascultă cu aerul cel mai serios de 
pe lume. 

— În seara crimei l-ai văzut pe gentleman-ul 
acela intrînd în casă ? întrebă detectivul de în- 
dată ce ea tăcu. 

— Nu, n-am văzut pe nimeni intrînd în casă, 
toată ziua. 

— Cum de ţii minte, domnișoară Tippet? 

— Uite-așa, domnule inspector. Pe doamna 
Tyson n-am văzut-o nici în ajun peste zi, nici 
în ziua următoare. Şi de atunci n-am mai vă- 
zut-o niciodată. De asta mi-aduc bine aminte: 
n-am văzut-o venind acasă în ziua cu pricina, 
că eu mereu o vedeam venind acasă. 

— Trebuie să te felicit, zise detectivul, încli- 
nîndu-se ceremonios. Ai o memorie excepțională 
și un ascuţit spirit de observație. 

— Vă mulţumesc, domnule, răspunse ea cu 
seriozitate. 

Era foarte impresionată de acest poliţist care 
arăta într-adevăr ca un gentleman între gentle- 
men-ii englezi, în ziua lui liberă. 

— Domnișoară Tippet, ai spus adineauri că 
în ziua crimei n-ai văzut-o pe doamna Tyson 

venind acasă. Ai vrut cumva să spui că venea 
acasă cam pe la aceeași oră? 

— Intocmai, domnule. Venea acasă în jur de 
cinci și jumătate. Cel mai tîrziu la șase. 

— Atunci înseamnă că obișnuia să plece de 
acasă, dimineaţa, la o oră anume ? 

— Nu, nu pleca de dimineață. După-amiază. 

— Poate că era prea obosită ca să se scoale 
în zori, glumi Brummel. După petrecerile pe 
care le făcea noaptea... 

— Nu prea se ţinea de petreceri, domnule. 
Era tare serioasă. 

— Da, înțeleg. Ascultă, domnişoară Tippet, 
nu bănuiești cumva unde se ducea în fiecare 
după-amiază ? 

— Parcă am auzit că avea treburi pe la o 
casă de mode. 

— Lucra la o casă de mode? 

— Nu pot să spun. Nu-mi aduc aminte cum 
îi zicea casei ăsteia de mode. Nici nu i-am luat 
în seamă numele, atunci cînd l-am auzit. 

— Dar mai știi cine ţi-a spus? 

Domnișoara Tippet nu-și aducea aminte. Fă- 
gădui să se gindească și să-i comunice. 

— Înainte să plec, zise el, nu-ţi amintești ce 
marcă avea mașina cu care venea gentleman-ul 
acela ? 

Menajera nu cunoștea mărcile mașinilor, dar 
pe aceasta putea să o descrie. Era o mașină 
spațioasă, scundă, aerodinamică, de culoare ar- 
gintie. 

— Aha, da, făcu detectivul, știu. 

Era exact tipul de mașină pe care și-ar îi 
cumpărat-o el, dacă ar îi avut bani. 

FIELDS era foarte bine dispus cînd Brum- 
mel intră la el în birou. Ședea răsturnat pe spă- 
tarul scaunului, cu mîinile înlănțuite după ceafă. 

— Totul merge de minune, Stewart, îl anunță 
inspectorul-șei. Am lămurit spargerile de la ma- 
gazinul universal... Cei trei indivizi pe care i-am 
ridicat de la Rooney, lăudăroși cum îi știe toată 
lumea, s-au prins ușor... Bruce i-a strîns niţel 
cu ușa... 

Se ridică în scaun și rămase cu un cot reze- 
mat de birou. ” 

— Acum, despre hoţul de bijuterii, se entu- 
ziasmă el. 

— O să devii eroul gazetei lui Jamieson, 
spuse Brummel. 

— L-am zărit adineauri pe Bettery dînd tîr- 
coale prin holul cel mare, își aminti Fields. Nu 
arăta prea surizător. 

— Compunea probabil articolul omagial pen- 
tru dumneata, zimbi Brummel. 

— Jamieson pare dispus să-l concedieze, 

— Nu cred, îl contrazise Brummel clătinînd 
din cap. Pentru Jamieson nu contează prea 
mult dacă pierde sau cîștigă într-o cursă lungă. 
O să păstreze același ton și o să urle mai de- 
parte împotriva. guvernului. Pretexte o să gă- 
sească el întotdeauna. 

— E pe deplin îndreptățit să critice guver- 
nul, spuse Fields pe un ton prevestitor de îfur- 
tună. Dar dacă mai atacă poliția, așa cum face 
de la o vreme, se joacă cu focul... urmă el, pri- 
vind neîndurător la peretele din faţă. 

— Îi venim noi de hac, mormăi Brummel. 

— Te cred, întări inspectorul-șei. Am vor- 
bit azi dimineaţă cu chestorul. Zice că guvernul 
e foarte mulţumit de felul cum merg lucrurile. 
L-am anunțat că s-ar putea să survină o ares- 
tare în cursul următoarelor douăzeci și patru de 
ore. Desigur, cu condiţia să dibuim indiciile care 
ne mai lipsesc... și își aplecă privirile pe birou. 
l-am vorbit și despre vizita ta la Rooney. Mi-a 
spus că lasă totul în seama ta. Are încredere în 
tine... 

— Asta înseamnă că nu-l interesează la ce 
aranjament ajung cu Rooney ? 

— Oho, nu chiar așa, trebuie să îii rezonabil, 
îl povățui Fields. 

— Nici o grijă, totul va îi în ordine, Frank. 

Brummel însă nu se putu opri să nu se în- 
trebe dacă Fields nu era cumva decît un sforar, care 
acționa ascunzîndu-se sub masca umuii om sincer. 

— În următoarele douăzeci și patru de ore vom 
asista la finalul: acestui caz, se bucură inspecto- 
rul-șef, frecîndu-și mîinile. 

— Nu în mod cert la final... 

— Oare tot mai crezi că... 

Fields nu-și isprăvi vorba, de teama unei 
anume discuţii. Era totuși curios să știe dacă 
Brummel a mai găsit vreun indiciu, pe care îl 
trece sub tăcere. 

— Am recitit cu multă atenţie scrisorile ace- 
lea, spuse Brummel. Sînt o mulțime de lucruri 
acolo, Frank. Amîndoi, și „Lover Boy“, și 
„Daddy“, aveau suficiente motive ca să ucidă. 

Inspectorul-șef zimbi îngăduitor. Era convins 
că scrisorile amintite nu conțineau altceva decît 

aiurelile pe care bărbaţii le îndrugă uneori aman- 
telor lor. Concluziile lui Brummel nu-l impre- 
sionau cîtuși de puţin: erau simple presupuneri 
care nu aveau în sprijinul lor nici un îel de do- 
vadă reală. Pentru el, Fields, faptul că hoţul de 
bijuterii era și ucigașul doamnei Tyson, devenise 
o chestiune de onoare. 

— S-ar putea să ai dreptate, Stewart, numai 
că nu există nici un îapt obiectiv în sprijinul pre- 
supunerilor tale. Asta nu înseamnă însă că nu 
putem ajunge și noi cîndva la concluziile tale, 
adăugă el cu ipocrizie. 

Brummel era enervat. Fields nu se mulțumea 
să-i înlăture părerile, dar îl și trata ca pe un 
nătărău. 

— Mi-e teamă că pierdem prea mult timp, 
Yrank, bombăni el supărat. 

Inspectorul-șef își păstră calmul, dar schimbă 
vorba. 

— Am luat toate măsurile pentru vizita ta 'de 
azi, Stewart. 

Ii arătă unde vor fi postați detectivii. Prevă- 
zuse orice eventualitate. Era vestit pe bună drep- 
tate pentru talentul lui organizatoric şi pentru 
grija față de oamenii săi. 

Brummel se uită la ceas. 

— Mă duc să-l văd pe bătrînul Burton, zise 
el. La patru fix voi îi la Rooney. 


21 
FIX LA PATRU după-amiază, Brummel intra 
pe poarta principală a clădirii. Aruncă iute o pri- 
vire înapoi. Doi indivizi se apropiau agale de 

poartă. Pe marginea trotuarului de peste drum, 
un altul se prefăcea că citește ziarul. Detectivul 
lungi pasul și străbătu cu vioiciune aleea. 

Ușa din față era. larg deschisă. Intră în holul 
clădirii. Nimeni. O resemnare, o dezolare ciudată 
plutea peste tot, deși se făcuse curățenie după 
descindere. Parchetul era proaspăt lustruit, flori 
de curînd culese surideau în vaze. Se îndreptă 
spre ușa întredeschisă a cabaretului. Aruncă o 
privire scrutătoare înăuntru. Văzu chelnerii lus- 
truind argintăria și aranjind mesele. Vorbeau 
pe șoptite între ei, de parcă ar îi murit cineva 
în casă. 

Se înapoie în mijlocul holului, șovăind dacă să 
se ducă îndată să-l caute pe Rooney, sau să aș- 
tepte pînă apare cineva să-l anunţe. 

Stătea acolo de cîteva minute, cînd Eunice 
Graham se ivi în ușa coridorului ce ducea la 
biroul lui Rooney. Femeia se îndreptă spre el cu 
pasul ușor și grațios al unui manechin. Detec- 
tivului îi trecu prin minte că n-a văzut în viața 
lui o asemenea frumusețe. Avea un păr superb, 
auriu, ochi negri și blînzi, giîtul alb stropit cut 
pistrui — era o apariţie încîntătoare. Faţa lui se 
lumină de plăcere. 

— Oh, ce surpriză! exclamă Brummel. Mă 
bucur să te revăd atît de curînd. 

Ea nu părea prea bucuroasă de această întil- 
nire. O expresie severă îi stăruia pe față. 

— larăși pe aici, pe la noi? 

— Am venit cu treburi, ca de obicei, zise de- 
tectivul. Vreau să discut puţin cu patronul... și 
tăcu o clipă. Cînd termin, trec să te văd pe 
dumneata. 

— Tot cu treburi ? 

— Hm... S-ar putea să fie mai mult decît atît, 
dacă ţi-ar face plăcere, murmură Brummel, 
aproape încredințat că ea nu l-ar îi putut res- 
pinge ; într-un fel, era tipul de bărbat care nu- 
trește în sinea lui convingerea fermă că e ire- 
zistibil. Am putea vorbi despre o mulțime de 
lucruri. Sînt sigur că avem multe preferințe co- 
mune, adăugă el cu un zîmbet șiret. 

— Nu prea dai înapoi cînd e vorba să faci 
avansuri, i-o reteză Eunice cu vocea ei aspră și 
antipatică. 

— Nu, mai cu seamă atunci cînd e vorba de 
dumneata. 

Ochii ei se opriră deodată pe faţa lui și îl cer- 
cetară prietenoși. 

— Charlie n-ar fi prea încîntat să te audă 
vorbind așa cu mine. 

— Te temi de Charlie ? 

— S-ar putea să mă tem. 

— Nu prea e cazul. Nu-i atît de grozav pe 
cît pare. 

— Dumneata nu-l cunoști pe Charlie. 

— Ba îl cunosc, îl cunosc de multă vreme... Şi 
Brumme| o privi cu insolenţă. Ştiu chiar și cînd 
a început prietenia cu dumneata. 

Iși aminti că a văzut-o pentru întîia oară cu 
Rooney la hipodrom, la derby. 

_— Prima dată acolo te-am remarcat, pre- 
ciză el. 

— Ai o memorie bună. 

— Pentru o fizionomie ca a dumitale, da. 


Pa 

— Ai experienţă în materie de îizionomii, 
miutrmură Eunice ? totuși se simţi măgulită de 
cuvintele lui. 

— Unde te-a descoperit Rooney ? 

— Oh, ţi-ar conveni să știi! 

Nu voia să-i spună prea multe despre ea, dar 
încet, încet, începură să pălăvrăgească despre 
lumea pe care o cunoșteau, ca niște vechi și buni 
prieteni. Simţiră o ușoară intimitate între ei, acea 
tainică pornire de apropiere și încredere reci- 
procă dintre două îiri asemănătoare. Eunice nu 
se putea totuși reţine să nu se gîndească dacă 
nu cumva vrea s-o atragă într-o cursă, nici ea 
nu-și dădea prea bine seama ce urmărea. Ca fe- 
meie, se simțea însă atrasă, cucerită de acest 
detectiv voinic și chipeș. În adîncul sufletului ei 
tinjea să scape de Rooney, deși nu dorea să-l 
piardă așa, dintr-o dată... Va accepta curtea lui 
Brummel... lar lui Rooney îi va spune că o îace 
doar din prudenţă. El va înțelege și nu va 
zice nu. 

— Dacă vrei să discutăm despre afaceri, cum 
spui dumneata, vino astă-seară la mine acasă, 
îl invită Eunice. 

— Să viu chiar ? 

— Ți-e teamă ? 

Brummel o privea cu ochi arzători, iar ea con- 
tinua să-l ironizeze, făcînd risipă de cuvinte pro- 
vocatoare, căci era neîntrecută în privința asta. 

Ușa de la intrare se deschise. Detectivul în- 
toarse capul și-l văzu în prag pe Sonny An- 
derson. 

— Bună, Sonny, îl întîmpină el. Va să zică nu 
te-au reținut ? 

— De ce să mă rețină? mormăi Anderson. 
Tocmai pe mine, care-s inocent ca un prunc. Ce 
știu eu? 

— Eşti prea modest, Sonny, se vede de lao 
poștă, rise Brummel. Intr-un fel, Anderson îi 
plăcea. După zilele petrecute prin diversele ares- 
turi ale poliţiei, și acum, în urmă, în tovărășia 
lui Rooney, era la fel de sigur pe sine și ca scos 
din cutie cu îreza lui impecabilă. 

— După cele întîmplate, mu prea e în relații 
bune cu Charlie, șopti Eunice. 

— Charlie n-are dreptate, zise Brummel. NIi- 
meni n-ar îi putut să ne oprească să intrăm. Noi 
intrăm oriunde vrem. 

Anderson îl privea cu viclenie. 

— la seama, Eunice, aruncă el peste umăr, 
îndepărtindu-se. Asta o să te înlănțuie ca un 
șarpe. 

— Mie îmi plac șerpii! 

Brummel zîmbi blind, dar era cu ochii în patru. 

— Trebuie să mă duc și eu, spuse el. Charlie 
e înăuntru, nu-i așa? 

— Ei, te văd astă-seară ? întrebă ea. 

— Nu-ţi promit. Astă-seară s-ar putea să tre- 
buiască să fiu tocmai în celălalt capăt al orașului. 

Eunice se încruntă. 

— Îți telefonez dacă izbutesc să vin, fă- 
gădui el. 

— Cum vrei, zise ea cu răceală. 

Nu-i așteptă răspunsul și se îndepărtă gră- 
bită, cu un aer măreț, deși era supărată pe sine. 
Brummel, care o privea cu atenţie, zimbi, fără să 
știe de ce. O urmări din ochi pînă ce silueta-i 

graţioasă dispăru, dar zîmbetul îi stărui mai de- 
parte pe buze. 

Se îndreptă spre biroul lui Rooney, preocupat 
de Eunice Graham. În ciuda suspiciunilor lui 
profesionale, simțea că ea îi arăta un interes sin- 
cer, că nu se prefăcea. Dorea cu ardoare să fie 
în preajma ei, să i-o răpească lui Rooney. Pînă 
și dorința de a o avea ca femeie făcu: loc în su- 
tletul său unei adînci tulburări, unei frămîntări 
lără de margini. 

Vederea paznicilor din faţa biroului îl trezi la 
realitate, făcîndu-l să se întoarcă la îndatoririle 
sale. Paznicii aveau o atitudine vădit rigidă, un 
aer de-a dreptul dușmănos. Totuși, îi simţeai 
plini de șovăială, gata parcă să-și părăsească 
posturile la primul semn de primejdie. Sau, cel 
puţin, așa i se păru lui Brummel. 

— Bună, Darky, salută detectivul pe unul din- 
tre ei. Cînd ţi-au dat drumul ? 

— Aș vrea să știu mai întîi cu cine stau de 
vorbă, copoiule |! șuieră Darky printre dinţi. 

— O clipă am crezut că ai șters-o din pension, 
zise Brummel. Te-am confundat cu un altul, pe 
care l-au priponit cu zece ani mai mult decit pe 
tine. 

Darky se întoarse către tovarășii săi. 

— Eu îi fac de petrecanie copoiului ăstuia, iz- 
bucni el cu o furie neașteptată. 

Ceilalţi, pleoștiţi și descurajați cum erau, căci 
își petrecuseră noaptea la poliție, se împotriviră 
dînd din cap. 

Darky se potoli, dar îi aruncă priviri întune- 
cate, Brummel ciocăni la ușă. Rooney îl primi în 
birou și închise repede ușa. 

Regele bacaralei nu umbla cu obișnuita-i sprin- 
teneală și eleganţă. Se lăsă obosit pe scaunul 
din spatele biroului. Cu vocea răgușită a omului 
care abia își mai păstrează calmul, intră numai- 
decît în subiect. 

— Cum pot eu să mă asigur că nu mă tragi 
pe sfoară, Brummel ? 

— N-ai cum să te asiguri. 

Patronul localului se ridică brusc de pe scaun. 

— Dacă-i așa, nu mai avem ce discuta. 

Brummel se uita nepăsător la fața prelungă și 
la ochii lui rătăciți, la buzele-i schimonosite de 
“ură, fără să resimtă pic de milă pentru el. 

— Mai bine stai jos și ia lucrurile mai do- 
mol, Rooney. 

Patronul se așeză încet, uitindu-se țintă la tu- 
șiera de pe birou. 

— Nu ești în situația să te tocmești, Rooney. 
Nimeni n-o să miște un deget ca să te ajute, 
știi bine. 

Într-adevăr, banditul știa asta foarte bine. Mi- 
nistrul îl azvîrlise ca pe o măsea găunoasă : si- 
tuația era mult prea gravă ca guvernul și re- 
prezentantul său să intervină în favoarea lui 
Rooney. 

— Ai o singură ieșire, continuă Brummel. In- 
tră în gura lupului. N-o să iei mai mult de 
zece ani. 

— Pentru ce? izbucni Rooney, îngrozit, hol- 
bîndu-se la detectiv. 

— Ar trebui să știi singur. 

— Habar n-am, strigă ticălosul, recăpătindu-și 
ceva din vechea lui siguranță de sine. Cauţi 

să-mi pui o cocoașă în spinare, cunosc eu șleahta 
voastră de vampiri. 

— Nici nu-i nevoie de asta, îl ironiză Brum- 
mel cu aroganță. Avem tot ce ne trebuie. Deţi- 
nem destule dovezi ca să te punem la păstrare 
pentru toată viaţa. Niște oameni de-ai tăi te-au 
trădat. 

Rooney o știa prea bine. Conger îl prevenise. 
Oare cine erau „ciripitorii“ care l-au turnat? 
Nici Conger nu-i cunoștea. Numai că el, Rooney, 
o să-i dibuie, așa cum i-a dibuit pe toți care au 
incercat să-i joace festa. 

— Cred că nici n-ajungi bine acolo, că ai să 
și ieși, urmă Brummel. Tinerelul de Billy Bourke 
abia te-așteaptă. Spune în gura mare că o să 
taie felii din tine ca dintr-o friptură. 

Rooney nu se temea de ameninţări: știa el 
cum să se îngrijească de Bourke. Dar tremura 
de frica pușcăriei. In tinerețe petrecuse vreo ciî- 
teva luni în închisoarea orașului și își mai amin- 
tea. și azi de lupta de la vremea prînzului pen- 
tru ciolanele împuţite de oaie, azvirlite într-un 
lighean de tablă pentru ceata deţinuţilor din 
curte. Niciodată nu va fi în stare să uite duhoa- 
rea de hoit din celulele unde zăcuse atita amar 
de vreme. Nici pătura slinoasă și plină de pu- 
reci cu care trebuia să se învelească peste noapte. 

I se citea groaza în ochi. 

— Vrei cu orice chip să mă îaci „ciripitorul“ 
poliției ? icni el. 

— Nu m-am gîndit la asta. Nu doresc decît o 
informaţie neînsemnată, nimic mai mult. 

— Dacă ţi-o dau, atunci o să mă călărești me- 
reu, i-o întoarse Rooney. Nu, n-am să îac așa 

ceva ! se hotări după o clipă de tăcere, lovind 
cu pumnul în sticla biroului. 

— Cum vrei, Rooney, murmură Brummel. 
Trăim doar într-o ţară liberă, adăugă detectivul, 
măsurîndu-l din ochi cu dispreț. 

Tăcură amîndoi. 

— Ce îaci pentru mine dacă îţi dau infor- 
mația ? 

— Ei, atunci se schimbă socoteala. În primul 
rînd n-o să-ți aducem nici un fel de acuzație. Şi 
nici n-o să-ți închidem localul. O să-ţi vezi mai 
departe de treburi. 

Rooney privea țintă la mapa de pe birou. Își 
trecu nervos mîna peste faţă și, cu o voce scîr- 
bită, abia îngăimă: 

— A. A. Fogg, ăsta e. 

Brumme! îluieră prelung. 

— Fogg, marele bijutier ? 

— Chiar el. 

— Atunci trebuie să fie el cel mai mare tăi- 
nuitor din toată gașca. Împăratul. Tatăl tăinui- 
torilor. Ca să spun așa, mai mare chiar decît 
tine, Rooney, dacă nu te supără. 

Cuvintele detectivului păreau să-l jienească. 
Se împurpură tot la îaţă și răcni iurios. 

— Ești un copoi scîrbos, Brummel. Lasă, 
te-aranjez eu într-o bună zi... 

— Ține-ţi gura | i-o reteză Brummel, sărind 
în picioare. Nu se putea reține să nu-l urască pe 
Rooney. Ești un actor de mîna-ntii, zău așa. Te 
smiorcăi cum că nu te lasă inima să dai infor- 
maţii poliţiei, dar ai fost ani de zile spionul 
ei. Habar n-aveai că eu știu, nu-i așa? Ai iost 
omul inspectorului-șei Burton. De dragul tău, 

Burton ţi-a băgat la zdup toţi concurenţii. Pre- 
cum văd, asta n-o mai strigi în gura mare! 

Patronul tresări și vru să spună ceva. 

— Fără palavre, Rooney, îl repezi Brummel, 
ieșindu-și de-a binelea din fire. S-ar putea să mă 
scoţi din pepeni și să le șoptesc cîtorva băieţi 
cine-mi ești: că te ocupi de „ciripit“ într-un stil 
la fel de mare pe cît te ocupi de tăinuirea bu- 
nurilor furate. Ba chiar și lui Fogg aș putea să-i 
șoptesc treaba asta. 

leși îndată din încăpere, trîntind ușa cu pu- 
tere. Părea atît de îurios, încît paznicii se feriră 
din calea lui. | 

— Dacă vreţi să vă fie bine, se răsti Brummel 
la ei, atunci cărăbăniţi-vă de-aici. Altminteri, o 
să vă înhățăm pe toţi grămadă. 

PE LA ȘAPTE seara o mașină încărcată cu 
detectivi ieși din curtea prefecturii de poliţie, în- 
dreptîndu-se spre locuința lui Albert Augustus 
Fogg, în Peppermint Crescent, la mai puţin de 
un sfert de milă de casa răposatei doamne Tyson. 

Fields conducea grupul; inspectorul-șei șo- 
văia, nu se simțea la largul lui. 

— Ştii, Stewart, începu el, mi se pare greu 
de presupus că un cetățean respectabil ca dom- 
nul Fogg să fie amestecat în asemenea afaceri. 

— Şi cel mai lacom om are o limită la mîn- 
care, dar la bani, niciodată, remarcă Brummel. 

— Vezi că domnul Fogg cîștigă o avere de 
pe urma magazinelor lui de bijuterii. Atunci, de 
ce ar risca ? 

Întrebarea nu avea nici un rost. Lui Fields 
pur și simplu nu-i plăcea să ancheteze cetăţeni 
bogați, cunoscuţi ca oameni de vază, ca membrii 
ai lojilor irancmasonice ori ai diverselor socie- 
tăți religioase, ba nici pe funcționarii de bancă, 
deși, fără îndoială, după cum vine vorba, „banul 
n-are miros“. 

Brummel zîmbi ușor din buzele-i subțiri. 

— Ministrul va rîde pe înfundate, ca de o 
glumă strașnică, auzind povestea asta, Frank. 
Fogg, marele sprijinitor financiar al opoziţiei... 

— Banii n-au să-l ajute prea mult dacă va fi 
dovedit ca tăinuitor de lucruri furate, mormăi 
Fields. | 

— Dar i-au fost de mare ajutor în trecut, pre- 
ciză Brummel. După informaţiile mele, în urmă 
cu zece ani a fost acuzat de contrabandă de dia- 
mante. Deși la proces a scăpat basma curată, a 
rămas pe lista suspecţilor. A avut el pe cineva 
care l-a scăpat. Uite ce poate banul. 

— De data asta n-o să existe o lege specială 
pentru el, rosti Fields tăios. 

In ciuda acestor cuvinte, inspectorul-șef nu se 
simţea cîtuși de puţin la largul său. In afară 
de propriile-i sentimente îață de oameni ca Fogg, 
fusese în mod subtil timorat, cu cîteva ceasuri 
în urmă, la prefectura de poliție. Chestorul îi 
atrăsese atenția să procedeze cu prudenţă. Iar 
el, Fields, se lăsase convins de Brummel să nu 
facă descinderi la magazinele lui Fogg, ci să se 
mulțumească doar cu o scurtă vizită acasă. 


- 

In timp ce se apropiau de casa bijutierului, 
Fields hotărî să intre însoțit numai de Brummel ; 
ceilalți detectivi urmau să aștepte afară, în 
mașină. 

Mașina se opri în faţa casei și cei doi inspec- 
tori străbătură pe jos aleea ce pornea din stradă. 
Aleea, mărginită de amîndouă părțile de un 
gard viu, tuns cu grijă, siîrșea într-un semi- 
cerc larg, unde se aflau parcate vreo șase ma- 
șini. Una era un Jaguar crem, celelalte — limu- 
zine americane în două culori, de ultimul tip. O 
alee scurtă și lată pentru mașini, ducea la trep- 
tele peronului de la intrare, cu un portal susținut 
de coloane. Palatul acesta cenușiu, cu două etaje, 
fusese cumpărat abia de curînd de către Fogg. 

— Trebuie să fi costat o avere, remarcă Fields. 

— Omul nostru nu se uită la bani, spuse 
Brummel. Este evident că o bună parte din ve- 
niturile lui nu sînt impozabile. Și asta contează. 

Aruncă o privire piezișă spre Fields, care mic- 
șorase pasul și călca acum rar, cu demnitate, de 
parcă s-ar fi aflat într-un loc sacru. Se gîndi că 
șeful său era un admirator al societății înalte și 
al banului. El, Brummel, nu-l dezaproba. El în- 
suși admira banul, dacă nu și societatea înaltă, 
și o recunoștea deschis. 

Inspectorul-șei apăsă pe butonul soneriei din 
dreapta ușii, și undeva departe, înăuntru, se auzi 
un zbirnîit slab și plăcut de clopoțel. 

Fata din casă, cu șorț și bonetă, veni să le 
deschidă și îi cercetă pe amîndoi din cap pînă 
în picioare, cu o privire pe jumătate curioasă, pe 
jumătate obraznică. 

— Am dori să vorbim cu domnul Fogg, rosti 
Fields hotărît. 

— Cine sînteţi, pe cine să anunț? 

- — Inspectorul-șei Fields și inspectorul Brum- 
mel. 

Fata plecă grăbită, întorcînd capul dim mers 
și aruncînd priviri îurișe asupra celor doi detec- 
tivi bine cunoscuţi în oraș. 

Domnul Albert Augustus Fogg nu se lăsă aș- 
teptat. Era un bărbat scund, cu fața roșcovană, 
gras, trecut bine de cincizeci de ani, care umbla 
cu pași mici și repezi. lată, deci, omul care prin- 
tr-o reclamă formidabilă convinsese toate fe- 
meile din țară să-și dorească numai verighetele 
lui la logodnă și la căsătorie, ca pe niște magice 
talismane ale unui viitor fericit. Era îmbrăcat 
tinerește, într-un costum de vară, tăiat după 
moda americană, de culoare cărămizie, cu o cra- 
vată de un galben strălucitor, înveselită de niște 
desene șerpuitoare, negre. Zimbi călduros celor 
doi detectivi, ca și cînd s-ar fi bucurat grozav 
de prezența lor. 

Fields îi vîri sub nas legitimaţia de poliţist. 

— Incîntat să vă văd pe amindoi, zise Fogg 
mieros. Cu ce vă pot îi agreabil? 

— Am dori să stăm puţin de vorbă într-o 
chestiune foarte serioasă, îl anunţă Fields. 

— Cum nu, desigur, se învoi Fogg cu vocea 
lui vioaie și sonoră. Acum? Aici? 

Inspectorul-șei încuviință grav din cap. 

Bijutierul deschise ușa larg, se înclină și făcu 
un gest curtenitor cu mîna: 

— Poitiţi, domnilor. 

Fields își scoase pălăria — lucru foarte rar la 
el, atunci cînd se afla în exerciţiul funcţiunii. Cu 
pălăria în mînă păși în urma gazdei printr-un 
hol lung și foarte liniștit, așternut cu covoare 
groase și cu tablouri în ulei pe pereţi, reprezen- 
tind cai de curse. 

După o ieșitură a peretelui, dădură într-un; alt 
hol, la îel de mare și de bogat în tablouri ce în- 
iățișau cai de curse. 

— Nu-s toți ai mei, spuse bijutierul peste 
umăr. Cel de lingă intrare a fost al meu, Poi- 
tiers. Nu se poate să nu-l știți. A cîștigat derbyul 
acum trei ani. Cel mai bun cal de la Phar-Lap 
încoace. Măreţ. 

— Strașnic, într-adevăr, recunoscu Brummel. 
Imi amintesc de el cu plăcere. 

— Caii mei aleargă întotdeauna la curse, se 
împăună Fogg. Deschise ușa camerei sale de lu- 
cru și poiti întîi oaspeţii. Era o încăpere spa- 
țioasă, impunătoare. Podeaua era acoperită de 
un covor roșu, cu un cal înaripat în mijloc. În- 
tr-un colț al biroului trona o vitrină înaltă, cu 
toate cupele cîștigate de caii gazdei ; într-un colț 
— o vitrină cu arme de vînătoare. 

— Uitaţi-vă, domnilor, arătă Fogg spre arme. 
Trei dintre ele m-au costat peste cinci sute de 
lire fiecare. 

Fields se apropie curios, dar nu pentru că l-ar 
fi interesat armele. Mai degrabă căuta un pretext 
ca să tărăgăneze lucrurile. Avea o sarcină in- 
grată, cu consecințe dintre cele mai neplăcute, 
în cazul cînd Rooney îi trimisese aici după pot- 
coave de cai morţi. 

Brummel privea atent tablourile de pe pereţi 
— nuduri lucrate în pastel și peniță. 

— Grozave, nu? spuse Fogg. Sînt făcute de 
cei mai buni pictori. 

Deschise barul elegant din încăpere. 

— Ce vă pot oieri, domnilor? Coniao? Cel 
mai fin, franțuzesc. Whisky scoțian? O marcă 
importată special... Sau doriți altceva ? 

Fields, din îaţa vitrinei cu arme, întoarse capul. 

— Mă tem că n-o să luăm nimic, mormăi el. 
Sîntem aici în exercițiul îuncțiunii. 

— Păcat, regretă Fogg. Nu-i nimic mai ni- 
merit decît sucul lui Bacchus, pentru a îace con- 
versaţia mai plăcută. Dar, firește, dumneavoastră 
vă cunoașteţi datoria. Eu susțin întotdeauna că 
fiecare își cunoaște meseria lui cel mai bine. În 
cazul dumneavoastră, datoria. Şi datoria e da- 
torie. Datoria înainte de toate... 

In timp ce Fields scotea cîte o armă, cerce- 
tînd-o cu grijă, Brummel se înviîrtea prin încă- 
pere. Se opri în faţa unei biblioteci cu uși de 
sticlă. Citi titlurile cărţilor. Erau mai ales scrieri 
despre problema sexuală, despre perversiuni se- 
xuale, despre cai de curse și crescătorii de cai. 

— Aveţi aici o colecţie neobișnuită, spuse ins- 
pectorul. | 

— Unele sînt foarte rare, preciză gazda, le-am 
comandat în străinătate. 

Se îndreptă spre bibliotecă, deschise ușa și 
scoase o carte, pe care i-o întinse detectivului. 

— lată un exemplar rarisim. Opera unui fran- 
cez. Poate aţi auzit de el. Era un aristocrat. 

In capătul celălalt al încăperii, Fields înce- 
puse să dea semne de plictiseală. Găsea discuţia 

stupidă și Fogg o lungea în mod vădit. In plus, 
îl enerva faptul că bijutierul era calm, iar el nu. 

Inchise brusc ușa vitrinei cu arme și se apro- 
pie și el de bibliotecă. 

— Domnule Fogg, începu inspectorul-șef. Aș 
dori să vă pun cîteva întrebări. 

— Cu plăcere, răspunse bijutierul. Dar de ce 
să stăm în picioare ? Un iotoliu e mult mai con- 
fortabil. Luaţi loc. 

— Eu voi rămîne în picioare, refuză Fields 
scurt, gîndind că în felul acesta poate să-și 
afirme superioritatea față de Fogg. Dumnea- 
voastră luați loc. 

Cei doi detectivi rămaseră ostentativ în pi- 
cioare. Brummel scoase carnetul ca să noteze 
răspunsurile bijutierului. 

Fields intră numaideciît în subiect. 

— Sintem informaţi că aveţi legături cu hoțul 
de bijuterii, poreclit „Lupul singuratic“ și „Fan- 
toma cenușie“, de la care aţi cumpărat bijuterii 
și pietre prețioase furate probabil chiar din acest 
cartier. 

— Posibil, domnule inspector-șef, spuse Fogg 
calm. Noi cumpărăm diamante, opale, perle, aur 
și altele de la oricine, fără excepţie. Este pentru 
mine un „modus operandi“, cum ar îi zis tata, 
care a fost profesor de latină. 

— Dar dumneavoastră primiţi liste cu obiec- 
tele furate. 

— Într-adevăr, răspunse Fogg. Trebuie să fac 
însă o precizare: multe obiecte sînt cumpărate 
înainte să se primească circulara poliției. Cum- 
părate cu perfectă bună credinţă, ca să zic așa... 
Pe de altă parte, deși îmi asum toată răspunderea 

pentru ceea ce se petrece la firma mea, eu per- 
sonal nu cumpăr nimic. Nimic, domnilor. Abso- 
lut nimic. De iapt, eu aproape m-am retras din 
afaceri. Am pus firma pe picioare și azi aface- 
rile merg înainte în virtutea impulsului iniţial, 
dacă înțelegeți ce vreau să spun. In virtutea 
impulsului inițial. După cum vedeți, acum am 
alte preocupări. Îndeosebi sportul. Mă intere- 
sează apoi caii, pescuitul, tirul... Și, bineînţeles, 
lectura. Tatăl meu era un cititor pasionat și a 
căutat să ne educe în spiritul acestei deprinderi. 

Se uită la Brummel, dar detectivul îl privea 
cu o faţă inexpresivă. 

— Ca să vă mărturisesc adevărul, continuă 
Fogg, sînt obligat să precizez că nu m-aş îi re- 
tras niciodată din afaceri, mai ales după extin- 
derea pe care a luat-o firma mea, dacă nu m-ar 
îi convins scumpa mea soție. Ştiţi, domnule ins- 
pector-șei, femeia aceasta mărunțică e tovarășa 
mea de viață de treizeci și doi de ani — chiar 
acum de paști am sărbătorit aniversarea; vă 
asigur că ei îi datorez totul. „Albert August, mi-a 
spus soția, e timpul să lași totul pe mîna oa- 
menilor tăi. Ai ajuns la o vîrstă cînd trebuie să 
te odihnești, să lași pe alții să muncească pen- 
tru tine. Destul ai muncit tu pentru alții.“ Așa 
mi-a spus soția mea. Şi m-a convins. Las acum 
totul în seama administratorilor mei. Este un 
„modus vivendi“ pentru mine, cum spunea ta- 
tăl meu. 

Fields îl ascultă cu o mutră acră. Bogatul bi- 
jutier nu-i plăcuse din capul locului și această 
antipatie se amplificase din pricina complexului 
pe care i-l pricinuise averea și influența gazdei ; 

nu se simţise nici un moment la largul său, ba 
iusese aproape speriat. 

Un simțămînt de superioritate î începu să crească 
în el în clipa cînd își dădu seama că Fogg nu 
vorbește de dragul de a vorbi, ci ca să cîștige 
timp, ca să-i determine pe polițiști să-i spună 
ce anume informaţii deţin împotriva lui. 

— Intenţionez să percheziționez casa, îl anunţă 
Fields, scoțind din buzunar un mandat şi niște 
foi bătute la mașină — lista bijuteriilor și giu- 
vaerurilor furate. 

Intinse gazdei mandatul de percheziţie. 

— Cred că vă pot scuti de multă osteneală, 
domnule inspector-șef. Administratorul meu prin- 
cipal mi-a trimis chiar azi lista completă a tu- 
turor achiziţiilor noastre din ultimele douăspre- 
zece luni. O am la mine în seif. Mi-a trimis de 
asemenea niște bijuterii asupra cărora are dubii. 
Le puteți confrunta cu lista dumneavoastră. E 
o adevărată coincidență că aţi nimerit la mine 
tocmai azi, cînd am lista achiziţiilor și bijute- 
riilor dubioase în seif. M-aţi prins în flagrant 
delict, ca să zic așa, încheie Fogg, rizîind din 
toată inima. 

Brummel întoarse capul, vrind să-și ascundă 
un zîmbet, dar Fields rămase la îel de întunecat. 
Stătea în spatele bijutierului în timp ce acesta 
scotocea prin seiful zidit în perete, ascuns în 
spatele unui tablou. În cele din urmă scoase la 
iveală două registre mari și niște casete cu bi- 
juterii și pietre prețioase, punîndu-le pe toate 
pe birou. 

Fields și -Brummel se apucară să confrunte 
bijuteriile cu lista. Pe cele mai multe nu le gă- 

siră trecute pe listă ; probabil erau bijuterii cum- 
părate legal, după cum presupuse Fields. Gă- 
siră numai cîteva provenite din furturi. Inspec- 
torul-șei le puse îndată de o parte. 

— Pe astea le iau cu mine, spuse el. 

Bănuia că bijuteriile respective se aflau în co- 
lecție doar ca să-i inducă în eroare. Se uită po- 
somoriît la Fogg. 

— Socot că trebuie să continuăm percheziţia. 

— Foarte bine, domnule inspector-șef. De data 
asta pot să vă asigur că vă pierdeţi vremea de- 
geaba. Dar datoria e datorie... 

Cînd isprăviră percheziția în camera de lucru, 
gazda interveni politicos. 

— Domnule inspector-șef, pot să vă cer o fa- 
voare ? 

— Ce anume? | 

— Ştiţi, domnule inspector-șei, soția mea are 
niște prieteni invitați la cină, oameni de vază în 
lumea afacerilor — și înșiră numele cîtorva di- 
rectori de societăți comerciale, cunoscuți ca atare. 
N-aș vrea să se simtă stingherită față de musa- 
firi. Cu îngăduința dumneavoastră, aș spune că 
sînteți instalatori sau electricieni. 

— Asta nu se poate, se indignă Fields. 

— Prea bine, domnule inspector-șef, răspunse 
Fogg, și se grăbi să le deschidă ușa. 

Afară, în hol, Fields își dădu seama că s-a 
angajat într-o treabă enormă, hotărindu-se să 
percheziționeze casa asta mare numai cu Brum- 
mel, oricît de capabil era Brummel. În plus, ştia 
bine că nu va găsi nimic; se vedea cît de colo 
că bijutierul s-a pregătit pentru o vizită din par- 

tea poliţiei, debarasîndu-se de tot ce ar fi putut 
să constituie un cap de acuzare împotriva sa. 

Totuși, continuă cu încăpăţinare percheziția. 
Ajutat de Brummel scotoci prin bufet, prin du- 
lapuri și după vreo jumătate de ceas, decise să 
se înapoieze în camera de lucru a bijutierului. 
Mergea înaintea lui Brummel și a gazdei. Cînd 
trecu pe lîngă ușa suirageriei, nu catadicsi să 
arunce măcar o privire într-acolo. 

— După atîta osteneală, s-ar cuveni să beţi 
un păhărel, îi îmbie bijutierul, după ce detectivii 
intrară în camera lui de lucru. 

Fields îl privi crunt. 

— N-avem timp de pierdut, domnule Fogg, mi- 
rii el. Sîntem informaţi că dumneata personal 
ai cumpărat prada hoţului de bijuterii... 

— Imposibil, domnule inspector. 

— Sîntem informaţi că ai cumpărat inelele și 
colierele furate din casa doamnei Tyson. 

— Doamna Tyson, repetă Fogg. Cine e 
doamna Tyson ? 

— Noi presupunem că a fost asasinată de 
hoțul de bijuterii. 

Bijutierul scutură din cap, uitîndu-se ţintă la 
Fields. 

— Extraordinar! exclamă el, clătinînd mai 
departe din cap. Asasinată de hoţ, dar e îngro- 
zitor | Şi dintr-o dată luă un aer grav. Îmi amin- 
tesc acum că am citit despre asta în ziare, urmă 
el cu o voce mai profundă, mai cumpănită. O 
iemeie frumoasă, judecînd după fotografiile din 
ziare. Într-adevăr, zilele omului sînt numărate. 
Sintem ca lăcrămioarele de pe cîmp. 

Fields fierbea. Dacă ura ceva, apoi ura, zicea 
el, ipocrizia. Şi Fogg era cel mai mare ipocrit 
pe care îl întilnise vreodată. 

— Aş vrea să ne uităm în registrele dumitale, 
zise el tăios. S-auzim, cum explici lucrurile. 

Fogg se așeză la birou și începu să întoarcă 
filele unui registru. Cei doi detectivi stăteau în 
spatele său. Nu mai văzuseră niciodată așa ceva. 
Nu era trecut nici an nume — doar niște semne 
și niște inițiale înșiruite unele sub altele. 

— Cum poţi dumneata să știi de aici cine ţi-a 
vîndut bijuterii, aur, sau orice altceva ? izbucni 
Fields. 

— Îmi permit să vă asigur că știu, răspunse 
Fogg. Dacă aveţi răbdare, vă explic fiecare în- 
registrare. 

— Şi de unde știu eu că nu inventezi ? 

— De ce aș face-o? 

Inspectorul-șei se aplecă peste umărul biju- 
tierului și se uită în lungul coloanei de la îila 
unde era deschis registrul. 

— Astea nu-s înregistrări și nu reprezintă ni- 
mic, domnule Fogg. Susţin sus și tare că nu este 
decît un paravan al activității dumitale. 

— Vă-veţi schimba părerea dacă vă explic, 
susținu Fogg. 

— ţi dau posibilitatea să te explici, dar la 
prefectura de poliție, replică Fields. Mai bine 
ia-ți pălăria, domnule Fogg. Dumneata mergi cu 
noi, îl anunță el ceremonios. 

— Prea bine, se învoi bijutierul. Eu sînt des- 
chis ca o carte, n-am nimic de ascuns. Vă voi 
spune tot ce doriți. Se ridică de la birou și se 
îndreptă spre ușă. Sper că nu aveţi nimic îm- 

potrivă, domnule inspector-șei, dacă o înștiinţez 
pe soția mea. Biata femeie s-ar îmbolnăvi de su- 
părare, dacă nu i-aș spune că plec de acasă. Eu 
nu plec niciodată de acasă fără s-o anunţ. Ştiţi, 
acesta e un „modus vivendi“ al nostru. 

Şi ieși grăbit pe ușă fără să mai aștepte vreun 
răspuns. 

— S-a dus să-i telefoneze avocatului său, 
Frank, remarcă Brummel. 

— N-are decît să telefoneze și la douăzeci de 
avocaţi, mormăi Fields cu dispreţ. 

Bijutierul îi regăsi în hol. Purta o pălărie 
scumpă, americană. 

— Am cumpărat-o în Statele Unite, spuse el, 
arătînd la panglica dungată a pălăriei. 

Străbătu aleea între cei doi detectivi, ducînd 
registrele la subsuoară. Vorbea tot timpul : 

— Frumoasă ţară, Statele Unite, exclamă el, 
instalindu-se comod pe canapeaua din spate a 
mașinii poliţiei, încadrat de cei doi detectivi. 

Mașina gonea ameţitor pe străzile orașului. 

— Mașinile diumneavoastră nu au sirenă, ca 
în Statele Unite, constată Fogg. Cu sirenă ar 
înainta mai ușor, nu? 

Inspectorul-șei se uita afară pe fereastră, ig- 
norîndu-l, dar Brummel îl întrebă despre călă- 
toria lui în Statele Unite, deși ar fi preferat să 
discute despre cai. 

— O adevărată călătorie de plăcere, se entu- 
ziasmă bijutierul. Am luat-o cu mine și pe ne- 
vastă-mea. Eu am fost acolo de multe ori, dar 
ea a fost pentru prima oară. 

— Dar ţi-ai văzut și de afaceri, nu ? 

— Da, desigur. Ştii cum e cu oamenii de aia- 
ceri, domnule inspector Brummel. Veşnic au tre- 
buri, chiar și în vacanţă. 

— Ai cumpărat ceasuri, bijuterii ? 

— Nimic, domnule inspector, răspunse el re- 
pede, dîndu-și seama că Brummel îl trage de 
limbă și stă la pîndă să prindă... pesemne un 
contrabandist de ceasuri din S.U.A. Numai că 
el, Fogg, nu era pe lumea asta de azi, de ieri. 
Poate veţi fi surprins, domnule inspector, dar am 
exportat bijuterii în Statele Unite. Am făcut un 
pachet şi mi-am vîndut maria acolo. 

— lată un lucru cu totul ieșit din comun, nu? 

— De, ştiu eu? făcu Fogg. In schimb, e per- 
fect legal. Am un cont la o bancă, la New York. 
Treburile mi-au mers în plin. N-a fost nevoie să 
limitez cheltuielile soției. Nici eu însumi nu m-am 
gîndit să-mi impun vreo economie. Am văzut 
cursele de cai de la Kentucky... 

IN CLIPA cînd cobori din mașină, Fogg se 
adresă unui bărbat care aștepta pe treptele de 
intrare ale prefecturii. 

— Bună, Oliver. Văd că ai ajuns înaintea 
noastră. Ai venit repede, nimic de zis. 

— Sînt gata oricînd să fac un serviciu unii 
prieten, răspunse omul grav, semănînd mai de- 
grabă cu un actor în rolul unui episcop. 

Se apropie îndată de bijutier și de detectivii 
are îl însoțeau. Era Oliver Fenton-Lobby, un 
avocat bine cunoscut și fost ministru de justiție 

— bărbat ceva mai în vîrstă, distant, cu ochi 
negri, înfundaţi în orbite, și cu părul cărunt. 
Costumul de culoare închisă, bine croit, și pălă- 
ria neagră de fetru moale îi dădeau un aer 
distins. 

— Bună seara, domnule Fields, zise el. Unde 
îl duceţi pe prietenul meu ? 

— Dorim să-i punem cîteva întrebări. 

Domnul Fenton-Lobby tuși ușor. 

— Da, văd, murmură el. Nu vă stingherește 
dacă vă însoțesc și eu, domnule Fields ? 

— Mă tem că nu pot să accept prezenţa dum- 
neavoastră, domnule Fenton-Lobby, replică ins- 
pectorul-șeif, aruncind o privire sfidătoare avo- 
catului, cunoscut apărător al intereselor cîtorva 
bogătași din ţară. Legea interzice categoric pre- 
zența avocaţilor la interogatoriul unei persoane 
suspectate de delicte grave. 

— Imi permit să-mi exprim părerea, domnule 
Fields, că sînt îndreptăţit să asist la interogato- 
riul clientului meu. 

— Eu cred că nu. 

— Legea face o menţiune specială, anume că 
avocatul poate asista la interogatoriul clientului 
său. Mai mult, legea permite numai un anumit 
număr de întrebări, adăugă el semnificativ. 

— Arată-mi legea asta, domnule Fenton- 
Lobby, îl invită disprețuitor Fields. 

Distinsul avocat nu avea legea asupra sa. 

— Mă tem că am uitat-o la mine la birou, 
spuse el. Imi veţi îngădui să văd exemplarul 
dumneavoastră, domnule Fields. 

— Nu-l am la mine și nici nu știu unde e, 
mormăi sever inspectorul-șei, hotărit să nu-l 

ajute pe Fenton-Lobby, căci nu ajutase niciodată 
vreun avocat al apărării, de teamă să nu creeze 
cumva vreun precedent. 

Domnul Fenton-Lobby își întoarse privirile 
spre Brummel. 

— Sînt convins că dumneavoastră aveţi ne- 
greșit un exemplar, domnule inspector, spuse el, 
nu fără ironie. 

— Vă înșelațţi, domnule Fenton-Lobby, n-am 
obiceiul să port asemenea lucruri asupra mea. 
N-ar face decît să ne încurce treaba, zise Brum- 
mel echivoc. Noi sîntem la fel ca avocaţii, nicio- 
dată nu purtăm legea cu noi. 

Domnul Fenton-Lobby zimbi politicos. 

— Oh, nu-i nimic, domnii mei. Sînt convins 
că domnul chestor îmi va permite să arunc o pri- 
vire în exemplarul domniei-sale, ca să vedem 
legea în cauză, murmură el dulceag. 

Apucă înainte pe scări și luă liftul, ca să urce 
pînă la cabinetul chestorului. In acest timp, 
Fields, Brummel și un detectiv mai tînăr îl es- 
cortau pe Fogg spre o cameră de anchetă de la 
subsol. Incăperea era ca o celulă lungă și în- 
gustă, cu un ochi de fereastră zăbrelită, cât pum- 
nul, tocmai sus, în preajma tavanului. Dacă s-ar 
îi uitat în sus, bijutierul abia ar îi putut să ză- 
rească cîteva stele licărind pe cer ; dar Fogg nu 
ridică privirea. Inspectorul-șei îi porunci să se 
așeze la masă și să justifice notaţiile din re- 
gistre. 

— Cel puţin, dă-ne o explicaţie verosimilă, 
Fogg, spuse el sarcastic. 

Bijutierul nu-și pierdea însă ușor cumpătul. 
Și nici nu părea grăbit. Se uită tacticos pe prima 

filă, care avea trei coloane. În cea dintii coloană 
erau trecute diferite iniţiale, în cea de a doua 
— ciire, iar în cea de a treia — totaluri. 

Fogg arătă că inițiala reprezintă numele celui 
care vinde, cifra — magazinul care a făcut tran- 
zacţia, iar coloana treia e rezervată sumelor plă- 
tite pentru achizițiile respective. 

— Ne-ai spus că aceste registre ţi le-a trimis 
administratorul dumitale principal. De ce ţi le-a 
trimis, de vreme ce dumneata nu ai nimic comun 
cu achizițiile pe care le face firma dumitale ? 

— Vă explic îndată, domnule inspector-șef. 
lată cum stau lucrurile: În fiecare săptămînă 
primesc un raport amănunţit de la cele șase ma- 
gazine ale mele. Numele celor care vînd sînt tre- 
cute în întregime. Dar cînd achizițiile sînt în- 
scrise în aceste registre, folosim o simplă ini- 
țială în locul numelui, asta pentru economie de 
timp. Avem doar cițiva furnizori constanți de 
marfă — toți mari negustori. Așa că, cu excepția 
achizițiilor incidentale, inițialele reprezentînd nu- 
mele acestor furnizori predomină în registre. Eu 
țin minte numele fiecăruia. Cheia se află în 
capul meu. Memoria are aici cuvîntul hotăritor. 
Mulţi oameni inteligenți au remarcat memoria 
mea și o mare parte din succesele mele le da- 
torez acestei memorii. Dar, îirește, dacă n-ar îi 
iost micuța mea soție... 

Fields îl întrerupse cu îurie. 

— Continuă cu explicarea înregistrărilor! 
strigă el. 

Bijutierul se aplecă din nou asupra registrului, 
dar nu izbuti să vadă înregistrarea, deoarece de- 

getul gros al inspectorului-șei o acoperea. Aș- 
teptă pînă ce acesta luă mîna, apoi citi: 

— „B, 3, 5-2.“ B, adică Jenkins, numele vîn- 
zătorului — un vînzător incidental, 3, adică ma- 
gazinul de pe litoral, unde îl am ca administra- 
tor pe Tom Miller. Cinci lire și doi șilingi, adică 
prețul plătit pentru achiziția respectivă. 

— Înregistrarea următoare... 

— De astă dată G. Așa... 5 indică magazinul 
de-aici, din oraș, cel mai mare dintre magazinele 
mele. Aţi trecut de sute de ori pe lingă el. Nu 
are pereche în orașul nostru, ba chiar în toată 
Australia. Da, 72, adică 72 de quidleţi!. 

— Nu ne-ai spus ce înseamnă G. Ai vreun 
motiv ? 

— Așa e, n-am spus, recunoscu Fogg, și tăcu 
puțin, incapabil parcă să continue. 

„O tăcere semnificativă“, gîndi Fields, schim- 
bînd o privire șireată cu Brummel. 

— Ei bine, să vedem cine este G, urmă biju- 
tierul. Oh, da, acum știu! exclamă el, uitîndu-se 
drept în ochii inspectorului-șef. Este Norman 
Sim, un alt vînzător. Nu-l cunosc prea bine, dar 
ne vinde multe lucruri de calitate. Da, domnule. 
Magazinul meu principal achiziţionează orice 
piesă de calitate. De altiel, plătim cele mai bune 
prețuri. Dunn e administratorul magazinului și 
totodată administratorul meu general. Un mare 
expert, Stan Dunn ăsta. Conduce în mod otbiș- 
nuit licitaţiile de bijuterii. 


1 Termen argotic pentru „lire“. 

Fields scoase pe neașteptate din buzunar co- 
lierul și inelele păstrate de Fogg în caseta cu 
achiziții suspecte. 

— la să vedem, astea sînt înregistrate ? 

— E o încercare dificilă pentru memoria mea 
ostenită, oită Fogg, întorcînd filele registrului. 
Dacă mi-aduc bine aminte, sînt achiziţii de dată 
recentă. Trecu cu degetul în lungul ultimei file. 
Da, iată-le. Colierul l-am plătit cu o sută în cap, 
nici mai mult, nici mai puţin. Inelele — altă 
sută. Puteţi vedea și cine mi le-a vîndut. Tot 
Norman Sim. Stan le-a cumpărat. Uitaţi-vă aici. 

Fields nu putea să verifice nimic din ce înșira 
bijutierul. În schimb, își dădea seama limpede 
că acesta întocmise cu grijă un plan pentru a 
induce în eroare poliția. Găsea registrele de-a 
dreptul ridicole. 

— Ce alte lucruri dubioase ţi-a mai vîndut 
acest “Sim, domnule Fogg ? întrebă inspectorul- 
șef. 

— V-am arătat acasă tot ce-am avut. Dum- 
neavoastră singur aţi identificat aceste bijuterii 
ca fiind provenite din îurt. Sim nu ne-a mai vîn- 
dut nimic care să ni se pară dubios. 

Fields îl îulgeră cu privirea, convins că are 
de-a face cu un tîlhar cu voce mieroasă. Acesta 
pusese doar aceste bijuterii furate în casetă, 
vrînd să-și salveze restul prăzii ; îl trădase apoi 
fără șovăială pe Sim, căutînd să lase impresia 
că nici n-a avut o asemenea intenţie. Identifica- 
rea hoțului de bijuterii, pe care Fields o dorise 
cu ardoare, pierduse acum orice efect, venea ca 
un amănunt oarecare, fără să stirnească în el 
acea surescitare pe care ar îi stîrnit-o cu sigu- 

ranţă în alte împrejurări. Inspectorul-șei se sim- 
țea totodată copleșit de o aversiune față de Fogg, 
care întrecea; orice închipuire. Deși ar îi trebuit 
să se declare satisiăcut cu iniormația căpătată, 
era pornit să meargă mai departe, să găsească 
negreșit un capăt de acuzare împotriva lui Fogg, 
care, gîndea el, se dovedea tot atit de ticălos ca 
și hoțul de bijuterii și asasinul doamnei Tyson. 

— In treacăt fie zis, domnule Fogg, ce l-a de- 
terminat pe administratorul dumitale să suspec- 
teze aceste bijuterii ca fiind furate ? 

— Acum, pe loc, nu pot să-mi amintesc, mur- 
mură bijutierul cu supunere. 

— Te-ai lăudat tot timpul cu memoria dumi- 
tale și, pe neașteptate, uite că te-a părăsit. De ce ? 

Fogg luă un aer jignit. 

— Chiar și omul cel mai ager la minte uită 
cîteodată unele lucruri mărunte. Dumneavoastră 
n-aţi uitat niciodată nimic ? 

— Eu nu sînt aici ca să răspund la întrebă- 
rile dumitale, i-o reteză inspectorul-șei și tuși, 
îndîrjit. Cred că ai o evidență amănunțită a tu- 
turor achiziţiilor făcute în magazinele dumitale, 
nu-i așa? | 

— Socot că da. 

— Nu ești sigur? îl încolți Fields, agresiv. 
Parcă spuneai mai înainte că primești rapoarte 
în fiecare săptămînă. 

— Chiar așa și este. Registrele sînt în regulă. 

— Am-să le iau cu mine în seara asta, decise 
Fields. Ca și rapoartele săptămînale. 

— Trebuie să fie aici, numai de nu le-o îi luai 
cineva ieri, sau mai știu eu ce s-o îi întîmplat 
cu ele. 

— Dumneata ești om serios, domnule Fogg ? 
Poate că ar îi fost mai bine să-l îi ridicat și pe 
Dunn, reilectă inspectorul-șei cu glas tare, în- 
torcîndu-se către Brummel. 

— Stan e plecat în străinătate, preciză biju- 
tierul. 

— Cînd a plecat? 

— Ieri. 

— Nu i-ai spus dumneata soţiei să-i telefo- 
neze, ca să-l anunţe să plece ? 

— Oh, nu, domnule inspector-șei. Nu i-aș 
cere niciodată soției un asemenea lucru. Dinsa 
n-are nimic comun cu afacerile mele. 

— Unde se află Dunn în clipa de față? 

— N-aș putea să spun, vă rog să mă credeţi. 

Fields izbi pe neașteptate cu pumnul în masă. 

— Minţi, Fogg | 

— Nu mint, domnule inspector-șei, ripostă 
bijutierul indignat, cu vocea lui vioaie. Jur pe 
evanghelie că nu mint. Spun adevărul, dumne- 
zeu mi-e martor. 

Fields îl privea cu dispreţ. 

— Minţi într-una, din clipa în care am dat 
ochi cu dumneata, Fogg. Ești un ticălos fără nici 
un scrupul. Dar lasă, toate au un sfîrșit. 

Bijutierul tăcu un timp. Părea calm, dar se 
uita în jur de parcă ar fi așteptat să vină cineva, 
să se întîmple ceva. 

— Mă duc să-i aduc aici pe toți administra- 
torii dumitale, spuse Fields. Am să-ți întorc ma- 
gazinele cu susul în jos... 

În clipa aceea zbiîrnii telefonul. Fields ridică 
furios receptorul. Faţa i se întunecă, în timp ce 
asculta vocea chestorului. Acesta tocmai stătuse 

de vorbă cu domnul Fenton-Lobby. Era îndrep- 
tăţită plîngerea lui Fenton-Lobhy ? Chestorul îi 
dădea înainte mereu, întrerupîndu-l de fiece dată 
pe Fields. Chiar dacă domnul Fogg a cumpărat 
lucruri de furat, nu avea nici o vină dacă le cum- 
părase îără să cunoască proveniența lor, opină 
chestorul. Domnul Fogg nu era omul pe care 
să-l găsești în mod obișnuit în camere de an- 
chetă. Domnul Fogg era un cetățean onorabil și 
un amator de sport. „Chestorul nostru iese ca 
mîine la pensie și turuie aiurea, dă semne de se- 
nilitate,“ gîndi Fields în sinea sa. Ardea să-i 
spună acestui bătrîn incapabil să-și mai ţină 
gura. 

— Vino imediat sus, Fields, încheie el cu o 
fermitate neașteptată. 

— Prea bine, domnule chestor, mormăi scîr- 
bit inspectorul-șei. 

leși pe ușă, evitînd privirea veselă a lui Fogg. 
Clocotea. Roșu de îurie, apăsă pe butonul liitu- 
lui. Era cu neputinţă să-și păstreze calmul. Lii- 
tul veni grozav de încet și abia urcă spre etajul 
unde se afla biroul chestorului. Fields îl luă nu- 
maidecît la rost pe liftier. 

În anticamera chestorului îl văzu pe Fenton- 
Lobby discutînd cu Adam Francisc, consilier 
juridic, cunoscut drept cel mai mare sforar din 
oraș. Cei doi, ostentativ, nu-l luară în seamă. 
O atare lipsă de consideraţie îl înfurie și mai 
mult pe Fields. 

Chestorul care ședea în capătul cabinetului 
său, la birou, îl urmări pe Fields cum se apropie 
cu pașii lui mărunți și prudenţi, observînd din 
prima clipă expresia aprigă întipărită pe fața 

inspectorului-șei. Asta îl făcu și mai irascibil ca 
de obicei. Era un om cam limitat. Obrajii lui 
aveau o nuanţă verzuie ca. ai unui suferind de 
bilă. 

— Credeam c-ai să vii ceva mai repede, îl 
întimpină acru chestorul. 

„Nici dacă aș îi zburat nu veneam mai re- 
pede“, gîndi Fields, dar nu spuse nimic. 

Chestorul nu-l poiti să ia loc, silindu-l pe in- 
spectorul-șef Frank Rosser Fields să stea în pi- 
cioare înaintea sa, întocmai ca un detectiv tînăr, 
pe care îl așteaptă o săpuneală strașnică. Ştia 
că Fields aspiră să-i ia locul cînd va ieși la pen- 
sie și nu avea o părere bună despre nici unul 
dintre posibilii săi succesori. lar în ultima vreme 
nu pierduse nici măcar un singur prilej ca să-l 
lase pe Fields să simță că el mai era încă chestor. 

— Inspectore Fields, te rog să-mi expui punc- 
tul dumitale de vedere. 

Fields începu să povestească întîlnirea cu 
Fogg, fără să omită cel mai mic amănunt. Ches- 
torul asculta nerăbdător, bătînd darabana cu de- 
getele în birou. 

— Atunci cînd mi-ai vorbit despre proiectul 
acestei vizite la domnul Fogg, nu mi-ai pomenit 
nimic despre lucrurile pentru care îl suspectai... 

— Am spus, cred, că am primit informaţia 
dintr-o sursă foarte serioasă, replică Fields cu ri- 
giditate. 

— Ei bine, de la cine ? se repezi chestorul.”"” 
Inspectorul- șet ezită. Nu avea încredere în hes-. 
or. i 

— Îmi pare rău, dar nu vă pot da nwmeleiin-= 
formatorului, minți el. E vorba de un denunţ: 


aaa ” 194 


Totuși, din anumite detalii menţionate de infor- 
mator, am putut trage concluzia că e bine fami- 
liarizat cu lumea interlopă și cunoaște, în special, 
tăinuitorii de lucruri furate. 

— De unde știi că nu era un dușman personal 
al domnului Fogg ? 

— Asta n-ar afecta cu nimic exactitatea infor- 
mațiilor sale, răspunse Fields. Am stabilit că 
Fogg, sau oamenii săi, cumpărau lucruri furate 
de către hoțul de bijuterii. 

— Administratorul domnului Fogg a cumpărat 
bijuteriile fiind de periectă bună credinţă... 

Această presupunere nejustificată, îl făcu: pe 
Fields să spună tot ce credea. 

— Eu, domnule chestor, sînt convins că Fogg 
m-a mințit în mod deliberat. E unomîfără 
scrupule, diabolic... 

— Nu lași oare anumite resentimente perso- 
nale să-ți întunece judecata ? îl întrerupse brutal 
chestorul. Unde sînt dovezile care susţin opinia 
dumitale despre domnul Fogg ? Domnul Fogg a 
răspuns. cu, sinceritate la toate întrebările dumi- 
tale. Ţi-a arătat că administratorul său a făcut 
unele achiziții dubioase. A încercat el să ascundă 
ceva ? Absolut nimic. 

Fields se stăpîni cu un efort uriaș. 

„— Părerea mea, și am reflectat temeinic, dom- 
nule chestor, rosti el cu rezervă, e că vom găsi 
cele mai. multe dintre bijuteriile furate prin ma- 
gazinele lui Fogg. 

— Dar dovezile unde sînt? repetă chestorul 
cu încăpăținare. Dumneata îmi expui numai pă- 
rerile dumitale. Un ofițer de poliție experimentat 

ca dumneata ar trebui să știe mai mult decât să 
formuleze păreri fără să aducă nici o dovadă. 

— Nu pot admite ca asemenea infracţiuni să 
fie trecute sub tăcere, stărui Fields, uitindu-se 
întunecat la chestor. 

— Şi pe bună dreptate! Dar arată-mi dove- 
zile. 

Căuta cu tot dinadinsul să-l scoată din fire pe 
inspectorul-șei. 

— Dovezile sînt periect clare, domnule ches- 
tor. Fogg sau oamenii săi au cumpărat cu bună 
știință bijuterii furate de către hoțul de bijuterii. 
Fogg ştie că vom deţine toate dovezile necesare 
după ce îi vom scotoci magazinele. In plus, nu e 
sigur de administratorii săi. lată motivul pentru 
care l-a determinat pe Dunn să plece din oraș. 
Sînt convins că îl putem dovedi pe Fogg că e 
principalul tăinuitor de lucruri furate din țară. 
Dacă nu intervenea crima, ar fi rămas mai de- 
parte neidentificat, în afara oricărei ameninţări 
din partea legii. Numai crima i-a determinat pe 
cei care lucrează cu el să-l denunțe. lar noi nu 
trebuie să-l lăsăm să scape de rigorile legii. 

Chestorul zîmbi ironic. 

— Da, înțeleg, dumneata propui să-l arestăm, 
fie că avem, fie că nu avem vreo dovadă împo- 
triva lui. Așadar, arestare fără mandat, asta vrei, 
nu-i așa? Să călcăm în picioare legea „habeas 
corpus“, așa-i, inspectore-șei Fields ? 1... Şi totul 
din cauza bănuielilor dumitale... | 

— E un caz de „prima facie“t. E clar de la 
prima vedere. 

1 Adică, dovezi materiale pe baza cărora acuzatul poate 
fi trimis direct în fața judecății. 

— Nici o primă vedere | i-o reteză batjocoritor 
chestorul. Hai să admitem că nu avem dovezi că 
domnul Fogg a comis vreo iniracțiune. 

— Vom avea toate davezile dacă ni se va per- 
mite să ne continuăm cercetările fără intervenții 
dinafară. 

Chestorul se încrunță. Acum putea să izbuc- 
nească în orice clipă. 

— Nimeni n-a intervenit în cercetările dumi- 
tale. N-ai îost împiedicat să-l anchetezi pe Fogg. 
lar Fogg a fost sincer... 

— O sinceritate care nu urmărește decît să 
ascundă minciuna, remarcă Fields. 

— Vorbe, domnule inspector-șef. Simple vorbe. 
Fapt e că Fogg ţi-a dat numele celui care i-a 
vîndut bijuteriile furate. 

— A crezut că dacă divulgă numele hoțului îl 
vom lăsa în pace, drept răsplată. 

Chestorul făcu un gest de nerăbdare. 

— Justiţia va fi satisfăcută pe deplin dacă ho- 
țul de bijuterii va îi arestat, spuse el. Dumneata 
presupui că el e şi criminalul... 

Fields se simţi adînc jignit de cuvintele ches- 
torului. Chestorul sugera în mod clar abando- 
narea cercetărilor împotriva bijutierului. Nu, el 
nu va admite așa ceva. 

— Dacă hoțul, care e totodată și criminalul, 
va îi adus singur în fața tribunalului, se aprinse 
Fields, numărul crimelor săvirșite la noi în țară 
nu va scădea simțitor. Fogg va recruta în schimb 
alți hoți și criminali care să-l slujească. Se vor 
ivi mai mulți hoți de bijuterii. Fogg e omul- 
cheie... 

Chestorul sări în picioare. Nu trebuia să-l în- 
vețe nimeni ce are de făcut, iar Fields mai puţin 
ca oricine. Inspectorul-șef mersese mult prea, de- 
parte și se credea în stare să conducă poliția. 

— Dumneata, strigă el răgușit, nu ai absolut 
nici o justificare să aduci aceste grave învinuiri 
împotriva domnului Fogg. Domnul Fogg e un 
cetățean onorabil. Nu voi permite să fie victima 
unei păreri preconcepute, numai pentru că, în- 
timplător, înțelege să susțină partidul de opo- 
ziție. Sînt aici ca să veghez la aplicarea legii și 
nicidecum ca să iau parte la un meci de fotbal 
politic. 

Lui Fields îi pieri graiul pentru o clipă. Insinu- 
area că el ar încerca să lovească într-un susțină- 
tor al opoziției, numai pentru că opoziţia criti- 
case în mod îrecvent brigada „crime“, era mai 
mult decît o injurie: depășea orice închipuire. 
Niciodată în viață nu fusese jignit în chip atit 
de grosolan. 

— Eu n-am cerut niciodată altceva decît ca 
legea să se aplice fără șovăială și fără favoruri, 
rosti apăsat inspectorul-șei. 

Chestorul se aplecă peste masa de lucru și îi 
urlă în față: 

— Vrei să spui că eu încerc să corup aparatul 
justiției ? Asta vrei să spui ? 

Dintr-o dată, Fields își redobîndi stăpînirea de 
sine. Se lăsă o liniște adîncă, încît se auzea des- 
lușit respiraţia iritată a chestorului. Incordarea 
ținu aproape un minut. Apoi Fields se dădu îna- 
poi. Își dădea seama că a mers prea. departe. 

— Dacă, fără să vreau, v-am atribuit intenţii 
care nu sînt demne de dumneavoastră, îmi cer 

scuze în modul cel mai sincer, zise el cu un calm 
desăvirșit. 

Chestorul se liniști numaidecit. 

— Nu-i nevoie de scuze, domnule inspector- 
șef. Nu m-am gîndit nici o clipă că ai insinuat 
despre mine că aș încerca să încalc procedura 
legii. 

Se așeză mai bine în scaun, uitindu-se pătrun- 
Zător la Fields. Acesta era furios că a capitulat. 

— Ia loc, te rog. Hai să discutăm calm despre 
toată treaba asta. 

Fields se așeză în silă şi lăsă othii în podea. 

— Chiar dacă e puţin neplăcut, reluă chestorul, 
trebuie să-ți spun că dumneata ai făcut o gre- 
șeală aducîndu-l pe Fogg aici. O greșeală foarte 
primejdioasă. Tăcu puțin, parcă pentru a lăsa 
cuvintelor sale răgazul să pătrundă cît mai adîno 
în mintea celuilalt. De acum înainte, propun să-ţi 
limitezi atenţia la Sim. Sînt convins că vei obţine 
tot ce.ai nevoie, urmînd această cale. Sim e pro- 
babil omul-cheie. Tuși semnificativ. Nu e nevoie 
să menționezi față de Sim numele lui Fogg. De 
fapt, ar îi înțelept să nu-l pomenești nicăieri. 
Tăcu din nou. Cred de asemenea că nu trebuie 
să-ți baţi capul cu administratorii bijutierului. 
Cît despre magazinele lui, lasă-le în pace. N-ai 
să găsești nimic acolo. Și un eșec în asemenea 
descinderi nu se poate solda decît cu repercusiuni 
serioase. 

Continuă așa, subliniind neajunsurile acţiuni- 
lor pripite, nechibzuite. Fields începu să se uite 
la tablourile de pe pereţi — regina în mijloc, 
înconjurată de portretele citorva dintre foștii 
chestori ai poliției. Ce nevoie mai avea chestorul 

să insiste atita asupra unor lucruri limpezi ca 
lumina zilei ? EI|, Fields, știa exact ce se așteaptă 
de la el și ce are de făcut. Nu i se întîmpla pentru 
prima dată. In anumite situaţii propusese el în- 
Suși să nu se acţioneze, cînd socotise că nu există 
o justilicare temeinică. Nu era cazul să nu recu- 
noască ; nu era un inocent. În schimb, de astă 
dată simţea că-și iese din minţi. Era o incorec- 
titudine ilagrantă, un act de părtinire scandalos. 
Regreta că n-a avut tăria să-l înfrunte pe ches- 
tor. Se dăduse bătut. Intr-adevăr, nu avusese în- 
cotro. Să-l îi îniruntat pe chestor însemna, de 
fapt, să renege toate lucrurile în care credea, să 
renege însăși autoritatea pe care jurase s-o slu- 
jească ; întregul sistem al legii se baza pe exe- 
cutarea fidelă a ordinelor primite din partea su- 
periorilor. Procedase deci corect, căuta Fields să 
se convingă singur. Dar nu izbuti pe de-a-ntregul 
Așa că întrebă ironic: 

— Să-i restitui domnului Fogg bijuteriile pro- 
venite din furturi ? 

— Oh, nu, mormăi chestorul, prefăcîndu-se că 
n-a observat ironia. Bijuteriile în cauză vor îi 
restituite proprietarilor legali la timpul cuvenit. 

— Prea bine, domnule chestor, zise Fields, ri- 
dicîndu-se de pe scaun. Dar de îndată ce ieși din 
birou îl cuprinse furia. Întîlni cîţiva dintre sub- 
alternii săi trecînd grăbiţi pe coridor și se îm- 
purpură la faţă. Impinse ușa camerei de anchetă 
și se opri o clipă în prag. Numai că Brummel și 
Fogg, care discutau absorbiți despre curșe, nici 
nu-l simţiră, 

—, Poţi pleca, Fogg, spuse Fields intrînd. 

Albert Augustus Fogg se ridică zimbitor în 
picioare. 

— Vă mulțumesc, domnule inspector-șef, mur- 
mură el, înclinîndu-se curtenitor. Am fost convins 
că totul se va siîrși cu bine. Desigur, dumnea- 
voastră trebuie să vă faceţi datoria, domnilor. Nu 
sînt supărat că m-aţi adus aici. Era de datoria 
dumneavoastră. O gravitate prefăcută stăruia. pe 
fața lui dolofană. Știţi, de multe ori am dorit să 
văd cum e la prefectura de poliţie. Acum, știu. 
Trebuie să vă spun că nu mă pot plînge de nimic. 
Vă mulțumesc, domnilor, pentru amabilitatea 
dumneavoastră. Cu acest prilej am mai învăţat 
ceva. De azi înainte mă voi îngriji ca administra- 
torii mei să fie mai atenţi cînd cumpără bijuterii. 
Nu ne putem îngădui să cumpărăm lucruri îurate. 
Nici chiar fiind de bună credinţă, rise el. Dum- 
neavoastră dovediţi multă perspicacitate în felul 
cum conduceţi o anchetă. De unde aţi știut că eu 
aș îi cumpărat cîteva bijuterii suspecte ? Desigur, 
n-o să-mi spuneţi cine a pomenit numele meu. 
Sau a fost o simplă presupunere din partea dum- 
neavoastră ? Ei, în definitiv, nici n-are impor- 
tanță. Sînt fericit că aţi ajuns la concluzia că nu 
am nimic comun cu îngrozitoarele crime care au 
zguduit liniștitul nostru oraș. 

Brummel se uita amuzat la omul cu obrajii 
dolofani și cu cravata de un galben strălucitor, 
dar Fields, posomorit, întorsese ochii în altă parte. 

— Noapte bună, domnilor, le ură bijutierul. 
Și vise plăcute. Dacă eu eventual uit, urmă el, 
uitîndu-se țintă la Brummel, cînd mă vezi la 
curse, nu ezita să mă oprești. În cazul cînd des- 
copăr un cal care merge bine, îți dau negreșit un 

semn. Să ai încredere în mine și în caii mei. Încă. 
o dată noapte bună, domnilor. 

Fields se întoarse brusc spre bijutier. 

— Intr-o zi, două îți vei recăpăta registrele, 
Fogg. 

— Ţineţi-le atîta cît doriţi, domnule inspec- 
tor-șef, răspunse Fogg, ieșind pe ușă. 

Un timp, Fields își vărsă amărăciunea prici- 
nuită de Fogg: 

— E cel mai nerușinat șarlatan pe care l-am 
întîlnit vreodată, izbucni el. 

— Oricum, un mare diplomat, spuse Brummel. 
După cîte am auzit, dispune de o jumătate de mi- 
lion în cap. Poţi să-ți permiţi multe cu o jumă- 
tate de milion ! exclamă el cu invidie. 

Fields se liniști ca prin farmec. 

— Chestorul a vorbit probabil cu ministrul la 
telefon înainte să ia această hotărire, remarcă 
inspectorul-șei. 

— Fogg a devenit un am influent în toate par- 
tidele, spuse Brummel. 

— Bine, dar partidul lui încearcă să răstoarne 
guvernul, observă Fields. 

— Fogg vorbește o limbă pe care o înţeleg toţi, 
preciză Brummel. 

Fields își aminti deodată că era deplasat pentru 
un oiițer superior de poliție să ponegrească gu- 
vernul. 

— Ştii, Stewart, începu el, presupun că mi- 
nistrul s-a lăsat înduplecat de chestor. Imi închi- 
pui că Fenton-Lobby n-a întimpinat dificultăți ca. 
să-l convingă pe chestor. Fenton-Lobby e un tip 
care se pricepe să fie convingător. Atuul lui 
constă poate în faptul că dă întotdeauna impresia 

unei totale dezinteresări, că pare :preocupat nu- 
mai de interesele generale şi nu de interesele 
clienţilor care îl plătesc. E remarcabil. 

— Eu cred că Fenton-Lobby s-a agitat în 
treaba asta pentru că a fost o dată ministru de 
justiție și s-ar putea să fie din nou, zise Brum- 
mel. Actualul ministru, procurorul-șef, chestorul 
și președintele tribunalului au cu toții obligaţii 
faţă de el. N-au să-l refuze cînd le cere ceva nici 
azi, nici în altă împrejurare, iar el îi va răsplăti 
cînd va ajunge în parlament. Nu e un secret că 
Fenton-Lobby obţine sistarea anchetelor mai 
curînd decît oricare alt avocat. 

Totul e foarte adevărat, gîndi Fields, dar de 
cînd țintea să devină chestorul poliţiei nu putea 
să nu recunoască deschis că și el trebuia să 
aplece urechea cu simpatie la cererile unor per- 
soane ca Fenton-Lobby, dacă voia să nu-i scape 
postul. Fra nevoit să se arate binevoitor față de 
tot felul de guverne și de tot felul de miniștri, 
deși pe unii, el, personal, îi dispreţuia; era ne- 
voit să dovedească devotament față de toți. Tact, 
bun simț și o discretă orientare politică — iată 
însușiri absolut necesare unui chestor de poliție. 

Cînd cei doi detectivi ieșiră din camera de an- 
chetă, discuţia trecu la Sim. 

— Am să-l ridic chiar azi, hotărt Fields. N-o 
să aștept să-l împuște Fogg. 

— Ar îi prea primejdios pentru el, observă 
Brummel. Mă îndoiesc că va lua acum legătură 
cu Sim. | 

— Fogg n-o să se mulțumească să stea cu 
mâinile-n sîn, replică Fields. 

— Trebuie să riște puţin, zise Brummel. Dacă 
Sim e hoțul — și el trebuie să îie, căci altfel nu 
l-ar îi băgat la apă — atunci Fogg va profita de 
reputația lui, convins că omul n-o să spună ni- 
mic, sau cît mai puţin posibil... Ascultă, Frank, 
ai băgat de seamă reacţia lui Fogg cînd ai po- 
menit de hoțul de bijuterii și de crimă? 

— Nimic neobișnuit. 

— N-a părut că ia prea în serios presupu- 
nerea ta, continuă Brummel. A crezut că vreti 
să-l sperii. 

— Era speriat de-a binelea, replică Fields. 

— Mă îndoiesc, zise Brummel. Fogg știe că 
nu hoțul a ucis-o pe doamna Tyson. 

Fields ridică din umeri. 

— Vom aila asta în curînd, Stewart. 

ALEGINDU-ȘI oamenii pentru  descindere, 
Fields îl omise pe Brummel. De obicei îi făcea 
plăcere să-l aibă pe inspector cu el, dar de astă 
dată prefera contrariul. Brummel era prea con-- 
vins de părerea sa.în cazul de față. Ipoteza lui 
Brummel în legătură cu crima îl irita pe inspec- 
torul-șei, ba ajunsese aproape să-l obsedeze. 
Fgocentrismul, iată cel mai mare cusur al lui 
Brummel, gîndi Fields. 

Rămase ceasuri întregi la birou cercetînd di- 
verse rapoarte, despre Sim, rapoarte întocmite: 
de brigada de filaj și de serviciul evidenţă. În 
repetate rînduri Sim se ailase sub supraveghe- 
rea poliţiei, dar nu se._găsiseră dovezi concrete 

împotriva lui. Un raport menționa că Sim îu- 
sese văzut înapoindu-se acasă abia de un ceas 
și că fusese urmărit îndeaproape. 

Fields se simțea mulțumit, totuși nu-l putea 
uita pe Albert Augustus Fogg, care se sustră- 
sese cu dibăcie justiției, ba pe deasupra îl și 
umilise pe el. Nu avea să i-o ierte niciodată lui 
Fogg. Într-o bună zi nimeni nu va mai sări în 
ajutorul bijutierului. lar el, Fields, îl va trata 
fără nici o milă. Dacă n-a putut să-l aducă în 
fața instanței, va căuta cu orice chip să nu-l 
lase să tragă foloase de pe urma infracţiunilor. 
lată ce-l frămînta pe inspectorul-șei în timp ce 
se îndrepta spre mașina poliției, ce urma să-l 
ducă la domiciliul lui Sim, aflat într-un cartier 
industrial central. 

Abia trecuse de patru dimineaţa, cînd mași- 
nile poliției intrară în Foley-Street, oprindu-se 
în apropierea unei case vechi. Detectivii cobo- 
rîră iute și înconjurară casa. Doi săriră gardul 
din spate și se postară în fața ușii de la bu- 
cătărie. Fields și Filbert ajunseră cei dintii la 
intrarea din îață. Inspectorul-șei bătu cu putere 
în ușă. 

— Deschideţi ! Poliţia ! 

Un bărbat în pijama, somnoros și niţel spe- 
Tiat, se arătă în prag. 

Filbert țișni pe lîngă el în lungul coridorului, 
urmat de alt coleg al său, în timp ce Fields îlu- 
tură sub ochii gazdei un ordin de percheziţie. 

— Cine ești dumneata ? se răsti inspectorul- 
sef. 
— Alf Sim. 

— Norman Sim aici stă? 

— Da. 

— Ce ești cu el? 

— E îratele meu. 

Incă vreo cîțiva detectivi dădură buzna în 
casă. Lumina se aprinse peste tot, se deschiseră 
uși. Deodată se auziră pliînsete de copii. O îfe- 
meie se căznea să-i liniștească. Oamenii poliției 
umpluseră casa și răscoleau fiecare colţișor. 

Alf Sim îl duse pe Fields în odaia din îund, 
unde stătea fratele său. Din prag îl văzură pe 
Filbert cu revolverul îndreptat asupra acestuia. 
Norman Sim își trăgea de zor pantalonii pe el. 
Era un bărbat scund, dar viguros, cu părul 
blond, cu faţa pătrată și nasul turtit, de boxer. 
Ochii lui mici cătară cu dușmănie spre Fields. 

— Ce vreţi cu Alf? întrebă Norman, arătînd 
spre irate-său. 

— S-ar putea să am nevoie de el, zise Fields. 
Doar locuiește aici... 

— Ali n-are habar de nimic, sări să-l apere 
Norman Sim. Nu-i decît un „bunny“ 2. 

— Atunci, îți iei tu răspunderea? întrebă 
Fields. 

Fratele hoțului vru să spună ceva. 

— Tu să taci, Alf, i-o tăie Norman. E treaba 
mea. 

— Ce ai vrut să spui ? îl luă din scurt Fields, 
întorcîndu-se într-o clipită spre Alf Sim. 

— Nimic, mormăi omul. 

Inspectorul-șei îl sfredelea cu privirea. 

— Treci dincolo, îi porunci el. Vorbesc eu cu 
tine singur. 


1 Nevinovat. 


— El n-are ce să vă spună, rosti sec Norman 
Sim. 

— Tu ţine-ți gura, se răsti Filbert, îndreptînd 
revolverul spre capul hoțului. 

Fields se apropie de pat, băgă mîna sub pernă 
și scoase la iveală un revolver încărcat. 

— Noroc că nu l-ai lăsat să pună mîna pe 
jucăria asta, Bruce, mormăi inspectorul-șei. 

— Prea are mutră de bandit, zise Filbert. 

Sim zîmbi scîrbit, dar nu spuse nimic. Își în- 
cheie mai departe nasturii de la pantaloni. 

Fields chemă încă doi detectivi, ca să-l ajute 
ia percheziție. Aceștia scoaseră toate din bufet, 
aruncîndu-le grămadă în mijlocul încăperii, apoi 
desfăcură pernele și salteaua, umplind camera 
de fulgi. Fields găsi trei săculeţe de pînză 
ascunse în saltea. Erau pline cu pietre preţi- 
Oase, scoase desigur de la inele, coliere și alte 
bijuterii. 

— Ciudat loc de păstrare pentru un negus- 
tor! exclamă ironic inspectorul-șei. Toate as- 
tea-s furate, nu-i așa, Sim ? 

— Nu spun nimic, bodogăni hoțul. 

Continuă să se îmbrace încet și tacticos, de 
parcă s-ar fi dus la teatru. Imbrăcă un costum 
de gabardină gălbuie, tăiat după moda ameri- 
cană, cu cămașă și cravată de culoare cafenie. 

— Pietrele astea le-ai scos de la bijuteriile 
furate ? îl încolți din nou Fields. 

— Nu spun nimic. 

— Ești destul de bine îmbrăcat, continuă in- 
spectorul-șei, nerăbdător și nervos. Ia-ţi pălă- 
ria. Mergi cu noi la prefectura de poliție. Acolo 
o să stăm noi de vorbă altfel... 

Sim era dîrz și posac. Nu degeaba și-a făcut 
jocul atîta timp „Lupul singuratic“! gîndi 
Fields. Își aminti de un raport, unde se arăta 
că Sim avea faima că pleacă de pe hipodrom, 
de la curse, voios, fără o vorbă, deși nu mai are 
un ban în buzunar. Mucaliţii îi ziceau în glumă 
că e „un băiat de zahăr“. - 

Inspectorul-șei cîntărea hoţul cu privirea în 
timp ce Bruce Filbert îi prinse de -miînă o că- 
tușă a cărei pereche era prinsă de propria-i 
mînă, scoţindu-l afară din odaie. 

Sim avea un aer pe jumătate sfidător, pe ju- 
mătate scîrbit. 

Fratele hoțului îi urmă pînă la ușa de la in- 
trare, dimpreună cu nevasta și copiii. Doi dintre 
cei mai prichindei începură să scîncească. O gi- 
gilică de fetiță strigă: 

—. Unde te duci, unchiule Norm ? 

Afară, abia mijea de ziuă. Văzduhul dormita 
liniștit și cald sub un cer vinețiu. Undeva, din- 
colo de pădurea de acoperișuri, spre răsărit, soa- 
rele începea să se ivească, și o fișie lată de lu- 
mină se furișa spre stradă.  Ici-colo, de prin 
curți, ieșeau bărbaţi să se ducă la lucru. Cîţiva 
se opriră din. mers să se uite la vecinul lor, 
Norman . Sim, ghemuit în mașina poliţiei, între 
doi ofiţeri voinici, în civil. Mașina porni în plină 
viteză. 

Detectivii rămași la locul descinderii se pu- 
seră pe treabă, săpînd rondul de îlori din fața 
casei și straturile de zarzavat din spate. Inspec- 
torul-șei presupunea că se vor mai găsi bijuterii 
îngropate în pămînt, în casete de metal.. Ase- 
menea casete, două sau trei, fură descoperite în 

baraca aflată în curtea din dos şi, de aici, Fields 
trase concluzia că erau folosite pentru bijuterii. 

Copiilor le pierise somnul și priveau posomo- 
rîți și descumpăniți la roboteala detectivilor. 

PE LA NOUĂ dimineaţa, Fields -îl dădu pe 
Sim pe mîna lui Filbert și se închise în biroul 
său. Era foarte obosit, dar atît de încordat și 
de neliniștit, încît nu izbuti să aţipească nici 
măcar pentru o clipă. Avea ochii grei, injectați. 
Cînd Brummel intră pe ușă, făcea impresia că 
se uită orbește la perete, și trecu destulă vreme 
pînă să-și întoarcă privirea spre el. Inspectorul 
arăta proaspăt și vioi, nu ca Fields, care ar fi 
avut nevoie de un duș și nici nu i-ar fi stricat 
să-și schimbe hainele. 

— Mă gindesc să stau de vorbă cu bătrinul 
Tyson înainte să se ducă la înmormîntare, ex- 
plică Bruimmel. 

— Da, da, vorbește, se grăbi să încuviinţeze 
Fields. 

Era fericit să-l știe plecat: nu-i dorea pre- 
zența în camera de anchetă, la interogatoriul lui 
Sim. Deși îrînt de oboseală, făcu un efort și rosti 
cîteva amabilităţi în legătură cu investigaţiile lui 
Brummel, încurajîndu-l să persevereze în con- 
tinuare. 

— Mergi cu încredere înainte, Stewart. Nu 
e nevoie să-mi raportezi mie. 

Inspectorul zimbi. Nu-și făcea nici un fel de 
iluzii despre mărinimia șefului. 

— Ce s-aude cu Sim? întrebă el. 

Fields îi răspunse amănunţit, fără să omită 
nimic din ce știa pînă în clipa aceea. Fără dis- 
cuție, Sim era hoțul de bijuterii, deși nu făcuse 
nici o mărturisire. 

— E un client încăpăţinat, Stewart. Pur şi 
simplu refuză să vorbească. N-a deschis gura 
decît atunci cînd și-a dat seama că prin tăcerea 
lui intră și mai rău la apă. Cînd însă vom găsi 
și celelalte bijuterii, se va prăbuși. Are un sin- 
gur punct slab — pe îratele său. Cred că e-n 
stare de orice ca să-l apere... N-am nici o grijă, 
Stewart. 

„Și totuși e tare îngrijorat“, gîndi Brummel. 
Cînd să iasă pe ușă, întoarse capul. Fields își 
rezemase fruntea de birou și pe faţa lui lată și 
negricioasă se citea încruntare și neliniște. „Lu- 
crurile nu. merg chiar așa de bine cum s-a aș- 
teptat el“, observă Brummel pentru sine. Inspec- 
torul-șei trebuia neapărat să accepte punctul său 
de vedere, dacă nu voia să fie vinovat cu bună 
știință de o eroare judiciară. 

Brummel nu-l credea în stare de una ca asta, 
dar nu mai era atît de sigur de Fields, cum fu- 
sese înainte de cazul Tyson. Și fără să-și dea 
seama, șovăia, incapabil să ia o hotărire. 

Se duse la el în birou, citi ziarele, fumă o ţi- 
gară, apoi trase în față mașina de scris și porni 
la treabă de dimineaţă. Chiar înainte de ora 
mesei, lăsă lucrul, își puse pălăria cenușie și 
plecă. Avea timp să mănînce la vreme și să facă 
o scurtă vizită bătrinului domn Tyson, înainte 

ca acesta să plece la înmormîntare. După vreo 
cîțiva. pași pe coridor, se întoarse din drum, intră 
în birou și-i telefonă Eunicei Graham. 

— Doar n-o fi copoiul care-i mereu ocupat, 
zise ea. 

— Ai ghicit. Aș vrea să te văd... 

— Puteai să-mi îaci o vizită. 

— Mi-a fost imposibil. 

— Zău? 

— Crede-mă. 

— Atunci vino astă-seară. 

— Am o idee mai bună. 

— Charlie n-o să ne surprindă, îl asigură ea. 

— De unde știi ? 

— Știu eu. 

— Ştii prea multe, spuse Brummel. Ascultă, 
Eunice, să combinăm utilul cu plăcutul. Te aș- 
tept la șapte, la capătul liniei de autobuz pe 
malul mării. Luăm masa împreună. 

— Şi dacă nu vreau să vin? 

— Atunci sînt nevoit să te arestez. 

— Ei bine, dacă-i așa, n-am încotro, voi veni. 

Brummel se simți încîntat, ba chiar entuzias- 
mat de el însuși. Se duse la oglinda din perete 
și își potrivi cravata neagră pusă în vederea în- 
mormiîntării la care trebuia să ia parte. Se privi 
în oglindă, convins că e un bărbat bine și inte- 
ligent. Zimbi conștient de sine și plin de înţeles, 
așa cum zîmbești unui prieten foarte apropiat. 

Cînd ieși din birou, în loc să ia liftul, se în- 
dreptă spre scară, simțind un imbold năvalnic 
să coboare în fugă pe trepte, într-atît de mare 

era bucuria ce-l stăpînea. Dar era prea stăpîn 
pe sine ca să-și dea îrîu liber simțămintelor. Şi 
nu făcu decît să coboare iute pînă la catul de 
jos. 

BRUMMEL trecu strada și se urcă într-o ma- 
șină a poliţiei, condusă de detectivul Ham. Se 
duseră la un restaurant unde luară masa îm- 
preună, apoi inspectorul se opri acasă la bătriî- 
nul John Tyson, agent de schimb la bursă re- 
tras din afaceri și fost director al unei societăţi 
comerciale. 

Bătrînului Tyson nu-i plăcea să vorbească de- 
spre fosta lui noră, doamna Elizabeth Tyson, 
care dezonorase numele familiei și pricimuise 
multă rușine și suferință fiului său. 

— Era o stricată, spuse el. 

Brummel se interesă cu prudență despre au- 
torii scrisorilor. 

— Nu vreau să scormonesc trecutul, zise de- 
tectivul, dar sînt foarte curios să știu cu cine 
s-a împrietenit. 

Și îi explică politicos că, în caz de crimă, an- 
cheta trebuie să urmărească pînă la capăt orice 
indiciu. Domnul Tyson înţelese că e chemat să 
îndeplinească o datorie cetățenească. 

— Voi face tot ce-mi stă în putinţă ca să vă 
ajut, făgădui el. 

In ce privește pe autorii scrisorilor, care nu 
semnau cu numele lor adevărat, bătriînul nu-i 
putea îi de nici un ajutor. Nu ştia cine sînt. Fiul 

său nu i se destăinuise niciodată. Dar el cu- 
noștea bărbaţii care se învîrteau în cercul fiului 
său și o curtau pe doamna Tyson. 

Brummel scoase din portmoneu două bucăți 
de hîrtie cu scrisul lui „Daddy“ și „Lover-Boy“. 

— M-ar interesa dacă puteţi identilica pe au- 
torii acestor bileţele. 

Amiîndouă bileţelele erau inofensive, fără nimic 
compromiţător. 

Domnul Tyson le cercetă îndelung cu privirea. 

— Unul dintre scrisuri mi se pare cunoscut, 
zise el, arătînd spre biletul lui „Daddy“. Nu 
cred să mă înșel. 

— E o cunoștință ? 

— Dacă mă gîndesc mai bine, nu sînt chiar 
sigur... șovăi Tyson. Mda... am îndoieli... 

Brummel nu forţă lucrurile. 

— Am să mai revin, zise el. 

Inainte să plece, îl rugă pe Tyson să nu vor- 
bească nimănui de vizita lui. 

— V-aș fi recunoscător dacă mi-aţi îndeplini 
această dorinţă. 

— Bineînţeles, să nu aveţi nici o grijă, făgă- 
dui domnul Tyson. 

In drum spre casa îunerară, unde se ajla de- 
pus sicriul, detectivul se gîndi la femeia ucisă și 
încercă să-i reconstituie viața. 

Incă înainte de căsătorie, Elizabeth Tyson cu- 
noscuse mult prea mulți bărbați, trăgînd foloase 
de pe urma unora, amuzindu-se cu alții și aţiţin- 
du-i pe unul împotriva celuilalt. Moartea ei — 
simţea Brummel — era consecința acestui fel de 
viață și nicidecum consecința întîlnirii întîm- 
plătoare cu un bandit. Unul dintre acești bărbaţi, 

dîndu-și seama că ea îl joacă ca pe un neghiob, 
a ucis-o, Orgoliu rănit — iată mobilul crimei. 
Zimbi amar. Nu putu să nu se gîndească la 
Eunice Graham, cu care trebuia să se întîlnească 
pe seară. Intocmai ca Elizabeth Tyson, și ea, 
Eunice, cunoscuse mult prea mulţi bărbaţi în 
viața ei. Intr-un fel, gîndul acesta nu-i plăcea. 
O vagă gelozie, o pornire dușmănoasă se trezi 
în el — gelozie faţă de tot ce nu știa despre ea, 
dușmănie puternică îață de Rooney. Și dușmănia 
aceasta era amplificată de ideea că, mai mult 
ca sigur, Eunice discutase totul cu Rooney și va 
veni să-l întilnească înarmată cu instrucţiunile 
protectorului ei. „Sint gelos | își zise el dezme- 
ticindu-se. Ce absurd !“ Căută să fie obiectiv faţă 
de propriile-i simţăminte, privindu-se la rece, ca 
pe un străin. „Și ce importanţă are? cugetă el. 
Ce importanță are dacă ea și Rooney au pus ceva 
la cale? Nu pot să ajungă la nimic. Dar ve- 
ghează asupra ta, băiatule. Ai pășit în cea de a 
doua tinerețe, poate fără să știi. Ai grijă de 
tine. Tu ești vînătorul, nu vînatul.“ Și își făgă- 
dui sieși că el nu va fi un vînat pentru nimeni. 
Se întoarse spre Ham și-i dădu instrucţiuni ce 
să facă atunci cînd ajung la casa funerară. Ham 
dădu țeapăn din cap, în semn că a înţeles. Era 
un bărbat tînăr și greoi, care vorbea într-un fel 
oficial și se arăta tare stîngaci în raporturile sale 
cu tumea. Brummei îl alesese anume pe el, știin- 
du-l că era taciturn și om de încredere. 
Mașina opri la peronul casei funerare. Era 
o clădire sompiuoasă, cu trei etaje, bogată în 
cupole și turnuri, un amestec de pseudobizantin 
și imitație de gotic, care semăna oarecum a ci- 

nematograf. Bare de fier forjat vegheau ieres- 
trele în stil spaniol. 

Brummel examină calm locul, cu obișnuita sa 
repeziciune. Pe o latură a clădirii, în spatele ca- 
rului funebru ce aștepta gol, erau două trăsuri 
închise. Un grup de îemei mai vîrstnice ocupa 
trotuarul, aproape de intrare. 

Cei doi detectivi se îndreptară spre intrare, pe 
aleea mărginită cu tufe de trandafiri în floare. 
Trandafirii mari, albi și galbeni, răspîndeau în 
aer un parium dulceag-amărui. 

Inspectorul împinse ușa și îl lăsă înainte pe 
Ham. Se pomeniră într-un hol abia. luminat de 
un glob mat. Pe jos era așternut un covor gros. 
În colțuri — vaze mari cu flori. 

Brummel se uită în jur. În dreapta încăperii 
un grup numeros aștepta să fie chemat într-una 
dintre capele. Ciţiva bărbaţi și iemei plingeau 
cu hohote. 

În stînga stătea în tăcere un grup ceva mai 
mic. Puțin mai departe de acest grup — două 
femei. Amîndouă te frapau — una era de o îru- 
museţe matură, trecută de treizeci de ani, cea- 
laltă foarte tinără, în jur de douăzeci de ani. 
Purtau elegante toalete de doliu, de parcă ar îi 
fost manechine și ar îi trebuit să prezinte creaţia 
unei case de mode în fața unei selecte asistenţe. 

— la uită-te la alea două, șopti Brummel că- 
tre însoțitorul său. Mă prind pe orice că sînt aici 
pentru funeraliile doamnei Tyson. 

Maestra de ceremonii se apropie de cei doi de- 
tectivi, într-o rochie neagră, simplă, studenţească. 
Era o femeie greoaie, de vîrstă mijlocie, cu nasul 
roșu și ochii umezi, care clipeau mereu, parcă 

în dezacord cu expresia solemn-proiesională a 
feței. Privind-o, ai îi zis că abia-abia își păs- 
trează această expresie gravă și că, în orice clipă, 
putea să izbucnească în rîs. Avea aerul unei ar- 
tiste de comedie. 

— Care dintre defuncţi ? începu ea plină de 
tact, cu o voce joasă și reținută, uitindu-se de la 
stînga la dreapta și de la dreapta la stînga. 

— Doamna Elizabeth Tyson. 

— O întîmplare foarte tristă, murmură maestra 
de ceremonii, ridicînd ochii cucernic spre cer. În 
partea asta, domnilor... In stînga... Sînteţi rude, 
presupun, nu ? 

— Oh, nu, zise Brummel. Poliţia la datorie. 

— Asta-i altceva, făcu femeia prinzînd puţin 
glas, în timp ce fața ei de comediană se lumină 
într-un fel de zîmbet vesel, familiar. Presupun 
că vă interesează asistenţa. l-aţi văzut pe cei ve- 
niți să asiste la funeralii? Mai bine veniţi cu 
mine. O să vedeţi toată lumea din faţă. Dar să 
nu zăbovim, în cîteva minute va îi plin aici. 

Porni înaintea detectivilor, reluîndu-și expre- 
sia ei tristă, profesională. 

In ușa capelei se opri brusc. 

— Care e adevărul ? întrebă ea în șoaptă. Aud 
că era o ființă cam ușuratică... și clipi semnili- 
cativ spre detectivi. 

Ham întoarse capul în altă parte, uitîndu-se 
sever într-un punct nedefinit, în schimb Brummel 
socotea în mod cert locul acela cum nu se poate 
mai nimerit pentru un pic de cleveteală. 

— Bărbaţii o plăteau gras, zise el. Poate 
prea bine. 

— Ultima dată a primit o plată pe care n-a 
putut s-o ducă, murmură maestra de ceremonii. 
Era o prostituată sadea. 

— Au sosit multe jerbe ? se interesă Brummel. 

— Nu cred. Joe o să vă spună tot. 

Străbătură culoarul dintre băncile goale ale 
capelei. Drept în față, chiar lîngă tuburile orgăi, 
tocmai fusese așezat sicriul pe catafalc. La că- 
pătii o mulțime de jerbe. Maestra de ceremonii 
se adresă unui bărbat cu pantaloni reiaţi, redin- 
gotă și papion sub gulerul tareș acesta se afla 
în cadrul unei uși, în stînga. 

Omul se apropie cu pas măsurat și cu un aer 
demn, făcîndu-l pe Brummel să se gîndească la 
un director de magazin sau la un majordom en- 
glez înfățișat într-un film american. Luă o mu- 
tră gravă cînd doamna îl prezentă detectivilor. 

— Încîntat de cunoștință, vorbi el cu o voce 
profundă și melancolică. 

— Asta n-o spun prea mulţi, observă Brum- 
mel ironic. Și noi, ca și dumneavoastră, de cele 
mai multe ori nu sîntem prea bine. veniți. 

— Tot ce se poate, conveni antreprenorul de 
pompe funebre. Dar ce s-ar face lumea fără noi ? 

— Ei, da, e un îel de a vedea lucrurile, îi dădu 
dreptate detectivul. 

Femeia își consultă deodată ceasul de la mînă. 

— E vremea să-i dăm drumul, Joe, zise ea. 

— Poftește lumea înăuntru. 

__— Joe se va ocupa de dumneavoastră, îi șopti 
maestra de ceremonii lui Brummel, înainte să 
plece. 

Inspectorul se gîndi că numele acesta era mult 
prea îrivol pentru gravul antreprenor de pompe 

funebre care, instalat în îața catafalcului, aștepta 
preotul și îndoliata asistență. Se apropie și se' 
postă lingă Joe. 

— Te-aș ruga să-mi spui ceva despre jerbele 
acelea... 

— Majoritatea le-am îurnizat chiar noi, îl in- 
iormă Joe. Comenzi primite de la rude. Au dorit 
flori din belșug. Să se creadă că le-a trimis o 
mulțime de lume. Asta se întîmplă destul de des. 
Lucru lesne de înțeles. De, simțăminte omenești... 
Numai cîteva au venit dinafară... 

— Sper că există pe ele și numele celor care 
le-au trimis. 

— Cred că da, răspunse antreprenorul. După 
slujbă vi le pun. deoparte. 

— Ai putea să le vinzi din nou, zise Brum- 
mel, făcîndu-i cu ochiul impasibilului său înso- 
țitor. Orice ban prinde bine pe scumpetea de azi. 

— Not, aici, nu ne ţinem de asemenea treburi, 
domnule, ripostă Joe, indignat. 

— Nu-i de mirare că aveți o reputaţie atît de 
bună, zise Brumimel. 

— Noi dăm lucru de calitate, continuă calm 
antreprenorul de pompe funebre. Sicriele noastre 
sînt la fel ca florile noastre: cele mai bune! 

Și parcă pentru a accentua și mai mult faptul 
că e un cetățean de o desăvîrșită probitate mo- 
rală, ţinu să-l încredințeze pe Brummel că va 
face tot ce-i stă în putință ca să ajute poliţia. 

— O crimă înspăimîntătoare|! exclamă Joe. 
Sper că ucigașul n-o să se mai plimbe în liber- 
tate multă vreme. 

— Și eu sper, îl asigură Brummel, zîimbind 
șiret. 

Joe păstra aceeași atitudine. 

Indoliații începură să apară tîrîndu-și picioa- 
rele și așezîndu-se în bănci. Un difuzor făcea să 
se audă un imn funebru cîntat la orgă ; ai îi zis 
că purcede chiar din tuburile orgăi ce se ve- 
deau în față. 

Detectivii nu se clintiră de lîngă antreprenorul 
de pompe funebre, scrutind chipurile celor pre- 
zenţi. 

— Cunoști pe careva dintre ei, Joe? întrebă 
Brummel cu jumătate de gură. 

— Doamna bătrînă de colo e o mătușă... Cea 
de lîngă ea presupun că e vreo verișoară... Tipul 
ăla bătrîn e un unchi... 

—. Dar manechinele de colo? 

— Nu e cunosc. 

— Ți-ar place să le cunoști, ia zi? 

Joe nu. răspunse. 

— Nu e nici un bărbat tînăr aici, numai bă- 
trîni, îi șopti Brummel lui Ham. 

Detectivul dădu din cap a încuviinţare. 

Difuzorul tăcu și maestra de ceremonii anunță 
cu cea mai adîncă durere în glas: 

— Începe serviciul religios. 

Un preot apăru pe ușa din stinga și se în- 
dreptă încet spre catafalc, cu capul în piept, strîn- 
gind o carte de rugăciuni la piept. Lîngă cata- 
iale se opri și spuse o rugăciune. Joe și cei doi 
detectivi plecară ochii în pămînt cu bună-cuviinţă. 
Lumea din bănci îngenunche. După ce isprăvi 
rugăciunea și se mai cîntă un imn, preotul rosti 
o scurtă cuvîntare. Pomeni în treacăt despre ră- 
posata care avusese un sfîrșit atît de cumplit și 
îi povăţui pe cei care îl ascultau să nu dea uitării 

faptul că viaţa pe acest pămînt e trecătoare, doar 
un preludiu al vieții celei veșnice din ceruri. 
Arătă că fiecare trebuie să se hotărască dacă 
vrea să dobiîndească fericirea vieţii viitoare, că 
aici, pe pămînt, lucrul ac&sta stă în puterea îie- 
căruia, și că toți cei buni se vor bucura de fe- 
ricirea veșnică. 

După ce se mai făcu o rugăciune, Joe trimise 
cîțiva vlăjgani îmbrăcaţi în negru să ridice si- 
criul de pe catafalc. Purtind sicriul pe umeri, 
aceștia îl urmară pe antreprenor prin ușa late- 
rală, pînă la carul funebru ce aștepta afară. In- 
doliaţii ieșeau și ei din capelă. Brummel și Ham 
stăteau aproape de ușă, cercetîndu-i cu atenţie 
pe fiecare. Cea mai tînără dintre cele două îru- 
moase femei păru încîntată să se știe privită și 
le zîmbi detectivilor. In schimb, cealaltă se uită 
drept înainte, păstrîndu-și seriozitatea. 

Brummel și Ham ieșiră ultimii. Afară, în 
stradă, se învîrtiră de colo-colo printre puţina 
lume adunată să privească, trăgînd cu urechea 
la ce se vorbea. Carul îunebru se urni din loc, 
urmat de cele două trăsuri închise. În prima 
mergea preotul și cîteva din rudele cele mai apro- 
piate. Cele două femei irumoase urcaseră în a 
doua trăsură, împreună cu alte rude. Mașina 
poliției cu Brummel și Ham încheia cortegiul. 

Inspectorul medita asupra celor două femei 
aîlate în trăsura din faţa lui. 

— Podoabele astea două ar putea să ne spună 
multe lucruri, reflectă el cu glas tare. 

Începu să îie încrezător că în scurt timp va 
da de firul întregii afaceri. Asta avea să-l scoată 
pe Sim din necaz. Se rezemă de spătarul cana- 

pelei. Dar oare asta avea vreo importanţă ? Viața 
unui detectiv e o continuă vinătoare, lipsită de 
orice avantaje. Joe, care ședea pe capra carului 
funebru, profita mult mai mult de pe urma muncii 
sale, decît orice detectiv. 

— Strașnică treabă să îngropi morţii! mor- 
măi Brummel către Ham. Joe ăsta e o mină de 
aur... Ce mai încoace și încolo, orice meserie le- 
gată de moarte reprezintă o sursă sigură de 
bănet. 

Tînărul său însoțitor privea țintă înainte, cu 
o mutră serioasă. Dar Brummel se simţea jignit 
și simţea nevoia să vorbească. 

— Ştii, dacă aș putea să iau viața de la în- 
ceput, cred că m-aș îace antreprenor de pompe 
funebre... Ba nu, se corectă el după o scurtă 
tăcere, dacă mă gîndesc mai bine, aș ține mai 
degrabă un local. Oricum, e o treabă mai amu- 
zantă. Aștepţi clienţi și ziua, și noaptea, și nu 
ai nici grija descinderilor și a mituielilor... 

AJUNSERĂ în suburbii. Mergeau destul de 
repede. Carul funebru din capul cortegiului, care 
impunea ritmul, se grăbea parcă să scape de po- 
vara sa. Dar de îndată ce ajunse în apropierea 
cimitirului, începu să înainteze domol. Intră pe 
poartă încet și străbătu aleea principală, mărgi- 
nită de copaci înalți, în spatele cărora se înși- 
ruiau rînduri, rînduri pietrele îunerare. Trecură 
pe lîngă un parc de trandafiri; sub tuiele înflo- 
rite bogat odihneau urnele cu cenușa celor inci- 

nerați. Carul funebru, trăsurile și mașina po- 
liției se opriră în fața crematoriului — o clădire 
sumbră. 

Brummel și Ham săriră iute din mașină și ur- 
mară lumea în sala spațioasă și pustie a crema- 
toriului. Sicriul fusese depus pe o platiormă care 
urma să coboare ca un lift în camera de incine- 
rare după oficierea serviciului religios. 

Preotul făcu o slujbă de mîntuială, încît abia 
se înțelegea ce spune. Asistenţa îndurerată as- 
culta cu capetele plecate. Tiînăra cea îrumoasă 
își tot tampona ochii cu o batistă mică de dan- 
telă. Brummel privi nepăsător cum coboară si- 
criul în camera de incinerare : răposata doamnă 
Tyson nu mai era nimic altceva decit un caz 
pentru oamenii legii — o nouă crimă ce trebuia 
dezlegată. Și totuși, personalitatea acestei femei 
îl mai obseda încă. Dar nu găsi necesar să se 
întrebe de ce anume. 

Lumea începu să iasă din sala crematoriului. 

— Tu ține-le în loc pe podoabele alea două, 
îi spuse Brummel lui Ham. Eu mă uit la jerbe 
și te ajung din urmă. 

Il însoţi pe tînărul detectiv afară, pînă în mar- 
ginea peluzei de iîlori, unde zăbovi să exprime 
condoleanţe rudelor, care așteptau ca trăsurile: 
să je ducă înapoi, în oraș. După aceea se apropie 
de carul funebru. Joe tocmai rînduia jerbele pe 
care le luase de pe sicriu. 

— Astea-s, domnule inspector... 

Brummel examină fiecare jerbă în parte, ci- 
tind cuvintele așternute pe cărțile de vizită înso- 
țitoare. Una era semnată: Edwina și Marie, și 
Brummel presupuse că trebuie să fie cele două 

femei frumoase, cu care colegul său stătea de 
vorbă de citeva clipe. O altă jerbă purta o carte 
de vizită nesemnată. Dar inspectorul cunoștea 
scrisul. Era al lui „Lover-Boy“. Scrisese: „In 
amintirea scumpă a celei mai fermecătoare femei 
pe care am cunoscut-o vreodată și „pe care am iu- 
bit-o. Pînă ne vom regăsi iarăși. 

„Aceste cuvinte sentimentale și banale ascund 
multă simţire“, își zise Brummel. Se întreba dacă 
„Lover-Boy“ ar îirtost în stare să scrie aceste 
cuvinte în cazul cînd el ar fi ucis-o pe doamna 
Tyson. Dar de ce s-a ţinut departe de ceremo- 
nia funebră ? Fie că era el ucigașul, fie că nu, 
«desigur că avea motive temeinice să nu apară. 
Puse cartea de vizită în portotel și întinse jerba 
spre Joe. 

— Ce crezi, de unde a venit jerba asta. ? 

Joe o cercetă cu un ochi de expert. 

— Costă o groază de bani, domnule inspector. 
-O groază de bani, zău. Luă jerba din mîna, de- 
tectivului, cu intenţia să o examineze mai înde- 
aproape. După mine e comandată la „Jocelyn“ 
sau la „Arta“, declară antreprenorul. Mai de- 
grabă la „Arta îlonii“. Cucoana de acolo se pri- 
cepe, e o artistă în felul ei. 

— Bine, îți mulțumesc, Joe. Nu te supără dacă 
-O iau cu mine? 

Antreprenorul de pompe iunebre îi înapoie 
jerba. 

Cu florile în mînă, Brummel se apropie de 
Ham și de cele două doamne. Văzu de departe 
mutra oficială și acră a lui Flam, privirea rece și 
încordată a iemeii mai virstnice, precum și ex- 

presia afectată a celei mai tinere. Și auzi vorba 
apăsată și aspră: a colegului său. 

Brummel îl întrerupse pe Ham și se prezentă 
singur doamnelor. 

— Într-adevăr, nu știu cum aș putea să vă 
ajut, spuse femeia cea virstnică, pe nume Ed- 
wina Summers. Avea părul negru, strălucitor, 
ochii albaștri, pielea măslinie, catifelată, mijlo- 
cul subțire, mîini cu degete lungi. 

Brummel își aminti imediat de numele ei: era 
proprietara celei mai selecte case de mode. 

Femeia începu să se plingă împotriva lui Ham 
— o adevărată tiradă. 

— M-a interogat de parcă aș avea vreun ames- 
tec în moartea răposatei, se lamentă ea, fulge- 
rîndu-l cu privirea pe Ham. Își închipuie că eu 
trebuie să știu ce-a făcut ea în ziua fatală... 

— Poamnă Summers, rosti Brummel tăios, co- 

legul meu a avut dreptate să vă întrebe dacă 
știți ceva despre doamna Tyson. 
_ Inspectorul se lămurise din capul locului că 
doamna Summers nu voia să le dea nici un aju- 
tor și că, folosindu-se de stingăcia lui Ham, voia 
să scape de interogatoriu. 

— Trebuie neapărat să-mi spuneţi dacă știți 
ceva, doamnă Summers... 

— Nu știu nimic. N-am văzut-o decit în trea- 
căt în ziua aceea. 

Brummel o privi lung, cu ochii lui albaștri și 
calmi. 

— Sîntem dornici să găsim pe cineva care a 
cunoscut-o îndeaproape. Cineva care să ne vor- 
bească despre prietenii ei. Trebuie să îi avut 

destui... Totuși, nici unul n-a venit să ne dea o 
informaţie cît de mică. 

Femeia nu scoase un cuvînt. Inspectorul își în- 
toarse ochii spre cea tînără, care îl privea cu- 
rioasă, dar se limita la atît. Era o blondă splen- 
did proporţionată. O chema Marie Miles, lucra 
ca manechin și visa să devină artistă. Jucase 
chiar cîteva rolișoare la un teatru de bulevard. 

— Aţi cunoscut-o pe doamna Tyson? 

— Da, răspunse domnișoara Miles, pe acel ton 
artificial și studiat, descris uneori ca dulceag. Am 
cunoscut-o chiar foarte bine, continuă ea zeloasă, 
fericită că se află în centrul atenţiei. Faţa i se 
împurpură şi căpătă acea expresie de adînc in- 
teres, menită uneori să ascundă plictiseala, nu- 
mai că acum nici pomeneală nu era de plictiseală. 

— Ați fost la dînsa acasă ? 

— Oh, nu, domnule inspector. O vedeam la 
magazin în fiecare zi. 

— La magazin? Care magazin, domnișoară 
Miles ? | 

— Salonul de mode al doamnei Summers. 

— Şi aţi văzut-o și în ziua crimei ? 

— Da, desigur, A plecat după-amiază, ceva 
mai devreme ca de obicei. 

Brummel se uită lung la doamna Summers. 

— De ce nu mi-aţi spus că venea la magazi- 
nul dumneavoastră în fiecare zi? 

— N-am avut cînd să vă spun, domnule ins- 
pector. 

Brumme|l se întoarse din nou spre domnișoara 
Marie Miles. 

— Lucra cu dumneavoastră, domnişoară 
Miles ? 

— Intr-un îel, da, răspunse ea, uitîindu-se la 
Ham și la doamna Summers. În clipa aceea i 
se păru că doamna Summers o privește amenin- 
țător și se gîndi dacă n-a spus cumva ceva rău. 
Dar nu spusese decit adevărul. 

— Ce anume lucra doamna Tyson? întrebă 
Brummel. 

De astă dată, doamna Summers se încruntă și 
domnișoara Miles șovăi. 

— Ce-aţi spus, domnule inspector ? îngină ea 
slab. 

Carul iîunebru, gol, urmat de cele două trăsuri 
închise trecu pe lingă ei. 

— De ce nu ne-au așteptat ? se supără doamna 
Summers. Acum trebuie să pierdem ceasuri în- 
tregi pînă ajungem în oraș. 

— Vă ducem noi oriunde doriţi, se oferi 
Brummel. 

Ea mulțumi, dar i se citea pe faţă că nu-i face 
nici o plăcere. 

Tot drumul spre oraș, inspectorul mt o slăbi 
cu întrebările. 

— Cred că dumneavoastră aţi cunoscut-o 
foarte bine pe doamna Tyson și îi cunoașteţi și 
prietenii, rosti el după o bucată de vreme. 

— Nu-i de loc așa, se bosumilă doamna 
Summers. 

— Nu mi-aţi spus ce făcea doamna Tyson la 
magazinul dumneavoastră. Era funcționară ? 

Doamna Summers îl privi puțin tulburată. 

— Nu tocmai funcționară. 

— Atunci ce era ? 

Intre ele amîndouă exista un aranjament, deși 
nu erau asociate, explică doamna Summers. 

Doamna Tyson îi împrumutase niște bani și îi 
aducea cliente. Primea un comision din totalul 
încasărilor. 

— Deci îi datoraţi bani, spuse Brummel. 

Doamna Summers se îniurie. 

— Nu văd ce legătură are asta cu cercetările 
dumneavoastră. 

— Lăsaţi-mă pe mine să hotărăsc ce are le- 
gătură și ce nu, ripostă polițistul. 

Pe chipul femeii se zugrăvi o adincă neliniște, 
atunci cînd el o întrebă: 

— Dumneavoastră îi datorați o importantă 
sumă de bani, nu-i așa? 

— Dumneata n-o să poți înțelege asta, dom- 
nule inspector. 

— Nu aveţi un cont al banilor luați cu îm- 
prumut ? 

— Nu. Aveam o înțelegere între noi... Eu i-am 
dat o hîrtie la mînă asupra sumelor ce-i dato- 
ram. Trebuie să o fi găsit printre hiîrtiile ei. 

— N-am găsit nimic... Nu e vorba de o hirtie 
legală... 

— Să vedeţi... începu ea. 

— De pildă, fiscul nu știa nimic despre parti- 
ciparea doamnei Tyson la magazinul dumnea- 
voastră ? 

Doamna Summers tăcu. 

— Dacă n-am fi stat acum de vorbă, aţi îi 
avut siguranța că executorul testamentar nu avea 
să afle că dumneavoastră îi datoraţi bani? 

— Există documentul despre care v-am spus. 

— Ah, da, desigur. 

Brummel însă nu se mulțumea cu existența 
acelui document. Probabil că de acest aranja- 

ment știa un avocat sau un prieten comun, care 
făcuse și pe intermediarul. Era important să fie 
descoperit. 

— De cînd o cunoașteţi pe doamna Tyson? 

— Am cunoscut-o curînd după divorț. Mi-a 
fost prezentată la o paradă a modei. 

— Cine v-a prezentat-o ? 

Doamna Summers nu-și putea aduce aminte. 

— Ați ajuns să o cunoașteţi foarte bine ? 

— Oh, nu. 

— Aţi vizitat-o acasă ? 

— Nu. 

— V-a prezentat vreodată vreunuia dintre 
prietenii ei, vreunui bărbat ? 

— Nu. 

— Aţi văzut-o vreodată cu un bărbat ? 

— Da. 

— Cît de des aţi văzut-o cu acest bărbat ? 

— Nu prea des. Dar i-am văzut împreună... 

— Ştiţi cum îl cheamă ? 

— Nu. | 

— Puteţi să-l descrieţi ? 

— Era un bărbat tînăr, în jur de treizeci de 
ani, oacheș, îrumos, cu părul negru, ondulat, cu 
ochii visători și cu o gropiţă în bărbie. Semăna 
grozav cu un actor de cinema foarte cunoscut. 

Marie Miles adăugă cîteva amănunte. Nu știa 
dăcă e înalt, dar credea că trebuie să fie. Ori de 
cîte ori îl văzuse, ședea la volanul unei mașini 
de tip sport, așteptînd-o pe doamna Tyson. 

Brummel mai puse cîteva întrebări în legătură 
cu acest bărbat — în mod cert „Lover-Boy“. Ce 
haine purta ? 

Doamna Summers spuse că se îmbrăca cu un 
gust desăvîrșit. In timp ce vorbea, se uita la 
inspector cu dezgust. Detesta îmbrăcămintea lui 
afectat englezească, tot atît de mult ca și costu- 
mul albastru-închis, cu vestă, al lui Ham, pe 
care acesta îl purta pe orice vreme. 

— Avea o haină sport superbă, zise Marie 
Miles, și apoi descrise cămașa și felul în care 
„Lover-Boy“ își lega îularul de mătase în jurul 
gîtului — asta îi amintea de reclamele din Vogue. 

— Ne-aţi reținut marca mașinii ? 

Domnișoara Miles rosti numele unei celebre 
fabrici englezești de mașini de curse. Era un 
model nou. 

— Încă o întrebare, zise Bruwmmel, adresîn- 
du-se doamnei Summers. N-aţi văzut-o niciodată 
cu un alt bărbat ? Un bărbat mai în vîrstă. 

Și o scrută cu privirea. Femeia lăsă ochii în 
pămînt; părea că stă și chibzuiește. 

— Nu, răspunse ea. 

— Nu vă plăcea doamna Tyson? 

— Nu aveam relaţii personale cu ea, murmură 
doamna Summers. Doamna Tyson nici nu-i plă- 
cea, nici nu-i displăcea, explică dînsa după o 
clipă. Doamna Tyson era o foarte pricepută fe- 
meie de afaceri, ba vădea și oarecare cruzime, 
dar mu asta era tema discuţiei. 

In schimb, Marie Miles se arătă entuziasmată 
'de personalitatea răposatei, de farmecul ei extra- 
ordinar, de îelul excepţional în care știa să poarte 
rochiile. 

— Nimeni nu avea graţia ei! exclamă domni- 
şoara Miles, și pomeni numele a vreo șase ma- 

nechine principale, după părerea ei mult infe- 
rioare doamnei Tyson. 

După ce doamna Summers și domnișoara Miles 
coborîră din mașină, inspectorul reflectă cu glas 
tare : 

— Marie a spus adevărul, Edwina — nu. 

— Mie nu mi-a plăcut doamna Summers, 
mormăi Ham. 

— Nici noi nu i-am plăcut ei, îl asigură Brum- 
mel. Pentru doamna Tyson avea însă și mai pu- 
țină simpatie decît pentru noi. Socot chiar că 
o ura pentru lăcomia ei. 

Se opriră la „Arta florii“, unde Brummel făcu 
investigaţii privind persoana care a comandat 
jerba. Cînd se înapoie la mașină își reluă vorba 
despre asociata doamnei Tyson. 

— Era multă ură în atitudinea ei, zise ins- 
pectorul. 

BRUMMEL trecu grăbit prin holul prefecturii 
de poliţie. Era nerăbdător să vorbească cu Fields, 
înainte să plece la întîlnirea cu Eunice. Inspec- 
torul-șef nu era. în biroul său și Brummel tele- 
fonă după el; îl găsi în camera de anchetă. 

— N-am timp să stăm de vorbă, Stewart, 
bombăni Fields, nervos. 

— Atunci vin eu jos, Frank. 

Inspectorul-șei nu răspunse. 

Brummel luă liftul și cobori la subsol. Sim 
era anchetat într-o cămăruţă fără nici o fe- 
reastră, poreclită de toți polițiștii „baia turcească“. 

Intră încet pe ușă. Sim păru să-i arunce o 
privire, deși nu-și luă ochii de la Fields, Fil- 
bert și McGarry, care ședeau în jurul lui. Brum- 
mel își trase un scaun în spatele inspectorului- 
șei. Acesta.părea mult mai puţin obosit decît de 
dimineaţă. Ochii lui oţelii erau scrutători și plini 
de vioiciune, iar pe faţa-i negricioasă stăruia 
acea expresie neîncrezătoare dintotdeauna. Cînd 
Sim îi răspundea la întrebări, puinea sceptic pe 
nasul lui scurt. 

— Sim, reluă inspectorul-șef, susțin că în 
noaptea de doi, la orele unsprezece treizeci ai 
pătruns în casa domnului John Brooke, de unde 
ai furat un colier, trei inele, un ceas de mînă și 
o pereche de cercei aparținind doamnei Brooke. 

Fields iăcuse această afirmaţie de multe ori 
în cursul interogatoriului, dar Sim negase cu în- 
dărătnicie. Nu voia să recunoască nimic. [Il 
scotea din fire pe Fields, care ar îi vrut să-i 
spună : „Ascultă, Sim, noi știm că tu ești hoțul 
de bijuterii, degeaba tăgăduiești. Fogg ne-a «ci- 
ripit» că i-ai vîndut lui marfa furată.“ l-ar fi 
plăcut ca să știe și Sim că Fogg l-a băgat la 
apă, așa încît să se aile despre asta și în lumea 
interlopă, iar Fogg să primească ceea ce i se 
cuvenea. l-ar îi plăcut, dar nu îndrăznea să ros- 
tească numele bijutierului. 

— Pietrele prețioase pe care le-am găsit în 
camera ta le-ai scos de la inelele furate din Dar- 
lington-Avenue, afirmă în continuare Fields. 

— Dovedește-o, îl înfruntă Sim. 

— O s-o facem și pe asta, n-ai grijă, i-o în- 
toarse Fields amenințător. 

Pînă la urmă, după o zi de anchetă, abilitatea 
cu care Sim scăpa din cleștele interogatoriului, 
îl istovi pe inspectorul-șef. Și dacă n-au să gă- 
sească nici o bijuterie îngropată în pămînt, în 
jurul casei lui Sim ? 

— Sim, zise el iritat, ai avut asupra ta un 
revolver încărcat atunci cînd ai pătruns în casa 
domnului Brooke ? 

— Nu încerca să-mi pui treaba asta în cîrcă, 
mormăi Sim. 

— Am găsit la tine un revolver încărcat sub 
pernă. 

— Am spus doar că trebuia să am o armă, 
bombăni Sim. Un negustor trebuie musai să aibă 
o armă. Dacă nu are, orice boriaș din oraș îi 
poate găuri pielea. 

— La trei nopți după ce ai prădat casa dom- 
nului Brooke, ai pătruns în casa doamnei Tyson, 
continuă Fields, de parcă Sim nici n-ar fi deschis 
gura. Între unsprezece jumătate și miezul nopții. 

— Am spus că habar n-am despre asta. O ţii 
într-una așa de ceasuri întregi. Cînd o să-mi adu- 
ceți avocatul ? O să facă el față pentru mine. 

— Acum nu ai drept la avocat, preciză ins- 
pectorul-șei. 

Telefonul de pe masă zbiîrnii strident. Fields 
se urni din loc, ridică receptorul și ascultă im- 
pasibil. 

— Să vină imediat jos, spuse el, și trînti re- 
ceptorul în furcă. Apoi, fără o vorbă, se așeză 
la masă și scrise ceva în carnet. 

Trebuia să se întîmple ceva. Brummel presim- 
țea asta. Se uită de la Fields la Sim, care părea 
mai încăpăținat ca oricînd. Făcea impresia unui 

bărbat voios și sprinten, deși era îndesat nevoie 
mare. Detectivul își aminti că l-a văzut la curse 
și că, pe hipodrom, printre bookmakeri, avea 
iaima unuia care te poate pricopsi. Se vorbea 
că ar îi avut un amestec în drogarea cailor de 
curse și că n-ar îi fost străin de suprimarea unui 
anumit „ciripitor“, dar niciodată nu încăpuse 
încă pe mîinile poliţiei. | 

Se auzi o bătaie în ușă și după o clipă intrară 
trei detectivi purtînd niște casete de metal. Pu- 
seră casetele pe masă și Fields le deschise pe 
rînd. Erau pline cu monturi de inele și alte bi- 
juterii, de la care pietrele prețioase fuseseră 
scoase. 

Inspectorul-șei se uită satisfăcut la Filbert și 
se apucă să contrunte bijuteriile cu lista furtu- 
rilor pe care o avea în faţă. 

— Casetele astea erau îngropate în spatele 
casei tale, Sim, începu Fields. Toate conțin bi- 
juterii furate, înregistrate aici, pe listă — și 
arătă spre foile dactilogratiate de pe masă. Ce 
ai de spus ? 

— Nimic, bombăni Sim. | 

Dar mintea lui lucra cu înirigurare. Într-un 
fel se aștepta ca polițiștii să dea peste casete, 
deși sperase pînă în ultima clipă că nu le vor 
găsi. Speranţa asta era aproape o superstiție, pe 
care o păstra în suflet de o viață întreagă. Nu 
avusese oare convingerea că poliția n-o să-l 
prindă niciodată ? Acum totul apărea ca și cum 
steaua lui ar îi apus. Totuși ardea să știe dacă 
nu cumva e la mijloc o trădare. Să fi fost oare 
Fogg ? Numele bijutierului n-a fost pomenit, dar 
era prea de tot să-i crezi în stare pe copoi să 

dea în vileag numele „ciripitorilor“ care îi slu- 
jeau. Pesemne că l-a văzut vreun vecin îngro- 
pînd casetele. Oricum ar fi fost, nu avea nici o 
importanţă. Trebuia să facă față situaţiei, o știa 
prea bine. Acum îi va îi mai greu să tacă. 

Pe neașteptate, lucrurile luară o întorsătură 
fatală. 

— Dacă tu nu vrei să vorbești, poate că o s-a 
facă fratele tău, zise Fields. 

Sim sări de pe scaun ca ars. 

— Fratele meu habar n-are despre casetele 
astea, urlă el. E un băiat cinstit, și dumneata știi 
asta, Fields. 

— Eu nu știu nimic, Sim, i-o reteză inspecto- 
rul-șei, în timp ce McGarry se postă în fața ho- 
țului și îl împinse înapoi pe scaun. 

Fields se uită la Filbert și spuse răstit: 

— Detectiv-șef Filbert, mi-i aduci aici pe Alf 
Sim și pe nevastă-sa. A, era să uit, adăugă el 
după o clipă de gîndire. Ai grijă să interoghezi 
Și copiii. 

Sim îi aruncă o uitătură sălbatică. Nu-i venea 
parcă să creadă că a auzit bine, dar îi știa totuși 
pe copoi în stare de orice. 

— Bine, ai cîștigat, Fields, zbieră hoțul de 
bijuterii. 

Inspectorul-șef se întoarse spre Filbert : 

— Nu mai e nevoie să pleci. 

Fields ședea la birou și se uita scrutător la 
Sim care era flancat de Filbert și McGarry. În- 
tinse mîna și scoase un colier dintr-o casetă. 

— Sim, recunoști că ai furat colierul ăsta din 
casa domnului Simon Catts ? 

— Da. 

— Şi inelul ăsta ? 

— Da. 

— Dar unele coliere și inele trecute pe listă 
nu sînt aici. Cui îi le-ai vindut? întrebă Fields, 
cu speranţa că Sim îl va implica pe Fogg. 

Hoţul însă negă că ar îi vîndut vreuna din 
bijuteriile iurate. 

— Asta n-o poţi dovedi, Fields, încheie el. 

— Pentru tine, Sim, sînt inspectorul-șei Fields. 

Cu toată antipatia pe care o resimțea față de 
Sim, nu putea să nu-l compare cu Fogg, care 
îl trădase cu sînge rece ca să-și apere pielea. Dar 
asta îu doar o reflecţie de moment, căci conti- 
nuă să-l ancheteze fără pic de îndurare. Ridică 
în mînă o brățară, a cărei provenienţă era. încă 
necunoscută. 

— Asta ai furat-o din casa doamnei Tyson. 

Sim privi brățara cu atenție, încercînd parcă 
să-și amintească de unde anume a furat-o, dar 
nu izbuti. 

— Cred, continuă inspectorul-șef, că ai pă- 
truns în casa doamnei Tyson prin fereastra de 
la camera de baie care era deschisă. Casa, era 
în întuneric... Tu aveai o lanternă. Ai intrat în 
salon și ai scotocit prin sertarele biroului. N-ai 
găsit nici o bijuterie și atunci te-ai dus în dor- 
mitor, unde ai cotrobăit prin sertarele de la masa 
de toaletă. Acolo ai găsit bijuteriile ? Adevărat ? 

— Dacă spui dumneata, atunci așa trebuie 
să fie. 

— Lasă gluma, Sim, se răsti Fields. N-ai nici 
un motiv să glumești. Răspunde lămurit la în- 
trebări. Recunoști că ai pătruns în casa doam- 
nei Tyson, din Darlington Avenue, ca să îuri ? 

— Nu neg. 

— Ești gata să semnezi o declarație cum că 
ai pătruns în casa doamnei Tyson ca să îuri? 

— Nu semnez nimic. 

— Foarte bine. Atunci, ascultă mai departe... 
Ai pus caseta de bijuterii în buzunar, împreună 
cu alte bijuterii disparate... și deodată ai auzit 
deschizîndu-se ușa de la intrare. O femeie a apă- 
rut în prag. Ţi-ai îndreptat lanterna asupra ei. 
Ea n-a spus nimic, ţi-a barat doar calea. Ai în- 
cercat să o înlături din cale, dar ea s-a împo- 
trivit. Te-ai luptat cu ea. Ai lovit-o în față și 
în cap, pînă s-a prăvălit la pămînt. După aceea 
ţi-ai văzut de drum, ai șters-o pe fereastra ca- 
merei de baie, pe unde intraseși. 

Sim nu-i lăsă răgazul să mai continue. 

— Ce-i asta, Fields? izbucni el. Vrei să mă 
acuzi de crimă ? Şi ochii îi scăpărau de ură. 

Filbert și McGarry se postară iute în fața ho- 
țului de bijuterii, care sărise în picioare, și îl 
îmbrînciră înapoi pe scaun. 

— Eu n-am văzut nici o femeie! strigă Sim. 
Eu n-am ridicat mîna asupra nimănui, nici în 
noaptea aia, nici altcîndva. Eu n-am omoriît-o pe 
doamna Tyson. 

— De ce spui „omorit- o“? îl încolți Fields. 

— Fiindcă încerci să-mi arunci în cîrcă po- 
vestea asta. 

— Eu nici n-am pomenit cuvîntul „omorit“. 
Tu l-ai spus întii. 

— Ştiu eu! șuieră Sim tulburat. 

— Eu n-am spus că tu ai omoriît-o, rosti calm 
inspectorul-șei. N-ai vrut s-o omori. Femeia a 
apărut pe neașteptate, tocmai cînd te pregăteai 

s-o ștergi. Ai lovit-o ca. să poţi pleca. Avem; de-a 
face, eventual, cu un omor în legitimă apărare. 
Nu-i o crimă premeditată. 

— Puțin mă privește, îl înfruntă Sim. Eu 
n-am ridicat mîna asupra femeii. 

— Ai recunoscut că ai fost în casă între un- 
sprezece și jumătate și miezul nopţii. Ai pătruns 
în casă în scopul de a iura și ai recunoscut asta. 
Doamna Tyson a. decedat curînd după miezul 
nopții. 

Fields se scotoci în buzunarul de sus al hainei 
Și scoase la iveală o hîrtie scrisă la mașină. 

— lată raportul medico-legal, zise el, ţinînd 
hîrtia în fața hoțului de bijuterii. Raportul arată 
că victima a decedat curînd după miezul nopții, 
în urma rănilor pricinuite de numeroase lovituri 
de pumn în cap. 

— Ti-am spus că n-am ridicat mîna asupra 
ei. 

— Camera era în dezordine, continuă Fields, 
ca și cînd nici nu l-ar fi auzit. Erau multe in- 
dicii că acolo a avut loc o luptă: sertarele des- 
chise vraiște, scaunele răsturnate. Recunoști că 
ești răspunzător de toate astea ? 

— Nu recunosc nimic, bombăni Sim, devenind 
prudent. 

Inspectorul-șef scoase atunci din buzuna- 
rul de la piept un plic voluminos, din care trase 
afară o batistă albă, fină. 

— Uită-te, Sim, o recunoști ? 

Și întinse batista lui Filbert, care o ţinu sub 
ochii hoțului de bijuterii. 

— O văd pentru întîia oară, zise el, dar o 
umbră de nesiguranţă i se citea pe faţă. 

— Mai uită-te o dată, stărui Fields. 

Sim cercetă îndelung batista. 

— Nu-i a mea, de asta sînt sigur. 

— Ce te face să fii atît de sigur? 

— Nu port eu batiste dintr-astea. 

— Golește-ţi buzunarele. Dă-mi batista ta, s-o 
vedem. 

Sim scoase din buzunare două batiste în 
dungi ; dar mai avea și una albă în buzunarul 
de sus al hainei, cu cele trei colțuri scrobite trase 
în afară de trei degete, așa cum se cere. 

— Să ne uităm niţel la aia din piept, zise 
Fields. 

Sim o smuci îmbuinat și i-o întinse lui Filbert, 
care i-o trecu îndată șefului. 

— Sînt la fel, constată Fields, ţinînd batistele 
sub ochii hoţului de bijuterii. 

— Milioane de batiste sînt la fel, mormăi Sim. 

— Cîte batiste albe ţi-ai cumpărat ultima 
dată ? | 

— Nu mai țin minte. 

— Asta, continuă inspectorul-șei, arătînd ba- 
tista din plic, a fost găsită la doamna Tyson, în 
pragul dormitorului. Presupun că ai pierdut-o la 
plecare. 

Sim tăcea. 

— Avea pete de sînge pe ea, minţi intenţionat 
Fields. 

Hoţul de bijuterii izbucni din nou. 

— Eu n-am ridicat niciodată mîna asupra cu- 
coanei ăleia, strigă'el. 

Inspectorul-șei îl sfredelea cu privirea, vrînd 
să-și dea seama dacă spune sau nu adevărul. 
Apoi lăsă ochii în carnetul lui cu însemnări. 

Acum, pentru întîia oară, nu mai era atît de con- 
vins că Sim e ucigașul doamnei Tyson. Poate că 
femeia zăcea moartă atunci cînd Sim trecuse 
prin casă, adică întocmai așa cum presupunea, 
Brummel. Brummel avea poate dreptate și de 
astă dată, așa cum avusese în atitea rînduri. Dar 
Fields nu voia să renunţe la părerea sa. Nu avea 
nici un motiv. Totul pleda împotriva lui Sim. 
Prin urmare, interogatoriul trebuia să continue. 
O să-l lase în seama lui Filbert Bruce. Nu era 
prea convins că acesta are să reușească acolo 
unde el a dat greș. Spera totuși, poate incon- 
știent, ca Filbert să-i smulgă o mărturisire. Dacă 
și Filbert dădea greș, atunci îl va acuza pe Sim 
numai de îurt și va căuta ucigașul în altă parte. 

Se ridică și se întoarse către Brummel, care 
stătea tăcut, convins mai mult ca oricînd de ne- 
vinovăția lui Sim. 

— Vrei să-mi vorbești, Stewart ? întrebă Fields 
cu o prietenie neașteptată. Haidem la mine în 
birou. 

Brummel își consultă în fugă ceasul de la 
mînă. 

— Haidem, Frank. 

— Tu continui interogatoriul, Bruce, îi spuse 
inspectorul-șef lui Filbert. Dacă ai nevoie de 
mine, sînt sus, în birou. 

Filbert zimbi în felul lui acru și se uită după 
superiorii săi pînă ieșiră pe ușă. Apoi se în- 
toarse spre Sim. El era convins că Sim a ucis-o 
pe doamna Tyson și era hotărît să nu-l lase să 
scape de pedeapsa justiţiei. 

FILBERT stătea țeapăn în fața lui Sim, care 
se lăsase pe speteaza scaunului, încercînd parcă 
să scape de masivul detectiv. 

— Acum, ascultă Sim, începu el cu vocea lui 
pițigăiată și repezită, străduindu-se să-și stăpi- 
mească scîrba aproape fizică pe care i-o inspira 
omul acesta — ucigașul doamnei Tyson, după 
convingerea sa. Tu mă bagi în boală, m-am să- 
turat să-ți tot ascult minciunile. Vino-ţi în îire, 
m-auzi ? Iți ușurezi situația dacă spui adevărul. 
N-ai vrut să recunoști că ai lichidat-o, și asta 
n-a fost înțelept din partea ta. Dacă nu-ţi bagi 
mințile-n cap, mergi direct la spînzurătoare. Nici 
guvernul n-o să-ți comute pedeapsa. Numai un 
găgăuță își pune singur gîtul în laț. Toţi vor 
răsuila ușurați că au scăpat de tine. Aici vrei 
s-ajungi ? 

Sim vru să spună ceva, dar McGarry i-o re- 
teză numaidecit : 

— Gura |! 

— Îţi dau o ultimă șansă, continuă Filbert. 
Recunoaște că ai lichidat-o și eu am să întorc 
în așa îel lucrurile, încît să iasă că a fost omor 
jără voie. Ai auzit ce-a spus șeful. Omorul fără 
voie nu-i totuna cu o crimă. Scapi cu gîtul în- 
treg. 

— Eu v-am spus totul, zise Sim. 

— Nu, nu ne-ai spus, se răsti Filbert. Ne-ai 
spus prea puțin. N-ai suflat o vorbă despre lupta 
cu doamna Tyson și felul cum ai lovit-o. 

— Nici n-am văzut-o pe cucoana. asta, o ţinea 
într-una hoţul de bijuterii. 

Un zîmbet batjocoritor trecu peste fața îleș- 
căită a detectivului. Răbdarea îi era pe siirșite. 

— Ascultă, Sim, îl luă el din scurt, parcă nici 
nu ţi-ai da seama de situaţia în care te afli. Re- 
cunoști că ai pătruns în casă pentru a fura. Ai 
răsturnat totul cu susul în jos. Recunoști asta, 
dar susții cu neobrăzare că nici n-ai văzut-o pe 
doamna Tyson. Raportul medico-legal precizează 
că ea a murit la scurt timp după plecarea; ta. 
Cum crezi că o să privească juraţii treaba asta ? 
Nu scapi de spinzurătoare, pe legea mea. 

— Nici nu m-am atins de cucoana asta, se 
aprinse Sim. 

— Pe naiba! i-o reteză Filbert sec, pierzîn- 
du-și firea. 

— Am spus tot adevărul. 

— Nu, nici pomeneală! izbucni Filbert. N-ai 
suflat o vorbuliță despre batista pătată de sînge 
pe care ai aruncat-o la plecare, este ? Și cu hai- 
nele pe care le-ai purtat în seara crimei, ce-ai 
făcut ? Le-ai ars, este ? 

Sim își umezi buzele cu limba. 

— Astea-s minciuni, Filbert, zise el. 

Filbert își pironi ochii în pămînt și o strîm- 
bătură sălbatică îi schimonosi obrazul palid. 

— Să nu mai spui vorba asta, Sim, că te 
omor. 

Hoţul de bijuterii nu se temea însă de Filbert. 

— Atunci nu încerca să mă constrîngi. 

— Ucigașule, bătăușule, mincinosule ! se dez- 
lănţui detectivul, năpustindu-se să-i dea un dos 
de palmă peste gură. 

Sim își feri capul într-o parte și evită lovi- 
tura. 

Filbert se trase un pas înapoi. 

— Așa n-ajungi prea departe, pui de cățea! 

Sim sări în picioare ca ars. Era palid de îurie. 

— Tu nu ești vrednic nici să-i săruţi tălpile 
mamei mele, copoiule | Şi se repezi dintr-o dată 
în Filbert, care, cît era el de solid, se clătină, cu 
nasul plin de sînge. După o clipă, venindu-și în 
fire, se îndreptă de mijloc. Il fulgeră gîndul că 
Sim a atacat-o tot așa și pe doamna Tyson, 
adică lovind-o la nas și la gură. 

— Vrei să mă ucizi, Sim, ai? șuieră poliţis- 
tul printre dinți. Crezi că ai făcut mare ispravă ? 
Crezi că-ți merge și cu mine, cum ţi-a mers cu 
biata doamnă Tyson ? 

Își legănă scurt pumnul și îl lovi drept în go- 
lul stomacului. Era o lovitură de expert, năpras- 
nică. Umărul veni înainte, dimpreună cu toată 
forța trupului. De astă dată Sim nu se mai putu 
feri. Căzu înapoi pe scaun, ţinîndu-se cu amîn- 
două mîinile de burtă, sufocat, cu gura larg des- 
chisă ca să respire. Dar era curajos. Luptase și 
el pe ring și știa să primească lovituri. Sări în 
picioare îndată ce-și recăpătă suilul și se nă- 
pusti cu pumnii asupra copoiului. Filbert, care 
era foarte puternic și tot atît de ager și abil, îl 
lovi în falcă. Bărbatul cel scund căzu pe spate 
și pantofii îi lunecară înainte pe dușumea. 

— Aruncă-i niște apă pe față, zise Filbert 
către McGarry. 

Acesta îl ridică în picioare și-l ajută să 
meargă pînă la chiuveta din colțul camerei. Sim 
se spălă pe faţă și se înapoie, clătinindu-se, la 
scaunul său. 

— De acum încolo gata, nu mal umblăm cu 
mănuși, puini Filbert. Ori spui adevărul, ori ţi-l 
scot eu pe nas. 

— N-am omoriît-o eu, scînci Sim. 

— N-a omorit-o! făcu polițistul batjocori- 
tor. Doamna Tyson s-a sinucis, cu siguranţă, în 
timp ce te aflai în camera ei. S-a lovit singură 
pînă a murit, continuă el, pipăindu-și cu grijă 
nasul însîngerat. S-a lovit în față și în cap pînă 
la desfigurare. S-a lovit și cu pantofiul în obraz 
și apoi s-a întins pe jos să moară. Detectivul își 
stirnea singur o îndreptățită furie. Tu i-ai dat 
cu gheata în faţă, este? strigă Filbert. Tu ai 
omorit-o, așa-i, Sim ? 

— Eşti un fabricant de născociri... 

Filbert îl săltă de pe scaun și îl lovi cu o forță 
teribilă. Sim se prăvăli cu fața în jos, capul și 
genunchii i se izbiră cu zgomot sec de podea, 
apoi se răsturnă pe spate și rămase întins, fără 
cunoștință. | 

— Nu-l atinge! strigă detectivul către Mc- 
Garry, văzîndu-l că se îndreaptă spre Sim. Se 
uita cum zace inconștient, respirind sacadat, cu 
braţele răstignite fără vlagă în lături. 

Se duse la masă, se așeză și deschise mașina 
de scris. Sim era un criminal care trebuia înlă- 
turat pentru totdeauna din mijlocul societății. 
Altfel, avea să ucidă din nou. Filbert detesta 
ucigașii de femei. O clipă și-o închipui pe pro- 
pria-i logodnică ucisă de un asemenea ticălos. 
Detectivul nu-și pierdea vremea ; lucra repede. 
Scrise la mașină o declaraţie lungă și amănun- 
țită, încheind astiel : „Cînd eram pe punctul să 
ies din dormitor, am auzit un zgomot în hol. Am 

îndreptat lanterna într-acolo și am văzut o 
femeie în pragul ușii. Femeia m-a întrebat ce 
caut în casa ei. Eu i-am spus să plece din calea 
mea. Ea nu s-a clintit din loc. „Hoţulel“ mi-a 
strigat. I-am spus să-și țină gura. Atunci s-a 
repezit la mine. Ca să scap de ea, am lovit-o cu 
pumnii. Femeia a căzut pe covor și eu am îu- 
git. N-am vrut s-o omor. Am lovit-o doar ca să 
am calea liberă. Prezenta declaraţie, care co- 
respunde în totul adevărului, a fost citită de 
mine înainte de a o semna. 

„Semnat DA 

„Data , . Ă 

Cînd Sim deschise ochii și începu să-și reca- 
pete cunoștința, McGarry îl ridică în picioare și 
îl susținu să meargă pînă la scaun. Sim se clă- 
tina ca un om beat. Un timp rămase buimac, 
cu capul în miîini, legănîndu-se încetișor. Nu 
dorea decît să doarmă. Nu-i era bine, îl durea 
capul, pe care-l simțea mare și năpădit de fier- 
bințeală, iar limba îi era ca de iască. Cînd! ri- 
dică ochii, îl văzu pe Filbert; era aplecat asu- 
pră-i cu o hîrtie în mînă. 

— Citește-o, Sim, zise polițistul, punindu-i hîr- 
tia în mînă. Ăsta e adevărul, așa-i? adăugă el, 
ferm convins că declarația conține adevărul și 
că orice metode sînt îndreptățite pentu a-l 
scoate la lumină. 

— Nu semnez nimic! refuză Sim și aruncă 
hîrtia pe jos. 

II chinuia o sete cumplită. Se ridică de pe 
scaun și păși nesigur spre chiuvetă. Filbert îi 
apăru ameninţător în față. Sim încercă să-l oco- 
lească dar, fără să vrea, îi atinse braţul. Poli- 

țistul îl apucă de încheietura miîinii și-l întoarse 
în loc, cu o smucitură pe care o simți pînă în 
creștet. 

— Vrei să mă lovești, ai? șuieră Filbert. 

— Bastardule... 

Sim nu apucă să spună mai mult. Un pumn 
năprasnic îl izbi sub bărbie și căzu la pămînt ca 
iulgerat. După cîteva minute se sprijini într-o 
mînă și într-un genunchi și începu să-și clatine 
capul încoace și încolo. Făcu un efort și reuși 
să se ridice în picioare. Porni ca beat în jurul 
camerei, întocmai ca un boxer care la siîrșitul 
unei reprize nimicitoare a uitat pînă și colțul 
său de ring. 

— Vino încoace, se răsti Filbert de la masă. 

Sim se împletici înspre masă și McGarry îl 
duse pînă la un scaun. Filbert se aplecă peste 
umărul lui și-i puse în față hîrtia scrisă la ma- 
șină. 

— Tot ce-ţi mai rămîne de făcut e să semnezi, 
Norm, îl sfătui detectivul pe un ton pițigăiat și 
camaraderesc, îndesîndu-i în mînă stiloul său 
„Parker“. Asta te scutește de o mulţime de ne- 
plăceri, Norm, crede-mă. 

Sim, cu stiloul în mînă, se străduia să ci- 
tească, dar rîndurile îi jucau dinaintea ochilor. 

— Iscălește, colo jos, la sfîrșit, îl zori Filbert, 
apucîndu-i mîna și punîndu-i-o sub cuvîntul 
„semnat“. Totuși, nu-i forță semnătura, își trase 
iute mîna și Sim iscăli singur. După care se 
apucă să citească din nou declaraţia. Dar abia 
citi primul rînd, cînd Filbert se repezi și-i smulse 
hîrtia, o împături degrabă și o puse în portoiel. 
Sim nici nu clinti: se uita buimac înainte. De- 

tectivul îl studia cu atenţie. Falca arestatului 
începea să se învinețească, buzele îi erau um- 
ilate. Hainele lui elegante, cămașa, cravata ca- 
fenie erau mototolite și murdare. 

— Ai face bine să-l dichisești niţel, îi spuse 
Filbert lui McGarry. 

MceGarry îl duse iarăși la chiuvetă, îl spălă 
pe iață cu buretele, îl pieptănă ca pe un copil, 
îi potrivi cravata, îi perie hainele. Sim se simţea 
și mai rău. Mîniile îi tremurau, pe limbă parcă 
avea nisip, falca îl durea grozav. Se lăsă, sfîrșit, 
pe un scaun de lîngă chiuvetă. McGarry îi puse 
o țigară în gură, i-o aprinse, și el fumă lacom 
cut capul aplecat spre podea. 

Cînd se mai înfiripă un pic, ridică ochii. Fața 
i se învăpăie văzindu-l pe Filbert. Detectivul 
ședea la masă și scria ceva în carnetul său. TI 
privi țintă cu aerul că vrea să-și aducă aminte 
de ceva. 

— Corcitură scîrnavă ! izbucni el, mișcîndu-și 
buzele cu durere. 

Filbert îi aruncă o uitătură îmbufnată. 

— De ce nu înveţi să te porţi, Sim? N-o să 
faci purici aici. Curînd te ducem jos, la închi- 
soare. 

— Atunci de ce mă mai ţii aici? Ca să mă 
baţi din nou? 

— Dacă erai cuminte și la locul tău, nu aveai 
neplăceri, mormăi polițistul. Capul face, capul 
trage... Sînteţi la fel, toți nătărăii ca de-aldea 
tine, numai pe jumătate isteți. Vă-nchipuiți că 
puteți scăpa așa, pe veresie... Şi asta fiindcă vă 
merge treaba o bucată de timp. Dar ai scrîntit-o, 
încheie el, apucîndu-se iar să scrie. 

Sim căzu în tăcere. Se simţea stors ca un 
burete. [| năpădi o amărăciune și o deznădejde 
cum nu mai încercase niciodată. Şedea tăcut, le-. 
gănîndu-și capul, și nu ridică privirea nici atunci 
cînd îl auzi pe Filbert telefonînd inspectorului- 
șef. 

In mai puţin de cinci minute Fields, Brummel 
Și “alți doi oameni ai brigăzii „crime“ apărură 
pe ușă. 

Filbert sări de pe scaun. Avea un aer semeţ 
și un zîmbet triumiător, aproape răutăcios. Fără 
să scoată o vorbă, întinse declaraţia lui Fields, 
care o citi și i-o trecu îndată lui Brummel. 

Inspectorul o citi încet. Nu-i plăcea cum sună 
declaraţia. Era limbajul lui Filbert. Avocatul lui 
Sim nu va întîmpina nici o dificultate ca să do- 
vedească faptul că clientul său n-a folosit nicio- 
daţă limbajul atribuit de către anchetator. 

Inapoie declarația inspectorului-șei, uitîndu-se 
atent la Sim. Înfăţișarea arestatului mărturisea 
lămurit metodele de anchetă ale lui Filbert. Nu-i 
plăceau aceste metode, deși erau metodele recu- 
noscute de investigație în caz de crimă și, în 
egală măsură, metodele sale proprii. 

Oare metodele lui de a obține o mărturisire 
erau mai bune decît ale lui Filbert? Oare nu 
punea și el anumite cuvinte în gura arestaţilor ? 
Nu degeaba se spunea despre el că nu are pe- 
reche în „a scoate o declaraţie“, că se pricepe ca 
nimeni altul să zăpăcească omul cu vorba. Poli- 
țiștii cei mai severi și cei mai binevoitori se 
ailau ca niște frați sub aceeași uniformă, erau 
rotițele unui aceluiași angrenaj. Dar lui Brum- 
mel tot nu-i plăceau metodele lui Filbert. In ace- 

lași timp, nu simţea nici o simpatie pentru Sim. 
Era un bandit, recunoscuse că a ucis-o pe 
doamna Tyson. Deși nu avea încotro și trebuia 
să accepte iaptul ca atare, Brummel nu voia să 
recunoască în ruptul capului că el a greșit și că 
a umblat după potcoave de cai morţi. Și totuși 
aşa era : Sim mărturisise crima. Sim nu se putea 
plînge că și-a încheiat cariera, după cum nu se 
putea plînge nici măcar că Filbert l-a tratat așa 
cum l-a tratat, fiindcă asta făcea parte din joc. 
Dacă nu vrei să ai de-a face cu lupii, ține-te de- 
parte de pădure, auzise el o dată o zicală. 

Brummel examină mai departe fața tumefiată 
a lui Sim — fiecare trăsătură, fiecare cută, îie- 
care vînătaie. Nu se citește nimic pe fața lui, 
gîndi inspectorul. Ar putea să fie faţa unui cri- 
minal — dar oare n-ai putea să-l iei și drept 
altceva ? 

Filbert porunci arestatului Sim să se ridice 
în picioare, apoi se apropie de el și-l avertiză: 

— Norman Sim, vei fi acuzat de uciderea 
doamnei Tyson... Vei fi depus jos, la închisoare, 
în prevențţie... 

Sim se făcu alb ca hirtia. 

— N-am omorit-o eu! strigă el cu desperare. 

— Ai semnat declaraţia, spuse Fields calm. 

— A și citit-o înainte să semneze, sări Fil- 
bert cu gura. | 

McGarry confirmă spusele detectivului-șei. 

— Eu n-am semnat nimic conștient, susținu 
Sim pătimaș. Nu-mi amintesc ce s-a petrecut 
în ultima oră, ba chiar și mai de mult. Degene- 
ratul ăsta ce-și zice detectiv m-a făcut knock- 
out de două ori și m-a și bătut, arătă el spre Fil- 

bert. N-a avut niciodată curajul să lupte pe ring, 
cu adversari de talia lui. E potrivit numai aici, 
în cetatea asta de lași. 

— Destul, i-o reteză Fields. 

— Știu că nu pot s-o dovedesc, icni Sim cu 
amărăciune, dar mi-a falsificat semnătura. M-a 
bătut pînă am căzut fără cunoștință, doar așa a 
izbutit... 

— Stai jos și semnează aici, să vedem, zise 
Fields, rupînd o foaie albă din carnetul său de 
însemnări. 

— Nu vreau să semnez nimic, îăcu Sim bă- 
nuitor, fără să se clintească din loc. Nu semnez 
nicăieri. Eu sînt salvarea voastră, știu eu. 

— Atunci, uită-te la semnătură, îi porunci in-' 
spectorul-șei, punîndu-i declaraţia sub ochi. Este 
sau nu semnătura ta ? 

Sim se uită viclean spre foaia de hirtie. Ful- 
gerat de un gînd nebunesc, desperat, se repezi 
dintr-o dată să o smulgă din mîna inspectorului- 
șeÎ. Filbert însă stătea la pîndă, îl apucă de în- 
cheietura miinii și-l smuci îndărăt, aruncîndu-l 
în braţele lui McGarry, în timp ce Sim urlă de 
durere. | 

— Tot nătărău și se crede șmecher ! rînji Fil- 
bert. 

Sim își dădu seama că n-a făcut decît să-și în- 
răutățească situația, dacă asta mai era cu pu- 
tință. Il întăritase pe Fields împotriva sa, risi- 
pindu-i și puţinele îndoieli, pe care inspectorul- 
șei poate le mai avea. Totuși mai făcu o încer- 
care ca să-l convingă de nevinovăția sa. 

— Ştiu că dumneavoastră sînteţi un om co- 
rect, domnule Fields, începu el. Dumneavoastră 

nu sînteți ca Filbert. Dumneavoastră n-o să tri- 
miteți la spînzurătoare un om nevinovat... Am 
recunoscut furturile. Dar n-am ucis. N-am vă- 
zut-o niciodată pe femeia asta. Şi nici n-am 
semnat declarația. Filbert m-a bătut îngrozitor. 
N-am mai știut pe ce lume mă aflu... Nu mi-aș 
îi semnat sentința de moarte cu o minciună... 

Și continuă așa fără șir, susținîndu-și apă- 
rarea. 

— Am mai auzit de-astea, i-o reteză Fields. 
Totuși am să-i cer detectivului-șei Filbert să-mi 
spună cum s-au petrecut lucrurile... 

Se uită autoritar la Filbert. 

— Ai uzat de forță ca să obţii semnătura 
arestatului pe o declaraţie falsă ? 

— Nu, domnule, răspunse repede Filbert. E 
drept, l-am lovit de cîteva ori, dar nu înainte să 
mă lovească el pe mine. 

Și duse mîna la nasul tumefiat și însîngerat. 

— M-a lovit cu multă putere, domnule. Cred 
că mi-a rupt din nou nasul. Eu nu l-am provo- 
cat. E un om foarte violent... N-am uzat de forță 
decît ca să-l potolesc. Și m-a silit în repetate 
rînduri să o fac. lar cînd a semnat declaraţia 
era pe deplin conștient. A citit declaraţia de cî- 
teva ori înainte să o semneze. 

— E adevărat, McGarry ? întrebă Fields. 

— E adevărat, domnule, întări McGarry. 

Fields se întoarse către Sim. 

— L-ai lovit pe detectivul-șei Filbert ? 

— Da, l-am lovit, izbucni Sim cu ură. M-a 
făcut fecior de cățea. Și mama mea n-a fost 
cățea, nimeni nu poate să-mi spună asta. 

Fields îl reduse numaidecît la tăcere. 

— Te-am ascultat destul, Sim. Trebuie să lă- 
săm totul pe seama judecătorilor și a juraţilor. 

— Dar n-aţi auzit totul... 

— Ai fost tratat cinstit, îl întrerupse Fields. 

— Dacă dumneavoastră spuneți că am fost 
tratat cinstit, atunci nu știți ce înseamnă vorba 
asta, protestă Sim. Bruta asta m-a bătut îngro- 
zitor... 

— Duceţi-l la arestul preventiv, ordonă in- 
spectorul-șef. 

McGarry împreună cu un alt detectiv îl îm- 
pinseră spre ușă. Sim încercă să se elibereze și 
atunci îi îndoiră braţele la spate. Apoi îl purtară 
pe coridor, ducîndu-l aproape pe sus. 

Fields vorbi abia după ce nu se mai auziră 
pașii de aiară. 

— E un tip foarte deștept, Sim ăsta, spuse 
e]. O dată sau de două ori aproape m-a făcut să 
cred că e nevinovat. Dar s-a dat de gol pînă la 
sfîrșit. Felicitări, Bruce. Ai făcut o treabă mi- 
nunată. 

— Lucrurile s-au lămurit, zise Brummel. Ai 
lucrat strașnic, Bruce. 

Fields se uită la Brummel plin de curiozitate, 
dar Filbert îl privea cu o vădită răutate. „Vrei 
să insinuezi că l-am forțat...“ ar fi vrut el să 
spună, dar era mult prea prudent ca să rostească 
asta cu glas tare. Prea puţin îi păsa lui de ce 
credea Brummel. Îl disprețuia pe Brummel — 
pentru el nu era decit un escroc, un mituitor, un 
intermediar, și nu ținea să angajeze nici un îel 
de discuţie cu lăudărosul inspector. 

Abia acum, tîrziu, Brummel se vedea nevoit 
să-și schimbe părerea despre Filbert. Pocitania 

de Filbert, cu faţa lui puhavă și fălcile căzute, 
cu nasul rupt și dinții ieșiți în afară, cu ochii 
mici, lacomi și ageri, se dovedise tot atit de șiret 
ca și ei. El, Brummel, ar îi trebuit să știe asta 
de la bun început. Fields i-o spusese destul de 
es, 

— ie trebuia să ţi se încredințeze cazul ăsta, 
Bruce, spuse inspectorul. Tu obţii întotdeauna, 
ce vrei. 

Filbert uită de orice prudenţă și rînji cu gura 
pînă la urechi. 

leșiră cu toții din încăpere. 

— Acum ar îi bine să stăm de vorbă cu presa, 
propuse inspectorul-șei. 

Brummel se uită din nou la ceas. 

— Eu nu pot să te însoțesc, Frank. Am o întil- 
nire foarte importantă. 

— Imi pare rău, Stewart. Mi-ar fi plăcut să 
Îii și tu de față. 

Fields și Filbert îl urmăriră cum urca. grăbit 
scările. 

— E sensibil ca un buboi, chiar dacă nu se 
trădează, bombăni Filbert despre Brummel. Iși 
închipuie că e singurul care are minte ; de-aici se 
trage tot necazul cu el. Se crede dracul în per- 
soană. 

Fields îl privi nemulțumit de aceste cuvinte. 

— Stewart este unul dintre oamenii cei mai 
capabili cu care am avut plăcerea să lucrez, făcu 
el mustrător. Dar de data asta a dat greș! 

Și totuși, inspectorul-șei nu părea prea sigur 
de ce spune. În timp ce se îndreptau spre sala 
rezervată întilnirilor cu presa, o îndoială i se îu- 
rișa în minte. Poate că Brummel nu greșește. Și 

e], Fields, dorea să fie sigur că au pus mîna pe 
adevăratul criminal. 

Nu se putea împăca cu gindul că săvirșește o 
nedreptate. „Dar orice incertitudine e absurdă“, 
își zise el. Aveau declaraţia semnată de Sim și 
felul cum acesta se purtase la anchetă îi dovedea 
pe deplin vinovăția. Nu-și putea explica prea 
bine lucrurile, dar tocmai nesiguranța asta îl con- 
vingea că nu a greșit, îi dădea mulţumirea. pro- 
priei sale corectitudinii și obiectivități. Sim este 
ucigașul, nici vorbă! 

Pe deplin convins pînă la urmă, Fields 4 lăudă 
pe Filbert în fața ziariștilor și polițiștilor aflaţi 
în Sala rezervată presei. 

— Detectivul-șei Filbert a dezlegat acest caz 
foarte dificil, încheie el. 

După ce răspunse la cîteva întrebări, rosti tri- 
umiător : 

— Cred că e cazul să sperăm că, în sfîrșit, 
campania sălbatică pornită de presă împotriva 
noastră va înceta. 

Şi adăugă cîteva cuvinte despre necesitatea 
colaborării dintre presă și poliție, atît de dorită 
și atît de importantă. 

Horace East, decanul reporterilor specializaţi 
în probleme de criminalistică, arătă că el și co- 
legii săi împărtășesc sentimentele inspectorului- 
șef. Cu asta conferința de presă luă sîîrșit, iar 
polițiștii și gazetarii începură să discute între ei 
de parcă ar îi fost cei mai buni prieteni de cînd 
lumea. 

Nici Fields, nici Filbert nu pomeniră vreun cu- 
vințel despre ostilitatea pe care o avuseseră mai 
înainte față de presă, nici reporterii despre cam- 

pania pe care o duseseră împotriva poliției. Sin- 
gur Godirey Bettery era retras și tăcut, cu aerul 
lui plîngăreț obișnuit. De altfel, nu avea nici un 
motiv să fie vesel. Patronul ziarului său, sir Fre- 
derick Jamieson, vanitos ca orice politician, ve- 
dea în toţi ziariștii niște oameni care încasează 
salarii inutil și avea să-l mustre tăios pentru in- 
succesul campaniei împotriva brigăzii „crime“. 
Bettery fusese atît de convins că Fields va îi în- 
lăturat din poliție, încît nu ezitase să-și exprime 
această părere atit la conferința redacţiei cu di- 
recția, cît și în coloanele ziarului. lar acum nu 
numai că trebuia să se dezică de afirmaţiile sale, 
dar să și elogieze brigada „crime“ și pe oamenii 
ei, în special pe Fields și Filbert — altădată ţinta 
preferată a articolelor sale. 

Totul ieșise de-a-ndoaselea. Dar Bettery știa 
s-o întoarcă din condei: trebuia să scrie potrivit 
cu linia ziarului. Și era drept și cinstit ca poliţia 
să tie elogiată, nu calomniată. O cereau înalte 
interese politice. Totuși nu putea să nu-și de- 
plîngă soarta. Bettery nu era făcut pentru acest 
fel de viaţă. Numai o îndeletnicire literară, numai 
postul de redactor al paginii „Viaţa și literatura“ 
i-ar ridica moralul și l-ar scoate din lumea asta 
josnică, în mijlocul căreia se zbate de atita timp. 
După aceea... 

Se ținu retras atîta cît se putu. Dar la urmă, 
cînd vreo cîțiva dintre reporteri părăsiră încăpe- 
rea, se apropie și el de Fields și Filbert. 

— Indiscutabil, aţi făcut o treabă bună, dom- 
nule Fields, îl elogie el. 

Inspectorul-șei abia își stăpîni un zîmbet pro- 
tector. 

Bettery se întoarse către Filbert. 

— Trebuie să te felicit, domnule Filbert. | 

— Îți mulțumesc, Godirey, făcu familiar Fil- 
bert, care părea tare fercheș în haina, lui sport, 
cărămizie, și cămașa-i în culori vii. 

Drept răspuns, Godirey Bettery îl privi pe ju- 
mătate zîmbitor, pe jumătate încruntat. Nu putea 
să suporte familiaritățile detectivilor, care, atunci 
cînd te aveau în mînă și te vedeau docil, nu ţi se 
adresau decît pe numele cel mic. 

BRUMMEL mai avea cincisprezece minute 
pînă la întîlnirea stabilită cu Eunice Graham. 
Mașina; înainta încet în seara caldă de vară. In- 
spectorul îuma țigară după ţigară. Nu putea 
scăpa de gîndul că cercetările au început și s-au 
încheiat întocmai așa cum a. dorit Fields, cu ares- 
tarea hoțului de bijuterii și cu învinuirea acestuia 
de asasinarea doamnei Tyson. Așa se încheiau 
cercetările întotdeauna în caz de crimă. Filbert îl 
ajutase cu. pricepere pe șeiul său, știind. exact ce 
dorea. Departe de Brummel să se îndoiască de 
Fields sau de Filbert, în ce privește convingerea 
lor că Sim este ucigașul. Dar oare n-au căutat ei 
să se convingă singuri de vinovăția lui Sim, toc- 
mai pentru că le convenea ? El, Brummel, săvîr- 
șise două greșeli. Il subevaluase pe Filbert, și 
se dovedise naiv în privinţa. lui Fields. 

Totuși, nu putea să accepte această situație. 
Flerul lui de detectiv îl îndemna să continue cer- 
cetările pe contul său, pînă la capăt. Era hotă- 

rît să arate că el se-ailă pe calea cea bună. Și 
apoi, avea și datoria să slujească dreptatea... 
Adevăratul vinovat trebuia adus în fața justi- 
ției... lată lucrul cel mai greu din toate. 

Cum se apropia de capătul liniei de autobuz 
unde urma să o întilnească pe Eunice, încetă să 
se mai gîndească la crimă, lăsîndu-se pradă unor 
senzații dintre cele mai plăcute. Eunice Graham 
îl tulbura. Se mira de faptul că el, un bărbat care 
se apropia de patruzeci de ani, se simte aidoma 
unui băiețandru care merge să-și întîlnească 
iubita. 

Opri mașina chiar lîngă capătul liniei de auto- 
buz și rămase în așteptare. De cealaltă parte a 
șoselei se întindea marea. Soarele abia asfinţise 
și cerul găzduia culori calde, cu nuanţe de roșu 
și auriu. Urmări cu privirea o barcă de pescari 
săltind pe valuri și doi bărbaţi care înotau de- 
parte, în larg, spre o baliză. 

Aproape numaidecît se opri acolo un taxi din 
care cobori Eunice. Femeia se uită prudentă în 
jur și nu se mișcă din loc pînă ce taxiul nu se 
întoarse și nu dispăru spre oraș. Abia atunci se 
apropie de mașina lui Brummel. Purta o rochie 
de mătase albastră, decoltată, cu talia înaltă, 
marcată de o panglică în chip de cordon și o 
clamă bătută în pietre preţioase. Lui Brummel i 
se păru foarte frumoasă. Îi plăcea silueta ei ti- 
nerească, părul auriu și ochii ei negri plini de 
atîtea făgăduințe. 

Inainte să deschidă portiera, Eunice se uită 
încă o dată în jur. 

— Ei bine, acum sînt cu totul în mîinile du- 
mitale, spuse ea, instalîndu-se comod. 


— Poţi să strigi oricînd, preciză Brummel, por- 
nind repede mașina. 

— N-ai ţinut să mă vezi în interes de serviciu, 
nu-i așa ? 

— Trebuie să te întreb cîteva lucruri impor- 
tante. 

— Tocmai cînd plecam de acasă, am auzit la 
radio de arestarea cuiva, făcu ea șiret. 

— Asta nu schimbă nimic. 

Se întuneca și mașina trecea printr-un car- 
tier de magazine cu vitrine luminate de ambele 
părţi. Eunice, care era fără pălărie, se rezemă de 
speteaza scaunului. Brummel o privi lung. Era 
palidă, și linia prelungă a. gîtului se deslușea lă- 
murit în lumina; vitrinelor. 

Opriră în faţa elegantului „Grand-Hotel“, ves- 
tit prin bucătăria sa italienească. Fură conduși 
într-un mic separeu. Brummel comandă cina, cu 
aerul unui gurmand și al unui om de lume. Bă- 
ură cîteva cocteiluri, în care timp el vorbi despre 
mîncare, vin și trai bun. Eunice însă nu spunea 
nimic, părea furată de gînduri. Ochii ei stăteau la 
pîndă ; ridica paharul zimbind cu acel zimbet 
vag, plin de promisiuni, dar parcă și de ironie. 
Asta îl stingherea pe Brummel, așa că făcea 
eforturi să întrețină conversaţia. 

Li se serviră stridii „Mornay“, apoi supă și ri- 
zoto cu sos de carne. Băură vin alb și vin roșu. 
Deși discutau oarecum mai degajat, ea păstra în 
mod vădit o rezervă, ceea ce îl jena pe Brumimel, 
dar îl și stîrnea. Inlătură propria sa suspiciune, 
cum că ea ar acţiona în complicitate cu Rooney, 
renunță la orice interese proiesionale, și începu 

să-i vorbească cu convingere despre el și despre 
sentimentele lui îaţă de ea. 

— Poţi să ai încredere în mine, îi spuse el. 
Pune-mă la încercare și ai să vezi. 

— N-am crezut niciodată că am să ajung să 
iau masa cu un poliţist. 


— Poliţiştii sînt și ei bărbați. Şi ei iubesc. 
— Ce îel de iubire ? 


Și în chipul cel mai firesc discuţia trecu la dra- 
goste. Întrucît felul următor întîrzia, sorbiră de 
cîteva ori din vin și ciuguliră bucățele de coajă 
de pe chiilele aduse la masă. Ideea de dragoste 
și plăcere îi îmbăta încet, încet. Dar ea se arăta 
mai reținută decît el. l-ar fi plăcut să creadă în 
el, dar nu putea. Avea să se folosească de ea 
întocmai ca și ceilalți bărbaţi pe care i-a cu- 
noscut pînă azi. Nu avea nici un temei să se aș- 
tepte la altceva, ori să nutrească speranţe... 

Se arătă încîntată atunci cînd chelnerul aduse 
puiul. 

— Strașnic ! exclamă ea. Puiul e mai bun de- 
cît toată discuţia despre dragoste. Dragostea e 
ceva demodat. 

Minca cu mare plăcere. Mai bău un pahar cu 
vin, 

— De altfel, nimic n-are prea multă impor- 
tanţă. 

— Ai avut cîteva experienţe triste, spuse el. 

Eunice îl privi cu ochi mari și începu să vor- 
bească foarte liber. Uită de ea pînă într-atit, încît 
își mărturisi virsta — avea douăzeci și nouă de 
ani și începea să îmbătrînească. 

[i spuse fără să-și dea seama o mulţime de 
lucruri despre ea. Călătorise prin toată Australia, 
iusese modelul unui fotograf, apoi manechin și 
luase parte și la un concurs de frumuseţe. 

— Eram poreclite „pitpalacii“ oamenilor de 
afaceri, rise Eunice. 

Ii povesti aventurile ei de-a valma, încît Brum- 
mel nu putu să le închege într-un tot. 

— Speram că voi ajunge la Hollywood. 

— Şi de ce n-ai ajuns? 

— M-a dus unul de nas. Parcă există vreunul 
care să-și țină promisiunile... 

— N-ai avut pe nimeni să te sfătuiască ? Ce-i 
cu părinţii tăi ? 

Eunice respiră, adînc, cu dispreţ. 

— Părinţii... murmură ea. 

Oită și se apucă să-i povestească despre copi- 
lăria ei. Taică-său fusese îuncţionar. Bietul om 
muncise pe brînci, dar în zadar. Nevastă-sa era 
veșnic nemulțumită, veșnic îl cicălea. Mama ei 
visa la viața zugrăvită în filme. Hollywoodul era 
idealul ei. O dăduse pe Eunice la o școală de 
dans, unde învățase să danseze step. Maică-sa 
ținea ca fata ei să ajungă dansatoare, manechin 
sau artistă — mai presus de orice, stea de ci- 
nema. Vorbea despre iubirea romantică și despre 
dorința ei de a o ști căsătorită cu un om bogat. 
Cînd Eunice isprăvi școala de dans, maică-sa îi 
găsi un loc într-o trupă de pantomimă. Eunice 
atrase atenţia unui impresar de teatru, care îi 
oferi un angajament într-o trupă de balet. Nu 
avea nimic complicat de făcut. Cînd impresarul 
plecă cu trupa în turneu prin ţară, ținu în mod 
special să o ia cu el. Stătu de vorbă cu maică-sa 

Și, după cîteva, zile, ea se afla în tren, în com- 
partimentul lui. 

Funice își întrerupse amintirile, aruncîndu-i o 
privire dură, amară. 

— Ăsta a fost începutul, zise ea și, văzînd ges- 
tul lui Brummel, continuă : Era un om însurat 
și ducea toate fetele ca mine în turneu prin țară. 
In prima noapte, la hotel, cînd eram în pat, a 
intrat în cameră... Mi-a spus că va avea grijă 
de mine dacă sînt drăguță cu el, că o să-mi facă 
cadouri... Dar mie mi-a fost teamă... Atunci, s-a 
așezat pe marginea patului și a început să mă 
mîngiîie. Aș fi vrut să sar din pat și să fug. Dar 
am rămas. Ce puteam face ? Mi-a spus că mama 
S-ar Supăra dacă mi-aș pierde angajamentul... 

Lăsă capul în piept și căzu pe gînduri. 

— N-ai fost prea norocoasă ! murmură Brum- 
mel cu simpatie, dar în sinea lui se gîndea dacă 
n-a mai auzit exact aceeași poveste și altă dată. 

— Mai puţin decît crezi, spuse ea. Numai că 
mi-am scos pîrleala de atunci încoace. Au plătit 
alții pentru asta, de le-a ieșit pe nas. Nu-mi 
scapă nimeni din mreajă, adăugă Eunice, tră- 
gînd cu coada ochiului spre Brummel, în timp 
ce golea din nou paharul. Curînd o să mă apuc 
însă de o treabă cinstită și n-o să mă mai uit 
niciodată înapoi. 

Brummel se gîndea la tot ceea ce trecuse ea sub 
tăcere, la felul cum învățase să prindă bărbaţii 
în mreje. Oare la cîți s-a vindut? [| cuprinse o 
gelozie postumă — gelozie față de trecutul ei, un 
fel de ură față de tot ce nu știa despre ea. O 
privi lung, supărat că nu cunoaște tainele as- 
cunse în acest căpșor frumos. Dar de îapt nici 

nu dorea să le cunoască: se simţi deodată spe- 
riat la gîndul că Eunice i-ar povesti mai multe 
despre ea. O întrebă doar cum l-a cunoscut pe 
Rooney. 

— l-am fost prezentată la o petrecere. 

[| întîlnise pe Rooney într-un moment cînd 
tocmai o părăsise un bogat om de afaceri care îi 
făgăduise să o ia de nevastă. Nu avea nici un 
prieten atunci cînd a intrat Rooney în viaţa ei. 
Deși era un om aspru și violent, nu se putea 
plînge prea mult de el. Rooney era bun cu ea. 

— Excepţia întărește regula, mormăi Brum- 
mel enervat, cu o bănuială rea în minte. Ăsta 
n-a făcut niciodată un bine cuiva. 

Eunice zimbi. 

— Nu-i nimic, Beau. N-a însemnat prea mult 
pentru mine. | 

— Ai terminat-o cu el ? întrebă el repede. 

— Nu, ezită ea. Și îndată izbucni: În orice 
caz, ce te interesează asta pe tine ? Il privi pro- 
vocator. Eu nu-mi părăsesc prietenii. Cel puţin 
nu atunci cînd au necazuri. Și el are necazuri. 
Poliția de moravuri i-a picat noaptea trecută pe 
cap. L-ai tras pe sioară, recunoști ? 

— Charlie a spus asta? 

— Şi dacă a spus? 

Ochii ei îl înfruntară și Brummel deveni din- 
tr-o dată calm. 

— Ţi-a povestit vreodată Charlie despre tipii 
pe care i-a lichidat ? 

— Nu înţeleg ce spui, răspunse ea golind din 
nou paharul. 

— Sper că nu te-aștepţi să te cred? 

Eunice se jură pe taică-său din groapă că 
Rooney n-a discutat niciodată cu ea despre afa- 
ceri. Nu știa nimic despre victimele lui. 

— O s-o păţească într-o zi! prevesti Brum- 
mel veninos. 

— Așa a spus și el despre tine. 

-— Puțin îmi pasă. 

Funice îl rugă pe neașteptate să se păzească. 

— Presupune că vei îi omorit, șopti ea cu 
tremur în glas. 

— Se cheamă că mor în exerciţiul iuncțiunii, 
răspunse el. 

O expresie de teamă se zugrăvise pe chipul fe- 
meii, iar ochii ei negri, catifelați străluceau de 
simpatie pentru el. Acum îi părea rău de ieși- 
rea ei. 

Li se servi desertul, apoi cafeaua și lichioru- 
rile, iar băutura adăugă la dispoziţia lor o beţie 
dulce și grea. 

După ce ieșiră de la hotel se plimbară înde- 
lung cu mașina pe malul mării, trecînd în goană 
prin stațiunile de pe litoral, încă înțesate cu vi- 
legiaturiști în vacanţă. Barurile de noapte erau 
scăldate de lumina lămpilor de neon. Perechi de 
tineri traversau șoseaua spre tufele de pe faleză. 

— N-ar îi plăcut să fim din nou tineri ? șopti 
Eunice. 

Brummel nu-i răspunse. O simțea aproape, 
ioarte aproape de el, în mașina închisă, lumi- 
nată din cînd în cînd pentru o clipă de farurile 
mașinilor care veneau din faţă. Ii simţea prin 
haină umărul cald și nu era în stare să spună 
nimic, paralizat de dorința de a o strînge în 
brațe. 

După o vreme întoarse brusc volanul și por- 
niră în goană înapoi spre oraș. Lăsă şoseaua, 
abătîndu-se pe străzi dosnice și liniștite. 

— Unde mă duci, Beau? 

— Are să-ți placă. 

Se opri în Darlington-Avenue, la vreo cîteva 
sute de pași dincolo de casa defunctei doamne 
Tyson. Veniră înapoi pe jos în tăcere. Brummel 
n-ar fi putut să spună de ce o adusese pe Eunice 
aici. Poate că dorea să o impresioneze. Sau poate 
că o considera o înlocuitoare vie a femeii ucise, 
care îi stăpinea încă gîndurile. 

Deschise ușa de la intrare cu cheia care se 
afla în posesia lui de la începerea cercetărilor. 
Nu aprinse lumina în hol. 

I] fulgeră o dorință — să o ducă pe Eunice în 
dormitorul femeii ucise, dar prudenţa lui de de- 
tectiv îl făcu să se stăpinească. 

O duse în camera de zi, de unde lumina nu 
putea îi văzută din stradă. 

Eunice se uită cu un suspin de încîntare în 
jur. Draperiile de un albastru de hortensie, mo- 
bila elegantă, căminul de marmură — totul o 
fascina. Nu mai văzuse niciodată un asemenea 
interior. 

— Asta nu-i casa ta, nu-i așa, Beau? 

Nu-i răspunse. 

— E a ta? 

Lui îi făcea plăcere că ea poate să-l creadă 
stăpînul casei. O urmări cum umbla fermecată 
prin cameră, cum se așează pe canapea. Eunice 
îi făcu semn să se apropie. Bruummel ar îi vrut 
să-i spună povestea acestei case, dar își dădu 
seama că nu se poate. 

Se așeză lîngă ea pe canapea. Simţămintele și 
dorinţele-i aprinse, dimpreună cu gîndul că se 
afla în casa aceea, făceau ca aerul să i se pară 
greu și înăbușitor. Nu spuse și nu îndrăzni ni- 
mic. Ii lipsea curajul. Dintr-o dată o simţi miș- 
cîndu-și mîna — o mișcare plină de nerăbdare 
și de afecțiune, și gestul acesta atît de simplu îl 
făcu să se dezmeticească. O strînse lacom în 
brațe, căutîndu-i gura cu buzele. 


31 


A DOUA ZI de dimineaţă, cînd se trezi, Brum- 
mel dori aprig să o revadă pe Eunice. Se îmbrăcă 
repede și ieși pe ușă fără să ia micul dejun și 
fără măcar să schimbe o vorbă cu mama sau cu 
sora sa. Goni cu mașina pînă la ea. Era pentru 
prima oară cînd o vizita acasă — se tot temuse 
de o cursă. Dar și azi era riscant să se ducă la 
ea acasă, întrucît Rooney putea să apară acolo 
în orice clipă. Numai că lui Brummel nu-i mai 
păsa. Trebuia să o vadă. Și dorinţa asta era cu 
atît mai arzătoare, cu cît legătura dintre ea și 
Rooney continua. Pricepu singur ce se petrecea 
cu el: era gelozia care creștea în fiece clipă, 
la gîndul că Eumnice îi aparţinea lui Rooney... 

Dar Eunice îi spusese că Rooney mu însemna 
nimic pentru ea... Prin urmare, nu o împărțea 
cu celălalt... Şi doar ea i s-a dăruit îndată, cu 
patimă... Poate chiar îl iubea. 

Se opri nervos la ușa apartamentului ei. Mii- 
nile îi tremurau. Dacă Rooney se aila înăuntru ? 
Nu-i era teamă de Rooney — putea să se poarte 

cu el ca un polițist. Dar Rooney îl neliniștea 
într-altiel, mai subtil. Se simţi aproape rușinat 
de el însuși — se comporta ca un tinerel fără 
experienţă. 

Bătu timid la ușă. Ea îi deschise numaidecit. 
Era încă într-un halat de casă. Nu păru sur- 
prinsă de vizita lui. Îl cercetă cu o privire zîm- 
bitoare, enigmatică și se dădu cu un pas înapoi. 

— Bună, Beau! Și îi întinse mîna. 

Eunice i se părea mai frumoasă ca oricând. 
O urmă în hol, închizînd ușa în urma sa. 

— Așadar, nu-ți mai e teamă să vii aici ? 

— Trebuia să te văd, murmură el. 

— În interes de serviciu, presupun, nu-i așa? 

Brummel nu spuse nimic. Ea tot îl privea, aș- 
teptînd parcă ceva. 

— Ești fermecătoare, zise el, și o sărută pe 
buze. lar cînd buzele lor se despărțiră, își zim- 
biră amîndoi. | 

— Acum nu mai existăm decît noi, șopti Eunice. 

INCET, încet, Brummel își făcu obiceiul să o 
viziteze cu regularitate pe Eunice. Uneori luau 
micul dejun împreună, și el îi povestea despre 
diverși oameni pe care-i cunoscuse. Dar nicio- 
dată nu discutau chestiuni de serviciu — era 
mult prea prudent. Existau unele lucruri pe care 
nu le putea discuta cu ea, îi și spusese asta. Pînă 
și despre casa unde o dusese atunci noaptea nu-i 
spusese nimic. 

— Un secret e ceva știut numai de o singură 
persoană, zise el. In schimb, nu ascundea legă- 
tura lui cu ea. O ducea cu mașina în oraș. O 
aștepta cu răbdare să se îmbrace, să-și pună pă- 
lăria. Eunice îi zîmbea în oglindă, îl lua de braț 
și îl făcea să stea alături de ea în fața oglinzii. 
[|] socotea un bărbat foarte chipeș. Nu cunos- 
cuse niciodată un bărbat cu asemenea ochi al- 
baștri inteligenţi. Părul lui castaniu-roșcat i se 
părea de asemenea tare frumos. 

— Sîntem destul de potriviţi noi doi, se 
lăuda ea. 

Incepu să se poarte ca o tînără femeie mări- 
tată. Asta îi făcea cea mai mare plăcere, îi dădea 
o mină strălucitoare și un aer degajat în miș- 
cări. Brummel vedea schimbarea din ea. Se 
bucura, dar tot îl mai avea pe Rooney în minte. 
Fa pomenea rareori de Rooney. lar el era curios 
să știe dacă îl mai vede. 

Într-o dimineaţă, la micul dejun, Brummel îi 
relată că trebuie să renunţe la un caz în care își 
pusese mari speranțe, dacă nu va reuși să obțină 
o informație neînsemnată. Era vorba de identi- 
ficarea conducătorului unei anumite mâșini de 
tip sport. Îi spuse marca și culoarea mașinii. 
Deoarece era foarte important pentru el, o rugă 
pe Eunice să obțină această informație. 

Femeia păru surprinsă de cererea lui. 

— De unde aș putea să obțin informația, 
Beau ? 

— Charlie îi cunoaște pe toți cei care au ma- 
șini de lux. 

Ea păli. 

— Rămii veșnic același copoi ? Recunoști, 
Beau ? și sări îurioasă în picioare. Un copoi — 
nimic altceva. Ai îi în stare să te folosești și de 
maică-ta ca să afli ceva! Recunoaște! 

Pentru o clipă, Brummel nu știu ce să spună. 
Se simți rănit de izbucnirea ei. Apoi îngăimă că 
nici nu se gîndise ca ea să-i ceară această infor- 
mație lui Charlie. 

— Pot să-l întreb chiar eu, făcu el moale, și 
adăugă că n-a vrut decît să afle dacă ea se mai 
vede cu Rooney. 

Totuși nu spunea adevărul. Cercetările lui se 
impotmoliseră și dorea mult această informaţie. 
lar ei i-ar fi fost mai ușor să o obțină ; de altfel, 
e] nu prea ținea să-l vadă pe Rooney. Așadar, 
ceea ce îi spunea nu era decît pe jumătate ade- 
vărat, mai bine zis, un fel de minciună. 

Eunice îl privea drept în ochi, în timp ce el 
îi repeta că numai gelozia l-a determinat să-i 
ceară să obțină această informaţie de la Rooney. 
Dar ea, cu instinctul și experienţa femeii obiș- 
nuite cu gogoșile bărbaților, simți minciuna. O 
scotea din sărite gîndul că Brummel și-a bătut 
joc tot timpul de ea, că ea, o femeie cu expe- 
riență, s-a lăsat amăgită astiel de un detectiv 
oarecare. 

— Totdeauna am știut că ești un stricat, șuieră 
ea. Mi-ai făcut curte ca să mă ai iscoadă pe 
lîngă Charlie pentru tine. 

— Nu-i adevărat, Eunice, se împotrivi Brum- 
me!, străduindu-se să fie cît mai cald și mai 

convingător, dar se fîsticise de-a binelea. Urăsc 
și gîndul că ai avea ceva cu Rooney, crede-mă. 

— Nu te-ai fi supărat dacă eram gata să-l 
trag de limbă pentru tine, surise ea cu amără- 
ciune. 

Revolta femeii era cu atît mai mare, cu cât 
refuzase să lucreze pentru Charlie, deși la în- 
ceputul legăturii ei cu Brummel, îl lăsase să 
înțeleagă că îi va face pe voie. 

— Nu ești decît o canalie josnică, Beau. 

Brummel împinse din faţa lui ceașca pe jumă- 
tate plină cu ceai și sări în picioare. Își pledă 
cauza îndelung dar nu izbuti să o convingă pe 
Eunice. Era destul adevăr în ocările ei ca el să 
se poată dezvinovăți pe deplin. Numai că nu se 
recunoștea vinovat de tot ce-i punea în seamă. 
Eunice îi plăcea mai mult decît oricare altă 
femeie pe care o cunoscuse vreodată. O iubea. 
Dar o iubea oare cu adevărat? Atunci de ce 
nu-i spunea că o iubește? De ce era atit de 
reținut și de prudent cu ea? Se întreba merew 
stăruitor de ce, însă evita să-și dea un răspuns 
sincer. Ştia că nimeni nu-i în stare să recunoască 
cu sînge rece față de sine că procedează ca un 
mizerabil, că întotdeauna trebuia să-și găsească 
o scuză, spre a-și liniști conștiința. Brummel 
își găsi și el o scuză. Și în timp ce ea îl copleșea 
cu insulte, el ar fi vrut să-i spună că o iubește. 
Atunci, Eunice i-ar îi iertat totul. 

— Draga mea, eu nu m-am purtat niciodată 
ca un polițist față de tine, izbucni el cu o indig- 
nare pompoasă. 

— Toată viața ta n-ai îfost nimic altceva, 
ripostă ea. Tu nu poţi să fii altul. Și de vreme 
ce ești poliţist, nu ești bărbat... Veșnic te 
gîndești cum să rezolvi ceva, nu-i așa, Beau? 
îl înfruntă Eunice, batjocoritor. 

Brummel începea să-și piardă răbdarea. Era 
exasperat, gata aproape să o lovească. Furios din 
cale afară o privi țintă, dar femeia rămase la 
jel de dîrză. Atunci, se trase cîțiva pași înapoi 
și, îără vreun cuvînt, ieși vijelios pe ușă. 

Se duse cu mașina direct la prefectură. 

Era prea agitat ca să se poată gîndi la ceva. 
Fierbea de miînie, dar în același timp încerca 
și chinul bărbatului care simte că nu e crezut 
de femeia iubită — simțămînt pe care nu-l 
încercase niciodată ca polițist, atunci cînd nu 
era crezut. Și în tot acest timp gelozia îață de 
Charlie Rooney creștea neîncetat — o gelozie 
stranie și năprasnică, care găzduia și un fel de 
ură față de Eunice. De cînd își dăduse lămurit 
seama că Eunice era dezamăgită de el, simţea 
că nu poate să mai aibă încredere în ea. Era 
o Stricată și nu se putea să ai încredere într-o 
asemenea femeie. Treptat, treptat, gîndurile i se 
liniștiră și, înfrîngîndu-și durerea, cugetă: 
„Nu-i decît o prostituată. Sînt nebun dacă rămîn 
cu ea“. Tocmai el dintre toți colegii săi să se 
încurce cu o femeie care nu poate decit să-l 
dezonoreze, să-l ducă la pierzanie. Nu, Eunice 
nu-l va tîrî pe acest făgaș. El, Brummel, va ști 
să se poarte și cu ea, și cu: Rooney. Amărăciunea 
ce-i năpădise suiletul se preschimbă pe buzele 
lui în cuvinte de dezgust și dispreţ. 

IN ZILELE următoare Brummel se cuiundă 
în obligaţiile sale de serviciu. Era însărcinat cu 
cercetările la o companie petroliferă suspectată 
că a emis un prospect fals și a vîndut acțiuni ale 
unui teren petrolifer inexistent din nord-vestul 
Australiei. Uneori, prefera asemenea cazuri unei 
crime. În asemenea împrejurări aveai prilejul 
să-ți măsori inteligența cu escroci abili și cu 
pungași de profesie, pe cîtă vreme, în caz de 
crimă, cel mai important personaj era victima 
însăși... Dar cazul Tyson era cu totul altceva. 
Brumimel o avea mereu în minte pe doamna Ty- 
son. Își petrecea fiecare clipă liberă încercînd să 
dea de urma lui „Lover-Boy“. Vizită rînd pe rînd 
toate firmele de automobile care ar îi putut să 
vîndă tipul acela de mașini sport, cum avea și 
tînărul în cauză. Spera apoi și în ajutorul ve- 
chiului său coleg, inspectorul Tomkins, de la 
brigada „înregistrări auto“. 

Într-o dimineaţă, Brummel ședea la biroul său, 
adîncit în declaraţiile nefericitelor victime ale 
companiei petrolifere. Deodată, telefonul zbîrnii. 

— Am ceva ce te-ar putea interesa, Stewart, 
îi spuse Tomkins. 

Lăsă îndată lucrul și se duse la serviciul cir- 
culaţiei, aflat într-o altă clădire, pe o stradă în- 
vecinată. Era o zi de vară tirzie, umedă și îier- 
binte. O piîclă sură învăluia orașul. Pătrunse în 
clădirea nouă, înzestrată cu aer condiționat, gro- 
zav de mulțumit că scapă de zăpușeala străzii. 
Un polițist mai vîrstnic, care trecuse la „circu- 
lație“ în pragul pensiei, îl îndreptă spre biroui 

inspectorului. Tomkins se ridică de la masa de 
lucru și îi veni în întîmpinare cu mîna întinsă. 

— Imi pare rău, Stewart, că n-am putut face 
treaba asta mai repede, zise el. Am fost foarte 
ocupat... Nu știu ce se va petrece pe șoselele 
noastre cu puzderia asta de mașini... Am păsit 
cîteva fișe care te-ar putea interesa. 

Și scoase un teanc de fișe dintr-un sertar. 

Brumme| le studie cu atenţie, apoi i le înapoie, 
oprind doar una singură. 

— Asta ar putea să fie, mormăi el. Să-mi no- 
tez toate semnalmentele... Corespund întocmai... 
Şi scria iute în carnetul său. Hm! Brummel ri- 
dică privirea. Cumpărată de la „Dennis-Socie- 
tate de licitaţii auto“. Prin urmare, ăștia au avut 
mașina înainte să o cumpere Wallace Leigh de 
la ei. Wallace Leigh. Numele nu spune nimic. 

— Sper că asta doreai să știi, Stewart, zise 
Tomkins. 

— Așa cred, răspunse Brummel. Deh, nu-ţi 
cunoști niciodată norocul. 

— Imi face plăcere să-ţi îiu de folos, îl asi: 
gură Tomkins. 

După aceea, ca orice slujbași, începură să 
discute despre sporirea salariilor, transierări și 
avansări. 

Retragerea la pensie a lui O'Relley va aduce 
o mișcare generală în personalul poliției, opina 
Tomkins. 

— Te gindești să candidezi pentru districtul 
sudic ? 

— Dacă mi se acordă prioritate de vîrstă, da... 

— Asta depinde mult de noul chestor, observă 
Brummel. 

— Da, adevărat, Stewart. El își va promova 
oamenii lui... | 

— Allă atunci că eu sper să fiu unul dintre ei, 
îl înștiință Brummel sarcastic. Să mi se dea mai 
mulți bani, că găsesc eu ce să fac cu ei. 

— Veșnica problemă! zîmbi Tomkins. 

— Singura care merită osteneala să o rezolvi. 

De îndată ce ieși din biroul colegului Tomkins, 
o arzătoare dorinţă de a limpezi chestiunea ma- 
şinii aceleia sport îl cuprinse pe Brummel. Cu- 
riozitatea lui de detectiv nu-i dădea pace. Re- 
nunță la treburile sale, se duse la garajul po- 
liției, luă o mașină și se îndreptă glonţ spre „So- 
cietatea de licitaţii auto-Dennis“. 

Ajunse acolo în toiul unei licitaţii de mașini 
uzate. 

Aproximativ cincizeci de persoane stăteau 
strînse în fața celui care făcea strigarea, în timp 
ce un binecunoscut artist de la radio înveselea 
asistența cu glume, zorind oferta de preţuri. 
Brummel se opri în loc cîteva minute, apoi întră 
în birourile societății. O fată blondă și elegantă, 
care ședea.la o masă, îi spuse că nu poate să-l 
vadă pe domnul Dennis, întrucît asista la li- 
citație. 

— Fixaţi dumneavoastră o întîlnire, și eu am 
să-i comunic, propuse ea. 

— Nu pot. Du-te dumneata și spune-i dom- 
nului Dennis că inspectorul Brummel de la bri- 
gada „crime“ dorește să-i vorbească imediat, în- 
tr-o chestiune foarte serioasă. 

Blonda, care păru foarte tulburată, ieși în fugă 
să-l caute pe patron. Credea că e vorba din nou 
de o anchetă în legătură cu niscaiva mașini îu- 

rate. Era ceva foarte neplăcut pentru o firmă 
cu reputaţie !... Aveau parte de diverse necazuri 
din pricina vînzării unei mașini furate, deși firma 
habar nu avea de asta și era de perfectă bună- 
credinţă... Domnul Dennis va mustra iarăși per- 
sonalul pentru că mu se îngrijește să facă cer- 
cetările de rigoare înainte să periecteze vreo 
achiziţie... 

Domnul Dennis sosi numaideciît. Era un băr- 
bat tînăr, îmbrăcat elegant, cu un aer inteligent, 
capabil să susțină o conversație vioaie și ami- 
cală, atita timp cît cei din jur doreau să-l as- 
culte. O parte din concurenţa lui spunea însă că 
își îmbrobodește clienţii. Îl salută prietenește pe 
Brummel. 

— Într-o întreprindere mare, îi explică patro- 
nul fără să-l lase să deschidă gura, se fac și gre- 
șeli, deși n-ar trebui. Eu discut adesea cu achi- 
zitorii mei... Știți, funcționarii din ziua de astăzi 
nu mai sînt ca altădată. Nu, domnule, credeţi-mă. 

— Cred că vă înșelaţi, domnule Dennis, zise 
Brummel. 

— Mă înșel ? făcu el neîncrezător. 

— Intocmai, continuă inspectorul. Am venit 
aici să vă cer ajutorul în identificarea proprieta- 
rului unei mașini... 

— Asta-i tot? exclamă patronul, cu oarecare 
ușurare. Foarte încîntat să vă pot îi de folos, da, 
domnule, foarte încîntat... 

Și turui înainte încă un timp, aducîndu-și sin- 
gur laude, considerîndu-se drept un cetățean care 
se supune legilor. 

— Sînt prea mulţi hoţi în meseria noastră și 
ei le scot nume rău și celor cinstiţi. 

— Domnule Dennis, îl întrerupse Brummel, 
un oarecare Wallace Leigh a cumpărat de la 
dumneavoastră o mașină sport... 

— Mi-aduc bine aminte de aiacerea asta, con- 
firmă patronul. Domnul Leigh a cumpărat-o de 
la noi la cîteva luni după ce am importat-o de 
pe continent. O mașină somptuoasă, vă asigur. 
Noi am participat cu ea la cîteva curse, cu Bruce 
Simon la volan. Cred că aţi auzit de el, nu ? Unul 
dintre cei mai dibaci conducători de mașini de 
curse din întreprinderea noastră. Ţinea la ma- 
șina asta ca la ochii din cap. Mereu îl vedeai 
lungit sub ea, controlind ba una, ba alta. Mergea 
ca un ceasornic. Fiindcă noi ne îngrijim de ma- 
sinile noastre, domnule... 

— Aţi putea să mi-l descrieți pe domnul Leigh ? 

Patronul îl descrise amănunţit, neuitînd să 
amintească nici de gropița din bărbie. Era tî- 
nărul descris și de către doamna Summers și dom- 
nișoara Miles. 

Inapoindu-se la prefectură,. Brummel se duse 
îndată la. serviciul de evidență și se interesă de 
Leigh. Nu știau nimic despre el. Inspectorul ho- 
tări să se repeadă pînă la adresa unde era înre- 
gistrată mașina. Probabil că acolo locuia și 
Leigh, sau cel puţin i se cunoștea adresa. 

Mașina poliției se opri în fața unei case aflate 
într-un cartier sărăcăcios de periferie, unde ca- 
sele erau nespoite și gardurile dărăpănate. 

O femeie mai în vîrstă veni să-i deschidă. 
Era mama lui Wallace Leigh, văduvă. Soţul ei, 
fost băcan, murise de mulţi ani, lăsîndu-i casa 
și un mic venit care, pe an ce trecea, însemna 
tot mai puţin. 

Brummel îi spuse că e reprezentantul unei firme 
de stat și că dorește să stea de vorbă cu Wallace 
Leigh într-o chestiune destul de importantă 
pentru el. 

— Te pomenești că-i pică norocul din cer ? se 
tumină văduva la față. 

Doamna Leigh îi spuse că fiul ei lipsește de 
acasă și că își petrece vacanța la „Hotel Ocea- 
aic“, într-o stațiune de pe litoral, din apropierea 
orașului. | 

— A dat de bani, probabil? făcu Brummel 
obraznic. 

— Da, în ultimul timp o duce bine. 

— Unde lucrează fiul dumneavoastră, doamnă 
Leigh ? 

»— E agent comercial, se ocupă cu desfacerea 
unor specialități. Unul dintre cei mai pricepuţi, 
așa cred. 

Nu știa prea bine cum îi cheamă pe actualii 
patroni ai fiului ei, dar își amintea numele unei 
firme-auto unde lucrase cu cîtva timp în urmă. 

— Ar trebui să se apuce de o afacere pe cont 
propriu, zise Brummel. 

— Nu știu dacă pune ceva bani deoparte. Ba 
mai degrabă cred că cheltuiește tot ce are. Nu-i 
ca tată-său, oftă văduva, și îi povesti ce om cum- 
pătat era răposatul Leigh. Tineretul de azi e alt- 
fel. înainte erau alte vremuri... 

— Eh, vremurile bune de odinioară! făcu 
Brummel pios. 

— Wallace a avut întîi un serviciu bun în ar- 
mată, urmă văduva. Era căpitan și putea să 
ajungă mai mare. Mai toți prietenii lui slujeau 
în armată. Au învățat toți la acelaşi colegiu. 

Pină și comandantul brigăzii era un vechi ca- 
marad de colegiu de-al lui. Bărbatu-meu avea 
obiceiul să spună că nimic nu preţuiește cît în- 
vățătura la colegiu, fiindcă îţi faci prieteni aleși. 
Da, a muncit din greu, bietul de el, ca să-l vadă 
om pe Wallace... 

In drum spre prefectură, Brummel se abătu 
prin cartierul elegant unde trăise doamna Tyson. 
Merse anume în lungul lui Darlington-Avenue, 
cu case tăcute și posomoriîte, năpădite de jur îm- 
prejur de verdele plantelor agățătoare. 

Cînd ajunse prin dreptul casei aceleia de pă- 
puși, rămasă pustie, încetini mult; se uită la 
acoperișul ei albastru și la zidurile de cărămidă 
albă, la fațada garajului cu pete albe pe fondul 
negru, aidoma unei piese de domino. Se gîndi la 
Eunice, apoi la doamna Tyson și la soțul ei pe 
care îl înșela — bogatul proprietar al unei agenții 
de bursă. Tatăl domnului Tyson locuia pe 
aproape. Are să-i iacă o vizită bătrînului, așa 
cum îi făgăduise. Apucă pe o stradă îngustă și 
opri mașina în fața casei. Fu condus îndată în 
biroul bătrînului. 

— Te așteptam de cităva vreme, spuse dom- 
nul Tyson. 

— Îmi pare rău, se scuză Brummel. Am fost 
tare ocupat, tot cazuri urgente. Şi în cazul nos- 
tru-nu era nici un fel de grabă, adăugă el, vrînd 
ca bătrînul Tyson să se simtă nestingherit și 
să-i înlăture astfel orice suspiciune. 

— La cîteva zile după ce ne-am văzut, începu 
domnul Tyson arătîndu-i bileţelul scris de Daddy, 
am comparat hirtia asta cu o scrisoare primită 
de la Tom Hobson. E același scris. Așa mi s-a 

părut și atunci cînd mi-ai arătat bileţelul. E un 
bilețel ciudat, fără nici un sens, dacă mi-e permis 
să observ, continuă el, sperînd că Brummel îi 
va spune despre ce este vorba. 

Inspectorul însă nu găsi de cuviinţă să-l lă- 
murească. Mulţumi politicos și plecă. 

Se urcă în mașină și o porni spre oraș. Inior- 
mația că Thomas Hobson, asociatul domnului Ty- 
son, soțul femeii ucise, era Daddy, nu-l tulbură 
pe cît l-ar fi tulburat la începutul cercetărilor. 
Dacă avea vreun efect, atunci mai degrabă îl 
apăsa. Oricum, va duce cercetările pînă la capăt, 
va dovedi că el are dreptate. 

Se opri la o intersecţie și deodată se miră sin- 
gur, cum de nu s-a gîndit la Hobson, cel puţin 
ca la o sursă de informaţii. În clipa de faţă, din 
cîte știa el, Hobson trebuia plasat ca suspect de 
crimă în capul listei alcătuite de el. Presupunea 
că Hobson a început legătura sa cu doamna Ty- 
son abia după divorțul acesteia. Fostului ei soţ 
nu i-a ajuns niciodată nimic la ureche. Cea mai 
bună dovadă era prietenia care exista între cei 
doi asociați. Brummel știa asta de la bătrînul 
Tyson. Firește că n-ar mai îi fost prieteni dacă 
domnul Tyson l-ar fi suspectat pe Hobson că 
are vreo legătură cu fosta lui soție. Iată raţiu- 
nea acestui secret. Hobson și doamna Tyson de- 
puseseră, desigur, multă osteneală, ca să păs- 
treze secretul legăturii lor. 

Din senin, Brummel puiîni în rîs. „Nătărău 
trebuie să mai fie Tyson ăsta!“ Într-adevăr, era 
o situație foarte hazlie. Dar în clipa următoare 
încercă un alt sentiment, care-l dispuse mai pu- 
țin. E1 însuși fusese înșelat de o femeie. „Așa i-a 

trebuit“, gîndi detectivul îurios. Faţa i se poso- 
mori și se răsti pe geam la conducătorul unei alte 
mașini să semnalizeze limpede cu mîna. 

De îndată ce ajunse la prefectură îi dădu ra- 
portul lui Fields. Inspectorul-șei era foarte bine 
dispus. Faţa lui lată era toată încreţită de zîmbet. 

— N-am avut niciodată atitea elogii în presă, 
Stewart, spuse el. 

În ziua aceea, o gazetă pomenea numele lui 
Fields, vorbind de viitorul chestor sau chestor 
adjunct. Guvernul, mai puţin interesat de dezle- 
garea unei crime decît de stăvilirea campaniilor 
de critică pornite de presă, îi era. recunoscător 
lui Fields pentru că izbutise să le pună capăt. 
Era lucru știut că guvernul reflectează care din- 
tre cele două posturi constituie o mai potrivită 
răsplată pentru el. 

— Zilele astea n-a mai scos nimeni un cuvin- 
țel împotriva noastră, continuă Fields. E o ade- 
vărată minune. Şi-au dat seama dintr-o dată că 
numai o forță atit de bine pregătită și organizată 
ca a noastră poate ajunge la un rezultat în ac- 
țiunea de stîrpire a crimei. Amatorii nu-s în 
stare de nimic. 

In ultimul timp, Fields adoptase acest cu- 
vint — „amator“ — pe care îl întrebuința ade- 
sea și vădit tendenţios, pentru a respinge unele 
sugestii, care glăsuiau că înșiși oamenilor bri- 
găzii „crime“ le-ar prinde bine să-și completeze 
cunoștințele la cursurile de criminalistică ţinute 
la universitate de un profesor de psihologie, de 
un experimentat sociolog și de un cleric, misio- 
nar în cartierele rău famate. 

— Am mai primit o scrisoare de la universi- 
tate, zimbi inspectorul-șei și explică îngăduitor 
că acești „amatori“ care se amestecă unde nu le 
fierbe oala nu acceptă metodele polițienești și 
încearcă să le înlocuiască cu tot felul de idei 
noi. Dacă le dăm vreo atenţie, înseamnă să le 
acordăm o cinste pe care n-o merită, încheie 
Fields. 

— Foarte adevărat, Frank, zise Brummel. Sînt 
bine intenţionaţi, dar plutesc în afara realităţii. 

Adevărul este însă că nici Fields, nici Brum- 
mel nu doreau să discute despre criminaliștii de 
la universitate, care de fapt îi stinghereau prea 
puţin. Pe amîndoi îi preocupau probleme urgente. 
Fields l-ar fi întrebat cu plăcere pe Bruiwmmel, 
care avea îler și un raționament subtil în ches- 
tiunile politice, ce crede despre șansele lui de a 
îi numit chestor. Deși aflase de la un prieten 
apropiat al șeiului guvernului că va îi susținut 
cu tărie, tot se mai îndoia de norocul lui și trăia 
cu teama că, la momentul oportun, se vor-de- 
zice de el. Suspiciunile care îl rodeau prirseseră 
rădăcini atît de adînci, încît nu avea pic de în- 
credere în cuvîntul unui politician, fiind totuși 
convins că e de datoria lui să aibă. Dar mai 
înainte să se hotărască a-i cere părerea lui Brum- 
mel, acesta îi spuse: 

— l-am identificat pe cei doi amanți. 

Preţ de o clipă, Fields nici nu-și dădu seama 
despre ce vorbește, dar cînd se dumiri, o umbră 
de neliniște îi trecu peste față. 

— Foarte interesant, Stewart, făcu el cu o li- 
niște preiăcută. Cine sînt ? 

— „Lover-Boy“, un tip pe nume Wallace 
Leigh. Daddy, se întîmplă să fie chiar Thomas 
Hobson, asociatul lui John Tyson. Nostim, nu? 
Tommy e un mare afemeiat. In plus, e prieten 
și cu sir Frederick Jamieson, adăugă Brummel, 
rîizînd din toată inima. 

Fields, calm, îl privea plin de interes. 

— Ești absolut sigur, Stewart? întrebă el în 
cele din urmă, cu un aer îngrijorat. 

Brummel îi înfățișă amănunțit cercetările care 
duseseră la identificarea celor doi bărbaţi. Apoi 
îi spuse, pe scurt, tot ce știa despre ei. 

— Ştii, Frank, ar îi trebuit să mă gîndesc din 
capul locului la Hobson. Din cîte am auzit despre 
el, ba chiar din cîte spuneau gazetarii, nimic mai 
simplu decît să-mi dau seama că pentru el, lu- 
-crul cel mai firesc din lume era să-i facă curte 
soției asociatului său. Probabil că legătura dintre 
ei a devenit serioasă abia după divorț. Fără dis- 
cuție pe noi asta nu ne interesează. Indiferent 
că această legătură data dinainte sau de după 
divorț, ei trebuiau să ţină totul în cel mai strict 
secret. Tyson este foarte gelos. Se spune că a 
iubit-o întotdeauna pe nevastă-sa... 

— Unde te duci acum ? se interesă inspecto- 
rul-șef. 

— Aș vrea să stau de vorbă cu amindoi, zise 
Brummel. 

+ — Bagă de seamă, Stewart. Orice greșeală... 

— Poate să mă coste capul, nu, Frank? în- 
cheie Brummel ghicind ce voia să-i spună. 

— Eu nu te opresc, Stewart. Ştiu că trebuie 
să te convingi singur că nu ai dreptate. ca să 

recunoști că nu ai dreptate. Mergi înainte, dar 
nu uita că te joci cu focul. 

Interesele justiției erau cu atît mai bine slu- 
jite dacă îl lăsa pe Brummel să discute cu cei 
doi bărbaţi, hotărî Fields. In același timp se 
punea pe sine la adăpost. Presupunînd prin ab- 
surd că Brummel avea dreptate, Fields nu putea 
să fie acuzat niciodată că a împiedicat abuziv 
cercetările. Desigur, era doar pierdere de vreme, 
o stăruinţă stupidă și inutilă. Brummel nu putea 
însă să admită că a greșit și căuta să dovedească 
imposibilul. 

Parcă anume pentru a scoate în evidență acest 
fapt, Fields îi povesti despre recentele consfătuiri 
de lucru cu prim-procurorul regal Anthony 
Coates. Procurorul era foarte mulţumit de efica- 
citatea poliției și dorea să susțină el însuși re- 
chizitoriul la Curtea Supremă, săptămîna viitoare, 
cînd avea să se deschidă procesul. Procesul 
acesta va deveni celebru. În plus, cazul era pe 
deplin elucidat, iar gazetarii spuneau că procu- 
rorului regal îi plăceau tocmai aceste cazuri, pe 
cele mai dificile lăsîndu-le în seama adjunctu- 
lui său. 

— Nici chiar Moore nu-l mai poate scăpa! se 
aprinse Fields. 

Era vorba de Patrick Moore, eminentul avocat 
criminalist căruia i se încredințase apărarea 
lui Sim. 

— Rămîne de văzut, mormăi Brummel. Nu 
trebuie să uiţi, Frank, că de multe ori Curtea cu 
juri a reiuzat să dea crezare unei declarații 
semnate. 

leșind din biroul inspectorului-șei, Brummel 
se simţi deprimat. Se angajase oare pe o cale ne- 
folositoare ? Detectivul din el nu se va da bătut. 
Pină nu-i va pune lui Fields sub ochi mărturi- 
sirea scrisă a adevăratului criminal și nu i-l va 
aduce și pe criminal să-l vadă cu propriii lui ochi, 
era cu neputinţă să-i schimbe vederile. Da, asta 
ar fi o treabă, dar pare într-adevăr ceva impo- 
sibil. Așa să fie oare ? Trebuie să facă un efort, 
altfel nu poate să-l salveze pe Sim de la pieire. 

In drum spre mașină, se gîndi iar la Eunice. 
l-ar fi plăcut mult să o vadă. Era tare curios 
să știe cum ar reacționa, dacă s-ar duce la ea 
acasă. Cearta lor i se părea acum un fleac, o 
copilărie. Amîndoi erau oameni în toată puterea 
cuvîntului, încercaţi greu de viață. Neîndoios, ar 
îi fost cazul ca și unul și celălalt să se poarte ca 
niște oameni serioși, și nu ca niște tineri geloși. 

Porni cu mașina pe străzi, dar nu se opri acasă 
la Eunice. Ținta lui era „Hotel Oceanic“. Era 
mai mult detectiv — vînător de oanieni — decit 
amant. 

DRUMUL era foarte frumos, numai câ Brum- 
mel nu avea ochi pentru verdele proaspăt al tu- 
felor din stînga, nici pentru 1narea liniștită ce 
clipocea în dreapta. Gonea pe șoseaua principală 
prin răcoarea serii, preocupat de bietul „Lover- 
Boy“, alias Wallace Leigh, proprietarul mașinii 
sport. Din scrisorile lui Leigh și din datele aflate 

de la maică-sa, Brummel își și jăcuse o imagine 
despre omul respectiv... 

Stațiunea se aila la vreo două ceasuri de drum 
cu mașina. Era renumită pentru plaja ei, soco- 
tilă cea mai frumoasă din ţară. În plus, depăr- 
tarea de oraș o ferea de puhoiul mulțimii, în 
ciuda faptului că în ultimul timp tot mai multă 
lume își făcea drum încoace. Dar pînă la urmă 
răminea totuși o stațiune selectă. Trei hoteluri 
de mare lux, cu bucătărie europeană și chelneri 
italieni și englezi, stăteau la dispoziţia vizitato- 
rilor. Separeurile, sălile de mese, barurile al- 
bastre, cele mexicane și cele în stil hollywoodian, 
saloanele somptuoase cu denumiri ca ale străzi- 
lor din New-York, berăriile amenajate în grădini 
și înveselite cu umbrele multicolore de plajă — 
totul gemea de lume bună — bogaţi crescători 
de vite, industriași, fabricanți de textile și tine- 
ret care imita pe milionarii americani din Flo- 
rida și Hawai, adoptînd modul de viaţă din fil- 
mele și revistele la modă. 

„Hotel Oceanic“, unde se opri Brummel, era 
cel mai nou și poate cel mai scump dintre toate 
trei. Inspectorul străbătu holul, trecu prin faţa 
standului de reviste și se îndreptă spre biroul de 
primire. 

— TI caut pe domnul Leigh. 

Funcționara se uită într-un registru. 

— Dă o mică petrecere într-un separeu. Pe 
cine să anunţ ? 

Detectivul stătu cîteva clipe pe gînduri. 

— Nu-l deranjaţi, zise el. Am să-l caut mai 
tîrziu. - 

Era decis să-l cheme la telefon la cîtva timp 
după începerea petrecerii. Şi reflectă cu dispreţ 
că Leigh, așijderea majorităţii celor de felul lui, 
avea probabil obiceiul să bea mult. 

Trecu încet prin holul somptuos, privind cu 
atenţie la pereţii împodobiţi cu fresce bogate în- 
fățișînd scene din trecutul Australiei : bărbaţi în 
uniforme militare din 1820 ajutau doamnelor să 
urce în trăsuri; vagoane de mariă încărcate cu 
baloturi de lînă ; turme de oi păscînd printre 
arbori de cauciuc. 

Găsi o măsuţă liberă aproape de bar, unde 
avea sub ochi aproape toată lumea din hol. Ceru 
o bere și în timp ce sorbea tacticos din pahar, 
încerca să-și închipuie ce viață duc oamenii din 
jurul lui. Recunoscu pe cîţiva după fotografiile 
văzute prin ziare ; rareori uita fizionomia cuiva. 
Nu departe de el ședea un binecunoscut indus- 
triaș, directorul unei mari companii, care vorbea 
tare și plin de importanţă cu un grup de bărbaţi 
— anturajul său personal, secretari și adminis- 
tratori după cum presupuse Brummel. Doi dintre 
aceștia îl amuzau pe inspector. Unul era cu si- 
guranță omul care ținea morțiș să arate că pre- 
țuiește glumele patronului, judecînd după felul 
slugarnic cum asculta ; despre celălalt, care se 
agita în jurul lui, aprinzîndu-i ţigările și discu- 
tind cu chelnerul, puteai spune că e mînuitorul 
cutiei de chibrituri și al ceștilor cu ceai — în- 
tr-un cuvînt, un factotum. Şi pe semne că era 
și ținta glumelor patronului. 

Brummel își îndreptă apoi atenţia asupra unui 
bărbat bine îmbrăcat, de vîrstă mijlocie, care 

ședea la o masă cu o femeie tînără și atrăgă- 

toare, împreună cu încă cineva — un bărbat 
greu de descris și parcă proiund plictisit de tot 
ce-l înconjura, căci din cînd în cînd abia își înă- 
bușea cîte un căscat. Detectivul presupuse nu- 
maidecît că femeia nu era soția domnului de 
vîrstă mijlocie, ci probabil amanta lui, și că îl 
căra pe tînăr după el, ca să nu trezească bănuie- 
lile soției. Asemenea bărbați tineri, care slujeau 
drept paravan bărbaţilor însurați, erau porecliţi 
în America „elefanţi“. Brummel zîmbi de unul 
singur — îi plăcea comparaţia. 

Privirea-i scrutătoare se muta de colo-colo, 
urechea-i ageră asculta tot ce se discuta prin 
preajmă. In spatele lui, cîteva perechi mai în 
vîrstă vorbeau despre copiii lor, care se pregăteau 
pentru vreo reuniune festivă cu dans sau pentru 
ceva asemănător. 

Brummel începu să se plictisească. Pe la orele 
zece se ridică și se duse iarăși la biroul de pri- 
mire. 

— Unde dă petrecerea domnul Leigh ? 

— Nu vreți să-l chem la telefon ? 

— Nu, mulţumesc. Mă duc eu sus. 

Era o încăpere la etajul al treilea. Brummel luă 
liftul și intră în vorbă cu liftierul, un tînăr cu o 
expresie inteligentă, obișnuit să facă tot felul de 
aranjamente pentru oaspeții hotelului — treburi 
care cereau multă discreţie. În general primea 
bacșișuri grase. 

— Il cunoști pe domnul Leigh ? 

Liftierul îi făcu cu ochiul. 

— Chiar așa | rîse Brummael. 

— E unul dintre cei mai de seamă oaspeţi ai 
hotelului. 

— Cum asta ? îl iscodi inspectorul. 

— Aici m-aţi prins, domnule. 

— N-a fost în doliu în ultimul timp ? 

— De ce să fie în doliu, doar are de toate. 

— Are și bani ? 

— Nu duce lipsă de parale. Aud că babacu-său 
are cîteva hoteluri. 

— L-ai auzit chiar pe el spunînd asta ? 

— Nu mai știu. | 

Tînărul ieși din lift și îl îndreptă pe Brummel 
spre separeul unde avea loc petrecerea dată de 
Leigh. 

Brummel deschise ușa încet și se uită înăuntru. 
In jurul unei mese, patru bărbaţi tineri și patru 
femei tinere mîncau și beau. Îl recunoscu numai- 
decît pe Wallace Leigh, după descrierile care i se 
iăcuseră. Purta un sacou crem, cu um papion 
negru la gît. Leigh ridică nedumerit privirea spre 
omul din ușă. 

— Scuzaţi, spuse Brummel, și închise ușa. 

Se întoarse agale spre lift, ca și cum ar fi sta- 
bilit cu Leigh să-l aștepte. Petrecerea continua, 
iar el stătea de vorbă cu liitierul ori de cîte ori 
acesta se oprea la etajul unde se afla Brummel. 
Așteptă așa vreo jumătate de ceas pînă să iasă 
chefliii din separeu. Toţi erau amețiţi de băutură 
și veseli nevoie mare. Leigh ţinea una dintre. îe- 
mei pe după umeri, șoptindu-i ceva despre o plim- 
bare cu mașina pînă la o plajă retrasă, la cîteva 
mile mai sus de hotel. Cînd se opriră în fața lif- 
tului, Brummel îi atinse ușor braţul. 

— Aș putea să vă vorbesc o clipă ? 

Leigh se întoarse agresiv. 

— Aţi găsit şi timpul potrivit! 

— E o chestiune într-adevăr importantă. 

— Cît de importantă ? 

— Nu suferă amînare, rosti Brummel ferm. 

Ușa liitului se deschise. 

— Voi mai bine coboriţi, le spuse Leigh prie- 
tenilor săi. Vin și eu imediat, vă găsesc jos. 

Liftul cobori și Leigh rămase singur cu Brum- 
mel. Detectivul îl măsură din creștet pînă în tălpi 
cu o voită indolenţă. Leigh era un bărbat îrumos, 
voinic și bine proporţional. 

— Ce rost au toate astea ? izbucni Leigh, în- 
torcindu-se spre el. 

— Voiam doar să mă conving, zise Brummel. 
Mda... Chiar dumneata ești. Ce mai faci „Lover- 
Boy“? 

Leigh păli. 

— Cine ești dumneata ? întrebă el, străduin- 
du-se să-și ascundă tremurul din glas și să pară 
amenințător. 

— Sint inspectorul Brummel, de la brigada 
„crime“, și îi arătă legitimația. Cred că ar fi mai 
bine să mergem în camera dumitale. ! 

Leigh îl privi buimac. Apoi se uită în jur, ca 
și cînd ar fi vrut să găsească o scăpare. Nă- 
dejde zadarnică... 

7 Camera mea e cu un etaj mai sus, îngăimă 
el. 

— Așteptăm liitul ? 

— Te deranjează dacă urcăm pe scări ? 

— Cituși de puţin. 

Urcară treptele fără o vorbă. Cînd intrară în 
cameră, Leigh se lăsă să cadă într-un fotoliu, 
desfigurat la față, și își aţinti privirile undeva 
pe perete, întocmai ca un actor, în momentul 

cînd, coniorm acţiunii din piesă, i se anunţă o 
nenorocire. Era tare îrumos în desperarea lui. 
„Nu-i de mirare că femeile roiesc în jurul 
ăstuia“, gîndi Brummel. Capul acela frumos, cu 
părul ondulat, cu obrazul măsliniu, fără o cută, 
și cu gropiţă în bărbie, era sortit să odihnească 
la pieptul sau în poala unei femei. 

Brummel stătea lîngă ușă și îl cerceta aient 
cu privirea. 

— Te caut cam de multișor, Leigh. 

— Cumva te așteptam, bolborosi tinărul cu o 
voce frîntă, aproape fără să-și dea seama ce 
spune. 

— De ce mă așteptai, Wallace? făcu Brum- 
mel cu o familiaritate insolentă. 

Tînărul ar îi vrut să-și muște limba. 

— Nu pentru.-ce crezi dumneata, domnule in- 
spector, încercă el să-și îndrepte greșeala. 

„ — Ce cred eu, Wallace ? 

Leigh își pironi ochii în podea. 

— Dumneata vrei să-mi vorbești despre Beth, 
biigui el. 

Brummel nu se grăbea cîtuși de puţin cu între- 
bările. Acum se plimba roată prin cameră și găsi 
timp să arunce o privire și în camera. de baie, 
toată în faianţă. 

— Asta trebuie să te coste bani, nu glumă, 
Wallace. 

Leigh tăcu. 

— Ceasul ăsta e un dar foarte scump, zise 
Brummel, ridicînd un ceas de mînă de aur, 
aruncat pe măsuţa de toaletă. Ce-i drept, cam 
mulți bani pentru un interval de timp atît de 
scurt. Lumea spune că niciodată nu ţi-a mers 

mai din plin. Cum de-ai reușit, norocosule ? rîse 
inspectorul, punînd ceasul înapoi pe măsuţă. 

Leigh nu mai putu răbda. 

— Ce vrei de la mine? izbucni el. De ce nu 
spui o dată ? Prietenii mei mă așteaptă. 

Brummel îl privi grav. 

— Ești vîrit într-o încurcătură, Wallace. 

Tînărul, nestăpînit, nu știa să-și țină gura. 

— Ce încurcătură ? N-aţi prins ucigașul ? 

— Dumneata crezi chiar tot ce se scrie în 
ziare, Wallace, nu-i așa că nu? 

— Dar omul e arestat și va fi judecat. 

Ochii lui Brummel îl sfredeliră neîndurător. 

— N-a ucis-o el pe Beth. Eu presupun că dum- 
neata ai ucis-o, Leigh. 

Tînărul se făcu alb ca varul, de parcă se 
scursese tot sîngele din el. 

— N-am ukis-o eu, domnule inspector, hohoti 
Leigh. 

— Ai fost la ea în casă în noaptea crimei. 

— Nu, n-am fost, icni el, ghemuindu-se în fo- 
toliu. 

— Ai fost la ea, ai ucis-o și ai jefuit-o, Leigh, 
continuă Brummel, implacabil. lar acum trăiești 
de pe urma jaiului. 

— Nu, nu-i adevărat, domnule inspector. 

— Batista dumitale a fost găsită în faţa ușii 
de la dormitor, îl încolți detectivul, încercîndu-și 
șansa cu aceeași batistă cu care îl înfundaseră și 
pe Sim. 

Leigh se holbă năuc la el. 

— Putem dovedi că batista îți aparţine. 

Celălalt își ascunse deodată faţa în miini și 
începu să plîngă cu hohote. 

— Era moartă... Draga mea Beth... Am iubit-o. 

Brummel îl măsură disprețuitor. 

— Vino-ţi în fire, Leigh... 

Tînărul își șterse ochii cu o batistă albă, dar 
cînd să o pună înapoi, în buzunar, se uită curios 
la ea. 

— Vrei să spui adevărul ? 

— Da, da, îngăimă Leigh, cu capui în piept. 

— Recunoști că ai fost în casă în noaptea cri- 
mei... 

— Era moartă cînd am intrat eu în dormitor. 

— De unde știi că era moartă ? 

Leigh ridică ochii absent. 

— Din privirea ei. 

— Cam la ce oră se petrecea asta ? 

— Între zece jumătate și unsprezece fără un 
siert. 

— Cum ai intrat în casă ? 

Leigh nu ar îi vrut să răspundă. Din nou lăsă 
ochii în pămînt. 

— Ştii, domnule inspector, întrebarea dumi- 
tale se referă la o chestiune foarte personală. 

Brummel zimbi ironic. 

— Doamna e moartă actim, observă el. Atunci 
cînd ai ucis-o, nu te-ai mai gîndit la chestiunile 
personale. 

Fața frumoasă și măslinie a lui Leigh își 
pierdu orice expresie din cauza fricii. Nişte pungi 
mici i se adunaseră sub ochi. 

— Cînd vii jos, Wally ? întrebă o voce de fe- 
meie. 

— In cîteva minute, răspunse Leigh bucuros, 
ca și cum S-ar îi văzut scăpat de interogatoriu. 

Așteaptă-mă ! strigă el, ridicîndu-se din fotoliu: și 
îndreptindu-se spre ușă. 

— Incotro ? îi ţăie calea Brummel. 

Leigh încremeni locului, cătînd buimac la in- 
spector, ca trezit dintr-un vis plăcut. 

— Credeam că... 

— Credeai că am isprăvit ? 

— Da. 

— Te înșeli, Wallace. Nici n-am început încă. 
Mai bine spune-le că te întîlnești cu ei mai tîrziu. 
Sau că o să le telefonezi. Ori, poate, am să le te- 
lefonez eu de la prefectura de poliţie. 

Leigh se așeză din nou în fotoliu, cu o spaimă 
adîncă zugrăvită pe faţă. 

— Să ne întoarcem acolo unde am rămas, pro- 
puse Brummel. la. spune, cum ai ajuns în casa 
doamnei Tyson în noaptea crimei ? 

— Aveam întîlnire cu ea... Şi ea n-a venit... 
Fram cam neliniștit... M-am dus la ea acasă să 
văd de ce n-a venit la întîlnire. Am bătut la ușă. 
Nimeni. Atunci am băgat de seamă că ușa era 
întredeschisă. Am intrat și am aprins lumina în 
hol. Am strigat — nici un răspuns. Am trecut 
în dormitor. Un tablou oribil. Zăcea întinsă pe 
canapea. Era moartă... 

— Te-ai dus pînă la canapea ? 

— Da. Era bătută peste îaţă, cu buzele pline 
de sînge închegat. 

— l-ai luat pulsul ? 

— Nu. | 

— Atunci nu știi sigur'ttacă era moartă sau 
NU... 

Leigh părea gata să izbucnească din nou în 
plîns. 

— De ce n-ai chemat un medic ? Poate că mai 
era încă în viaţă și un medic ar fi fost în măsură 
să o salveze. 

— Eram convins că e moartă... 

— Minţi! strigă Brummel. Adevărul e că 
doamna Tyson nu te-a primit niciodată în casă 
și dumneata intraseși la bănuieli, cum că o vizi- 
tează acasă un alt bărbat. Ai aflat cine este 
acest bărbat și ai căutat-o, vrînd să ai o expli- 
caţie cu ea. Ea a fost surprinsă cînd te-a văzut. 
Dumneata ai împins-o din ușă, ai intrat și te-ai 
certat cu ea în dormitor. lată motivul pentru 
care n-ai chemat medicul. În afară de criminal, 
oricine altul l-ar fi chemat... 

— Nu, nu-i așa, se împotrivi Leigh. N-am che- 
mat medicul fiind convins că era prea tirziu... 
Mi-a fost teamă să chem pe cineva... 

— De ce ţi-a fost teamă ? 

— Puteam fi suspectat. 

Brummel zimbi. 

— Te-ai purtat întocmai așa. cum s-ar îi pur- 
tat criminalul. N-ai chemat medicul... N-ai che- 
mat poliţia... Ai încercat să ascunzi legătura du- 
mitale cu doamna Tyson... Mi-ai îndrugat acum 
numai minciuni. Nu pot să trag decît o singură 
concluzie. 

Şi inspectorul se apropie de telefonul ailat pe 
măsuţa de lîngă pat. 

— Leigh, îl anunţă el, punînd mîna pe recep- 
tor, chem încoace oamenii noștri ca să te ridice. 

Tînărul începu să tremure. 

— Nu, nu, domnule inspector, te rog nu-i 
chema ! 

— Îți mai dau o singură șansă, zise Brum- 
mel, ținînd mîna mai departe pe receptor. Dar 
bagă de seamă, m-am săturat de minciuni. 

— Am să spun adevărul, jur... Beth nu m-a 
primit niciodată în casă, recunosc. Dar aveam în- 
tilnire. N-a venit, așa cum am spus. Ca să îiu 
sincer, devenisem bănulitor. Epam gelos... M-am 
hotărît să mă duc cu mașina la ea acasă și să 
lămuresc lucrurile. Cînd am ajuns, n-am avut 
curajul să intru imediat... Am stat un timp în 
umbra unui copac. Eram acolo de vreo cinci 
minute cînd am văzut apropiindu-se un tip înalt, 
care a deschis portiţa și s-a îndreptat pe alee 
spre casă. Avea cheile de la ușă și a intrat. Era 
el, cu siguranță. Atunci am înţeles de ce mă ţinea 
departe de casă... Am așteptat afară, nu știu cît 
anume... Nu puteam să dau buzna înăuntru... Mă 
înţelegi... Intr-un tîrziu, tipul a ieșit. Părea gră- 
bit. Am mai stat afară un timp și pe urmă am 
intrat în casă... Asta-i tot. 

— Tot? 

— Da, tot, domnule inspector. 

Brummel luă mîna de pe receptor și se apro- 
pie de Leigh, care se ridică să-l înfrunte. 

— Cine era bărbatul, Leigh ? 

— Nu știu, domnule inspector, biigui el. 

Deși nu-l credea, detectivul se prefăcu mulţu- 
mit. 

— N-ai încercat să afli cine este? 

— Nu, răspunse Leigh. Am încercat să uit... 

Brummel dădu din cap a înţelegere. 

— Mi-ar îi fost de mare ajutor dacă ştiai cine 
este. Vezi, cîtă vreme nu dau ochi și cu celălalt, 

nu pot spune că povestea dumitale e pe deplin 
satisiăcătoare. 

— Am să încerc să aflu, se oferi el, zelos. 

— Asta-i foarte bine, spuse Brummel. Să zi- 
cem că mă întorc să te văd peste cîteva zile. 

— Voi face tot ce pot. 

Brummel scoase carnetul de însemnări și își 
notă ceva. 

— Să nu uit, Leigh, care ţi-e numele întreg ? 

Tînărul începuse să-și vină în fire, dar acum 
e neliniști iar. 

— Numele meu întreg ? repetă el nervos. Wal- 
lace George Leigh. 

— Unde lucrezi ? 

— Acum nu lucrez nicăieri. Am fost funcţionar 
pînă acum cîteva luni. 

— Unde ? 

Leigh numi o societate de asigurări și Brum- 
mel își notă în carnet. 

— Trebuie că ai cîștigat bani frumoși. 

— Da, am cîștigat. 

— În ultimul timp n-ai intrat cumva în pose- 
sia unei sume mai mari ? 

Leigh arăta atît de stingherit, încît Brummel 
înțelese că se află pe calea cea bună. 

— Hai, spune, Wallace, ai dat de bani, nui 
așa ? 

— Nu, domnule inspector. 

— Dumneata ai dispus întotdeauna de sume 
considerabile, observă Brummel în treacăt. 

— Am cîștigat întotdeauna bine. 

Brummel închise carnetul și-l puse înapoi în 
buzunar. 

— Beth Tyson obișnuia uneori să-ţi împrumute 
bani, nu-i așa, Wallace ? 

— Nu-mi aduc aminte. 

— Înseamnă că ţi-a împrumutat. 

— Ce vrei să insinuezi, domnule inspector ? 

— Am motive să presupun că ea ţi-a împru- 
mutat bani ca să-ți cumperi mașina... 

Leigh se crispă la față. Era cu ochii în patru, 
încercînd să anticipeze întrebările detectivului. 

— Acum mi-ai amintit, domnule inspector. 
Mi-a împrumutat ceva bani atunci cînd mi-am 
luat mașina. De altfel, i-am și restituit suma 
respectivă. 

— De la moartea ei ai mai împrumutat bani 
de la vreo altă persoană ? 

— Nu, de la nimeni. 

— Nici n-ai primit vreun dar în bani ? 

— Nu. 

— Asta înseamnă că ai cîștigat foarte bine de 
pe urma asigurărilor. 

— Da, e adevărat. 

Brummel tăcu o clipă. 

— Bine, mulțumesc, Wallace. Mai ai încă timp 
să faci o plimbare cu doamna aceea tînără. E 
o noapte splendidă... Mă întorc să te văd peste 
cîteva zile, spuse inspectorul în timp ce ieșea pe 
ușă. 

BRUMMEL nu se duse prea departe. Se duse 
jos, la garajul din spatele hotelului, unde .își 
ținea Leigh mașina. Era aproape miezul nopții 

—— o noapte caldă, cu lună, și încă se mai distin- 
geau contururile. 

Deschise ușa garajului cu un șperaclu. Nu 
pleca nicăieri fără aceste jucărioare ale lui. 

Indreptă lumina lanternei asupra mașinii ar- 
gintii de curse și merse roată în jurul ei, obser- 
vîndu-i particularitățile și căutînd să și le întipă- 
rească în minte. Pe urmă deschise portiera și se 
așeză pe locul de la volan. Rămase așa, în întu- 
neric, așteptînd cu răbdare. 

Tocmai începuse să moțăie, cînd ușa garajului 
se deschise și se aprinse lumina. Întoarse somno- 
ros capul și îl văzu pe Leigh, ţinînd în mină o 
servietă cu lucruri adunate în pripă. Chipeșul 
tînăr încremeni locului și aruncă servieta la pă- 
mâînt. 

— Dumneata, aici ! exclamă el. 

— După cum vezi, n-am plecat, chicoti Brum- 
mel cu o veselie de neînțeles. 

— M-am hotărît să mă duc acasă, șopti Leigh 
răgușit. Mă simt prost. 

— Lasă, ai să te simţi mai bine, Wallace, îl 
îmbărbătă Brummel și se gîndi în treacăt că era 
firesc pentru Leigh să spună că se simte prost; 
un bărbat ar îi spus că e zdrobit. 

Tînărul începu să se tragă îndărăt, spre ușă. 

— Încotro ? zise Brummel, sărind din mașină. 

Leigh rămase locului ca lovit de apoplexie. 

— Doar n-o să-ţi spun dumitale tot ce fac. 

— Aici greșești, Wallace, i-o reteză Brummel 
îndreptîndu-se spre el. 

Celălalt se repezi deodată într-o parte, ridică 
un cric rezemat de perete și îl azviîrli cu putere 
asupra detectivului. Acesta se aruncă fulgerător 

la pămînt și cricul se izbi cu zgomot de capota 
mașinii. Văzînd asta, Leigh se întoarse și o zbu- 
ghi din garaj. Brummel ţișni după el și îl ajunse 
repede din urmă. Tînărul făcu o siorțare despe- 
rată să scape, dar Brummel se aruncă înainte cît 
era de lung, apucîndu-l de picioare și trîntindu-l 
la pămînt, așa cum se obișnuiește la meciurile 
de rugby. Urmă doar o cădere surdă, fără luptă 
și fără zgomot. 

— Proastă treabă, Wallace, ai vrut să mă 
omori. 

Tînărul cu sacoul murdar, se ridică în picioare 
clătinîndu-se. 

— Haidem înapoi în garaj, spuse Brummel. 

Il apucă de mînecă și îl trase spre garajul lu- 
minat, îi făcu vînt înăuntru și încuie ușa în urma 
sa. Se arăta destul de indiferent față de Leigh, 
deși acesta încercase să-l omoare. 

— Urcă în mașină, spuse răstit detectivul, 
apoi se urcă și el, îndesîndu-l zdravăn în por- 
tieră. 

— Puteai să faci cunoștință cu un glonţ, Wal- 
lace, începu Brummel pe tonul familiar de mai 
înainte. Dacă erai niţel mai iute de picior, n-a- 
veam încotro, trebuia să te împușc din spate. 

Leigh era moale ca o cîrpă. Atacul împotriva 
detectivului îi sleise puterile. Acum putea să fie 
trimis la închisoare pe ani de zile. Ochii lui spe 
riați se plecară în pămînt; simţea nevoia să 
plingă, să-și odihnească îndelung capul în poala 
unei femei. Asta mai mult ca orice. Și în loc de 
asta, îl avea pe Brummel alături... 

— Deocamdată, nu discutăm că ai încercat să 
mă omori, spuse Brummel. Incepem cu isprăvile 

mai vechi. Merg pînă acolo încît presupun că 
l-ai șantajat pe bărbatul pe care l-ai văzut ieșind 
din casa doamnei Tyson... Te-ai dus s-o vezi ca 
să ai o explicație cu ea. Nu pentru că erai gelos... 
Ştiai totul despre ea și celălalt bărbat... In ziua 
cînd nu a venit la întîlnire, ai crezut că ești dat 
la o parte și ţi-ai văzut tăiată sursa de venituri. 
lată de ce te-ai dus să te explici cu ea... Ajuns 
acolo, l-ai văzut pe celălalt ieșind din casă... Ai 
intrat imediat și explicația pe care o doreai a 
avut loc. Probabil că ea ţi-a spus cuvinte grele. 
Atunci ţi-ai pierdut capul și ai omoriît-o. În felul 
ăsta îţi luai însă adio de la bani. Ţi-ai dat seama 
că ai făcut o mare greșeală. Nu-i așa? Dar ţi-a 
venit pe loc o altă idee. Cînd cadavrul a fost des- 
coperit și ziarele au început să vorbească despre 
crimă, te-ai înființat la celălalt și l-ai șantajat. 
I-ai spus că te duci la poliţie și l-ai ameninţat 
pînă a cedat. Așa stau lucrurile, e adevărat ? 

— N-am omorit-o eul 

— Dar ai primit o sumă considerabilă de la ce- 
lălalt, e adevărat? Cine este ăla, Leigh? Dacă 
nu spui, te duc drept la poliţie și te acuz de asasi- 
narea doamnei Tyson precum și de tentativă de 
omor asupra mea. Am toate dovezile necesare 
pentru ambele acuzaţii. 

— Spun tot! îngăimă Leigh cu implorare în 
glas, punînd mîna pe braţul lui Brummel. 

— Atunci dă-i drumul, se răsti Brummel, az- 
vîrlindu-i mîna la o parte. 

— L-am recunoscut pe tip. E Thomas Hob- 
son... 
— Știu, îl întrerupse Brummel nerăbdător. 

— Ştiai asta de la început ? biigui Leigh spe- 
riat și parcă jignit. 

— Mai bine spune adevărul... 

— Da, m-am dus la Hobson a doua zi după 
ce am citit despre crimă... l-am spus că am intrat 
în casă după el și că am găsit o femeie zăcînd în 
pat, bătută de moarte. 

Am strigat: „Ai ucis-o, domnule Hobson!“ 
„Pe tine trebuia să te omor, șantajistule !“ a iz- 
bucnit el. Dar n-a putut să se atingă de mine 
acolo, la el în birou. Nici măcar nu m-a întrebat! 
cum am ajuns în casa ei. Nu știa cum să scape 
mai repede de mine. Ținea ca legătura lui cu 
Beth să nu fie cunoscută de nimeni, nu-și putea 
permite ca cineva să aile cel mai mic amănunt. 
Tyson, asociatul său, l-ar îi ruinat. l-am spus: 
„Dacă vrei să-mi țin gura, domnule Hobson, 
atunci trebuie să plătești“. M-a insultat în tot 
felul, dar a plătit foarte prompt. 

— Şi de atunci ţi-a dat mereu bani? 

— Da. 

— Şi acum voiai o altă sumă mai mare, ca 
s-o poţi șterge ? De asta ai încercat neghiobia de 
adineauri ? Ai vrut să te duci la el chiar în noap- 
tea asta ? 

Leigh încuviință din cap. 

— Hobson știe că ai fost amantul ei? 

— Sînt convins că nu știe. 

— Dar dumneata știai că el este amantul ei ? 

— Nu, nu știam. 

— Atunci cum ai aflat că amantul e Hobson ? 

— L-am recunoscut. [i văzusem fotografia. E 
un tip foarte cunoscut. 

— Minţi, Leigh. 

— Nu, nu mint, domnule inspector, rosti Leigh 
cu convingere. Jur că pînă în noaptea aceea n-am 
știut că Hobson e amantul ei. | 

— Nu știai că primește bani de la el? 

Tînărul tăcu vreo cîteva clipe. 

— M-am gîndit că o îi primind bani de la ci- 
neva, făcu el cu scîrbă, dar știam în același timp 
că e cointeresată în niște afaceri. 

— N-a fost gelozie la mijloc, ţi-am mai spus 
eu asta. Gîndul la un cîștig murdar ţi-a dominat 
sentimentele. Erai speriat că-țţi pierzi singura 
sursă de venituri. Fiindcă numai asta te-a intere- 
sat întotdeauna... 

— Am iubit-o pe Beth, șopti Leigh tulburat. 

Brummel îl măsură ironic și se întrebă dacă 
există cumva o limită în slăbiciunea omului de a 
se amăgi singur. Leigh, bunăoară, credea că a 
iubit-o sincer pe nefericita femeie. 

— Acum te iau cu mine, Leigh, hotărî brusc 
inspectorul. Lasă-ţi servieta aici, în mașină. Are 
s-o ia mama dumitale mai tirziu. 

— Nu mă duce la închisoare! strigă tînărul. 
Ți-am spus adevărul... Jur pe Dumnezeu... Dă-mi 
o ultimă posibilitate... Mama o să moară de 
inimă cînd o să afle... 

Vorbele i se rostogoleau sacadat de pe buze, 
arzătoare. 

— N-am vrut să te omor, domnule inspector... 
Nu eram conștient cînd am aruncat cricul... 

— Te-am crezut o dată, ripostă Brummel. 

— Dă-mi o ultimă posibilitate, domnule in- 
spector... 

— N-am dreptul s-o fac, și Brummel tăcu, îu- 
rat parcă de gînduri. In fine, înainte să-mi schimb 
părerea, trebuie să-mi dai două declaraţii. 

Zicînd acestea, scoase carnetul și rupse cîteva 
foi albe, pe care i le dădu lui Leigh. Apoi îi în- 
tinse stiloul cu mare atenţie, de parcă ar îi fost 
un tăciune aprins. 

— Acum scrie, îi porunci Brummel, și îi ceru 
să îniățișeze lucrurile de la începutul legăturii 
lui cu doamna Tyson. 

Leigh așternu pe hîrtie o declaraţie lungă, ară- 
tind cele petrecute în noaptea crimei, precum și 
șantajul asupra lui Hobson ; cînd isprăvi, Brum- 
mel îl puse să semneze și să adauge data, iar 
după aceea îi ceru o altă declaraţie, referitoare 
la tentativa de a-l ucide în exerciţiul îuncțiunii. 

Vîrî cu grijă cele două declaraţii în buzunar, 
apoi îi spuse: 

— Îţi dau o ultimă posibilitate, Wallace. Bagă 
de seamă, nu părăsești hotelul fără încuviințarea 
mea. Dacă încerci să fugi, te aduc înapoi și puș- 
căria te mănîncă. Ştii ce te așteaptă: pe puţin 
cincisprezece ani. 

Perfect calm, descuie ușa garajului și-l con- 
duse pe Leigh înapoi în hotel. Chipeșul tînăr 
pășea cu ochii în pămînt. Ar fi trebuit să se simtă 
fericit că e liber, dar inima îi tremura, fiindcă nu 
avea încredere în copoiul ăsta... 

— Domnule inspector, începu el, atunci cînd 
detectivul era gata să plece. Domnule inspector, 
ce ai de gînd să îaci cu declaraţiile mele ? 

Brummel zîmbi. 

— Ai să vezi tu, Wallace. Intre timp să faci 
ce ţi-am spus. Altiel, știi ce te așteaptă... 

După care se îndreptă liniștit spre mașina lui, 
care aștepta afară, și tot drumul goni înapoi spre 
oraș cu șaptezeci și cinci de kilometri pe oră. 

A DOUA ZI de dimineaţă, la nouă și jumătate, 
Brummel se duse la birourile agenţiei de schimb 
„Hobson și Tyson“, care ocupau două etaje, în- 
tr-o clădire nouă. 

Domnul Hobson nu venise încă, dar era aștep- 
tat dintr-o clipă în alta, îi comunică secretara. 
Inspectorul se așeză pe un scaun și așteptă. Re- 
capitulă în minte toate informațiile culese despre 
agenţia „Hobson și Tyson“. Era una dintre cele 
mai importante firme de schimb din oraș, în 
strînsă legătură cu presa și cu industria metalur- 
gică. Deși Tyson avea probabil participaţia cea 
mai mare, Thomas Hobson era în mod categoric 
asociatul principal și factorul căruia i se datora 
dirt plin dezvoltarea rapidă a firmei din ultimii 
ani. Ca și prietenul său, sir Frederick Jamieson, 
Hobson începuse modest şi își consolidase pozi- 
țiile o dată cu avîntul presei și al industriei meta- 
lurgice. Avînd interese în toate partidele politice și 
făcînd investiţii în fiecare nouă întreprindere _ris- 
cantă, Thomas Hobson dobîndise treptat tot mai 
multă influență și putere. Impletind viclenia unui 
negustor cu hărnicia unui crescător de vite, adu- 
nase ceea ce se numește îndeobște o considera- 
bilă avere personală. În plus, făcea parte dintr-o 
serie de consilii și comisii guvernamentale, avînd 
perspectiva de a dobîndi mai curînd sau mai tîr- 

ziu un titlu de noblețe. Soţia lui, fermecătoarea 
Alice Hobson, președinta diferitelor comitete de 
ajutor, era veșnic pomenită în cronicele mondene, 
iar iotogralia ei apărea foarte des în paginile 
ziarelor. 

După vreo douăzeci de minute de așteptare, 
secretara apăru din nou. Domnul, adică Brum- 
mel, să binevoiască să spună exact în ce pro- 
blemă dorește să-l vadă pe domnul Hobson; 
domnul Hobson era îoarte ocupat. 

— O chestiune personală și confidențială, ex- 
plică detectivul. Nu pot să vă spun nici dumnea- 
voastră despre ce este vorba. 

In același timp refuză să-și spună numele. 

— V-aș ruga să-i atrageţi atenţia că e ceva 
foarte urgent, adăugă inspectorul. 

Secretara, plecînd, îi aruncă o privire piezișă și 
iscoditoare. Domnul acesta i se părea cu adevă- 
rat misterios. Era bine îmbrăcat și parcă totuși 
nu era. Nu se prea dumirea nici ea singură. Nu 
era îmbrăcat ca toți oamenii de afaceri pe cae 
îi cunoștea, ba mai degrabă avea ceva vulgar'în 
înfățișare. 

Se înapoie numaidecit. 

— Poiftiţi, spuse ea, și îl conduse într-o încă- 
pere spațioasă, mobilată cu o risipitoare eleganţă. 
Pe pereţi atîirnau iablourile unor maeștri bine 
cunoscuţi în oraș. În celălalt capăt al încăperii, 
Thomas Hobson scria la un birou impunător, cu 
cîteva telefoane pe o margine și un dictaion pe 
cealaltă. De departe putea trece drept un bărbat 
tînăr, mulţumită trăsăturilor sale ferme, tenului 
bronzat și părului negru. Giîtul gros, umerii largi, 
pieptul masiv, ca tăiat în piatră, mărturiseau din 

plin o constituţie atletică. O energie neistovită se 
citea în ochii lui cenușii. Purta mustață tunsă 
militărește și avea încheieturile miinilor mari și 
puternice. 

Nu-și ridică ochii din hîrtii nici atunci cînd 
Brummel ajunse lîngă birou. 

Intr-un tîrziu, binevoi să-l privească și îl în- 
trebă cine este. Inspectorul se uită spre secretară 
și nu scoase o vorbă pînă ce nu o văzu ieșind pe 
ușă. După aceea îi arătă legitimația sa de poli- 
țist. 

„Inspectorul detectiv Stewart Brummel“, citi 
Hobson, și o strimbătură îi schimonosi pen- 
tru o clipă obrazul, trădînd o bruscă nervozitate. 

Brummel îi aruncă o privire rapidă — o privire 
plină de siguranţă, căreia nu-i scapă nimic. 

— Lucrez în cadrul brigăzii „crime“, domnule 
Hobson, preciză Brummel. 

Hobson îl examină cu privirea, înainte să des- 
chidă gura. O clipă se gîndi că ar trebui să-l 
cheme la telefon pe chestorul poliţiei, să-l întrebe 
de ce n-a fost anunțat de vizita inspectorului. 
Dar o rapidă reflecţie îl făcu să renunţe. El știa 
să trateze cu oamenii, chiar și cu acest detectiv, 
oricît părea de inteligent. 

— Ei bine, domnule Brummel|! începu Hob- 
son, cu tonul omului obișnuit să intre imediat în 
subiect. 

— Nu e o chestiune prea ușoară pentru mine, 
domnule Hobson, și Brummel avu aerul că îi cere 
scuze. „Trebuie să procedez cu. grijă“, hotărî el 
în gînd. Am primit anumite informaţii... care vă 
privesc pe dumneavoastră... N-am vorbit nimă- 

nui din poliţie despre asta... M-am gîndit că e 
mai bine să discut întîi cu dumneavoastră. 

— Apreciez faptul foarte mult, spuse domnul 
Hobson. 

— Se insinuează că dumneavoastră aţi îi băr- 
batul care a fost văzut părăsind casa doamnei 
Tyson, între zece și cincisprezece și zece treizeci, 
în noaptea crimei... Probabil aţi citit în ziare că 
doamna Tyson a decedat curînd după miezul 
nopții, în urma unor puternice lovituri de pumn 
primite în cap... Examenul medico-legal stabi- 
lește că aceste lovituri au fost primite cu puţin 
timp înainte de miezul nopţii. 

Pe fața domnului Hobson nu se citi nici cea 
mai mică neliniște. Era pe deplin stăpîn pe sine 
și se uita țintă la Brummel. 

— Eu nu neg că am părăsit casa în jurul orei 
menționate de dumneata. Am ieșit pe ușa din 
iață. Putea să mă vadă multă lume... Doamna 
Tyson m-a condus pînă la ușă. 

— Sînt obligat să vă mai pun cîteva întrebări. 

— Te rog. 

— Mi-e cam neplăcut, domnule Hobson — și 
Brummel se prefăcu stingherit — dar trebuie să 
mă amestec în chestiunile dumneavoastră parti- 
culare. Erați în relații intime cu doamna Tyson ? 

— Da. 

— L-aţi scris scrisori sub semnătura „Daddy“ ? 

Domnul Hobson păru să se întunece la faţă. 

— E neapărat necesar să răspund, domnule 
inspector ? 

— Ei bine, poate că nu. Trec peste asta, dom- 
nule Hobson. 

Omul de afaceri deveni mai prevăzător. 

— Nu doresc nici o favoare, domnule Brum- 
mel, spuse el calm. 

— Vă asigur că într-adevăr nu are importanţă 
dacă aţi scris sau nu acele scrisori, zise Brum- 
me| tot atît de calm. 

Hobson chibzuia în gînd ce anume lucruri cu- 
noaște detectivul, dar totuși nu dorea să-l pună 
la încercare. | 

— Am fost prieteni foarte buni, murmură el 
cu un aer trist. Moartea ei a fost o lovitură grea 
pentru mine. 

— Indiscutabil, încuviință Brummel grav și, 
vrînd să arate o anume decenţă, tăcu o clipă 
înainte să reia interogatoriul. Cînd a început le- 
gătura dumneavoastră cu doamna Tyson ? Inainte 
sau după divorț ? 

— După... Firește, o cunoșteam de mult. Am 
cunoscut-o înainte de a se mărita. Dar între noi 
n-a existat nimic pînă după divorț. Am întilnit-o 
într-o zi în oraș. Cu totul întîmplător. Știi, aveam 
o sinceră compasiune față de dînsa. Întotdeauna 
am socotit că John a procedat prea pripit cu ea. 

— Dumneavoastră ați ajutat-o să cumpere 
casa din Darlington-Avenue... li dădeaţi bani... 

— Da, într-un fel i-am dat. Mai corect ar îi 
să spunem că i-am împrumutat bani. 

— Ştiaţi că are legături de afaceri cu doamna 
Summers ? 

— Desigur. 

— O cunoașteţi pe doamna Summers ? 

— Oh, da. 

— Cît timp aţi stat la doamna Tyson în seara 
aceea ? 

Hobson părea că se gîndește. 

— Cred că am ajuns la ea în jurul orei opt... 
Da, cu siguranţă, în jurul orei opt... Aveam unele 
chestiuni de aiaceri de discutat împreună. Șitii, 
eram consilierul ei de aiaceri. O îndrumam cum 
să-și plaseze banii... Am plecat imediat după 
zece, așa cred. Poate că era zece și treizeci, cum 
ai spus dumneata. 

— V-aţi certat ? 

— Nu, de loc. 

— Aţi cinat împreună ? 

— Da, bineînţeles. Chiar ea a pregătit masa. 
Era foarte pricepută în asemenea treburi, adăugă 
Hobson, cu o umbră de nostalgie. 

Brummel se ridică să plece. 

— Bine, vă mulțumesc, domnule Hobson. Re- 
gret sincer că am fost nevoit să vă deranjez. 
Dar trebuie să-mi fac datoria... 

— Înţeleg, domnule inspector. 

Hobson îl conduse pînă la ușă. 

— Ți-am spus tot ce știu, domnule inspector, 
spuse el cu o grabă subită. Cînd m-am despărțit 
de doamna Tyson, era vie și teafără. La plecare 
m-a condus pînă la ușă. 

Brummel dădu din cap fără convingere. Tă- 
cerea lui îi trezi bănuieli lui Hobson. Nu avea 
încredere în acest detectiv amabil ca un gen- 
Ileman. 

— Dacă mai ai nevoie de mine, inspectore, 
telefonează-mi, și scrise numărul său secret de 
telefon pe o carte de vizită, pe care i-o întinse 
lui Brummel. 

— Multe mulţumiri, domnule Hobson. 

Cînd ieși în stradă, inspectorul nu era hotărît 
ce să facă. Se simțea destul de mulţumit că atît 

Leigh, cît și Hobson, contestă că au ucis-o pe 
doamna Tyson. Hobson îl minţise în privința 
cinei. Brummel trecu în revistă cele petrecute în 
noaptea crimei. Sosise la doamna Tyson în jurul 
orei opt și plecase curînd după zece. Leigh intrase 
în casă îndată după plecarea lui. Doamna Tyson 
zăcea Oare într-adevăr în pat, bătută, așa cum 
spunea Leigh ? Dacă Leigh nu minţea, însemna 
că ucigașul era Hobson. Dar Hobson pretindea 
că doamna Tyson era vie și teafără atunci cînd 
plecase el. Dacă spunea adevărul, însemna că 
Leigh a omoriît-o. În îața greutăților, Leigh era 
un om slab, care nu merita să i se acorde nici 
un fel de încredere, un mincinos. Totuși, faptul 
că l-a șantajat pe Hobson îi sugera în chip ciudat 
lui Brummel ideea că tînărul a spus adevărul, 
că într-adevăr a intrat în casă și a găsit-o pe 
doamna Tyson însîngerată, bătută într-un mod 
îngrozitor. In schimb, dacă Leigh născocise toată 
povestea asta, Hobson se afla într-o dilemă -în- 
grozitoare, era silit să-i dea bani, să se lase șan- 
tajat. Brummel era încredințat doar de un singur 
lucru, și anume că nu Sim este ucigașul doamnei 
Tyson. Doamna Tyson, trebuie să îi fost pe 
moarte atunci cînd Sim a pătruns în casă, între 
unsprezece jumătate și douăsprezece. Dar și Sim 
mințea : el a văzut-o cu siguranță pe doamna 
Tyson. Numai că asta nu schimba părerea lui 
Brummel despre nevinovăția lui Sim. Spre ne- 
norocirea lui, medicul legist susținea că doamna 
Tyson a decedat la scurt timp după miezul nopții, 
în urma loviturilor primite cu cîtva timp înainte. 
Dar momentul exact cînd le primise nu putea fi 
precizat. Concluzia medicului legist era deci îm- 

potriva lui Sim, dar în egală măsură și împo- 
triva celorlalţi. lar asta făcea țelul lui Brummel 
aproape imposibil de atins. Pînă nu va obţine a 
mărturisire scrisă, fie de la Leigh, fie de la Hob- 
son, nu va putea să-l scape pe Sim de acuzaţie. 
Asta era situaţia. Şi Brummel reflectă că în acest 
caz dreptatea va fi greu de dobîndit. 

În timp ce mergea pe stradă, un plan vag de 
viitor i se înfiripa în minte. Era vorba de Eunice. 
Incepu să se giîndească la ea. Încetul cu încetul 
îl cuprinse un val de tandreţe pentru Eunice. 
Simţi nevoia să o vadă numaidecit. 

Intră într-o cabină telefonică. Inima îi Zvîcnea 
în piept. Căută pe bijbiite în cartea de telefon, 
deși îi știa foarte bine numărul. Apoi, șovăi. Dar 
dacă ea nu vrea să-l vadă ? De bună seamă că 
s-a întors la Rooney — din lealitate, probabil. 
Căci regele bacaralei este în declin. Tripoul în- 
chis și, în plus, trăia ameninţat de bandiții care 
aveau de încheiat niște socoteli cu el. Un fior 
de crudă plăcere îl străbătu pe Brummel, la gîn- 
dul că Rooney era ruinat și ameninţat să fie li- 
chidat. Formă repede numărul. Eunice răspunse 
îndată. El amuţi pentru o clipă și după aceea 
abia îngăimă vreo cîteva cuvinte: 

— Tu ești, Beau! exclamă Eunice cu vocea ei 
vulgară și răgușită, atît de nepotrivită cu trăsă- 
turile-i de o delicată frumuseţe. Dar Brummel 
încercă o dulce înfiorare auzind-o. Am crezut 
că m-ai părăsit pentru totdeauna. Te-aș fi căutat 
eu, dacă nu-mi telefonai. Veneam la tine, la bi- 
Tou. Ce-ai fi zis de asta? 

— Mi-ar fi făcut plăcere! rise el, simțind că 
i s-a luat o piatră de pe inimă. Pot să vin sus 

să te văd ? întrebă Brummel, convins că ea nu 
s-a întors la Rooney. 

— Firește că poţi, Beau. Te aștept. 

Trecu strada și opri un taxi. 

— Repede | îl zori el pe șofer. 

Nu se va mai lipsi de Eunice. Niciodată. O 
iubește și i-o va spune. Avea el un plan în ce-i 
privea. 

Eunice se grăbi să-i deschidă. 

— Sînt încîntată că te văd, Beau. Și îi în- 
tinse mîna. 

El îi luă mîna și i-o ținu într-a lui. Dar nu-i 
spuse ceea ce hotărise în mașină să-i spună. Își 
amintea de ultima lor întîlnire și părea aproape 
siios. Apoi simţi chemarea, strinsoarea dulce a 
unei mîini de femeie. 

— Ești mai frumoasă ca oricînd, murmură el. 

— Aproape nici n-am ieșit din casă de cînd 
ai plecat tu de la mine. N-am văzut pe nimeni 
de atunci, adăugă Eunice cu înțeles. 

Ochii lor se întîlniră — își zîmbeau unul al- 
tuia, plini de dragoste. 

BRUMMEL și Eunice erau din nou aproape 
ca soț și soție. Ea îi pregătea de multe ori prîn- 
zul și adesea luau și micul dejun împreună. El 
se mai abătea și peste zi să o vadă. Stăteau la 
soare în balconul apartamentului și plănuiau 
cum să-și petreacă seara. De cele mai multe ori 
se duceau la cursele de cai sau de ogari. 

Intr-o seară, la cursele de ogari, Brumme! și 
Eunice se întîlniră faţă în față cu Rooney, care 
era însoţit de doi oameni de-ai lui. În ciuda ne- 
cazurilor din ultima vreme, Rooney era același 
bărbat bine, fercheș îmbrăcat și elegant în miș- 
cări ca un balerin. 

— la'te uită pe cine văd! se miră Rooney. 
Fosta mea iubită cu noul ei iubit. Totdeauna ai 
fost iubita copoiului ăstuia, nu-i așa? 

— Mincinosule ! îl repezi Eunice. 

— Lasă, știu eu, făcu el cu cruzime. 

Pe neașteptate, Brummel îl împinse în lături. 

— Şterge-o din calea noastră, scandalagiule ! 

— Nu mă îmbrînci, copoiule, auzi?! strigă 
Rooney. 

Mulțimea de pe aleea bookmakerilor se întoarse 
să-i privească. 

— Hai, Eunice! zise Brummel, apucind-o 
strîns de mînă și aproape trăgînd-o după el. Ea 
tare ar mai îi dorit să rămînă și să-l pună cu 
botul pe labe pe Rooney, dar Brummel nu voia 
să provoace un scandal. Oamenii chicoteau în 
jurul lor. Cu o expresie de ură triumfătoare, 
Rooney le strigă din urmă: 

— Ăsta face din tine o dezmăţțată, Eunice. O 
să se folosească de tine atîta cît o avea nevoie 
și pe urmă o să te azvirle ca pe o zdreanţă. Așa-ţi. 
trebuie, tiriă de copoi! 

Eunice se uită la Brummel, de parcă ar fi 
vrut să-i spună: „Il pui tu la punct, nu?* 

EI însă își văzu mai departe de drum, ţinind-o 
de mînă, pînă ajunseră în celălalt capăt al pistei 
de alergare. Eunice încerca o amarnică deza- 
măgire. Se așteptase ca Beau să ia atitudine la 

auzul insultelor murdare pe care i le aruncase 
Rooney, măcar să o liniștească cu un cuvînt. Dar 
el nici nu deschisese gura. Femeia simţi că în- 
tr-adevăr nu-i păsa, că nu făcea decit să. se fo- 
losească de ea, așa cum spusese Charlie. Nu era 
decît un detectiv și nimic altceva. Ea, Eunice, se 
comporta ca o fetișcană visătoare și proastă. 
Așa-i trebuia. Se mustra singură pentru naivi- 
tatea ei. Dar acolo, la curse, nu-i spuse nici un 
singur cuvînt de reproș. 

Efortul de a rămîne stăpînă pe sine o costă 
mult. Cînd se întoarseră acasă, căzu pe canapea, 
tremurînd toată, plingînd și ocărînd printre su- 
ghițuri. Nu o dureau cuvintele lui Charlie, spu- 
nea ea. Nu, niciodată n-au rănit-o insultele. Din 
pricina lui Brummel suferea. N-o iubește. Se fo- 
losește doar de ea. Şi își căina singură viaţa ne- 
fericită. Dar printre lacrimi își mărturisea fără 
să vrea dragostea pentru el. Îl iubea — nu avea 
ce face. In schimb regreta ziua în care s-a îndră- 
gostit de el. 

— De ce nu înţelegi că eu nu puteam să mă 
amestec într-un scandal cu Charlie și cei doi oa- 
meni ai lui? căuta Brummel să-i explice. Sau 
cel puțin nu acolo, în public... 

Eunice suspina nemîngiiată. Stătea întinsă pe 
canapea, cu obrazul sprijinit în palmă și era atît 
de fermecătoare, atît de copilăroasă și de can- 
didă, și în același timp atit de nefericită, încît 
Brummel se apropie și o sărută părintește pe 
irunte. 

— Te iubesc, Beau, șopti ea, abia auzit. 

Era pentru întiîia oară cînd își dădea seama 
că iubește cu adevărat, mărturisi Eunice. Dar el 

n-o iubea. Brummel se simţi îmboldit să-i spună: 
„Nu plînge, draga mea. În curînd te voi iace fe- 
ricită. Am un plan măreț și nu mă gîndesc decît 
la tine“. 

Totuși, se stăpîni. Se mulțumi doar să o mîn- 
gîie, spunîndu-i cum o să-i dea peste bot lui 
Charlie la timpul cuvenit. 

— Şi asta în timpul meu liber! izbucni el cu 
o bucurie rea. N-o să-mi scape... 

Eunice îl privi cu ochii înlăcrimați. 

CU CITEVA zile înainte să înceapă procesul 
lui Norman Sim, Wallace Leigh îi teleiona lui 
Brummel la prefectura de poliţie. 

— Am crezut că-mi vei da o veste mai curînd, 
domnule inspector. Nu mai suport să stau aici. 
Vreau să plec. Să plec din țară. 

— Nu se poate, spuse Brummel. 

— N-am mai închis ochii de cînd ai fost aici, 
continuă Leigh, plin de reproș. 

— Și ce-ai vrea să-ți îac eu ? Să-ţi trimit niște 
somnifere ? 

— N-am omorit-o eu! se tîngui Leigh la ce- 
lălalt capăt al firului. Am găsit-o moartă în casă. 
Sau aproape gata să moară — asta n-are impor- 
tanță — și se porni să spună cum arăta doamna 
Tyson, readucîndu-și cu o stăruință morbidă în 
minte imaginea ei chinuitoare. Am iubit-o prea 
mult ca s-o pot ucide. Ah, intenționam să ne 
căsătorim în curînd. Plănuiam să cumpărăm o 
cotă parte din acţiunile unui hotel. 

— Un hotel! repetă Brummel și multe lucruri 
se limpeziră dintr-o dată pentru el. Un hotel! 
făcu din nou inspectorul. Leigh sptinea adevărul, 
acum era convins. Leigh nu și-ar îi distrus sin- 
gur mijloacele prin care avea să dobîndească 
vițelul de aur... 

— M-am săturat să stau aici, continuă tînărul 
Leigh. Vreau să plec cît mai departe. 

— Am mai auzit asta, i-o reteză Brummel 
enervat. Se gîndea la altceva — la ceva impor- 
tant: planul lui începea acum. să i se închege 
în minte. Ascultă, Wallace, hai să încerc să fac 
ceva mai mult pentru tine. Poţi să vii și să stai 
acasă. Bagă bine de seamă. Să nu cumva să în- 
cerci s-o ștergi... 

— O să stau acasă, domnule inspector. Și 
Leigh îi mulțumi pentru tot ce a făcut pentru el. 

— Nu-i nevoie să-mi  mulțumești, zise 
Brummel. 

Leigh găsi cu cale să-l asigure încă o dată că 
n-a vrut să-l rănească atunci cu cricul. 

— Da, sigur, n-ai vrut să mă rănești, ai vrut 
să mă omori. S-o lăsăm baltă, Wallace. Am prea 
multe pe cap. Trebuie să închid telefonul. Dar 
repet : te întorci și stai acasă, nu cumva să în- 
cerci s-o ștergi. Altfel, închisoarea te mănîncă... 
Peste cîteva zile o să vin să te văd. Să fii acasă, 
ca să mă primești... 

Și Brummel închise telefonul, înainte ca Leigh 
să poată deschide gura. În clipa următoare se 
ridică de la birou, își puse pălăria pe cap și ieși 
pe ușă. Era tare grăbit. Nu mai avu răbdare să 
aștepte ascensorul și cobori în goană pe scări. 
Se hoţări să acționeze decisiv. Afară, în stradă, 

opri un taxi și se duse la firma „Hobson și Ty- 
son“, Dinadins nu-i telefonase lui Hobson, dar 
îu condus îndată în cabinetul acestuia. 

Inspectorul se apropie cu pași siguri de biroul 
la care stătea stăpînul firmei. Trase un scaun și 
se așeză, își puse calm pălăria pe birou și își 
netezi cu palmele părul roșcat. Apoi se aplecă 
spre Hobson. Fiecare mișcare, fiecare gest al său 
mărturiseau o siguranță prudentă, o hotărîre 
fermă, o îorță matură de acțiune. Hobson părea 
agitat. Miinile lui nu-și aflau odihnă — ba își 
potrivea gulerul, ba își pipăia bărbia, ba își tre- 
cea degetele peste buze. 

— Te ascult, domnule inspector... 

— De cînd v-am văzut ultima dată, domnule 
Hobson, am primit noi informaţii, care se referă 
și la dumneavoastră. 

Și fără să se întrerupă, Brummel îl întrebă: 
__— Aţi dat recent o sumă mare de bani unei 
persoane care pretindea că v-a văzut ieșind din 
casa doamnei Tyson în noaptea crimei ? 

Hobson păli, în ciuda obrazului său arămit de 
soare. Era șocat de întrebarea aceasta neaștep- 
tată. Pentru o clipă aproape își pierdu calmul. 
Iși trecu mîna peste față. 

— Omul în cauză nu va mai pune niciodată 
piciorul aici, în biroul meu, spuse el tulburat. 

— Deci, recunoașteţi că i-aţi dat bani domnu- 
lui Wallace Leigh ? 

Hobson încuviinţă dînd din cap. 

— Niște sume mari? 

— Da. 

— În trei ocazii diferite ? 

— Da. 

— Să nu-i mai daţi bani lui Leigh, îl povăţui 
Brummel. Şantajul constituie unul dintre delic- 
tele cele mai grave. 

Hobson îl privi cu îngrijorare: 

— L-ai arestat pe Leigh ? 

— Încă nu. 

— Intenţionezi să-l arestezi ? 

— În mod incontestabil, zise Brummel. A 
iăcut anumite mărturisiri... 

— Oh, nu! exclamă Hobson, îrîngîndu-și mii- 
nile. E ceva foarte penibil, inspectore... Nu știu 
dacă voi putea face declaraţii. Inţelegi și dum- 
neata... 

— Da, înţeleg, dar... 

— Nu poţi să lași totul baltă ? 

— E aproape imposibil, clătină Brummel din 
cap. 

— Nimic nu este imposibil, observă Hobson. 

— Poate, conveni Brummel. Numai că aici e 
vorba de o mare anchetă, de o crimă... 

— Ştiu, știu, zise Hobson. Dar îţi repet, n-am 
omorît-o eu pe Elizabeth. Aţi pus doar mîna pe 
criminal. 

— De unde știți, domnule Hobson? 

— L-aţi acuzat de crimă pe hoțul de bijuterii. 

— S-au mai văzut suspendări de procese. Par- 
chetul a cerut scoaterea de sub acuzare în des- 
tule cazuri de crimă... Cred că la asta se va 
ajunge și în cazul de față. 

„_— Vrei să spui că hoţul nu este și asasinul ? 

— S-ar putea să nu fie, făcu Brumme! și tăcu 
vreo cîteva clipe. Există puternice dovezi de 
„prima îacie“ împotriva lui Leigh și a dum- 
neavoastră. 

Bancherul își trecu nervos degetele peste buze. 

— Data trecută cînd ai fost pe-aici, nici mă- 
Car n-ai pomenit de asemenea lucruri, inspectore 
Brummel. 

— Între timp au intervenit date noi... Dom- 
nule Hobson, avem motive să credem că aţi pier- 
dut o batistă în ușa dormitorului doamnei Tyson, 
în noaptea crimei, spuse Brummel, referindu-se 
la aceeași batistă albă, care slujise mai înainte 
împotriva lui Sim și a lui Leigh. Avea pete de 
sînge pe ea cînd a fost găsită, continuă inspec- 
torul, uitîndu-se neclintit la Hobson. Examenul 
medico-legal... 

Hobson se ghemui în scaun. 

— Îmi curge sînge din nas foarte des, în- 
găimă el. 

Brummel avu un zîmbet subtil. 

— Cred că aţi sezisat ce anume am înţeles 
atunci cînd am spus că avem împotriva dumnea- 
voastră dovezi de „prima facie“... 

Era ceva în zîmbetul lui Brummel care avu 
darul să-i redea omului de afaceri încrederea, dar 
n-ar îi putut spune ce anume. 

— Într-adevăr, batista poate să nu însemne 
prea mult, domnule inspector... 

— Nu-i decît o verigă din lanț. Şi iată de ce... 
Eu cred că aţi părăsit casa foarte furios... 

— Nu-i adevărat. 

— Cred că v-aţi certat. 

— Nicidecum. 

— Dumneavoastră nu spuneţi întotdeauna ade- 
vărul, domnule Hobson. 

Patronul agenţiei tăcu. 

— De exemplu, domnule Hobson, data trecută 
mi-ați spus că aţi luat cina împreună cu doamna 
Tyson. Asta nu corespunde adevărului. Noi am 
găsit cina neatinsă. Eu cred că v-aţi certat cu 
doamna Tyson și ați plecat fără să vă "mai îi 
așezat la masă. 

— Recunosc, mu pot să-mi amintesc toate amă- 
nuntele, spuse Hobson obosit. 

— Vă rog să faceţi un efort şi să vă amintiţi 
tot ce s-a întîmplat. Trebuie să vă daţi seama de 
situația dumneavoastră... 

— Nu vreau să-ți spun nici un neadevăr, 
domnule inspector. 

„Adevărul n-a ieșit niciodată la iveală, ori de 
cîte ori am auzit pe cîte unul începînd așa“, gîndi 
Brummel. Dar era hotărît să-l silească pe Hob- 
son să spună adevărul măcar în parte. 

— Trebuie să fiu sincer cu dumneavoastră, 
domnule Hobson : am motive să cred că aţi învi- 
nuit-o pe doamna Tyson de o legătură cu un alt 
bărbat. 

Hobson îl scrută cu încordare. Inspectorul, în 
mod cert, știa tot, dar mîndria omului de afa- 
ceri era în joc, astfel că nu putea vorbi. La rîn- 
dul său, Brummel avea siguranța că masca de 
pe iaţa lui Hobson ascundea o luptă îngrozitoare. 

— Așadar ? 

— Da, am vrut să o încerc, domnule inspec- 
tor, murmură Hobson. 

— Cine era bărbatul ? 

Hobson scutură din cap. 

— N-am aijlat niciodată. 

— Atunci, de unde știați că există un alt 
bărbat ? 

— Am primit o scrisoare... 

— De la cine? 

— De la doamna Summers. 

— Și ea nu cunoștea numele bărbatului ? 

— Nu. 

— Poate că doamna Summers a născocit to- 
tul, vrînd să scape într-un fel de plata sumei pe 
care o datora doamnei Tyson. Dumneavoastră 
erați singura persoană care știa despre înţelege- 
rea dintre ele ?... Ori poate că era geloasă pe 
doamna Tyson ? 

Hobson întoarse o clipă privirea în altă parte. 

— Sînt posibilităţi la care m-am gîndit și eu, 
domnule inspector... Doamna Summers n-a in- 
ventat însă amantul — și vocea lui Hobson de- 
veni ușor răgușită și tremurătoare. Cînd i-am 
spus că are un amant, Beth n-a negat. l-am 
cerut să-mi spună cine este, dar n-a vrut. Am în- 
trebat-o dacă e un bărbat bogat, dar a refuzat 
să-mi răspundă. Asta m-a stirnit. I-am reproșat 
că și-a luat un amant pe banii mei. În furia mea, 
am acuzat-o că-și bate joc de mine. Nimeni nu 
şi-a bătut joc de mine. După aceea am părăsit 
casa... 

— Vă cer iertare, dar date certe înlesnesc re- 
constituirea faptelor într-un chip cu totul diferit, 
spuse Brummel. De exemplu, în seara aceea, aţi 
venit pe jos și mai tîrziu ca de obicei. Tocmai 
se însera. Era ceva puţin cam neobișnuit, căci 

întotdeauna veneaţi cu mașina și vă opreaţi întîi 
la garaj. Ceea ce aproape sugerează că atunci 
n-aţi dorit să fiţi văzut, nici auzit. De fapt, me- 
najera din vecini, care adesea v-a văzut venind, 
în seara aceea nu v-a văzut. In lumina celor pe- 
trecute ulterior, se poate presupune că era ceva 
premeditat... Să reconstituim cele petrecute în 
noaptea aceea, ca să mă înţelegeţi mai bine... Aţi 
ajuns la doamna Tyson furios, chinuit de o anu- 
mită situație. Discuţia a început chiar în hol. Ea 
a încercat să vă liniștească, să vă distragă. V-a 
propus să treceţi în dormitor și dumneavoastră 
aţi urmat-o în silă, ponegrindu-i amantul. Ea nu 
vă lua în seamă insultele, se străduia încă să în- 
drepte lucrurile. A încercat să vă îmbrățișeze, 
dar dumneavoastră aţi respins-o adresîndu-i cu- 
vinte grele. Atunci a izbucnit și ea. V-a compa- 
rat nefavorabil cu celălalt amant — un bărbat 
mai tînăr, îrumos și puternic. Asta v-a înnebunit 
de furie. Aţi lovit-o cu pumnul în obraz și în 
cap pînă ce a căzut moale pe covor. Apoi ați ri- 
dicat-o de jos și ați dus-o pe canapea, încercînd 
să o aduceţi în fire. Totul s-a dovedit zadarnice 
și ați plecat. În hol aţi aruncat batista din mînă... 

— Ai o imaginaţie vie, inspectore Brummel! 
făcu Hobson. Numai că nu S-a întîmplat nimic 
asemănător. 

— Leigh v-a văzut ieșind din casă... A intrat 
îndată după dumneavoastră și a găsit-o pe 
doamna Tyson zăcînd pe canapea. Leigh a făcut 
o descriere foarte exactă despre felul cum arăta. 
Doamna Tyson era aproape moartă... Credeţi 
oare că a scornit toată povestea numai în scop 
de șantaj ? El jură că a crezut-o moartă... 

— O simplă părere împotriva mea, spuse Hob- 
son calm. Eu susţin că era în viață atunci cînd 
am plecat. | 

— În acest caz, intrînd în casă imediat după 
dumneavoastră, trebuia să o găsească periect 
sănătoasă, nu ? 

— Desigur. Acest Leigh sau minte în ce pri- 
vește timpul, sau a ucis-o chiar el, vorbi Hobson 
cu emfază. 

— Ce motiv ar îi avut să o ucidă? 

— Doar a intrat în casă ca un bandit... 

— Destul de ciudat, reflectă Brummel cu pru- 
denţă. Leigh avea motive s-o omoare. Era aman- 
tul ei. Puteaţi să deduceţi asta... 

Hobson se ridică furios în picioare. 

— Da, sigur că aș îi putut să deduc! Şi eu 
eram convins că e un bandit. Dar s-a trădat 
singur... 

Clocotea de mînie la gîndul că a fost atit de. 
orb, își încleșta și își descleșta pumnii în neștire, 
congestionat tot, ca în pragul unui atac de apo- 
plexie. 

— Doamne dumnezeule, de-aș îi știut ! scrîșni 
Hobson, pierzindu-și orice control. Şi a trăit tot 
timpul pe banii mei. Dezgustător! continuă el, 
mistuit de gelozie. A fost o femeie lacomă și per- 
fidă, dar și-a primit răsplata meritată. 

Rămase pironit locului, siîșiat de o ură năpras- 
nică. Ar fi vrut să-l aibă pe Leigh în faţa ochi- 
lor, dar știa că n-o să-l mai vadă niciodată. 

Brummel îl urmărea cu încordare, îl privea 
țintă în ochi, încercînd parcă să afle ceva, acolo, 
în adîncul lor, să descopere acea latură necunos- 
cută și atît de rar pătrunsă a fiinţei umane. Dar 

inspectorul era mult prea cinic ca să fie preocu- 
pat de asemenea lucruri. „Nu merită să-ţi pierzi 
timpul |“ își zise el. 

“Bărbatul din faţa lui era o brută, un individ chi- 
nuit de o patologică gelozie, care nu suportă să 
piardă nimic, nimic. 

Brummel nu se putu stăpîni să nu spună: 

— Dumneavoastră n-aţi îi iertat infidelitatea 
doamnei Tyson, deși ea v-a iertat în mod evi- 
dent infidelităţile. Doamna Tyson cunoștea legă- 
tura dintre dumneavoastră și doamna Summers ? 

Hobson începu să umble agitat în sus și în jos. 

— Recunosc că am îost gelos, mormăi el. Dar 
niciodată n-am ridicat mina asupra ei. 

— Dacă aţi îi știut că Leigh îi este amant, 
ați fi încercat să-l omoriţi ? 

Bancherul se opri brusc în fața lui Brummel 
și stătură așa citeva minute, uitîndu-se unul la 
altul. și străduindu-se să-și ghicească reciproc 
gîndurile. Doi oameni se îniruntau, pe cît de bă- 
nuitori, pe atit de încordaţi, într-o întrebare 
mută, 

După o vreme, Hobson îngăimă pierdut: 

— Nu poţi dovedi nimic, inspectore Brummel. 
__— Şi dacă v-aș spune că am mai multe do- 
vezi împotriva dumneavoastră ? 

Bancherul se lăsă să cadă pe scaun și se apucă 
să-și treacă degetele peste buze, așa cum făcea 
în momentele diţicile. Parcă începea să întrevadă 
ce are de făcut. 

— Inspectore Brummel, zise el, dînd curs aces- 
tei afaceri ţi-ai face infinit mai mult rău dumitale 
decît mie. S-ar putea să-ţi convingi șeiul că ai 
dovezi de „prima îacie“ împotriva mea. S-ar pu- 

tea chiar să obţii și un mandat de arestare împo- 
triva mea. Și apoi? Să-ţi spun eu ce ar urma. 
N-o să ajung niciodată la proces. Președintele îri- 
bunalului suprem o să intervină personal și o să 
mă scoată din cauză. Nu va îi greu de dovedit că 
Leigh a născocit intenţionat această poveste îm- 
potriva mea. Toată argumentaţia dumitale se spri- 
jină pe Leigh. E o temelie șubredă... Să nu 
te-apuci de o treabă dacă știi că nu poți să o 
duci pînă la capăt, domnule inspector. Dumneata 
o Să plătești, nu eu. 

Brummel zîmbi. 

— Nu ai nici o dovadă concretă împotriva 
mea, inspectore Brummel, și știi bine asta, con- 
tinuă Hobson cu o forță sălbatică. M-ai pus în- 
tr-o situație dificilă — atita tot. Desigur, doresc 
să ies din ea — și se uită iarăși în ochii detec- 
tivului. Dar ia loc, domnule inspector. Să discu- 
tăm chestiunea de la om la om, și nu de la ofi- 
țerul de poliţie la cel suspectat. Ia loc... 

Brummel își trase un scaun în faţa lui Hobson, 
de partea cealaltă a biroului. 

— Dumneata n-ai nimic de cîștigat continuînd 
cercetările, reîncepu Hobson autoritar. Cunoști 
o anumită poveste delicată din viața mea. Dar 
nu am omorit-o eu. Așa că las-o baltă. Asta-i 
singura cale rațională. 

Brummel părea absorbit de ginduri. 

— Eu sînt obișnuit să gîndesc în lire, șilingi 
și pence, zise Hobson. Dacă și dumneata ai gîndi 
la fel, spune cît m-ar costa ca să limpezim treaba 
asta o dată pentru totdeauna ? 

Brummel zăbovi un timp cu răspunsul: 

— Domnule Hobson, rosti el, asta vă costă un 
hotel cu restaurant într-un cartier bun. 

Hobson zimbi ironic mai mult pentru sine. Își 
aminti că și Elizabeth Tyson își dorea un hotel 
cu restaurant, 

— Eşti foarte inteligent, inspectore Brummel. 

Brummel tăcea. După cîteva clipe se ridică și 
se îndreptă spre ușă. Căuta să se justiiice în ochii 
săi. Aproape că dăduse uitării planul pe care îl 
tot sucise și răsucise în minte, de cînd îl văzuse 
întiia oară pe Hobson. „În cazul Tyson nu se 
poate face dreptate, își zise el. Atunci, ce con- 
tează dacă mă îmbogățesc fără prea multă 
trudă ?*“ Dar el, Brummel, dorise doar să se facă 
dreptate... 

Aproape de ușă se întoarse și-l privi pe Hob- 
son în față. 

— Cînd înţelegeţi să vă achitați de această 
obligaţie ? 

— Numaidecit, zise bancherul. 

După ce inspectorul ieși din încăpere, Hobson 
cîntări în liniște lucrurile. Treaba asta avea să-l 
coste o sumă frumușică, dar nu are încotro. Nu-i 
plăcea să se despartă așa, tam-nesam, de atita 
bănet. Hm, pînă la urmă, dat fiind că situația 
se schimba, scăpa totuși ieftin. Leigh n-o să-i 
mai apară în fața ochilor, cu siguranță că Brum- 
mel se va îngriji de asta. Detectivul era un om 
primejdios și nimeni nu izbutise să-l joace vreo- 
dată pe degete, în afara pungașului ăstuia. „O 
canalie desăvîrșită |!“ își zise Hobson, nu fără ad- 
mirație pentru inspectorul Stewart Alexander 
Brummel. 


223 


39 


TIRZIU, după-amiază, Brummel află că Wal- 
lace Leigh se întorsese acasă, la maică-sa. Se 
urcă în mașină și se duse îndată să-l vadă. Ajuns 
acolo, îl chemă afară, la mașină, și-i spuse: 

— Îţi dauo șansă, Wallace. Pleci din țară fără 
intirziere și nu te mai întorci niciodată. În caz 
contrar vei îi arestat și acuzat de șantaj și ten- 
tativă de crimă. Îţi dau această posibilitate de 
dragul mamei dumitale. E o femeie cumsecade 
și respectabilă, și pentru ea ar îi ceva cumplit 
să-și vadă singurul iecior trimis la pușcărie pen- 
tru cincisprezece ani... 

Leigh nu știa dacă trebuie să se bucure sau nu. 

— Hobson a ucis-o pe Beth, spuse el. O să-l 
arestezi ? 

— Hobson jură că doamna Tyson era vie și 
teafără atunci cînd a plecat de la ea, zise Brum- 
mel. Ce-ţi închipui, pe cine va crede chestorul 
— pe tine sau pe el? 

Leigh evită privirea detectivului. 

— Faci așa cum socotești, Wallace. Alege. 
Poţi merge acum cu mine, sau să pleci din țară. 
Îți dau cîteva zile ca să pleci. 

— Am să plec, se hotărî Leigh, și intră în 
casă cu capul în piept. 

Brummel se întoarse la prefectura de poliţie 
și raportă lui Fields, așa cum consideră el mai 
potrivit, despre întîlnirea cu Leigh și cu Hobson. 

— Am mers foarte departe, dar atîta cît s-a 
putut, vorbi inspectorul. Mi-a fost imposibil să 
obţin ceva decisiv. Cred totuși că unul dintre ei 
doi a comis crima, mai probabil Hobson, adăugă, 

vrînd să-și justifice atitudinea și ca nimeni să 
nu spună vreodată că s-a ascuns față de Fields. 
Frank, încheie Brummel, eu am terminat cu acest 
caz. În ce mă privește pe mine, cazul Tyson e 
un caz închis. 

Intocmai cum se aștepta, Fields răsuflă ușu- 
rat și mulțumit. Inspectorul-șef nu dorea decît 
ca Brummel să aibă eleganța să admită că a gre- 
șit, să recunoască faptul că Sim a fost arestat 
pe drept. De ce stăruia totuși Brummel în cre- 
dința ridicolă că dintre toate persoanele suspecte, 
Hobson trebuie să fi fost criminalul ? Nu era la 
mijloc decit vanitatea, vanitatea unui detectiv 
care nu concepea că poate să greșească vreodată. 

Fields era acum mai convins ca oricînd de vi- 
novăția lui Sim. Avea încredere în rezultatul pro- 
cesului. Dar chiar în după-amiaza aceea, procut- 
rorul regal Anthony Coates, îi atrăsese atenţia 
tocmai asupra acestei prea mari încrederi. Coates 
își exprimase părerea că în majoritatea cazurilor 
de crimă, exceptind uciderea copiilor mici de că- 
tre sadici, acuzarea are de luptat cu o rezistență 
aproape subconștientă din partea juraților de a 
accepta învinuirea respectivă. În adîncul sufle- 
tului juraților exista o antipatie față de autori- 
tăți, o neîncredere în poliție — moștenite proba- 
bil de pe vremea cînd omul era osîndit fără ju- 
decată. Opinia publică putea să ceară arestarea 
unui criminal, însă de îndată ce se afla; dinapoia 
gratiilor, începea să-l compătimească. Domnul 
Coates venise cu citeva exemple recente. De 
aceea, nimic nu putea îi socotit drept sigur. Acu- 
zarea trebuia prezentată cu grijă și cu dibăcie, 

— E un caz extrem de grei, Stewart, zise 
Fields, privindu-l cercetător pe inspector. Firește, 
așa cum spunea domnul Coates, nu e necesar 
numai să se facă dreptate, ci să se și dea impre- 
sia că s-a făcut dreptate. Asta-i foarte important 
și totdeauna trebuie să ținem seama de opinia 
publică... 

IN PREZENȚA unui gardian, într-o cameră a 
arestului preventiv de pe lîngă închisoarea. ora- 
șului, Sim vorbea cu avocatul său, Morris Stam- 
mers, unul dintre cei mai vestiți avocaţi crimi- 
naliști din ţară. Sim era crispat și înspăimîntat, 
în ochi cu o strălucire fierbinte ca de martir. 

— Vă spun pentru a cincisprezecea oară, dom- 
nule Stammers, că n-am omorit-o. 

— Există acea declaraţie semnată de dum- 
neata, pe care trebuie să o învingem. 

— Nici nu mi-am dat seama că o semnez. 
Filbert m-a bătut pînă mi-am pierdut cunoștința. 

— Da, da... Vom ridica această chestiune în 
faţa juraţilor. Dar oare ne va îi de vreun folos ? 
La urma urmei, dumneata recunoști că l-ai lovit 
primul pe Filbert... Recunoști că ai pătruns în 
casă într-un scop necinstit. Recunoști că ai ple- 
cat din casă cu bijuteriile victimei... Hm, foarte 
dificil... Ascultă, Sim, există o întrebare pe care 
nu ţi-am pus-o pînă acum : ai văzut-o pe doamna 
Tyson cînd ai intrat în dormitor ? 

— Nu, n-am văzut-o. 

— N-ai luminat cu lanterna în jur ca să vezi 
dacă e cineva acolo ? întrebă Stammers, convins 
că Sim era un mincinos. 

— Ba da, cred că da. 

— Şi n-ai văzut pe nimeni pe pat? Doamna 
Tyson, îmbrăcată, era întinsă pe pat. 

Sim șovăi. 

— Mă gîndesc acum că s-ar putea să îi fost 
cineva pe pat. 

— De ce n-ai spus poliţiei ? Asta i-ar îi con- 
vins că n-ai atacat-o. 

— Nu știu, făcu Sim descurajat. Le-am. spus 
că n-am văzut pe nimeni. Își dădea seama că 
și-a îngreunat singur situația, că minciuna asta 
l-a prins în laţ. 

Domnul Stammers mormăi nemulțumit, îndoin- 
du-se de clientul său. 

— Era să uit, Sim, reluă el. Am întîlnit pe 
cineva care mi-a spus că te cunoaște, un domn 
Fogg. Il cunoști ră 

Sim îngăimă ceva nedeslușit. Era prudent chiar 
și cu Stammers, care avea reputația unui om 
serios și demn de încredere. 

— Domnul Fogg părea foarte interesat de pro- 
cesul dumitale, continuă avocatul. 

— Oh, da. 

— l-am spus că am avea o posibilitate de apă- 
rare, dacă ne-am mărturisi vinovați de omor fără 
voie. 

— Şi el ce-a zis? 

— Domnul Fogg a fost de acord cu mine. 

— A fost de acord? 

— Un om foarte: deștept, domnul Fogg, sub- 
linie Stammers, 

— Da, foarte deștept! izbucni Sim. Vrea să 
fiu spinzurat. E foarte deștept! 

Morris Stammers îl privea scandalizat. 

— N-ai vrea să spui că eu vreau să te văd 
spînzurat, Sim ? 

— Dacă mă recunosc vinovat de omor fără 
voie, vorbi acesta îndărătnic, îmi pun singur la- 
țul de gît. Înseamnă să recunosc că am lovit-o, 
cînd eu nici măcar n-am atins-o. Cum să fac 
asta ? Dormea întinsă pe pat... 

Avocatul îl cercetă cu o uitătură plină de milă, 
ca și cînd arestatul ar fi suferit de o obsesie, de 
o boală mintală serioasă. Ar fi vrut să-l ajute 
pe nefericitul acesta care ajunsese să se con- 
vingă singur că nu este vinovat de uciderea 
doamnei Tyson... Și domnul Stammers făcu o 
nouă încercare. 

— Ascultă, Sim, începu el. Eu nu spun că ești 
vinovat de omor fără voie, dar dacă te-ai recut- 
noaște vinovat, cred că am putea reduce cape- 
tele de acuzare... Dacă, adică, lucrurile ar sta 
așa : dumneata ai lovit-o întîmplător, în timp ce 
te grăbeai să ieși din cameră, și ea a căzut la 
pămînt. A căzut la pămînt, și-a zdrobit faţa și a 
făcut a, hemoragie cerebrală, care i-a fost fatală. 
Am putea, de exemplu, să arătăm că făcea ușor 
hemoragii și că avea un craniu foarte fragil. 
Cred că am găsi un medic legist care să con- 
firme asta. Desigur, totul depinde de dumneata, 
Sim. Eu n-aș vrea să spun minciuni. Chiar dacă 
pierdem procesul, nu vei îi spînzurat. Guvernul 
îți va comuta sentința. In felul acesta cîștigăm 
două posibilități. Gîndește-te, Sim. 

— Am să vorbesc cu domnul Moore, miine 
cînd vine la mine, spuse Sim, punînd capăt dis- 
cuției. 

Trei zile mai tîrziu, la curtea criminală începu 
procesul lui Norman Sim, sub președinția onora- 
tului domn jude Ruster, președintele Curţii cu 
juri supreme. 

A patra zi, după depoziţiile făcute de către 
medicul legist, de către expert, de către fotogralii 
poliției, de către inspectorul-șef Frank Rosser 
Fields, detectivul-șef Bruce Filbert și detectivul 
Joseph McGarry, domnul Patrick Moore, în nu- 
mele apărării, declară că nu cere nici un martor, 
ci se adresează de îndată juraților. El nu neagă 
că Sim a pătruns în casa doamnei Tyson într-un 
scop necinstit, nici că Sim se ciocnise puternic 
cu doamna Tyson, în timp ce-și făcea drum să 
iasă din casă. Important era însă faptul că Sim 
n-a avut intenția să-i pricinuiască vreun rău 
doamnei Tyson. Din nenorocire, doamna Tyson 
avea, din naștere, țeasta fragilă... 

Parcă pentru a întări veridicitatea acestor afir- 
mații, avocatul ceru mărturia lui Sim, care făcu 
o declaraţie, fără jurămînt, din boxa acuzaților. 

Procurorul -regal, domnul Anthony Coates, 
atacă pledoaria apărării și pretinse că, chiar dacă 
Sim s-a ciocnit cu doamna Tyson doar în trecere 
și i-a provocat astfel moartea, era totuși vinovat 
de crimă, de vreme ce a pătruns în casa ei în- 
tr-un scop banditesc. Dar, văzută prin lumina 
descrierii îngrozitoare din raportul medicului le- 
gist și a fotografiilor puse la dispoziţia Curţii, 
presupunerea că Sim s-a ciocnit cu victima doar 
în trecere, se dovedea absurdă. 

Domnul jude Ruster rezumă dezbaterile cu 
scruptlozitatea-i obișnuită și jurații se retraseră 
să delibereze abia spre orele opt seara. 

Sim, flancat de polițiști, fu dus înapoi în ce- 
lulă, cu cătușe la miîini. Cînd cheia se răsurci în 
broască, se simți mai singur ca oricînd în viața 
lui. Era convins că va fi condamnat. Era pierdut, 
și o știa prea bine. Dar nu putea să se împace cu 
pîndul acesta. Nu săvîrșise doar nici o crimă. 
Se mustra singur că s-a lăsat convins de avocat 
să-și schimbe apărarea. N-ar fi trebuit să se lase 
convins și să spună minciuni. Avocaţii săi erau 
pe deplin încredinţaţi că l-au făcut să spună ade- 
vărul, dar nimic nu era adevărat, fiindcă el nici 
măcar nu se atinsese de doamna Tyson. Se uita 
țintă la ușa ferecată și la ferestruica zăbrelită, 
așezată sus de tot, într-un colț. Lumea de afară 
era o lume păcătoasă... 

Juraţii deliberară timp de trei ceasuri, pînă să 
anunţe că au ajuns la o hotărtre. Sim îu adus 
din nou în fața Curții. Juraţii își reocupară locu- 
rile, iar publicul umplu iarăși sala de ședințe 
— gazetari, juriști, polițiști, martori, rude și 
curioși. Toată lumea scruta cu încordare jurații. 
Nimănui nu-i era indiferentă hotărîrea lor — nici 
chiar gazetarilor. Președintele Curţii le ceri jura- 
ților să rostească verdictul. 

Reprezentantul lor spuse încet și rar: 

— Vinovat de omor. 

Lui Sim nu-i venea să-și creadă urechilor. E! 
era nevinovat. Se uita la onoratul domn jude 
Ruster ca de pe altă lume. 

— Curtea te-a găsit vinovat de omor, spuse 
președintele. Din punctul meu de vedere era sin- 
gurul verdict posibil. 

Și, potrivit legii, dădu citire sentinţei de con- 
damnare la moarte a acuzatului Norman Sim. 

— Dar eu n-am omorit-o! izbucni Sim. E o 
nedreptate strigătoare la cer | și își încleștă mii- 
nile de bara boxei acuzaților. Aproape că nu 
știam ce fac atunci cînd am semnat declaraţia. 
Avocatul meu mi-a dat sfaturi proaste... 

— Avocatul a prezentat cazul dumitale cu 
multă iscusință, spuse domnul jude Ruster. 

Sim nu voia să iasă din boxă. Se agăța de 
bară, strigîndu-și în gura mare nevinovăția. Po- 
lițiștii și gardienii îl îmbriînciră pînă în mijlocul 
boxei, dar Sim se împotrivea din răsputeri, vrînd 
să înfățișeze el însuși lucrurile juraților. Preșe- 
dintele Curţii tuși nemulțumit, își ridică poalele 
robei și părăsi în grabă sala de ședințe. Gardienii 
și polițiștii se repeziră asupra lui Sim, care nu 
mai era în stare nici să ridice mîinile ca să se 
apere de lovituri, și îl luară pe sus înapoi în 
celulă. Nenorocitul răcnea într-una : „Copoii au 
născocit totul ca să mă-niunde !“ 

Frate-său, Alf, ar fi vrut să-l însoțească pînă 
jos la celule, dar polițiștii nu-l lăsară să iasă 
din sală. 

— Eu sînt alături de tine, Norm! strigă el. 

Și izbucni în plîns ca un copil. 

Detectivii urmăreau scena cu fețe ca de piatră. 
În ciuda expresiei sale calme, inspectorul-șef 
Fields simţi o adîncă tulburare și o săgetare 
ascuţită în inimă. Inspectorul Brumme! brava cu 
cinism, zicîndu-și că sentința se va comuta și 

Sim nu va sta la închisoare mai mult de cinci- 
sprezece ani, ceea ce nu întrecea prea mult o 
eventuală condamnare pentru furturile comise de 
el, chiar și dacă n-ar fi fost crima la mijloc. 
„Dacă azi n-a ucis, înseamnă că se va feri să 
ucidă vreodată“, își repetă inspectorul o vorbă 
auzită adesea printre colegii săi. Pe drept se 
spune că oamenii care se obișnuiesc să vadă răul, 
fie că îl reprimă, fie că îl lasă să treacă neobser- 
vat, sfirșesc prin a face ei înșiși rău. Brummel 
cunoștea bine acest adevăr. 

Singur detectivul-șei Filbert era pe deplin mul- 
țumit de sine. Nu se îndoia cîtuși de puţin de 
vinovăția lui Sim. „Sim, cugeta Filbert, e un cri- 
mina! înrăit și își merită cu prisosință pedeapsa. 
Probabil că sentința i se va comuta. Păcat |“ De- 
tectivul-șei Filbert era un adept convins al pe- 
depsei capitale. 

SEARA, tirziu, la clubul select al orașului, 
unde uneori se fabricau miniștri, judecători și 
chestori, indiferent de guvernul aflat la putere, 
avu loc o discuţie interesantă între cele mai mar- 
cante personalităţi. 

— Coates l-a pus în încurcătură pe Moore 
astăzi, observă un om al legilor retras din acti- 
vitatea juridică, în prezent director de bancă. 

— E un loc vacant în parlament, spuse un 
deputat. 

— Procurorii sînt adesea buni judecători, zise 
sir Frederick Jamieson, magnatul presei. 

Remarca sa îu primită cu unanimă încuviin- 
țare, 

— Inspectorul-șef Fields a făcut o treabă mi- 
nunată, declară președintele asociaţiei bijutieri- 
lor, întimplător și președintele unei societăţi de 
asigurare. 

— E un om foarte capabil, întări sir Frederick. 
Guvernul trebuie să se gîndească serios la el, 
cînd va discuta despre viitorul chestor. 

— Nu chestor, chestor adjunct ! preciză direc- 
torul unei companii petroliiere, și își exprimă 
convingerea că chestorul trebuie să îie desemnat 
dinafara cadrelor polițienești. Un om dinaiară 
ar, pune capăt multor invidii... In împrejurările 
actuale, Fields ar îi un chestor adjunct ideal... 
Și înșiră numele cîtorva înalţi iuncționari pu- 
blici, foarte nimeriţi pentru postul de chestor. 
Bunăoară, secretarul general al ministerului de 
justiție... 

— Un îuncţionar public și un poliţist de ca- 
rieră — excelentă combinaţie — remarcă omul 
de legi retras din activitatea juridică. 

Sir Frederick Jamieson găsi sugestia înţe- 
leaptă, iar după aceea personalităţile de faţă 
chibzuiră care anume dintre cei propuși de di- 
rectorul companiei petrolifere este omul cel mai 
potrivit pentru postul de chestor. În scurtă vreme 
unul dintre ei se desprinse în chip evident dintre 
ceilalţi... Sprijinit de Frank Fields, noul chestor 
va aduce noi lauri poliţiei, încheiară ei. 

Pe scurt, în seara aceea, Norman Sim aduse 
avansarea și iericirea multor oameni. 

IN ZIUA în care Frank Rosser Fields fu numit 
chestor adjunct al poliției, Stewart Alexander 
Brummel își dădu demisia din slujbă. Dacă 
Fields se simţea nemulțumit că pierde un om 
greu de înlocuit, cunoscut ca regele „ciripitori- 
lor“, Bruce Filbert, numit șeful brigăzii „crime“, 
se bucura peste măsură de plecarea lui Brum- 
mel. Filbert avusese întotdeauna numai antipa- 
tie pentru inspectorul monden și veşnic bine- 
voitor, pe care îl privea ca pe un aventurier și 
un sforar. Ba pînă și în clipa de faţă era îmbol- 
dit să-l suspecteze: de unde naiba a făcut rost 
Brummel de bani ca să cumpere un hotel? To- 
tuși, noul și solidul șei al brigăzii „crime“ nu 
avea de gînd să scormonească lucrurile. li era 
prea recunoscător lui Brummel, ca să-și mai bată 
capul cu o chestiune dinafara sferei sale de ac- 
tivitate — stirpirea afaceriștilor. lar cînd ches- 
torul adjunct Fields îi propuse să i se alăture în 
organizarea unui banchet de adio pentru Brum- 
mel, acceptă din toată inima și făcu totul ca să 
asigure festivităţii o strălucire deosebită. 

Banchetul avu loc într-o seară, în holul de la 
catul de jos al primăriei. Erau prezenţi aproape 
trei sute de invitați — majoritatea în haine de 
seară. Detectivi din toate brigăzile și ofiţeri su- 
periori de poliție ședeau la masă alături de oa- 
meni de aiaceri, politicieni, avocaţi, sportmeni, 
proprietari de hoteluri, șefi ai poliţiei auxiliare, 
gazetari. Se mînca, se discuta familiar, se ros- 
teau toasturi, 

Noul chestor — fostul secretar general al mi- 
nisterului de justiție — care prezida banchetul, 
spuse că forţa de poliție care a putut să dea un 
om perspicace, inteligent și cu un sincer spirit 
de pătrundere ca Brummel, era o forţă pe care 
se simțea mîndru să o conducă. În numele celor 
prezenţi oieri sărbătoritului un portmoneu, în 
semn de omagiu pentru serviciile aduse societăţii. 

În cuvîntul său, chestorul adjunct Fields își 
exprimă regretul că brigada „crime“ pierde pe 
unul dintre cei mai capabili oameni ai săi. Ste- 
wart Brummel nu era numai un mare detectiv, 
dar și un desăvirșit cavaler. Şi dădu cîteva 
exemple, care ilustrau cavalerismul lui Brummel, 
primite cu puternice aplauze de către asistenţă. 
Brigada „crime“ se va resimţi serios din cauza 
acestei demisii. Chestorul adjunct încheie urîn- 
du-i lui Stewart noroc în noua sa ocupaţie și 
transmiţîndu-i cele mai bune urări din partea în- 
tregii poliţii. 

Și se așeză pe scaun, mulțumit de recepţia pe 
care o organizase ca și de el însuși. In seara 
aceea Fields nu-și putu înfrîna vanitatea — de 
altminteri o slăbiciune umană firească. Își rea- 
lizase aproape ambiția vieţii sale. Un singur lu- 
cru îi mai umbrea uneori iericirea — îiică-sa își 
pierdea și acum vrema fără rost cu doctorul ei. 
Cînd va avea o clipă de răgaz, o să-l caute pe 
acest individ. Chestorul adjunct Fields nu îngă- 
duia lipsa de bună-cuviință. Și dacă doctorașul 
acela șarlatan își închipuia cumva că-și poate 
bate joc de fata lui, va ști el să-l pună la punct. 
Se liniștea însă la gîndul că, din spusele soţiei, 

doctorul apărea un tînăr inofensiv și destul de 
cumsecade. Fields spera să fie adevărat. 

Noul șei al brigăzii „crime“, inspectorul Bruce 
Filbert, ţinu cel de al doilea toast. Se dovedi un 
vorbitor foarte nervos. Lăsîndu- -Și în piept iața 
puhavă și bilbiindu-se printre dinţii ieșiți în 
afară, abia îngăimă cîteva cuvinte. Reuniunea 
era un omagiu grăitor adus lui Stewart Brummel. 

Pentru cei care îl cunoșteau îndeaproape, Brum- 
mel nu arătase niciodată mai bine ca în clipa 
cînd se ridică să răspundă. Purta un sacou crem, 
elegant, spre deosebire de majoritatea comese- 
nilor, îmbrăcaţi în haine de seară. 

— Aș dori să mulțumesc vorbitorilor pentru 
sentimentele lor prietenești, începu el. Sint pro- 
iund mișcat. Anii pe care i-am petrecut în ca- 
drul brigăzii „crime“ au fost ani importanţi pen- 
tru mine... Dar nu pot aminti despre această pe- 
rioadă fără să aduc un cald omagiu lui Frank 
Rosser Fields, noul chestor adjunct, căruia îi 
datorez tot ce am realizat... Frank își merită pe 
deplin avansarea. El n-a îost numai un excelent 
anchetator — poate cel mai iscusit din cîți am 
avut vreodată în poliţie, dar și un om de o cinste 
și o corectitudine ireproșabilă. Frank a acționat 
întotdeauna potrivit propriului său principiu: 
polițistul nu are interese personale, el cunoaște 
numai interesele societăţii. Prin exemplul . său, 
Frank a influențat și și-a însuileţit toți subal- 
ternii cu acest ideal... După părerea mea, în- 
cheie Brummel în aplauzele puternice ale asis- 
tenţei, nu există în poliția noastră un om mai ca- 
pabil, mai cinstit și mai curajos. 

În continuarea serii, mesenii ciocniră un pă- 
har și ascultară muzică. Apoi corul poliţiei in- 
tonă cîntecul „Minunată seară“. 

La sîtrșitul banchetului, cînd Brummel strînse 
mina tuturor, se apropie de el și Godirey Bet- 
ery. 

— Imi pare rău că pleci, Beau, zise gazetarul, 
Cu dumneata, cel puțin, merita osteneala să stai 
de vorbă. Chiar dacă noi doi n-am fost întot- 
deauna de acord. Dar Fields și Filbert, ui! 

In timp ce se îndepărta, Bettery arăta ca bătut. 
Fostul inspector simţi o sinceră compasiune pen- 
tru gazetarul acesta cu înfățișarea lui feminină, 
cu giîtul subțire și mărul lui Adam proeminent 
jucînd mereu în sus și în jos, cu nasul lung și 
urechile clăpăuge, parcă și mai mari sub borul 
pălăriei. „Ce om timid și timorat!“ gîndi Brum- 
mel. Într-adevăr, pentru Bettery nu exista nimic 
prea greu de iăcut, dacă primea ordin de la un 
superior. 

Bettery ieși din sală, ocolind grupurile de in- 
vitaţi din cale. Il invidia pe Brummel pentru li- 
bertatea lui. În după-amiaza aceea, sir Frederick 
Jamieson îl anunţase că nu va îi transferat la 
pagina „Viaţa și literatura“. Deocamdată tre- 
buia să rămînă pe loc, să lucreze mai departe 
la pagina rezervată „crimei“. Dacă însă se va 
achita cu succes de unele sarcini suplimentare, 
pe lingă munca-i obișnuită, atunci își va merita 
transferul. Era vorba de scrierea unei serii de 
portrete ale celor mai de vază cetăţeni ai orașu- 
lui, precum și de două articole care să pledeze, 
unul pentru satirizarea atentatorilor la morala pu- 
blică, celălalt pentru desiiinţarea pedepsei capi- 

tale. Bettery nu se așteptase la o asemenea sâr- 
cină. Portretele personalităţilor din protipendada 
orașului aproape îi tăceau plăcere. Asta îl com- 
pensa pentru multe. Își va reînvia faima de ga- 
zetar. În plus, va avea posibilitatea să-și des- 
iășoare stilul său strălucitor. 

Cînd se urcă în mașina presei, își puse între- 
barea dacă era cît de cît mulțumit. Oare, așa cum 
auzise adesea, un veritabil gazetar nu se afla 
niciodată în încurcătură atunci cînd trebuia să-și 
găsească o justificare faţă de sine însuși ? Ce-i 
drept, trebuia să scrie destule lucruri nu tocmai 
adevărate și chiar să se lingușească pe lîngă 
niște oameni pe care îi dispreţuia. 

„Ei! gîndi Bettery, există meserii și. mai 
rele“. 

Trebuia să trăiască... Şi el avea de ţinut o ne- 
vastă grozav de mondenă, aproape bolnavă de 
snobism, și mai avea și grija îietelor lui, pe care 
trebuia să le educe și să le mărite în mod 
onorabil... 

HOTELUL lui Brummel devenise unul dintre 
cele mai bune hoteluri din apropierea orașului. 
Cînd îl preluase noul stăpîn era o hardughie îm- 
puţită, dar prin munca neobosită și conducerea 
sa pricepută, ajunsese astăzi de nerecunoscut. 
Fusese renovat de curînd, decorat cu mult gust 
în stil modern, și înzestrat cu mobilă nouă de 
sus pînă jos. Hotelul avea o grădină-braserie 
foarte apreciată, un restaurant excelent, cu bu- 

cătărie europeană și ring de dans, și un bar cu 
program artistic care începea la nouă seara. Res- 
taurantul și barul. se aflau sub conducerea lui 
Sonny Anderson — cîndva omul lui Charlie 
Rooney. Sonny îi era recunoscător lui Brummel 
pentru că i-a dat o posibilitate de trai, mai ales 
că după închiderea localului și tripoului ținute 
de Charlie Rooney, rămăsese fără ocupaţie, la 
mare strimtoare, amenințat să cheltuiască din 
banii agonisiți cu atîta trudă. Deși avea deplină 
încredere în Anderson, Brummel cîteodată mai 
venea cu Eunice pe la bar, unde petrecea un 
ceas-două, îndeosebi cînd erau numere noi în 
program. 

Lui Eunice nu-i prea plăcea să se ducă la bar: 
vedea multe fete îrumoase acolo și lui Brummel 
îi cam fugeau ochii după ele. Deși nu se căsători- 
seră încă și își petrecea o parte din timp în ve- 
chiul ei apartament, numit de Brummel „cuibul 
lor“. Eunice spera că va veni curînd și ziua cînd 
va purta verighetă și lumea o va cunoaște ca pe 
doamna Brummel, nu doar ca pe prietena lui 
Beau. Dădea o mînă de ajutor în treburile hote- 
lului, mai ales la restaurant, unde patrona cele 
mai multe dintre seri, foarte admirată, socotită 
de consumatori drept cea mai frumoasă gazdă 
din toate localurile din oraș. Ce-i drept, era o îe- 
meie încîntătoare, deși puțin mai împlinită și mai 
rotunjită decît atunci cînd Brummel o întîlnise 
pentru prima dată în biroul lui Rooney. 

Brummel era aproape neschimbat — același 
bărbat chipeș, fără un îir cărunt în părul lui cas- 
taniu-roșcat. Se mai îngrășase un pic, căci trăia 
mult mai ușor decit înainte, dar nu se observa 

sub hainele-i scumpe și elegante. Nici domnișoara 
Tippet, nici doamna Summers, nici secretara tui 
Hobson nu l-ar îi privit acum ca pe un oarecare. 
Într-adevăr, era un bărbat prezentabil, îmbrăcat 
cu mult gust. Costumele lui sport, pe care le 
purta în hotel, mai ales cînd servea băuturi la 
bar, erau cusute de cel mai bun și mai scump 
croitor din oraș — același croitor din mîna că- 
ruia ieșise și superbul costum sport al lui Wal- 
lace Leigh. Brummel avea tot ce dorea. De pu- 
țin timp, împreună cu proprietarul unui alt hotel, 
cumpăraseră un cal de curse sortit să ajungă 
ușor — după părerea cunoscătorilor — al doilea 
Phar-Lap sau Bernborough. în cîteva luni, Brum- 
mel urma să aibă fericirea de a-l vedea alergînd 
— firește, numai cu încuviințarea antrenorului. 
Brummel se dădea în vint după curse și era ne- 
lipsit de pe hipodrom. De curînd îl cuprinsese și 
nebunia golfului. Intrase într-un club select de 
golf, în care majoritatea membrilor erau noi îm- 
bogățiți, parveniți. Acolo Brummel îl întlnea 
uneori pe Eddie Conger, soțul lui Milly, care era 
un excelent jucător de golf — la fel de priceput 
la golf cum fusese pe vremuri cînd era vorba de 
lichidarea unui individ. Dar asta se petrecuse cu 
mulți ani în urmă și astăzi Eddie devenise un 
foarte bun și cinstit om de afaceri, speculînd în 
stil mare cu acțiuni petrolifere. 

Frau însă perioade cînd Brummeil devenea 
nervos și posomorit. Asta se întîmpla în genere 
cînd citea vreo notiță prin gazete despre Hob- 
son, în coloanele rezervate vieții economice, sau 
îi vedea doar fotografia. Amintirea lui Hobson îl 
chinuia, Hobson era vinovatul, indiscutabil. „De 

ce n-am mers pină în pînzele albe cu dovezile 
pe care le aveam împotriva lui?“ se întreba 
Brummel, necruţător. Şi acest regret se ames- 
teca în sufletul său cu oarecare simpatie pentru 
Sim, căci era posibil ca acesta să nu mai iasă 
niciodată din închisoare. În asemenea împreju- 
rări, Brummel nimerea numaidecît sticla cu 
whisky. Devenea generos. Cu cît bea, cu atît ofe- 
rea mai mult clienţilor lui, rînd după rînd — 
plătea el pentru toată lumea. Dar se arăta zgir- 
cit la vorbă. Devenea tare tăcut, în ciuda faptu- 
lui că se îmbăta, și cădea pe ginduri. Își aducea 
aminte de vremea cînd era detectiv, inspector 
de poliție, și avea anumite ambiţii. Nu să ajungă 
într-un post de conducere, cum rîvnea Fields; 
e] visa altceva. Dacă ar fi dorit să ajungă mare, 
un om cu putere, s-ar îi ţinut de Hobson; și l-ar 
ii prins pînă la urmă. Dar el a vrut să aibă bani 
și renunțase la tot cînd dăduse de bani. In 
schimb, astăzi îi lipsea puterea pe care o avea 
cînd era inspector. Dacă ar fi perseverat și l-ar 
îi înhățat pe Hobson, ar îi avut chiar mai multă 
putere — ar îi fost astăzi alături de Fields și 
poate că i-ar fi urmat în postul de chestor adjunct. 
In prezent avea bani și trăia ca un prinţ, dar se 
afla la bunul plac al-oricărui beţivan. Aici, avea 
puține perspective. Nu dorea să stea pe loc în 
viaţă și să se îngrașe, Trebuia să existe negreșit 
ceva la care să aspire și el! Dar ce? Mai mulți 
bani, mai mulţi cai de curse, mai multe haine 
— numai atît? Asta îl făcea doar să bea mai 
vîrtos. Adesea, cînd oferea de băut celor din jur, 
își făcea apariţia și Athol Beeby. Intr-o zi, toc- 

mai cînd îl apucase iarăși unul din accesele lui 
de dărnicie, se ivi și lăptarul pe ușă. 

— Noroc ! strigă Athol. Mult noroc, jtipîn 
Beau |! zise el, golind paharul cu băutură oferit 
de Brummel. Eu am spus întotdeauna că dum- 
neata erai cel mai cumsecade din poliţie... Curat 
ca lumina zilei! făcu lăptarul către prietenii săi, 
care beau cu toţii bere pe socoteala patronului. 
Ascultă, se întoarse Athol spre Brummel, nici 
Fields nu-i om rău. Dar Filbert ăla! Athol și alți 
cîțiva se uitară în „jur, ca și cînd Filbert tocmai 
ar îi intrat pe ușă. E dracul gol, Filbert ăsta, 
Zău ! Şi eu știu ce știu, rosti Athol ritos. Nuci de 
mirare că ai plecat, Bean. Acolo nu-i loc pentru 
un om cinstit... Eu te-nțeleg... Mult noroc, jupîn 
Beau... 

